
FORORD. 

D et emne, der behandles i denne bog, kan ved første be- 

tragtning synes noget specielt? Men i virkeligheden er 
det i høj grad almenmenneskeligt, og i politisk henseende 
er det internationalt, En ældgammel folkegruppe, Jøderne, 
er i vore dage traadt frem og kræver at blive anerkendt som 
særlig nation i fuldt moderne forstand. For historikeren, 
politikeren og etnografen er denne kendsgærning af inter- 
esse, og for hele vor samtid vil den kunne blive af største 
praktiske betydning, da den i sine følger er vel egnet til at 
virke omdannende paa Europas politiske forhold. 

De skjulte kræfter, den moderne jødehed udfolder i de 
polske og russiske smaabyer, strækker deres forgreninger 
vidt omkring, til Londons Eastend, til New Yorks triste 
gader mellem Dilency og East Broadway, til Københavns 
gamle Springgadekvarter og endnu længere borte, overalt 
hvor den jødiske udvandrer har sat sin fod. I Polen raser 
den egentlige kamp, her smeddes de vaaben, som den natio- 
nalt sindede jødehed benytter, paa Vesteuropas jødiske kon- 
gresser slibes de blanke, og det lydhøre øre kan fornemme, 
hvorledes kampens dønninger fordeler sig over mange euro- 
pæiske og transatlantiske samfund. 

Bogens fremstilling grupperer sig om forholdene i Po- 
len og tildels i Rusland, men den udvider rammerne baade 
kronologisk ved at gaa tilbage til fortiden og lokalt ved at 
berøre de vesteuropæiske nationaljødiske strømninger for 
paa den maade at fastslaa udviklingens hovedlinjer. Ikke 

uden grund er forholdene i Polen bleven det centrale. Kun 
her kæmper to nationer i deres helhed og bevidst imod hin- 
anden. I Rusland er antagonismen mindst ligesaa stærk. 
men den er mere latent, idet den er gaaet til bunds i revolu- 
tionens malstrøm. Foreløbig. 

De i denne bog nedlagte studier og iagttagelser har be- 
skæftiget mig i en aarrække. Man gransker nemlig ikke de 
slovanske (slaviske) nationers kulturhistorie uden fra tid 
til anden at rette sin opmærksomhed paa de blandt dem bo- 
satte Jøder. Og man drages uvilkaarligt henimod dette 
emne, Det humane indhold i Jødernes vidunderlige historie 
opfordrer til eftertanke, og deres omskiftelige skæbne æg- 
ger til undersøgelse. Mine to hovedkilder er litteraturen og 
livet, Da jeg ikke hos publikum turde forudsætte noget 
kendskab til de østeuropæiske Jøders ejendommelige kultur 
og livsvilkaar,. kunde jeg ikke undgaa at give en fremstil- 
ling heraf, og jeg har hertil i temmelig stort omfang be- 
nytter egne iagttagelser og oplevelser, der strækker sig 
over et kvart aarhundrede, saa at mine indtryk ialfald ikke 
er tilfældige. Men man skriver ikke om Jøderne paa samine 
maade som om andre folkeslag. Man tvinges hyppigere end 
man ønsker det til at være dommer, til at træffe en afgø- 
relse selv der, hvor man kunde foretrække at være blot 
iagttager. Jødenavnet er kamp mellem modsatte anskuelser. 
Men der ligger heri en fare for en vidtgaaende subjektiv- 
isme, som kun kan trænges tilbage ved den yderste grad af 
selvfornægtelse gennem en stadig prøven sig selv. Maaske 
er dette lykkedes mig, maaske ikke. Men jeg vil minde mine 
kritikere om, at den samme vanskelighed bestaar for dem 
selv. I intet tilfælde er mine slutninger forlods tillæmpede 
efter forudfattede meninger. 

Meget, som jeg kunde have haft lyst til at fremstille ud- 
førligt, er kun antydet. Ofte er et enkelt eksempel anført, 
hvor maaske flere eksempler vilde have været mere overbe- 
visende, Noterne indeholder ingen bibliografi, men nævner 

blandt de af mig benyttede værker saadanne, som er særlig 
fremragende eller som udfordrer til kritik. Man glemme 
ikke, at kundskaben om Jøderne er saa omfattende, at den 
ikke kan beherskes af noget enkelt individ, Den tangerer 
paa den ene eller den anden maade al menneskelig viden, og 
litteraturen om Jøderne, affattet paa mange forskellige sprog, 
er i lige grad imponerende ved sit omfang og sin mange- 
artethed, en fuldkommen parallel til Jødernes enestaaende 
skæbne. — 

Jeg mindes med erkendtlighed min lærer i jidisz-spro- 
get, Hr. Nochim Kacenelson, der trods sit forskellige kul- 
turmilieu og sin store ungdom —— det var ikke saa længe 
siden, at han var bleven bar micwah, d. v. s. var bleven kon- 
firmeret, — viste god forstaaelse for en rationel undervis- 
nings fordringer. 

I stedet for den gængse tyske betegnelsesmaade har jeg 
for jidisz (og for konsekvensens skyld ogsaa for hebraisk), 
anvendt den polske lydbetegnelse ; herved har jeg opnaaet 
at kunne skelne mellem ej og aj, mellem s og z (det stemte 
s), mellem sz (= franske ch) og sch (= s + ch); c er ts 
= tysk z, cz er omtrent = tysk tsch. I polske ord er de 
» særlig polske bogstaver ikke gengivne, da trykkeriet mang- 
ler typerne. 


Warszawa, d. je 1915 
og København, d. "/, 1920. 


vo: 
POST Į TE 


YDRE INDTRYK, 
I 


en kendsgærning, som iagttageren først maa regne 
med, er de polsk-russiske Jøders uforholdsmæssige 
talrighed, Omtrent halvdelen af alle jordens Jøder, ca. 61⁄2 
million, lever i Rusland og Polen (deri indbefattet Gali- 
zien).* Tanken føres herved tilbage til de svundne tider, da 
Europas Jøder, forfulgte i de vestlige lande, fandt et fri- 
sted i Polen, netop i Polen, altsaa mod øst omtrent indtil 
Dniepr. Her blev de lukkede inde ligesom i en sæk. Tilbage 
mod vest, til Tyskland, kunde de ikke komme, dér vilde man 
ikke have dem. Hinsides Dniepr begyndte Rusland, som ved 
alle midler søgte at spærre dem ude. Ikke ret mange slap 
igennem ad denne vej. Saa blev de, hvor de var. Da den 
polske republik ophørte med at eksistere, overtog de tre 
delingsmagter dets jødiske kontingent. I prøjsisk Polen har 
Jøderne langsomt antaget den tyske nationalitet og er for 
største delen udvandrede til Berlin og til Rinegnene. Der- 
imod er de endnu talrige i Galizien, hvor de udgør omtrent 
870.000 mennesker, henved 10 pCt. af hele befolkningen ; 
kongeriget Polen har endog 14 pCt., ialt 1.800.000 Jøder, 
og i Warszawa (Warschau) er hvert tredje menneske Jøde. 
I de gamle nordøstpolske provinser naar de den højeste pro- 
cent, i gouvernementet Grodno udgør de saaledes 16,6 pCt. 
og i Minsk 17,5 pCt? 
Allerede i det gamle Polen var Jøderne meget talrige. 
Her levede de i aarhundreder deres liv blandt landets pol- 

ske befolkning. De hørte dens sprog blive talt, de iagttog 
dens sæder og skikke, de blev vidner til, hvorledes dens 
kultur voksede og nye tider rullede frem, de oplevede dens 
stortid og dens fald, dens forhaabninger, kampe og lidelser, 
og overfor disse store historiske dramaer var de, paa faa 
undtagelser nær, kun uforstaaende, lidenskabsløse tilskuere, 
en sfinx, der stirrede ud i ørkenen, 

Jøderne kom som fremmede til Polen, og de er i over- 
vejende grad vedblevne med at være fremmede den dag 
idag. Dette er en ulykke for landet, men Polakkerne haa- 
bede længe paa, at Jøderne dog tilsidst under forandrede 
forhold ligesom i andre lande vilde slutte sig til den oprin- 
delige befolkning. 

Men i den nyeste tid fornægtes ogsaa denne vej, Fler- 
tallet af Polens Jøder vedkender sig for øjeblikket et poli- 
tisk program, der for den jødiske folkegruppe kræver na- 
tional ligeberettigelse med Polakkerne. Bag dette krav staar 
en almindelig jødisk bevægelse. Den er det nye Israels mest 
fremtrædende kendemærke og tillige et fænomen, som det 
lønner sig at forsøge paa at forstaa, ti det er saa mange- 
artet som kun den menneskelige psyke kan være det. 

Polens og Ruslands Jøder er bleven opdagede af Ty- 
skerne under krigen. Det er sket saa sent, at det ikke er 
til synderlig ære for opdagerne. Det var først, da Jøderne 
ved Polens erobring i 1916 blev til en for den tyske stat 
betydningsfuld politisk faktor, at man begyndte at finde 
dem interessante. Den navnkundige tyske universalitet hav- 
de altsaa denne gang atter svigtet ligesom saa ofte tidligere 
overfor de slovanske nationer. Skønt de polske Jøder i de- 
res udløbere mod vest kun boede 8 timers jærnbanekørsel 
fra Berlin, havde de hidtil levet deres liv saa temmelig ube- 
mærket af det samtlige udland, Deres trosfæller i Tyskland 
var ikke helt uden skyld heri, de havde ingen interesse i at 
løfte sløret, da de vidste, at Polens Jøder udvortes var lidet 
præsentable i det saakaldte gode selskab og mindede verden 

om deres egen, for et nyeuropæisk snobbet milieu stærkt 
obscure oprindelse. Nu kom krigskorrespondenterne og ud- 
spredte forfærdelse, De fortalte om de polske Jøders snyde- 
rier, om deres urenlighed og om deres døtres usædelighed, 
om alt det, som ved første blik maatte falde i øjnene. Og 
dommen kunde paa den maade ikke vel blive andet end ne- 
gativ. Ti de polske Jøder har deres ydre imod sig. Det vir- 
ker frastødende, og idet det modtagne indtryk af ubehag 
paa forhaand stemmer den ikke-jødiske iagttager ugunstigt 
mod Jøderne, er det ikke egnet til at forberede en uvillig 
bedømmelse af deres aandelige væsen. Det er endvidere 
stærkere hos udlændinge end hos Polakkerne, da disse har 
vænnet sig til det som til noget dagligdags. 


IU 

Jøderne giver ved deres talrighed landskabet fysiognomi. 
Øjet vænner sig til at se dem dukke op af horisonten, disse 
kasketdækkede langfrakkede og langstøvlede, — aldrig bar- 
benede —, ofte forover ludende skikkelser. Alt i deres klæde- 
dragt er afvigende fra den øvrige befolknings. Den her- 
skende farve er mørk. Frakken er sort, sjældnere graa, al- 
drig lys. Kasketten har en særegen form med en lille 
skygge, undertiden erstattes den af en laadden fløjelshat, 
hvad der anses for finere, i hjemmet bæres en fløjelskalot 
(paa polsk jarmulka), ti det ubedækkede hoved undgaas saa- 
vidt muligt, eller en lille, rund silkehue, Drengene bærer 
allerede i en tidlig alder de voxnes klædedragt, og de gør 
indtryk af at være voxne en miniature, ikke børn med barn- 
lige lader. De rige Jøder, rabbinerne og formændene for 
kahal'en (menighedsraadet) er paa helligdage iførte talarer 
af glinsende atlas, bælter af silke og pelshuer af ræve- eller 
sobelskind (paa jidisz sztrajmle, paa polsk spodki). Saadan 
møder man dem hyppigst i Galizien, ti i det tsaristiske Rus- 
land var det forbudt at gaa med sztrajmle. Naar man ser 
dem saaledes klædte med afmaalte skridt forlade di szul 

(synagogen), synes man at have et stykke orient for sig. 
Og de rettroende Jøder lægger stor vægt paa deres kostume, 
der er et haandgribeligt udtryk for deres udelukkethed fra 
den kristne kultur, medens vore dages nationalister prote- 
gerer den jødiske klædedragt som en jødisk nationaldragt. 
Især bør frakken (talaren) være saa lang som muligt. Dens 
længde er saa at sige en maalestok for vedkommendes upaa- 
klagelige judaisme. Og omvendt de Jøder, som vil nærme 
sig det kristne samfund, kapper noget af for neden, først 
ganske lidt, efterhaanden stadig mere, saa at overgangen 
ikke bliver altfor voldsom. Den historiske iagttagelse, der 
overhovedet ofte er uskaansom overfor nationale idealer, 
har imidlertid godtgjort, at den polske jødedragt i virke- 
ligheden er en udefra laant mode, idet den i sine hovedtræk 
hidrører fra det af Polakkerne i det 16. aarhundrede baarne 
kostume. Noget lignende synes at gælde den klædning, som 
Chasidernes sekte plejer at gaa med: under den sorte talar 
knæbenklæder, dernæst hvide uldstrømper og sorte læder- 
sko. Den gaar tilbage til midten af det 18. aarhundrede og 
er ganske vist ikke polsk, men anvendtes i mange andre 
» lande i Europa. Saaledes er den jødiske klædedragt et for- 
tidsminde. Den stærke anvendelse af silke, atlas, fløjl og 
pelsværk i Jødindernes kosturne erindrer ogsaa om en svun- 
den smag, og deres overvættes forkærlighed for alt straa- 
lende og glitrende, for guld og brillanter er en atavisme, 
som har fæstnet sig fra en tid, da alt dette var noget, som 
hørte uadskilleligt med til klædedragten, Og denne levning 
fra fortiden har i nutiden en saare reel betydning. Den er 
ikke form, men indhold. Den minder den kristne befolk- 
ning stadigvæk om, at Jøderne er fremmede, og den bestyr- 
ker Jøderne selv 1 den samme forestilling. 

Men ogsaa Jøder, der ikke gaar med en særlig jødisk 
dragt (som f. eks. flertallet af de litauiske Jøder), adskiller 
sig ved deres ydre, og man kender overhovedet en Ghetto- 
jøde blandt tusinder af Ikkejøder. Klæderne hænger paa 

ham, skævt og sjusket, benklæderne er som oftest utilknap- 
pede, støvlestropperne stikker frem, alt er mærkeligt form- 
løst og hæsligt, og det er præget af den samme primitive 
mangel paa æstetisk følelse, som ogsaa kendetegner de jø- 
diske boliger selv hos velhavende, men endnu ikke assimi- 
lerede Jøder. Hertil kommer desuden det almindeligt her- 
skende griseri. Det er i virkeligheden adskilligt ringere, end 
det ved første blik ser ud til, idet de religiøse forskrifter paa- 
byder en vis renlighed, — f. eks. tvætning af hænderne, ved 
hvilken lejlighed dog sæbe er forbudt, og renligholdelse af 
spisekarrene —, og sabbaten kræver ligeledes rengøring, 
men dette er aldeles privatissime, og det ikke-jødiske sam- 
fund ser blot den snavset klædte Jøde og det skarn, som i 
forskellig form taarner sig op omkring den jødiske bolig. 
I Ukrajna, hvor den lillerussiske bondekone pudser og pyn- 
ter paa sig selv og sin hytte hele aaret rundt og hvidter den 
paa ny hver ugedag, er modsætningen mellem jødisk og 
ikke-jødisk renlighedssans stærkt iøjnefaldende, Den jødi- 
ske skønhedsopfattelse er en anden end vor. Den mang- 
ler efter vor mening følelsen for det maleriske, og lige saa 
sikkert det er, at en Jøde aandeligt set staar os nærmere 
end f. eks. en Albaneser eller Kutsovlakker, lige saa vist 
er det, at disse i deres udvortes optræden stemmer mere 
overens med vor æstetiske smag. 

Men ogsaa fysisk set præsenterer de østeuropæiske Jø- 
der sig uheldigt. Der forekommer ganske vist en bestemt, 
sympatisk type, stærkt mørkladen, slank og harmonisk, med 
smalt ansigt og ædel, hvælvet pande, men den er i stærkt 
mindretal. Det, der fattes de fleste Jøder, er alt, hvad der 
minder om det spirende, fysiske liv, f. eks. de ungdomme- 
lige egenskaber, friskhed, frodighed, rankhed og mandig- 
hed. Alderdommen dækker over disse brøst, og derfor kan 
mange gamle Jøder efter vor opfattelse kaldes smukke, for 
saa vidt som deres ydre er præget af mildhed og værdighed, 
to senile egenskaber. 

Men i ungdoms- og manddomsalderen er Ghettojøderne 
ikke nogen køn type. De er ofte smaa eller uanselige af 
væxt, læberne er kødfulde, hvad der gør indtryk af noget 
negeragtigt, næsefligene udspilede, panden lav og ørene 
store, udstaaende og manglende vindinger; ved siden af 
denne undersætsige type forekommer ogsaa ranglede og 
langhalsede individer. Ogsaa en let antydning af underbid 
er ikke sjælden. Gangen er almindeligvis let slæbende, uden 
spænstighed. Derimod er den navnkundige bøjede, jødiske 
næse mindre hyppig end man sædvanlig antager. Ansigtet 
har ofte et udtryk af træthed, der viger for nervøs an- 
spændthed, hvergang en afgørelse skal træffes, f. eks. ved 
købslagning. Haaret er sort, rødt eller rødligt, sjældnere 
brunt og næsten aldrig gulligt blondt, og hudfarven er ofte 
bleg, undertiden næsten hvid; især gælder det hænderne, der 
stikker af imod den sorte talar. Øjnene er lidt fremstaaen- 
de, de kan være sorte, men er hyppigere brune, graa eller 
blaa, de er eftertænksomme, intelligente og undertiden af 
en særegen, fugtig glans. Ned ad begge tindinger snor sig 
de mærkelige hængekrøller (proptrækkerkrøller), de saa- 
kaldte pejsy, hos de galiziske Jøder fuldt udviklede, men i 
det førrevolutionære Rusland forbudte og derfor kun pleje- 
de mere rudimentært. Jeg kender Jøder, der har forsikret 
mig, at de finder krøllerne kønne, for de fleste Ikkejøder er 
de uden tvivl ækle. 

»Jødinderne udmærker sig ofte ved stor skønhed, men de 
ældes hurtigt og har tilbøjelighed til overvættes korpulence. 
Deres klædedragt er ikke saa udpræget som mændenes. 
Skikken tillader dem dog ikke at gaa nedringet eller bære 
noget stramtsiddende klædningsstykke. De gaar derfor med 
meget vide kjoler, men efterligner ellers deres kristne med- 
søstre, ganske vist smagløst, idet de giver efter for deres 
lyst til det brogede og prangende, f. eks. ved at anvende 
blomstrede stoffer og kulørte baand i skrigende farver. Store, 
gyldne ørenringe og svære guldkæder er hos de velhavende 

el nødvendigt appendix. En ubarmhjærtig skik forlanger, 
at Jødinderne efter brylluppet skal klippe haaret af og tværs 
over panden anbringe et bind (sztirntichel), idet hovedet 
forøvrigt dækkes af en kappe (en kyse). Undertiden er- 
stattes det tabte haar af en paryk, hvad der ser græsseligt ud, 
tilmed de parykken sædvanlig er daarligt lavet, af haar, der 
er blakkede, brandgule eller rødlige. 


Et andet skillemærke er sproget. 

Den polske Ghettojødes omgangssprog er jidisz eller 
som det ogsaa benævnes jargonen, der oprindelig nærmest 
var en middeltysk dialekt med en ret stærk og udvortes 
tilsætning af hebraisk, men som i tidens løb er bleven til 
et helt nyt fænomen. Uforstaaeligt som det er for Polak- 
kerne, danner det et dybtgaaende skel. Det er det mest bag- 
talte af alle sprog. Det anses for at være et blot og bart 
miskmask, et fordærvet tysk, og beskyldes for at mangle 
»grammatik«, men denne betragtning er et udslag af det 
blandt publikum gængse ukendskab til sproglige problemer. 
Man kan ikke sjælden møde Ikkejøder, som paastaar at 
kunne jidisz. Det er imidlertid et selvbedrag, og jeg har 
ikke truffet en eneste, der virkelig har været fortrolig med 
dette ejendommelige sprog, som er vanskeligt at tilegne sig 
grundigt, fordi det er udtryk for en fra vor stærkt afvigen- 
de kultur. Indfører vi som kriterium det subjektive skøn- 
hedsmoment, synker jidisz langt ned. Den jidisztalende be- 
nytter ofte stærkere tonespring, end Ikkejøder er vante til. 
Han nøjes ikke med at hæve stemmen en terts eller en 
kvart fra gennemsnitstonen, men lader den gaa en kvint i 
vejret, og undertiden er springet endog en oktav eller endnu 
mere, især hos kvinder. Dette karakteriserer i virkelig- 
heden ikke sproget som saadant, der foreligger et indivi- 
duelt fænomen, men det er hyppigt nok til for en overfla- 
disk betragtning at give sproget en bestemt karakter, og 
det almindelige indtryk bliver uskønt. Tilmed er de polske 

Jøder er et nervøst folkefærd, dels vistnok ved oprindelige 
anlæg, men dels ogsaa, fordi de altid har befundet sig i an- 
tagonisme til det omgivende samfund. Lidenskabeligt 
grebne af det, som i øjeblikket tager deres interesse fangen, 
taler de under en indre spænding, der virker paa sprogets 
musikalske skala. Idet de let kommer i sindsbevægelse 
og gestikulerer voldsomt med arme, fingre og ansigt, hæver 
de stemmen i stigende toner, indtil den skurrende knæk- 
ker over.?) 

Saaledes er den jidisztalende Jøde endnu mere fremmed 
for de kristne omgivelser end den tavse. 


une 

Danner Jøderne en særlig race? Spørgsmaalet med sit 
absolute krav om ren besked er barnligt, thi det regner ikke 
med, at besvarelsen er forbunden med store vanskeligheder ; 
men alligevel fremsættes det stadig paa ny, og som alt, hvad 
der vedrører Jøderne, er ogsaa dette problem bleven udnyt- 
tet i partiøjemed. Teorien om den jødiske races fuldstændige 
gaaen op i sine ikkejødiske omgivelser har saaledes vun- 
den mange tilhængere blandt assimilatorerne, fordi disse 
selv ønsker den nøjeste tilslutning til det kristne samfund 
cg finder en moralsk støtte i den nævnte opfattelse, idet 
der selvfølgelig ikke er nogen mening i at opretholde en 
rent imaginær jødisk race. Paa den anden side hilser de 
jødiske nationalister med jubel den teori, der hævder ra- 
cens existens, udprægethed og énsartethed. Den første 
af de to hypoteser tilhører med sin forsonlighed alt mere 
og mere de svundne decennier. Den var ogsaa Renans. 
Han forestillede sig, at Jøderne under diasporaen var ble- 
ven saa stærkt gennemsyrede med fremmede etniske ele- 
menter, især gennem blandede ægteskaber og proselytisme, 
at de tilsidst kun var kommen til at udgøre et religiøst 
samfund.) Naar det modsatte standpunkt er i færd med 

at blive det sejrende, skyldes det for en stor del de nye- 
ste, mere dybtgaaende antropologiske undersøgelser. Men 
ogsaa et uvidenskabeligt moment, det at Jøderne gennem de 
sidste aartiers nationale bevægelse faktisk er fremtraadte 
som en særskilt organisme, synes at have givet den nye 
opfattelse vind i sejlene. Antropologien har imidlertid ved 
denne lejlighed ikke høstet laurbær. Den er endnu for pri- 
mitiv en videnskab til at kunne løse et saa indviklet problem. 
Det materiale, den i dette tilfælde støtter sig til, er for skørt 
til at kunne bære den nye babyloniske taarnbygning. I- 
følge Stratz tilhører Jøderne den mediterrane race, der i 
landene syd for Middelhavet har bevaret sine gamle race- 
mærker, medens den hos Jøderne i Europa under isolerin- 
gen ved indavl (inzucht) har udviklet nye individuelle 
træk.) Denne hypotese forklarer ikke meget. Ret plau- 
sibel er den paastand, at Jøderne egentlig ikke er Semiter 
(eller i hvert fald i høj grad blandede) men kun har anta- 
get et- semitisk sprog. De er overvejende kortskaller, og 
dette gælder f. eks. ogsaa præstestammerne Kohanim og 
Levijim, der ikke maatte indgaa ægteskab med ikke-israeli- 
tiske kvinder og derfor bør anses for i særlig grad ublan- 
dede; derimod er af Beduinerne, der af antropologerne al- 
mindelig betragtes som rene Semiter, 90 % langskaller.®) 
Herfra er der ikke langt til at henlægge blandingen med 
fremmede etniske elementer allerede til tiden før udvan- 
dringen, og den kendte tyske antropolog F. v. Luschan har 
endog uden at blinke paa en prik kunnet angive, at Jøderne 
bestaar af de ariske Amoriter (af hvem de blonde og rød- 
blonde Jøder afledes), af Hetitter og af ægte Semiter.7”) J. 
M. Judt, der er en talentfuld gransker, har præciseret dette 
standpunkt paa den maade, at oprindelige Hebræere, medens 
de endnu levede paa Mellemasiens sletter, har blandet sig 
med den derværende befolkning, der var kortskaller. Yder- 
ligere blodblandinger er da foregaaet i Palæstina. Og det 
er denne blandede palæstinensiske fysiske race, som har holdt 
Det jødiske Problem. 2 

sig i de forskellige lande indtil dato.) Judts bevisførelse 
med hensyn til forholdene i det gamle Palæstina holder ikke 
altid stik, og han drager ofte drabelige konsekvenser af ube- 
tydelige omstændigheder, men naar vi ikke gaar for me- 
get i enkeltheder, er hans hypotese ikke usandsynlig, da den 
forklarer meget. Og hans paastand om, at Jøderne efter 
udvandringen kun i forholdsvis ringe grad har optaget 
fremmede elementer i sig, er utvivlsomt rigtig, skønt ikke 
egentlig ny. Jøderne har afgivet meget blod til Ikkejøder, 
men de har modtaget langt mindre blod fra dem. Den kristne 
kirke søgte ved stadige forbud at holde sine troende borte 
fra fællesskab med Jøderne, og fristelsen til at overtræde 
forbudet var paa grund af jødehadet og jødeforagten kun 
ringe, og paa den anden side arbejdede rabbinerne ikke 
mindre energisk i samme retning som de kristne præster. 
De gamle middelalderlige kilder fortæller ogsaa stadig om 
gensidig udelukkelse, næsten aldrig om noget fællesskab. 

Judts teori om blandethed i Palæstina og ublandethed ef- 
ter udvandringen er god som et historisk fingerpeg, man kan 
følge et stykke vej, men den udtømmer ikke problemet Ti den 
saakaldte jødiske race er noget for sig. Den ligner absolut 
ikke andre. Vi synes at holde fast ved den, og pludselig smut- 
ter den bort under fingrene paa os. Den er enestaaende ved 
sin mangfoldighed. Den rummer paa éngang f. ex. Mongo- 
lens fremstaaende kindben, Negerens tykke læber og krøl- 
lede haar, Sydeuropæernes mørke hudfarve og Germaner- 
nes lyse lød og rødblonde haarvæxt, og dette har endog 
forledt Constantin Brunner’) til at opstille sin paastand 
om Jøderne som alle racers midtpunkt. Naturligst falder 
det imidlertid i saa tilfælde at tale om flere forskellige jø- 
diske typer, hvad allerede Renan har gjort, (og det er til- 
dels disse typer, som har fristet til opstillingen af blandings- 
teorien). Men i saa fald ophæver vi begrebet race, idet vi 
benytter ordet i en fra det sædvanlige forskellig betydning. 

Race forudsætter nemlig en énhed, og naar den saakaldte 
jødiske race er karakterisk derved, at den indeslutter andre 
racers forskelligheder, der som indbyrdes modsigende umu- 
ligt kan tænkes samlede hos ét individ, saa er vi berettigede 
til at spørge, hvad der er det alleregentligst jødiske, fysi- 
ske karaktertegn. Vi leder efter dette enhedsmærke uden at 
finde det. Naar vi siger om en Jøde, at han er en udpræget 
jødisk type, saa kan der kun være tale om en type, der 
løber parallelt med flere andre, tildels endog direkte mod- 
satte jødiske typer, som vi i øjeblikket ser bort fra, og andre 
Jøder, der aldeles ikke ligner ham, kan være ligesaa typi- 
ske. Imidlertid maa der være et fællesbaand. Man kan jo 
ikke stille 20 Jøder, valgte paa maa og faa, op ved siden af 
20 andre mennesker, tilhørende en hvilketsomhelst anden 
folkeénhed og være i tvivl om, i hvilken gruppe Jøderne be- 
finder sig. Man føler uvilkaarligt, at Jøderne ikke er et 
sammensurium af forskellige racedele eller racer. En an- 
tropologisk deskriptiv undersøgelse ved maalinger, saaledes 
som den f. ex. er bleven foretaget for de polske (galiziske) 
Jøders vedkommende af J. Majer og J. Kopernicki™®), kan 
i og for sig være interessant, men den løser ikke spørgsmaa- 
let. Det individuelle skøn er ikke til at forkaste, men det 
rummer en vilkaarlighed. Det er overhovedet vanskeligt at 
se Jøder. Øjet skal vænnes til at opfatte de hundrede nuan- 
cer for ad den vej at opnaa følelsen af en generalnævner. 
Især den vesteuropæiske iagttager kommer her til kort. Han 
har ikke skærpet sit blik som den Østeuropæer, der fra barns 
ben uafladelig har haft lejlighed til at se Jøder for sig, og som 
opdager dem ogsaa i europæisk klædning paa Paris’s gader, 
hvor en Vesteuropæer ikke aner, at han har en Jøde for sig. 
Nordboerne synes, at Italienerne og Spanierne ligner Jø- 
derne, hvad der er temmelig klodset. Selv har jeg ofte svært 
ved at holde dem ude fra Armenierne. Der foreligger her 
vanskeligt tilgængelige fysiognomiske finesser, som afgør 
racen. Den polske etnograf Krzywicki har henledt opmærk- 
2? 

somheden paa et særligt træk omkring øjnene som karakte- 
riserer Jøderne, selv tænker jeg snarest paa en ejendom- 
melighed ved partiet mellem øjne og næse. 

Enheden i mangfoldigheden viser sig selv der, hvor man 
sammenstiller Jøder fra forskellige af jordens egne. Jøder 
f. ex. fra Buchara og fra London adskiller sig ved sekun- 
dært erhvervede fysiske egenskaber, der har udviklet sig som 
følge af forskelligt klima og forskellig beskæftigelse, men de 
fælles grundtræk falder alligevel i øjnene. Paa den sjette 
zionistkongres præsenterede man deltagerne som en etnogra- 
fisk mærkværdighed to Bjærgjøder fra Kaukasus, De er 
bleven afbildede med selve Theodor Herzl i deres midte!"). 
Det er kraftigt byggede folk af et udpræget jødisk udseende, 
og man kan træffe fysiognomiske paralleller til denne 
type blandt alle landes Jøder. Den ene af dem ligner for- 
resten mærkelig nok ikke saa lidt selve Dr. Herzl. 

De polske Jøder indeholder i rigt udvalg alle jødiske ty- 
per. Almindelig er en vis uanselig væxt, der er en ydre om- 
stændighed, som er fælles for flere typer. Her foreligger til- 
dels gammel fysisk ejendommelighed, idet Jøderne averho- 
vedet er af lidt lavere statur end f. ex. baade Germanere og 
Slovanere. Men ogsaa en anden grund, tror jeg, har væ- 
ret medvirkende for de polske Jøders vedkommende. Euro- 
pæerne har i fysisk henseende været i fremgang siden mid- 
delalderen. De er bl. a. bleven højere af væxt, og som be- 
kendt er ridderrustningerne for smaa for vor tids men- 
nesker. Men der er intet, der tyder paa, at de polske 
Jøder har taget del i denne udvikling. Deres fysiske exi- 
stens har været unormal. De har manglet frisk luft og 
motion, de har aarhundreder igennem været hjemmesiddere, 
har ruget over de religiøse skrifter og har søgt at undgaa 
anstrengende fysisk arbejde. De har f. ex. som haandvær- 
kere foretrukken at være skrædder og skomager fremfor at 
være smed, og de har kastet vrag paa alt bondearbejde, det 
vil sige den eneste syssel, der i tidligere tid var egnet til at 

neutralisere den skadelige indflydelse, som vinteropholdet i de 
trange stuer med den daarlige luft udøvede. Meget ofte har 
det ogsaa skortet paa tilstrækkelig ernæring. Og de tidli- 
ge giftermaal, som Vesteuropas Jøder har opgivet, flore- 
rer, omend i lidt modereret form, hos Polens Jøder. Men 
naar svagelige drenge paa 16—17 aar indgaar ægteskab, maa 
slægten nødvendigvis forkrøbles. 


ORKO. 


I. 


Hvis man har gjort en Ghettojødes bekendtskab, har 
overvundet de vanskeligheder, som gensidig fordom lægger 
i vejen allerede for den mere udvortes forstaaelse, og forsø- 
ger en tilnærmelse paa almenmenneskeligt grundlag, vil man 
ufejlbarligt lide en skuffelse. Europæiske lærde paastaar, 
at man aldrig kan blive ven med en Araber. Jeg tør med 
samme bestemthed erklære, at man heller ikke kan slutte ven- 
skab med en polsk Ghettojøde. Man kan under særlig gun- 
stige omstændigheder naa et langt stykke fremad, man kan 
udvexle tanker — kun sjælden følelser —, saa med ét gør 
man holdt foran et uoverstigeligt gærde, og man modtager en 
smertelig belæring om, at 2000 aar er et langt tidsrum og 
at forskel i kultur er en overmægtig faktor. 

Orko — navnet er en slovaniseret form af Aron — er 
ikke egentlig nogen type, men alle de dybest liggende sider 
af sin aandelige natur har han tilfælles med sit folk. 

Han er en statelig olding, en patriarkskikkelse med pro- 
portionelt formet, aflangt hoved og graat, bølgende skæg, og 
er ikke uden en vis myndighed og selvtillid i gang og lader, 
ti han er en velstaaende mand, forpagter af et savværk og et 
stort gods, som han bestyrer mønsterværdigt, uden som det 
er skik og brug hos de andre Jøder at udpine jorden. Han 
er vis og retfærdig i disse to ords absolute, antike betydning. 
I forretningsanliggender er han punktlig, ordholdende og 
hæderlig. Visse smaa uregelmæssigheder er i tidens løb gan- 


http://rcin.org.pl 


23 


ske ophørte, efter at han er bleven velhavende, ti han har en 
medfødt trang i sig til at være den ærlige mand. Han er for- 
retningstænkeren og yderst forsigtig i sine spekulationer, 
og de aandelige interesser har saa stærkt tag i ham, at han 
aldrig bliver havesyg i sin attraa efter gevinst. Hans men- 
neskekundskab er beundringsværdig, og den virker gennem 
intuition. Han forstaar at omgaas alle og er forskellig over- 
for hver enkelt. Han behandler sine kristne karle godt og 
sørger for, at lønnen er tilstrækkelig og maden god, ti som 
den betænksomme husholder han er, forstaar han at vurdere 
betydningen af en paalidelig arbejdskraft. Men han kan ikke 
udstaa bønder, hans foragt for dem er grænseløs, han be- 
tragter dem som dyr, »men,« som han engang sagde til mig 
i et svagt øjeblik, »disse dyr kan vi ikke undvære, ti det er 
dem, vi lever af.« Han har en klar opfattelse af deres svage 
sider, men overfor andre ejendommeligheder i almuens ka- 
rakter glipper hans vante skarpsyn. Han finder dem ond- 
skabsfulde, indskrænkede, lunefulde og underfundige, Han 
aner selv ikke, at aarsagen til en saadan opfattelse bunder i, 
at de for ham er fremmede væsener, oprundne af en kultur, 
som han mangler betingelserne for at forstaa, Kun Jøder 
anser han for de rette mennesker. Overfor dem udfolder sig 
hans bedste egenskaber. 

I tvistemaal mellem Jøder indbyrdes stævnes han som 
voldgiftsmand, hans raad indhentes selv af fjærntboende, og 
ingen fattig Jøde banker forgæves paa hans dør. Han kom 
engang til mig og bad mig om at forny en anden Jødes, Nu- 
chims, forpagtningskontrakt. Da jeg satte pris paa Orko, 
var det mig pinligt at maatte afslaa hans anmodning, men 
hans protégé havde allerede længe været insolvent, Saa kom 
Orko for anden gang, og endelig for tredje gang, og hver 
gang hjemførte han det samme negative resultat. Da der var 
gaaet nogen tid, kunde jeg ikke lade være med at udtale min 
forundring til Orko over, at han havde været Nuchims tals- 
mand, da han jo godt vidste, at Nuchim havde voldt mig 

stor skade, og at hans forbliven vilde paaføre mig de alvor- 
ligste tab. Hertil svarede Orko: »Og jeg undrer mig over, 
at De, som kender vor religion, ikke engang ved, at jeg kun 
har opfyldt min pligt, der byder den ene Jøde hjælpe den 
anden og tale hans sag.« »Ogsaa imod Deres overbevisning.« 
» Ja, ogsaa det. Jeg turde ikke lade Nuchim i stikken, da 
han er min trosfælle.« Jeg følte, at der ved disse ord voxede 
en skranke op imellem os. 

Orko er som Jøde en meget dannet mand. Han er en fin 
talmudist og gaar blandt almuen for at være saa bevandret 
i Skriften, at han er »visere end mangen rabbiner.« Af na- 
turen er han rationalist, og det meget fantasistof, som jødisk 
overlevering indeholder, huer ham ikke ret. Naar han f. ex. 
hører fortælle, at en søn af baron Hirsch er født med et 
hundehovede eller at »kejser Alexander« (der angives ikke 
hvilken) kom til et land, hvor træerne begyndte at tale til 
ham,!? saa angriber han troværdigheden af slige beretninger, 
fordi de ikke har nogen sammenhæng med religionen. Men 
hvor dette er tilfældet, slipper hans kritik. Han har sluttet 
sig til Chasidernes sekt, fordi han er bleven opdraget i cha- 
sidiske omgivelser, men dens mystik er ham igrunden aands- 
fremmed. Alligevel har han engang for at blive helbredet 
for et daarligt ben foretaget en valfart til en mirakelrab- 
biner, hvis vidunderlige kur virkelig skal have hjulpen. Uden 
knurren underkaster han sig sin religions mange forskrifter, 
men det er egentlig kun dens moral, som har hans sympati, 
og han finder den saa ophøjet, at han har kunnet bekvemme 
sig til at vise mig, en Kristen, den enestaaende tillid at lade 
mig faa del i den. En diskussion er paa forhaand udelukket. 
Hans fremstilling er rent docerende, Han søger ikke at 
godtgøre, at hans religion er den eneste sande, sligt vilde jo 
være overflødigt, og han indskrænker sig da til at pege paa, 
at den er den vise, ugranskeligt vise religion. Derfor ynder 
han at anføre en række hebraiske fyndsprog, leveregler og 
visdomssentenser, gamle vidnesbyrd om Jødernes kendskab 


http://rcin.org.pl 


25 


til menneskesjælens lønlige stier, og da han ofte mangler ord 
for at udtrykke abstrakte begreber, benytter han parabler. 
Fremstillingen er nærmest populær-filosofisk. Judaismens 
dogmer maa der efter Orkos mening ikke røres ved. Det er 
noget, som de Kristne har at holde sig borte fra. Religioner- 
nes fordeling er Guds værk, og denne ordning har vi menne- 
sker ikke lov til at antaste. At ville paavirke en anden til at 
opgive eller blot ændre sit religiøse syn, er en forbrydelse, at 
skifte religion er den sværeste synd, der kan begaas, lige- 
gyldigt om det er en Kristen eller en Jøde, som gør sig skyl- 
dig i den. Gud straffer menneskene, Guds haand er i alt. 
Orko siger: »Vi Jøder er blevne forjagede fra Jerusalem, 
og vi har mistet vort fædreland. Vi har syndet meget. Ogsaa 
Polakkerne er det gaaet ilde. Ogsaa I har mistet Eders 
fædreland. Ogsaa I har syndet meget.« 

Man hører i disse jævne, enkle ord, der falder som ham- 
merslag, den fælles kilde risle frem, som befrugter baade den 
jødiske og den kristne religion. I ydmyghed underkaster 
Orko sig som en moderne Job Guds vilje. Han klager aldrig 
over modgang, over de materielle tab, som Jøder ellers har 
for skik at jamre over i høje toner. Han finder sin vilje i at 
dræbe sin egen vilje i lydighed mod Gud. Han kan umuligt 
gaa mod Loven, men han kan gaa ud over dens gængse an- 
vendelse i praxis. Han har f. ex. levet livet med en enfoldig 
og grim hustru, der endda var ældre end han selv, og som 
ikke har skænket ham børn, hvilket som bekendt af Jøder 
opfattes som en ulykke, en straf og en skam. Alligevel har 
han ikke benyttet sig af sin religions tilladelse til at forskyde 
hende, hvad hundreder af Jøder vilde have gjort i hans sted. 
»Jeg har ingen ret til at forspilde hendes liv,« sagde han. 
Men derimod giftede han sig igen en maaned efter hendes 
død trods sine 70aar i haab om at se sit højeste ønske opfyldt 
og faa en søn, der engang efter hans død kunde bede kadisz 
(bønnen for de døde) for ham. 

Mosebøgerne er ifølge hans opfattelse virkelighed, og det 

i en grad, som en Kristen ikke kan gøre sig forestilling om. 
Hvert ord og hvert bogstav er sandhed. Jødernes overgang 
over det Røde Hav er for ham f. ex. baade geografi, fysik og 
historie, Begivenheden føles af ham som ligesaa aktuel som 
f.x. kampene ved Verdun eller Marne, og han er saa interes- 
seret i den, som om han havde staaet og set paa den igaar. 
»Læg nu mærke til, hvordan det gik for sig. Situationen var 
denne: Jøderne spadserede ganske roligt afsted paa tør jord 
imellem to have ligesom to mure. Bagefter kom Pharao, den 
idiot, og vilde gøre dem det efter. Saa buser han paa, og saa 
skulde De se løjer, med ét opdagede Ægypterne, disse tyve- 
brændte kanalier, at de var omringede af vand, for ude, paa 
siderne og bag ude.« Og Orko bugner af tilfredshed og skog- 
gerlér. Saaledes har i fortiden en gammel episk rapsode ladet 
sig betage af det stof, han sang om, og ved at høre Orko 
perorere forstaar man, hvorledes en heroisk digtning kan 
bevares gennem aarhundreder ved troen paa det overnatur- 
lige. 


ane 


Samtalen falder engang paa Jødernes stilling i andre lan- 
de, Jeg fortæller Orko, at der i Vesteuropa findes Jøder, som 
ikke adskiller sig fra de Kristne i klædedragt og sprog, som 
ikke er bange for at tage pen og blyant i haanden paa sab- 
baten og ikke betænker sig paa at tage del i de Kristnes 
selskabelighed, ja som endog anser sig for deres landsmænd. 
Jeg fortæller ham ogsaa, at disse Jøder nyder anseelse blandt 
de Kristne og at de er i besiddelse af de samme rettigheder 
som disse, (det var før krigen). Orko tier et øjeblik, en let 
rødmen lægger sig over hans ansigt for strax igen at for- 
svinde, og saa siger han: Jeg har allerede hørt noget om 
det. Jeg ved, at derovre (han peger ud i rummet) er der Jø- 
der, som ikke overholder sabbaten; ogsaa hos os kan man 
undertiden høre om saadanne uslinge. De undgaar ikke Her- 
rens straffedom. Jeg har ogsaa hørt, at der derovre findes 

Jøder, som helt opgiver deres tro for at antage den kristne. 
De være forbandede, Vi har i Rusland kun ringe frihed. Vi 
kan ikke købe jord, vi kan ikke blive embedsmænd, vi kan 
ikke bosætte os, hvor vi vil,og vi er genstand for almindelig 
ringeagt. Saaledes har Gud villet det, og saaledes er det 
godt. Det er jo klart, at hvor der gives frihed, dér lokkes 
vi til at svigte vore forfædres tro og levemaade. Kun for- 
følgelse holder os sammen, frihed er Israels undergang.« 

Orko vejrer instinktivt den truende opløsning. Og han 
har ret. Det nye Europa er en fare for det gammeldags Is- 
rael, Allerede for 100 aar siden udtalte rabbineren Sznejer 
Zalman, de polsk-litauiske Chasiders indflydelsesrige fører, 
en lignende tanke,” dengang Napoleons soldater paa deresha- 
stige tog gennem Litauen bragte tidens nye ideer med sig, 
og i IQII ytrede den jødiske forfatter Zangwill paa racekon- 
gressen i London bekymring for, at ophævelse af forbudet 
mod at færdes frit overalt i Rusland kunde blive skæbne- 
svanger for den traditionelle jødedom. Senere er samme op- 
fattelse oftere kommen til orde, Og alligevel synes den 
tanke absurd, at opnaaelsen af de simpleste menneskerettig- 
heder kan virke skadeligt paa noget folks kultur. 

Med aarene er mange sider af Orkos indre væsen bleven 
mig tilgængelige, og hver gang har jeg følt den samme til- 
fredsstillelse, som naar en vanskelig middelalderlig kilde efter 
længere tids studium har opladt sig for mig. Da hans uddan- 
nelse udelukkende er religiøs, er den jødiske aandelige over- 
levering hans eneste synsvinkel for alle nutidens kultur- 
fænomener. Da han første gang hørte om aeroplaner, for- 
klarede han sig denne opfindelse ud fra sin læsning af talmu- 
distiske og beslægtede kilder og erklærede, at allerede Sa- 
lomo havde kendt og benyttet flyvemaskiner, Det var mig 
ligestrax ikke klart, hvad han mente, men bagefter faldt de 
ogsaa til den middelalderlige, kristne litteratur overførte 
orientalske Salomosfortællinger mig ind, i hvilke der tillæg- 
ges Salomo den evne at flyve eller paa anden maade i et øje- 

blik at flytte sig fra et sted til et andet. Teoretisk anerken- 
der Orko ingen anden oplysning end den jødisk-religiøse, 
men han er altfor intelligent til at lade sig nøje hermed 1 
praxis. I 1905, da den russiske revolution udbrød, begyndte 
han at abonnere paa en avis, det i Warszawa udkommende 
hebraiske blad Hacefirah. Siden den tid er hans aandelige 
udvikling gaaet fremad, hans synskreds er bleven noget ud- 
videt, men store aabenbaringer har han ikke haft, dertil sid- 
der han for fast lænket til sit folks oldtidstradition. Og et- 
hvert fremskridt, enhver ny viden maa han tilkæmpe sig ad 
empirisk vej. Blottet som han var for de almindeligste 
geografiske og historiske kundskaber, begyndte han sit møj- 
sommelige avisstudium paa bar bund. Han naar f. ex. under 
læsningen til den fejlslutning, at Rom er en stor by i det 
land, som hedder Frankrig, og denne mening holder han fast 
ved, indtil der frembyder sig en ny kombination, der belærer 
ham om det modsatte, og hvornaar denne maatte indtræffe, 
beror naturligvis paa en tilfældighed. Det voldte ham stort 
besvær at begribe, hvad den franske præsident er for noget. 
Han vidste, at i spidsen for ethvert land staar en meilech (en 
konge, ogsaa anvendt om kejsere). Jeg anstrængte mig for 
at forklare ham, at Frankrig styres af en mand, som landets 
indbyggere har valgt, og som i sine handlinger er afhængig 
af dem, Den sidste oplysning fremkaldte udraabet: »Ja men 
saa er han jo overflødig.« Da han engang vilde vide, hvor 
langt Boerne boede fra Englænderne, mente jeg bedst at 
kunne gøre afstanden anskuelig ved at vise den paa en glo- 
bus, og Orko erfarede nu til sin forundring, at jorden efter 
de Kristnes antagelse er rund. Da han havde gjort sig be- 
kendt med de fem verdensdele, spurgte han halvvejs i en 
tone af skuffelse: »Men hvor er Ildfloden?« »Hvilken Ild- 
flod?« »Naa, den kender De jo, den snor sig omkring hele 
jorden.« Atter maatte jeg grave op i min hukommelse for i 
de middelalderlige slovanske apokryfer at finde løsningen. 
»Det har De vel fra Zejer?« spurgte jeg (Zejer er jargon- 

udtale for Zohar, der er det kabbalistiske hovedværk). »Ja, 
det staar til punkt og prikke i den hellige bog,« lød svaret. 

Saaledes mindede vore politiske samtaler ved deres pri- 
mitivitet om de disputer, som lærde orientalister fra Vest- 
europa fører med muhamedanske gejstlige i Kairos moskeers 
forgaarde. Siden revolutionen i 1905 har Orkos sociale hori- 
sont udvidet sig en del, idet den politiske oplysning over- 
hovedet er tiltaget blandt Ghettojøderne, ogsaa blandt de 
ældre. Overfor socialismen staar Orko vaklende. Den jødi- 
ske tradition yder ham intet tilknytningspunkt, saa at han 
har ondt ved at vælge sig en synsvinkel. Og han er meget 
bange for at afgive en kendelse, han bagefter skulde blive 
nødt til at ændre. Det vilde i hans øjne ikke blot være en 
fejltagelse, men ogsaa en uretfærdighed. 

Orko er retrograd ved overlevering og oplysning, men 
ikke ved medfødte anlæg. Han er en modstander af ikke- 
jødisk viden, fordi han i den aner et oprør, men han er til- 
lige i en vis grad dens tilhænger, fordi han er for videbegær- 
lig til ikke at føle sig tiltrukken af det nye. Hvis han var 
født i et andet milieu, vilde han med sin kritiske sans og sin 
kombinationsevne maaske være bleven en fremragende lærd. 
Han kunde være bleven nyttig for hele samfundet, nu er han 
kun raadgiver og velgører for en meget snæver kreds af Jø- 
der, som han tilføjer ubodelig skade ved efter evne at bi- 
drage sit til at holde dem udelukkede fra de kristne om- 
givelser. Og han er en af de mange. 


MUREN OG MØRKET. 
an 


Jødekvarteret i det gamle Frankfurt am Main var om- 
givet af en forsvarlig mur. Den udmærkede sig ved sin tyk- 
kelse og sin højde, 30 fod. Den var altsaa virkelig mærkvær- 
dig, og Tyskerne viste atter her, at de har for skik at gøre 
deres sager til gavns. Ganske vist maatte Jøderne bøde for 
denne grundighed og ordenssans. De var en slags sociale 
fanger, og indestængte bag muren var de indskrænkede i 
brugen af to saa vigtige livsbetingelser som lys og luft. Da 
de franske revolutionstropper i 1796 belejrede Frankfurt, 
blev største delen af jødekvarteret tilligemed muren skudt i 
grus. 

Muren i Frankfurt er et symbol. Den er udtryk for den 
isolering, som de kristne nationer anvendte overfor Jøderne. 
Man laasede forsvarligt af for dem og raabte saa til dem: »I 
er separatister, med Jer kan vi ikke have noget at bestille.« 
En saadan motivering er en aabenbar uretfærdighed. 

Kun én slutning bør vi ikke drage heraf: at Jøderne ikke 
var separatister. De var det i højeste grad, og fornemmelig 
ved egen skyld. De arbejdede med utrættelig iver paa at 
sætte skel mellem sig selv og alle Ikkejøder, og overalt, hvor 
de kom hen, rejste de en aandelig mur, som ikke lod sig 
storme af nogen hær. Endnu knejser denne jødiske mur 
stolt og stout i Østeuropa. Ud fra de givne historiske og 
religiøse forudsætninger kunde Jøderne imidlertid slet ikke 
bære sig anderledes ad, ti da de havde forladt Palæstina, vi- 

ste det sig snart, at et normalt samliv med Ikkejøder efter 
frisindede principper, saaledes som det f. ex. førtes i Alexan- 
dria og til dels i Italien blandt de jødiske coloni, maatte 
blive skæbnesvangert for jødefolkets bestaaen. Alt eftersom 
Jøderne bredte sig over jordkloden i stadig mindre smaaøer 
blandt en fremmed befolkning, maatte faren for at blive op- 
slugt af omgivelserne vise sig stadig mere truende, og rabbi- 
nerne øjnede da, instinktivt, men rigtigt, den eneste udvej i 
at holde jødefolket socialt og religiøst afsondret fra Ikke- 
jøder ved at kræve Skriften overholdt paa det nøjagtigste og 
underkaste den nye og bestandig mere indskrænkende for- 
tolkninger. 

Saaledes har isolering allerede siden middelalderen været 
hovedprincippet for al bevidst jødisk politik, og den præger 
ogsaa den jødiske almue i Polen. Ti den polske Ghettojøde 
lever i to forskellige verdener. Der er den ydre verden, den 
fjendtlige, i hvilken han støder sammen med Ikkejøder og er 
nødt til at færdes, fordi han maa tjene til livets ophold, og 
der er den intime verden, den jødiske, som han træder ind i, 
naar han er sammen med sine trosfæller, især i sin families 
skød, og som engang om ugen, paa sabbaten (paa jidisz szab- 
bes), udfolder sig med mere reelle træk. Ti sabbatens hoved- 
grundsætning er sindets ligevægt og aandelige koncentra- 
tion gennem fjærnelse af alle ydre indtryk. Naar den før- 
ste stjærne glimter frem paa firmamentet, sætter han sig ved 
det dækkede familiebord. Verden uden for har ophørt at exi- 
stere, vinduesskodderne er lukkede, den syvarmede lysestage 
er tændt, og lysene kaster deres skær over paa væggen, hvor 
der hænger billeder af Moses Montefiore, af baron Hirsch, af 
berømte rabbinere, den grumme Elias af Wilno og den milde 
Icckoch Spektor fra Kowno. Dér hænger ogsaa et Palæstine- 
kort med hebraisk forklaring og mirakelmageren rabbin Meirs 
sparebøsse, — i disse omgivelser lyder bønnen dobbelt høj- 
tidelig, her er alt jødisk, men mest jødisk er stemningen, der 
gør dette fattige stykke Palæstina levende og rigt. Saaledes 

styrkes den jødiske bevidsthed paa ny hver ugedag i en na- 
tional-religiøs mikrokosmos. Uden overholdelse af sabbaten 
vilde jødedommen for længst være gaaet til grunde. 

Paa den maade fører enhver polsk Almuejøde en dobbelt 
tilværelse. Religionen er for ham ikke et tillæg til livet, men 
den er selve livet. I selve midtpunktet staar Messiastroen. 
Jidiszdigteren Perec (Peretz) siger i et af sine digte": »Hvis 
jeg var Vorherre, vilde jeg paa anden maade straffe en for- 
hærdet synder, jeg vilde tilstaa ham alt, baade glæde (na- 
ches) og timelig lykke, men jeg vildé paalægge ham blot 
dette ene: at vente.« I en Jødes mund er disse ord dybsin- 
dige. I to tusinde aar har Jøderne ventet, med stirrende blik 
har de skuet ud i fremtiden, de har haabet paa de lyse dage, 
paa rigdom og anseelse, og først og fremmest paa den Mes- 
sias, hvis komme paa én gang skal gøre ende paa al modgang. 
Og for en magelig kvietisme i nutiden har der aldrig været 
plads. »Ordet zyd (zid, det polske og russiske ord for Jøde) 
er et smukt og fint ord,« sagde engang en russisk Almuejøde 
til mig, »Det betyder kto ozidaet, den, der venter.« Etymolo- 
gien er naiv, enhver selv overfiadisk kender af de slovanske 
sprog vil trække paa smilebaandet, ti zyd, zid er som be- 
kendt det samme ord som lat. ;udæus, tysk Jude o. s. v., men 
forklaringen er rørende og fremgaaet af den jødiske sjæls 
inderste. Judaismen har i Messiastanken den stærkeste posi- 
tion. Den Messias, som allerede er kommen, kan kritiseres, 
den, som skal komme, er uangribelig. Tanken om fortidens 
Messias vækker maaske taknemmelighed eller glæde eller en 
anden afgrænset følelse, og erkendelse af den fuldbyrdede 
frelse er selv hos troende Kristne undertiden vaklende, tan- 
ken om den kommende Messias er derimod ganske enkel og 
derved let tilgængelig for jævne naturer. Den vækker længsel 
og higen og skuer ud i fremtiden som alt spirende aandeligt 
liv, men paa den anden side svækker den ganske vist bevidst- 
heden om det virkelige liv og dets krav. 

Her dukker Szajas skikkelse frem for min erindring. Han 

var pottemager, brav og indskrænket. Han havde tjent 4 
aar som russisk soldat, men i al den tid havde han ikke lært 
at tale blot nogenlunde russisk. Hans tanker havde været 
langt bort fra alt, hvad der vedrørte omverdenen, og han 
havde mekanisk som en søvngænger opfyldt de militære krav. 
Han havde ofte sultet for ikke at nyde kristenføde, skønt 
han havde absolution fra rabbineren. Jeg spurgte ham, om 
tjenesten havde været haard. »Aa nej, jeg vidste jo, hvad 
der skulde ske i 1902,« svarede han med tindrende øjne, 
”Hvad mener De deriféd ” »I 1902 kommer Messias, og saa 
vil hele verden faa at se, at vi Jøder er det ypperste folk paa 
jorden. Saaledes staar der skrevet.« Da terminen var ud- 
løben, mindede jeg Szaja om, at hans spaadom ikke var 
gaaet i opfyldelse. »Det har ingenting at sige,« lød svaret, 
Messias kommer ikke senere end 1906.« Da heller ikke dette 
gik i opfyldelse, svarede han: »Messias kommer i de nær- 
meste aar.« Han var lykkelig ved sin dobbelttilværelse, ti 
han flygtede ved enhver modgang fra det virkelige liv over 
til det andet liv, der for ham var det virkelige, og hvor intet 
haab brister. Szaja er en type. I visse jødiske krese, maa- 
ske snarest de chasidiske, er det ikke vanskeligt at træffe 
hans aandsfæller. De kristne er for ham blot atmosfære, 

Et fællesskab mellem de to parter er alene af den grund 
paa forhaand udelukket, at en polsk ortodox Jøde ikke kan 
være gæst hos en Ikkejøde. Han kan ganske vist hos denne 
drikke et glas te eller spise et æble — dog kun for saa vidt 
han skærer det itu med sin egen kniv —, men den herskende 
opfattelse af de religiøse forskrifter tillader ham ikke at nyde 
et stykke brød, end sige et maaltid mad hos en Kristen. Føl- 
gerne af dette forbud er uberegnelige, Det tilintetgør enhver 
selskabelighed, altsaa den form for samkvem, som især er 
egnet til at fjærne modsætninger og fordomme. Eller et an- 
det tilfælde: Bedst som man sidder og samtaler med Jøden, 
forsvinder han pludselig, underholdningens svagt knyttede 
traad brister, Han har fjærnet sig for at opfylde sin religions 

paabud og forrette sin bøn. Maaske er han kun gaaet ind i 
værelset ved siden af, har taget sit bedeudstyr (tefillin) frem, 
har viklet bederemmene om haand og arm og anbragt de to 
smaa kapsler paa arm og pande. Undertiden kan man paa 
banegaardsrestauranter se ham stille sig op i en krog, iført 
sin stribede bedekappe, tallith, med ryggen vendt til publi- 
kum, ligegyldig for omgivelsernes larm, ti han taler med sin 

Alle religiøse bekendelser er kulturprodukter fra en gi- 
ven tid, og senere maa de enten læmpe sig efter de skiftende 
tidsforhold eller isolere sig eller gaa til grunde, Jødedom- 
men valgte det andet vilkaar for at undgaa det tredje. Det 
var dens vanheld, at den efter udvandringen hørte op med 
at være statsreligion. Den mistede herved statsmyndig- 
hedernes regulerende indflydelse, som kunde have fremkaldt 
en af det praktiske liv fremgaaet tillæmpning, der vilde have 
bidraget til dens fornyelse. Og idet livsførelsen blev anor- 
mal, maatte dens fordringer til den religiøse opfattelse og- 
saa blive anormale. Den retning, den jødiske dogmatik slog 
ind paa under diasporaen, betød ikke nogen formildelse af 
Moseloven. Den var verdensfremmed, den taarnede fortolk- 
ning paa fortolkning, der førte til stadig større strenghed. 
Et bestemt værk Szulchan Aruch (»det dækkede bord«), er 
bleven skæbnesvangert for de polske Jøder. Populært kan 
man nok kalde denne bog for deres bibel. Den skylder sin 
tilblivelse en spansk Jøde, Josef Karo, født 1488. Han gæl- 
der for en af de største talmudister, var lærd, skarpsindig 
og flittig som en bi. I stedet for de marige uoverkommelige 
folianter gav han i Szulchan Aruch Jøderne en praktisk 
haandbog i religionslære. Han holder sig her til det talmu- 
distiske synspunkt, især saaledes som det er fremstillet hos 
hans tre berømte forgængere, Alfasi, Maimonides og Aszeri 
og afgør tvivlstilfælde, saa vidt det er muligt, ved disse 


http://rcin.org.pl 


35 


autoriteters stemmeflerhed. En polsk rabbiner Moses Isser- 
tes, udgav i 1571 Szulchan Aruch i Krakow med sine egne 
rettelser, og i denne redaktion har bogen i over 300 aar 
været den ufejlbarlige autoritet for alle Østeuropas Jøder. 

Jøderne, som altid har krævet religiøs tolerance for sig 
selv, har ikke selv udvist den, end ikke indbyrdes. Szulchan 
Aruch er ganske vist bleven grundigt brugt og misbrugt af 
antisemiterne. Imidlertid kan ingen argumenter afsvække 
det ubehagelige indtryk, som bekendtskabet med dette skrift 
efterlader, selv hos den fordumsfri læser. Tiden var intole- 
rant, og Karo var det ogsaa. Den omstændighed, at hans 
forældre, da han var 4 aar gammel, blev udjagne af Spa- 
nien, har vel nok bidraget noget dertil. Men ogsaa mod sine 
trosfæller var han uforsonlig. Han traadte i skranken for 
banlysning af Daud, agent hos de sporadiske øers jødiske 
behersker Josef Nasi, og han befalede at opbrænde en af 
den frisindede forfatter Dei Rossi skreven bog”. 

Det kan derfor heller ikke undre, at der gaar en tone af 
inhumanitet igennem Szulchan Aruch, en sætten skel mel- 
lem Jøder og Ikkejøder, der altid falder ud til fordel for Jø- 
derne. Og ikke det er beklageligt, at man i det 16. aarhun- 
drede kunde skrive saaledes, men det, at et saadant værk 
endnu i det 20. staar i højeste anseelse hos de østlige 
Jøder. Bogen er da ogsaa bleven skarpt kritiseret af 
vesteuropæiske, jødiske lærde som f. ex. af den be- 
kendte historiker Gråtz. Den indeholder bl. a. de gæng- 
se rituelle og rituelt farvede forskrifter, men hyppigt 
i en mere skærpet form, der ikke er begrundet i Tal- 
mud; ti, som det hedder, »hvo som gør sig det vanskeligt, 
paa ham falder velsignelsen.« Den udøver ved sine paabud 
og forbud den smaaligste kontrol med den polske Jødes pri- 
vatliv. Der er de bekendte forskrifter om spise og drikke, 
om tvætning og paaklædning, talrige bestemmelser om for- 
holdene i ægteskabet, mange meget intime, og selv sin nød- 

tørft maa den troende Jøde ikke besørge uden at den led- 
sages af en rituel formel, — 

Modsætningen mellem religionens dogmatiske fordrin- 
ger og menneskelighedens elementære krav voxer undertiden 
til det uhyrlige. Exempler kendes ikke blot fra de polske 
Jøders liv. For en halv snes aar siden hændte det, at over- 
rabbineren i Livorno nægtede at vie en ung Jødinde, fordi 
det var bleven konstateret i 1832 af rabbinerdomstolen, at 
en af hendes oldemødre paa mødrene side havde gjort sig 
skyldig i ægteskabsbrud, hvilken overffædelse straffes baade 
i tredje og fjerde led. Herved støttede han sig til 5. Mose- 
bog kap. 23 v. 3. »Ingen mamzer har adgang til Jahves me- 
nighed; end ikke i tiende led har han adgang til Jahves me- 
nighed«"f, Sagen skal ud fra et dogmatisk standpunkt være 
sikker nok. Dr. Feutchwang, rabbiner i Wien og en dyg- 
tig teolog, ansaa tilfældet for »sørgeligt«, men erklærede, 
at der ikke var noget at stille op, da stedet i 5. Masebog for- 
tolkes overensstemmende i Talmud, hos Majmonides og i 
Szulchan Afuch.”" 

Livets fordringer er imidlertid ofte de stærkeste, og for 
at lade dem komme til deres ret dækker man da det gamle 
sofisteri med et nyt. I Ig1o forbavsede rabbinerne i Jerusa- 
lem verden ved at forbyde Jøderne at købe eller nyde vin- 
druer fra de jødiske kolonisters haver i Palæstina. Denne 
boykotten støttede sig til 3. Mosebog kap. 24, 3—5: »I 6 
aar skal du besaa din mark, og i 6 aar skal du beskære din 
vingaard og indsamle landets afgrøde. Men i det syvende 
aar skal der være en fuldstændig hvile for landet, en sab- 
bat for Jahve, hvor du ikke maa besaa din mark eller beskæ- 
re din vingaard«.*? Nu var Ig10 netop det syvende aar, sab- 
batsaaret, og rabbinerne forlangte da af de jødiske vindyr- 
kere, der maatte slide haardt i det for livets udkomme, at 
de skulde opgive det økonomiske udbytte af et aars an- 
strengende arbejde, En deputation, der henvendte sig til 
dem med bøn om at ophæve forbudet, udrettede intet. 
Overrabbiner Kuk i Jaffe foreslog da følgende udvej: Ko- 

lonisterne erklærer hele høsten for hefker d. v. s. de fra- 
siger sig ejendomsretten til den, sender den til Jerusalem 
og overgiver den til rabbinerdomstolens varetægt som en 
ting, der er uden ejermand, rabbinerne sælger høsten til de 
handlende efter torvepriserne, og de indvundne penge over- 
rækkes kolonisterne som en gave. 

Saaledes maa det nødvendigvis gaa, naar forskrifter 
fra en periode der ligger 3000 aar tilbage, skal have gyldig- 
hed den dag i dag. Overrabbineren har bedraget sig selv, 
sin menighed og sin Gud, men han har sikkert været i god 
tro, ti han har beskæftiget sig med mangeaarige talmudi- 
stiske studier, der hovedsagelig har drejet sig om fortolk- 
ning, opfattet som ren tænkning uden historisk eller reel 
baggrund, og derved har han mistet evnen til at skelne mel- 
lem form og indhold. 

Jeg kører igennem en landsby, kusken smælder med pi- 
sken, pludselig hænger den fast i noget. Det viser sig at 
være én staaltraad, som er anbragt tværs over gaden, Fæ- 
nomenet er det saakaldte erub (egentlig ”blanding”), der er 
en anvisning paa, hvorledes man snildt kan omgaa en af 
sabbatsforskrifterne, Det er nemlig ifølge en traditionel 
fortolkning af 2. Mosebog kap. XVI, 29 forbudt paa sab- 
baten at flytte noget, medmindre det sker indenfor et luk- 
ket rum, der tilhører enkeltmand. For at undgaa de deraf 
flydende ulæmper og for at kunne bære noget fra det ene 
hus til det andet udspændes der en snor eller en staaltraad 
imellem dem, hvorved der fingeres, at det mellemliggende 
aabne rum bliver lukket, Man har altsaa først af Mose- 
lovens ordlyd lavet en skruet fortolkning, og da det viste 
sig, at denne voldte stort bryderi i det praktiske liv, har 
man i stedet for at kassere den forsøgt at omgaa den, Dette 
erub tildrog sig endnu under krigen opmærksomhed, idet de 
polske Jøder i 1916 forlangte, at hele Warszawa skulde om- 
gives med en erubtraad. Polakkerne forhørte sig i forskel- 
lige store tyske byer, der har en talrig jødisk befolkning, 
men da man der intetsteds kendte en saadan indretning, 

nægtede de at indføre den. — Jeg tager en lørdag ind paa 
en jødisk kro og beder værtinden om at give mig »vand 
paa maskine« (sætte samovaren frem). Hun svarer da: 
»Befal mig at gøre det.« Jeg siger saa: ”Jeg befaler det, 
hvorpaa hun smilende gaar bort for at fyre op under ma- 
skinen. Det er nemlig forbudt at udføre noget arbejde paa 
sabbaten, og kun naar man bliver tvungen dertil, saaledes 
at der foreligger vis major, er man sagesløs. Man fingerer 
derfor en befaling, der skal erstatte den ikke existerende 
tvang. — Undertiden kan man paa lørdage paa jærnbane- 
rejser i kupéen træffe en Jøde, som under bænken"har an- 
bragt et med vand fyldt kar, en flaske med vand eller lign. 
for saaledes rent fiktivt at efterkomme lovens bestemmelse, 
der kun tillader rejser paa sabbaten, for saa vidt vedkom- 
mende foretager en rejse paa vandet (til vands), en fritagel- 
se, der naturligvis blev indrømmet, fordi det ofte er umu- 
ligt at afbryde en sørejse”. I et enkelt tilfælde havde en 
Jøde anbragt sine blottede fødder i et vandfad, alt medens 
han sad og bad indtrængende fortvivlet; han rejste til sin 
kones begravelse. — En jødisk latinskoleelev gaar en lørdag 
middag paa gaden, idet han stadig sparker sin paa sten- 
broen liggende tornyster frem foran sig. Det udføres saa 
systematisk, at det vækker de forbigaaendes opmærksomhed. 
Han udfrittes, men vil ikke straks gaa til bekendelse ; om- 
sider indrømmer han, at da det paa sabbaten ikke er til- 
ladt at bære tornysteren, mener han at have ret til at sparke 
den afsted. Det er beklageligt, at vi ikke ved, hvor langt 
denne lille sofistiske fiffikus har drevet det til senere i li- 
vet. Tilfældet er vistnok enestaaende og viser en meget 
ortodox tænkemaade, da jødiske elever i kristne skoler fra 
rabbineren plejer at have dispensation for eventuel hellig- 
brøde. Paaskefesten volder de troende polske Jøder maa- 
ske endnu større bryderi end sabbaten, da det gælder om at 
undgaa hamec, surdejgen. For ikke at udsætte sig for tab 
ved tilintetgørelse af de genstande, som anses for smittede, 

sælger man dem fiktivt til Ikkejøder, Drægtige hopper sæl- 
ges, men naar føllet er kommen til verden, købes de tilbage 
igen, og saaledes narres Vorherre for det førstefødte, Men 
mange ortodoxe Jøder holder overhovedet aldrig hopper, 
hvilket unægtelig er en mere hæderlig udvej. 


TI. 


Denne jødiske formalisme tilhører en religion, der er 
bleven for gammel, men som skal gælde for at være evig. 
Den raaber højlydt paa nødvendigheden af en reform, og 
dette har de bedste mænd blandt Jøderne allerede for længe 
siden indset. Det er de tyske Jøder, som her er gaaede i 
spidsen, og de har ikke ladet det mangle paa idealisme og 
ærlig vilje, men heller ikke paa kortsynethed og doktri- 
nisme. Saa meget er opnaaet, at ikke ret mange vesteuro- 
pæiske Jøder mere dyrker deres Gud under de selv samme 
former som f. ex. i 1770, men den store opgave at forsone 
lære og liv er uløst, og jødeheden danner langtfra nogen reli- 
giøs enhed. Atter har vi faaet vidnesbyrd om, at de egent- 
lige religioner, der ikke er læresystemer, men giver sig ud 
for aabenbaringer fra Guddommen, ikke lader sig reforme- 
re, Den ortodoxe rabbiner Samson Raphael Hirsch i Ol- 
denburg havde ikke saa helt uret, da han i fyrrerne erklæ- 
rede: »Den jødiske lov er fuldkommen, og alt i den er 
fundamentalt, — man har valget mellem fuldt og helt at be- 
kende den eller ogsaa at benægte den”,« (Det samme 
gælder forresten ogsaa Kristendommen). Det er let nok at 
udskille senere bestanddele i mængdevis, men religionens 
begyndelsesmoment kan vi alligevel ikke gribe. Og tilmed 
har reformvennerne tilføjet mange moderne paafund. Man 
dvæler med sympati, men tillige med forundring, ved den 
uskyldighedstilstand, som herskede i 1809, da Israel Jacob- 
son i byen Seesen rejste »et skønt tempel«, i hvilket der og- 
saa var anbragt et orgel. Der havde til indvielsen indfun- 
det sig »et utal af statsmænd, lærde, kunstnere, gejstlige og 

skolemænd, rabbinere og lærere,« og de kristelige gæster 
modtog »et ubeskriveligt indtryk,« saa at de »gav deres be- 
gejstrede følelser luft i tyske, latinske og hebraiske sange””,« 
Dette var jo en ganske net festlighed, og de jødiske refor- 
matorer havde aflagt en glimrende examen i tilnærmelse til 
den kristelige kultur, men da de vendte sig om, opdagede 
de et tomt rum foran sig. De var generaler uden hær. Mi- 
chael Creizenach forsøgte overmaade hæderligt at omskabe 
hele det gamle ritual- og dogmestof i moderne aand”, men 
var selvfølgelig ikke denne kæmpeopgave voxen, og han var 
f. cx. længe i tvivl, om han skulde tage talmudoverleverin- 
gen med eller ej, indtil han endte i den rene mosaisme?", 
Abraham Geiger, den berømte grundlægger af den jødiske 
historiske bibelkritik, støttede ved sin autoritet oprettel- 
sen af den reformerede synagoge, der snart viste sig at være 
en lunefuld og mangehovedet skabning alt efter de forskel- 
lige reformatorers forgodtbefindende. Men den vandt, 
skønt langsomt, tilslutning, fordi den anviste en udvej i en 
næsten haabløs situation. Videst er man naaet i Amerika. 
Her er der indført orgel, blandet korsang og prædiken paa 
landets sprog, saa at hebraisk er indskrænket til et mini- 
mum; der er i synagogen anbragt familiestole, menigheden 
sidder med blottet hoved, og der afholdes om søndagen til- 
lægsgudstjeneste, eller lørdagsandagten er endog ligefrem 
henlagt til om søndagen. Den rabbinske overlevering er 
opgivet, og der tros ikke længer paa Messias komme, men 
blot paa en messiansk fornyelsens æra. 

Denne tilstand er yderpunktet. Den betegner oprettel- 
sen af et nyt, et kristeligt-jødisk system, men ikke nogen 
jødisk religion. Atter her dukker det evindelige jødiske 
symbol frem, det rastløse og hjemløse Hverken—Eller. Men 
der er ialfald stræben, bevægelse, ja maaske endog udvik- 
ling i disse bizarre reformforsøg. Det andet yderpunkt, 
den mest fuldkomne stilstand, findes hos de polske og rus- 
siske Jøder. De der udvandrede, blev slagne med forfær- 

delse, da de i England og Nordamerika blev vidne til refor- 
men, og de skyndte sig med at indrette deres religiøse liv paa 
samme maade som i det gamle land. 

Ti hjemme i Polen rørte der sig end ikke en befriende 
luftning. Vi har ganske vist et par gode navne (Perl, 
Krochmal og S. L. Rapaport), men vi har intet oprør. Vi 
møder heller ingen reformerede menigheder”, Ordet Ty- 
sker fremkalder hos den polske Ghettojøde afsky og beteg- 
ner den, der ikke er jødisk klædt, men bærer almindelig 
europæisk klædedragt og derfor er mistænkt for at hylde 
frisindede anskuelser, og navnet Geigerianer betegner lige- 
frem en kætter. Og dette er fuldkommen i sin orden. Ti 
bag de tyske Jøders reformiver skjuler sig ikke en fra Is- 
raels indre udgaaet kraft, men deres bestræbelser er resul- 
tatet af den gryende eller opnaaede borgerlige emancipation, 
af det nye kulturmilieu og af et mere specielt forhold, den 
protestantiske teologis paavirkning. Ingen af disse betin- 
gelser foreligger i Polen og overhovedet i Østeuropa. 


EV 


I øst hersker rabbinervældet endnu uindskrænket. Det 
er bleven strengt kritiseret og med rette, men rabbinerne 
har den uvisnelige fortjeneste, at de har reddet Jøderne fra 
at gaa nationalt tilgrunde, ganske vist paa bekostning af de- 
res aandelige frihed. Berøvede statsmagt og politiske inter- 
esser, med et offentligt liv, der foregik inden fire vægge, 
var Jøderne bundne til den religiøse overlevering. Rabbi- 
nerne var dens vogtere og dermed aandslivets formyndere, 
og deres kendelse er endnu.i de fleste livsforhold den af- 
gørende, Og dog er de ikke egentlig jødiske præster, de 
er ikke ordinerede, de er mindst af alt som i den katolske 
kirke mellemmænd mellem Vorherre og menigheden, og de- 
res religiøse funktioner kan foretages af enhver, der besid- 
der tilstrækkelig anseelse og viden. Derfor danner de heller 

ingen kaste, og det jødiske hierarki er et demokratisk sam- 
fundshierarki, i hvilket alle kan tage del, et frivilligt aag, 
hvis byrde ikke altid føles, fordi alle er interesserede i det, 
men som netop derfor er saa vanskeligt at bryde. Autori- 
teten er her rabbineren, han er specialist i religion, fagmand 
i skriftens fortolkning og folkets selvskrevne formynder. 
Hans betydning straaler frem, naar han skal afgøre de van- 
skelige tvivlstilfælde, torahens og talmuds dybsindigheder, 
spørgsmaalet om koszer og tref eller naar han skal appro- 
bere forskriftsmæssigheden af alt rituelt tilbehør, fra bede- 
kappens frynser cicithindtil de med bibelvers beskrevne per- 
gamentsruller mezuzoth, der anbringes paa husets indgangs- 
dør. Han er folkets tillidsmand, hjælper, trøster, dommer 
og voldgiftsmand, og rettroende Jøder henvender sig ved 
indbyrdes tvistemaal aldrig til en verdslig domstol, Han 
er ene om magten, uden medbejler, herre over aanderne, 
ti jødeheden har under adspredelsen aldrig kendt noget, der 
lignede kampen mellem kirke og stat i kristenheden. 

Der hører idealisme til at blive rabbiner i Polen, en 
af de smaa rabbinere ude i provinsen. Livets materielle 
goder existerer ikke for ham. Ingen fedekalv virker lok- 
kende. Dels er de jødiske menigheder gennemgaaende fat- 
tige, dels mangler de tradition for at udstyre rabbinerem- 
bedet rundeligt, endsige overdaadigt. Det tilfælde er ret al- 
mindeligt, at hans gage bestaar i et monopol paa indtæg- 
ten af et minimalt salg af salt og gær. Rabbinerne maa 
nøjes med den rent ideelle tilfredsstillelse, der følger af be- 
vidstheden om at opfylde deres pligt og nyde menighedens 
udelte beundring. Ved denne idealisme staar de langt over 
flertallet af kristelige gejstlige, maaske med undtagelse af 
Jesuitterne, og derfor har de i nødens time aldrig svigtet 
deres folk. Fra deres tidlige ungdom opdrages de til forsa- 
gelse. Allerede i en alder af 14—15 aar sidder de tilkom- 
mende rabbinere i beth-ha-midrasz'en og slider i det dag 
ud og dag ind for at udgrunde talmuds hemmeligheder, uden 

hjem, daarligt ernærede, — deres kost faar de ved at gaa 
paa omgang hos barmhjærtige medlemmer af menigheden 
—, og berøvede de tarveligste bekvemmeligheder, idet de 
maa sove paa den samme haarde bænk, paa hvilken de om 
dagen sidder under undervisningen”, Saaledes opdrages 
de til at blive troens zeloter. Kun én materiel chance har 
de, den er meget lille, men den rumler i de daarligt ernæ- 
rede hjærner: hvad om der en skøn dag kom en rig køb- 
mand kørende, i karet og med firspand, og bad beth-ha-mi- 
drasz’ens forstander om at udvælge en af eleverne til hans 
svigersøn. Saadanne tilfælde forekommer nu virkelig af 
og til, ti i ortodoxe familier anses det for en lykke og ære 
at faa en rabbiner, en rigtig lærd mand til svigersøn. Men 
sædvanligvis er livets gang en hel anden. Den unge, fat- 
tige rabbiner faar en fattig kone og senere i tilgift en utro- 
lig masse børn. 

De polske og russiske Jøder havde i det tsaristiske Rus- 
land fuld frihed i religiøse anliggender, eller den indskræn- 
kedes ialfald kun, hvor den stødte sammen med hensynet til 
de borgerlige pligter (søndagslukningen, soldatertjenesten 
om lørdagen o. lign.). Det var egentlig først i 80'erne, at 
regeringen begyndte at øve en vis kontrol ved i Rusland at 
kræve indførelsen af en ny institution, de saakaldte stats- 
rabbinere,’ af hvem der krævedes kendskab til russisk, og 
som skulde stadfæstes af gouvernørerne, men denne ind- 
retning virkede kun imponerende paa papiret, og ved siden 
af disse officielle rabbinere existerede der et utal af private 
rabbinere, valgte direkte af menigheden. Regeringen hav- 
de ikke lyst til at gøre dem livet surt. Fælles reaktionære 
maal knyttede begge parter sammen. I det sidste decennium 
før krigen fandt der — især i Polen — en række rabbiner- 
møder sted, hvis afholdelse den ellers mistænksomme rege- 
ring havde tilladt med en noget paafaldende liberalitet. Paa 
et polsk møde i januar 1909 vedtoges en betænkning”, i 
hvilken rabbinerne fremstiller sig som regeringens forbunds- 

fæller — den samme regering, som netop paa samme tid paa 
det forsmædeligste forfulgte Jøderne — og erklærer, at de 
»tror at glæde sig ved dens særlige tillid,« da ungdommens 
opdragelse i religiøs aand er »en hellig forpligtelse overfor 
Gud og kronen,« og »det moralske anarki har højst beklage- 
lige følger baade ud fra et jødisk og et officielt synspunkt??,« 
Følgelig kræver rabbinerne ret til at kontrollere de private 
jødiske lærere, hvis virksomhed skulde gøres afhængig af 
et af rabbinerne udstedt vidnesbyrd om moralsk vederhæf- 
tighed, ja de forlangte ogsaa ret til at censurere jødiske bø- 
ger. Og disse polske rabbinere er i den grad politiske 
praktikere, at de undgaar at kalde de polske Jøder for 
polske og hjælper sig med at benævne dem »lokale«. Man 
vil herved mindes den russiske regerings anstrengelser for 
at udslette ordet polsk af sproget, I hele betænkningen er 
rabbinernes skræk for fremskridtet det eneste ærlige punkt, 
og det forener dem i interessefællesskab med selve Pobie- 
donoscew. En rabbiner foreslog paa mødet, at man skulde 
anmode regeringen om at nægte jødiske børn optagelse i 
statsskolerne. En anden rabbiner, Chaskiel Lipszyc fra 
Kalisz, henpegede paa de jødiske pigers sørgelige stilling, 
da de opdrages i kristne skoler og derved bliver fremmede 
og fjendtlige overfor deres religion og nationalitet. Da han 
raabte: »De jødiske døtre bør undervises i jødiske sko- 
ler,« opløftede de øvrige rabbinere et skrig og protesterede 
højlydt, idet de hævdede, at kvinderne overhovedet ikke 
bør gaa i skole, da det i talmuds siges, at den, som under- 
viser sin datter, demoraliserer hende”. 

I 1913 var der rabbinermøde i byen Siedlce, og resultatet 
foreligger i følgende opraab?", der er saa karakteristisk, at 
det bør anføres i sin helhed med alle originalens sproglige 
og logiske uregelmæssigheder. 

»Vi, som idag har forsamlet os i Siedlce paa et af øvrig- 
heden tilladt møde, baade de rabbinere, der er tilstede sam- 
men med os, og de, som har sendt os deres fuldmagt og 

tilslutning, vi skuer med aabne øjne paa torahens og vor tros 
grundvold, begge i nærværende tider frygteligt svækkede 
som følge af vore talrige synder — Gud alene være os naa- 
dig —, og vi anser det for nødvendigt at udsende dette op- 
raab til vore brødre i Israel og til rabbinerne, som værner 
om Guds ord og torahen, for at enhver af dem med anspæn- 
delse af alle sine kræfter maatte stræbe efter at bøde paa de 
uefterretteligheder, der nedenfor er paaviste og ligesom 
udgør en del af Loven”, 

1) Enhver person ligesaavel som rabbinerne bør paavirke 
de unges og haandværkernes hjærter, for at de maatte und- 
gaa aviser paa jidiszsproget, bøger af ikkereligiøst ind- 
hold og broschurer, i hvilke der skrives kætterier, uhøvisk- 
heder og pornografi, hvorved Jødernes hjærter forgiftes 
og tilskyndes til at fjærne sig fra moralens og torahens vej; 
dette skal ogsaa de undgaa, som i forretningsanliggender 
er nødte til at læse en eller anden avis; det forbydes dem paa 
det strengeste at læse andre artikler i avisen som f. ex. 
feuilletoner og lign.; især om lørdagen er det ifølge loven 
ikke tilladt at læse noget, selv om det er om handelsanlig- 
gender, slet ikke at tale om de øvrige artikler. 

2) Sabbatens hellighed bør overholdes, som det er paa- 
budt: ingen bør lade fyre op under temaskinen ved Ikkejø- 
der, det er forbudt at overskride teehum, og det er forbudt 
at have et lommetørklæde hos sig paa et sted, hvor der 
ikke findes noget erub, ligesom det er forbudt at bære et 
ur paa sig, hvilket herved bemærkes i modsætning til de- 
res mening, som hævder, at et ur blot er en nipsgenstand ; 
ligeledes er det forbudt om lørdagen at kæmme sit haar 
med en kam. 

3) Der bør gives agt paa de jødiske kvinder, at de 
plejer tugt og gode sæder: at de ikke gaar ud med nøgne 
arme, efterdi denne tøjlesløshed fører til alle slags onde 
ting og til fattigdom (sic!), og derved vender deres sønner 
sig bort fra Herrens vej, saaledes som det er oplyst i den 
hellige bog Zohar i afsnittet Nasso. 

4) Man bør vogte sig for, at unge mænd og piger fore- 
tager fælles spasereture paa veje og i offentlige anlæg og 
især at de danser sammen i bryllupssalene ; det er ligeledes 
rabbinernes og de nygiftes forældres pligt at paase, at saa- 
dant ikke foregaar paa deres børns bryllup. 

(5) og 6) vedrører køb af tefillin og andre rituelle gen- 
stande). 

7) En meget, meget stor synd er det at tage sit skæg 
af, ti baade den barberende og den barberede overtræder 5 
bud; derfor bør man strengt straffe den, som handler her- 
imod. 

(8) Indprenter nødvendigheden af at støtte de gejstlige 
skoler). 

Til slut loves der endnu dem, der er lydige »livets opret- 
holdelse, overflod og velsignelse,« og »Han, som har ad- 
spredt Israel, vil samle det og værne det som en hyrde sin 
hjord, hvilket vi bekræfter med vore underskrifter,« hvor- 
paa følger 9 navne. 

En lille kommentar turde ikke være af vejen. Naar 
der siges, at det at gaa med nøgne arme fører til fattig- 
dom, maa dette forstaas ud fra den gængse jødiske betragt- 
ning, at ligesom lønnen for lovens overholdelse er rigdom 
(»overflod« i punkt 8), saaledes er straffen for ulydighed 
fattigdom. Det forbydes ungdommen at læse aviser, der er 
skrevne paa jidisz; da dette sprog er det eneste, som den 
jødiske almue er i stand til at læse, betyder det altsaa, at 
det overhovedet er unge mennesker forbudt at tage en avis 
i haanden, og det var netop meningen. Købmanden kan det 
undtagelsesvis tillades at læse avisernes afsnit om handels- 
efterretninger, men heller ikke mere, og da haandværkerne 
ikke har at blande sig i købmandssager, slaas de sammen 
med ungdommen, og det formenes dem overhovedet at læse 
aviser. Med sabbaten er der naturligvis atter noget galt 
paa færde. Da det ikke er tilladt Jøderne paa sabbaten 
at tænde ild og lave mad, maa de nøjes med tør eller kold 

kost, hvilket ikke altid er saa heldigt for svage maver og 
fremkalder et særligt ildebefindende, der kaldes for sabbat- 
katarrh. Her er samovaren, en god kop te, en udvej, og 
mange jødiske familier holder derfor kristent tyende til at 
fyre op og udføre andet arbejde paa sabbaten. Andre lejer 
kristne for denne ene dag, de saakaldte szabbesgojim, men 
altsaa ogsaa for denne udvej har rabbinermødet sat bom. 
Lommetørklæde og ur er det ikke tilladt at have hos sig, da 
det er forbudt at bære noget paa sabbaten; dog anbefales 
det at tage sin tilflugt til erub (jvfr. s. 37). Det indprentes 
at overholde techum d. v. s. de 2000 skridt, som det er til- 
ladt at fjærne sig fra sin bolig. Herved er enhver længere 
spaseretur, enhver udflugt umuliggjort, og efterlevelsen af 
dette forbud kræves endda af folk, som for største delen 
tilbringer hverdagene under de usleste hygiejniske vilkaar 
og derfor i særlig grad trænger til luft, 

Henvisningen til »den hellige bog Zohar« turde sna- 
rest pege i retning af, at rabbinermødets deltagere hører til 
Chasidernes sekte, Men forbudene er ikke mødets paa- 
fund. De indskærpes tværtimod. ved enhver lejlighed. I 
Kozienice i det tidligere gouvernement Radom indprentede 
magid'en (prædikanten) følgende 6 punkter: 1) Enhver 
Jøde skal holde sine børn borte fra aviser og bøger. 2) Hvis 
aviser eller verdslige bøger findes, skal de øjeblikkelig op- 
brændes. 3) Pigerne maa ikke gaa med nedringede blu- 
ser, og ærmerne skal naa til haandleddene. 4) De gifte koner 
skal gaa med kyse og barbere haaret af. 5) unge Mænd og 
kvinder maa ikke spasere sammen, heller ikke foriovede 
par". I Piotrków, en anselig provinsby, døde en rabbiner, 
og de øvrige rabbinere udstedte da i synagogen følgende 
paamindelse: »Eftersom vor by er bleven meget syndig, 
ti de gifte koner spaserer aldeles aabenlyst med deres ægte- 
mænd, ligeledes de unge mænd med de unge piger, og de 
gifte koner gaar ikke med paryk, saa er paa grund af disse 
store synder vor rabbiner afgaaet ved døden.« (Han blev 
forresten 80 aar). I Kupiszki i provinsen Kowno udbrød 

der dysentri. Rabbineren lod en af de døde bære ud paa 
gaden og holdt en tale, i hvilken han erklærede epidemien 
foranlediget ved de to køns spasereture, idet han sluttede: 
»Hvis vi havde vort tempel (i Jerusalem), vilde det være 
bleven ødelagt for saadanne synders skyld, men da vi ikke 
har noget tempel, hjemsøges vi af dysentri%%.« 

Tilfælde af lignende art omtales temmelig hyppigt i den 
jødiske avislitteratur. Tilsammen danner de en helhed, 
der illustrerer et bestemt kulturstandpunkt, som skarpest 
fremtræder hos Chasiderne. 


V. 


Man skulde ikke tro, at Jøderne i det russiske rige i 
tiden før krigen har været i besiddelse af nogen borger- 
lig frihed, der hos Polakkerne kunde være genstand for 
misundelse. Og alligevel er det saaledes. Jøderne havde 
deres egne almueskoler, hvor og hvormange de vilde, og de 
kunde lede undervisningen efter godtbefindende. Kun i 
de større byer bestod der en vis kontrol, skønt de smaa pri- 
vatskoler ogsaa her var saa temmelig selvstændige, og ude 
i provinsen gjorde man, hvad man fandt for godt. 

Saaledes er den jødiske private almueskole cheder'en (i 
flere dialekter chejder, egentlig ”et kammer’) et fuldbyrdigt 
udtryk for jødisk aandeligt selvstyre. Ogsaa her viser sig 
et forhold, som iagttageren af jødiske tilstande stadig paa 
ny faar bekræftet, at jo dybere undersøgelsen gaar, desto 
mere trøstesløs bliver det indtryk, man modtager. 

Det er den herskende mening blandt Polakkerne, at 
alle Jøder kan læse og skrive, (om Jødinderne paastaas det 
ikke), og i et land, hvor store dele af den polske befolkning 
af politiske grunde før krigen var berøvet almindelig sko- 
leundervisning, maa en saadan kundskab naturligvis vække 
beundring. Imidlertid er det dog ikke helt saadan. Gan- 
ske vist er drengenes undervisning en religiøs pligt, som 
paahviler forældrene, og hvis de er for fattige til at paa- 
tage sig den, maa menigheden lade dem undervise i den of- 

fentlige talmud-torahskole, men i virkeligheden er det kun 
skralt med oplysningen. Fremskridtsvenlige jødiske Po- 
lakker og polske Jøder har foretaget et kig bag ghettomu- 
ren. I 10 polske byer, der hver paa sin vis turde anses for 
særlig typiske, har Dr. K, Horowitz paa foranledning af 
”Selskabet til støtte for agerbrug og haandværk blandt Jø- 
derne’ undersøgt omtrent hele den jødiske befolknings, nem- 
lig hver enkelt families levevilkaar??, medens ’Selskabet til 
udbredelse af oplysning blandt Jøderne i Rusland” udsendte 
B. Alperin, hvis undersøgelser særlig vedrører skolevæse- 
net i 6 andre byer”, Indberetningerne vedrører tilstanden i 
de nærmeste aar før krigen, og skønt forholdene siden den 
gang har forandret sig noget til det bedre, har undersøgel- 
sens resultater vistnok endnu gyldighed for store dele af 
ghettojødeheden. Horowitz har paavist, at der blandt de 
butikshandlende findes fra 30 til 50 procent, som ikke kan 
læse eller skrive, og hos bissekræmmerne, en meget talrig 
klasse Jøder, naar procenttallet i visse byer op til 90. 
Hovedskylden herfor ligger hos den private jødiske almue- 
skole, cheder'en. Den er et foster af uvidenhed og pauperitet. 
Pædagogik i moderne forstand findes der ikke en gnist af. 
Vi har for os en skole uden lærerstand, ti vankundighedens 
fagmænd og idealister, som sætter deres præg paa cheder'en, 
har lidet til fælles med det, som man plejer at forstaa ved 
ordet lærer. Skolen er en forretning og endda en meget 
daarlig, og forretningshensyn er de overvejende. Som of- 
test er grundlæggelsen af en cheder en handling, der er pa- 
rallel med, at vedkommende aabner en butik, begynder at 
handle med lerpotter eller sætter sig til at lave støvler, ja, 
indrettelsen af en cheder har det tillokkende ved sig, at den 
ikke kræver nogen driftkapital og mærkelig nok heller ikke 
nogen særlig uddannelse, Enhver kan etablere sig som 
melamed (lærer), og er det gaaet ned ad bakke med en jø- 
disk haandværker eller købmand, og ved han ikke, hvad han 
skal gribe til, saa vælger han sig melamedens usle kaar. 
Det jødiske Problem. 4 

Deraf en forbitret konkurrence. Alle midler er gode, naar 
det gælder om at kapre elever. Melameden gaar omkring i 
familierne og spejder efter sit bytte. Han skynder sig 
med at give smaafyrene foræringer f. ex. til Chanuka- eller 
Purimfesten, ti herved opnaar han chazaka, forret til ved- 
kommende elever. Børnene gaar i skole fra deres tredje 
eller fjerde aar, og i hvert fald ikke senere end fra femaars- 
alderen. I de af Alperin besøgte 6 byer med en jødisk be- 
folkning paa 56,000 mennesker findes der 204 chederer, af 
hvilke han nøjagtigt undersøgte 125, der havde 3311 elever, 
hvoriblandt kun 267 piger. Skolerne er altsaa alle smaa, 
20—40 elever i hver, og kun 1 pige modtager undervisning 
for hver 12 drenge. Chedererne er indbyrdes konkurrenter, 
der æder hverandre op. En by paa ikke fuldt 10,000 men- 
nesker som Kaluszyn har 75 chederer, de jødiske indbyggere 
er alle meget fattige, og melamederne har blot sulteføden. 
I Krasnystaw er deres ugentlige indtægt gennemsnitlig 5 
rubler, Deres pædagogiske kvalifikatroner er ikke langt fra 
nul, de fleste har tidligere været ved handelen, andre har 
været bagere, skomagere og slagtere. Adskillige dyrker 
ved siden af lærervirksomheden en bibeskæftigelse, nogle 
holder butik, andre handler med mælk og bærer den omkring 
i byen, én har et bageri, en anden er badstuetjener o. s. v. 
Af 127 melameder erklærede 122, at de haabede snarest mu- 
ligt at opgive lærervirksomheden ; de forbandede deres skæb- 
ne, sig selv og deres elever, Deres kundskaber er de tarve- 
ligst mulige. I Kaluszyn var der endog 19 melameder, som 
hverken kunde læse eller skrive, Dette er allerede orienten, 
den nordøstlige, Taszkent eller Samarkand. Hvis vi vilde 
udfritte dem om, hvorledes de i saa fald er i stand til at 
lære andre noget, vilde de sikkert anse vort spørgsmaal for 
enfoldigt. De kan nemlig nogle remser, bønner og citater af 
de hellige bøger udenad og meddeler denne viden til deres 
elever. Af 133 melameder, som biev udspurgte om deres 
kendskab til polsk (og russisk), var 28 nøje fortrolige med 

disse sprog, 34 meget utilstrækkeligt, medens 61, altsaa næ- 
sten halvdelen, omtrent ikke kendte det lands sprog, i hvilket 
de var fødte. Af de samme 133 melameder læser 22 he- 
braiske blade og jidiszaviser, 1 læser en polsk avis, medens 
95, altsaa trefjerdedelen overhovedet aldrig læser noget. 

Et særligt skolelokale existerer kun sjælden. Det rum, 
i hvilket undervisningen foregaar, er den typiske jødiske bo- 
lig med dens uorden, grimhed og griseri. Her koger lære- 
rens kone familiens middagsmad og pusler om sine børn, 
ofte staar der i en krog en seng, fyldt med gamle klæder og 
klude i stedet for sengetøj. Her overstaar ogsaa familiens 
syge medlemmer deres sygdom. I ét tilfælde opholdt der sig 
en sindssyg person i skolestuen. I midten findes et stort 
bord, rundt omkring er der anbragt bænke saaledes, at bør- 
nene maa kravle over eller under bordet for at naa deres 
plads; nogle elever har sæde paa sengen eller paa ovnen. 
Rummet er sædvanlig overfyldt, I en stue, der er 6—7 
alen bred og 8—9 alen lang er der sammenstuvet fra 20 til 
40 børn. Luften kan skæres med knive. Her forbenes den 
jødiske ungdoms hjærne, her forpestes dens lunger. Under- 
visningen varer fra kl. ọ morgen til solnedgang med én ti- 
mes afbrydelse til middag, om vinteren til kl. 7 aften. Der 
maa gives slag for skillingen, ellers kunde melameden risi- 
kere, at en væver konkurrent bortsnappede hans elever. 
Chederens program er religionsundervisning, og sproget er 
kun ét, hebraisk. Der er 4 trin, og der begyndes med ind- 
prentning af bogstavernes og de diakritiske tegns navne, 
derpaa »lægges bogstaverne sammen«, og sproget er — til 
rædsel for enhver fonetiker — færdigt. Melameden recite- 
rer ordene med en halvt snøvlende, halvt syngende stemme, 
og klassen gentager dem i kor. I de følgende trin læses 
Mosebøgerne, senere talmud(gemara(h) paa jidisz gemore) 
og profeterne, for gennem rabbinerlitteraturen at naa til 
Szulchan Aruch. Undervisningen er baseret paa mekanisk 
gentagelse og udenadlæren, eleverne benytter forskellige 

haandbøger og befinder sig paa et forskelligt udviklingstrin, 
men undervises alligevel samtidigt og undertiden endog 
samtidigt i forskellige pensa. I nogle chederer hænger der 
tavler, men melamederne forstaar ikke at benytte dem. 

Skolens afsluttes med elevens 13. aar. Saa er den unge 
mand religiøst moden og anses ogsaa for moden til at træde 
ud i livet. Kun en tredjedel af chedererne underviser i reg- 
ning og russisk, og naar de polske Jøder undertiden allige- 
vel saa nogenlunde er fortrolige med polsk og russisk, saa 
har de erhvervet sig denne viden i hjemmet, Der gives og- 
saa de saakaldte ”mønster-chederer”, der skal være ret til- 
fredsstillende fra et pædagogisk synspunkt, men de har al- 
tid — ialfald indtil før krigen — haft ondt ved at vinde 
frem, befolkningen stillede sig uvenlig overfor dem, og 
deres antal er (eller var) meget lille. Den gammeldags che- 
der regnes for en religiøs institution, og enhver forandring i 
undervisningsplanen anses for et brud med religionen. Den 
jødiske moder synger følgende vise: 


Geih main kind, geih in cheider 
Lern teire, tern kseider 

Fun iwre bis cum gemore 

Dos wet dir hiten fun beis un zore? 


(Gaa mit barn, gaa i chederen, lær torahen, lær i række- 
følge fra hebraisk ligetil gemore, det vil værne dig mod ondt 
og modgang). 

Den stakkel! Lidet aner hun, at denne med saamegen 
besvær erhvervede exklusive hebraiske kundskab tværtimod 
vil lægge hendes søn mange torne i vejen paa livets bane, 
vil gøre ham til en fremmed for landets befolkning, og un- 
dertiden endog til opponent mod hele menneskeheden med 
undtagelse af den beskedne brøkdel, der hedder Israel. Che- 
deren er for den jødiske bevidsthed tynaflederen. Den skal 
opfange det uvejr, der truer jødeheden fra de kristnes side, 

og den menes at være i stand dertil. Derfor ser vi, at de 
samme forældre, som ikke for nogen pris vil gaa med til en 
reform af chederen, dog undertiden bekvemmer sig til at 
sætte deres børn i en polsk (i Galizien) eller russisk latin- 
skole, Chederen anses for at virke som en tilstrækkelig 
stærk modgift ogsaa i fremtiden. Og vi møder i dette sær- 
lige tilfælde den mest akavede modsigelse: den jødiske al- 
mue, der baade gennem afstamning og tradition inde i sig 
bærer en glødende længsel efter oplysning, er tillige dens 
største fjende, naar den er moderne og ikkejødisk. 


VI. 

Den polsk-jødiske maler Hirszenberg, elev af den gamle 
mester Matejko, har malet et dejligt billede, der for stedse 
prenter sig ind i bevidstheden. Den unge Baruch Spi- 
noza vandrer hen ad gaden, i haanden holder han en bog, og 
han er saa optaget af læsningen, at han ikke synes at ænse, 
hvad der foregaar omkring ham. Han mærker ikke, at han 
er omgivet af en flok Jøder, der med nysgærrighed, for- 
argelse, forfærdelse og indeklemt forbitrelse følger hans be- 
vægelser. En enkelt af dem løfter en sten for at slynge den 
mod ham. Hans næsten barnlige uberørthed og hans ædle 
aasyns fuldkomne ro og klarhed, som kun kan findes hos den, 
der efter indre prøvelse har funden den rette vej, danner 
en skarp modsætnig til hobens raseri og ligesom symboli- 
serer den umaadelige afstand, der skiller den tænkende sand- 
hedssøger fra de traditionsbundne sandhedsbesiddere. Jø- 
derne paa Hirszenbergs billede er levende mennesker, fordi 
han har taget sine modeller fra nutidens polske Jøder. Men 
i virkeligheden har Jøderne i Amsterdam i det 17. aarhun- 
drede slet ikke lignet dem. De var jo overvejenede Sefardim, 
tilhørte den fine, slanke, næsten aristokratiske, sydeuropæi- 
ske jødetype, i modsætning til de nordlige og nordøstlige ty- 
per, Aszkenazim. Fremstillingen hos Hirszenberg er hentet 
fra en af Polens smaabyer i vore dage. Og der kunde hand- 

lingen meget vel være foregaaet. Ogsaa dér forfølger man 
de vovehalse, der drister sig til at bryde ud for at naa frem 
til lyset, ogsaa dér kaster man stene paa dem. 

De har egentlig kun én sikker udvej til frigørelse, nem- 
lig at forlade milieu'et. De Jøder, der er slupne ind paa 
universitetet, er allerede paa den sikre side. De andre, der 
er nødte til at blive hjemme, maa omhyggeligt gemme oppo- 
sitionens hellige ild i deres indre, hvis de ikke vil erklæres i 
samfundets agt som apikores d. v. s. som kættere, Hvis Jø- 
derne virkelig har optaget dette ord fra græsk (Epikuræer), 
da har forkætringen en lang saga bag sig. Hvad der var 
rankt, skulde bøjes, og det er hyppigt bleven bøjet. Ganske 
vist, vi mindes adskillige, der ikke faldt tilføje, da rabbi- 
nerne slyngede deres cherem, forbandelsen, imod dem, saa- 
ledes baade Spinoza og Moses Mendelssohn (forkætret af 
polske rabbinere), vi erindrer ogsaa en søgende og lidende 
menneskesjæl som Uriel da Costa, der i sit dybe fald ikke 
hørte op med at protestere, men historien tier om den tal- 
løse skare, der lod sig knuge og blev tavs. 

Lad os tage et par exempler fra de polsk-russiske Jøders 
kulturomraade. Isak (Icchok) Liniecki hører til jidiszlitte- 
raturens bedste navne. Uden foregaaende kendskab til mo- 
derne litteratur satte han sig hen og skrev i 1868 en udmær- 
ket fortælling »Der peiliszer (j)ingling« (Den polske dreng), 
der indeholder en skildring af chasidernes liv og skikke, som 
man ikke vil glemme, Men man glemmer heller ikke hans 
eget liv, Han er en ny Uriel da Costa. Han blev født 1839 
i Winnica i Podolien, Faderen var rabbiner i byen og en ivrig 
tilhængere af dens chasidiske cadik (mirakelpræst). Han 
sørgede for, at hans begavede og tidlig modne søn blev for- 
trolig baade med talmud og kabbala, med hele det legende- 
stof og den livsanskuelse, som chasiderne anerkender, og 
han vaagede samtidig skinsygt over, at ingen andre kund- 
skaber fandt vej til den unge Isaks hjærne. Men Isak gjor- 
de bekendtskab med nogle af byens maskilim (frisindede), 

og han laante af dem hebraiske bøger af verdsligt indhold. 
som han læste i største hemmelighed. De indeholdt sandelig 
ingen revolutionære tanker, men et ganske beskedent og neu- 
tralt oplysningsstof. Men det chasidiske mørke var saa 
stærkt, at bøgerne i disse omgivelser kunde synes oprørske, 
de vakte i det mindste eftertanke, og Isak begyndte saa 
smaat at udtale tvivl om den undergørende cadiks hellighed. 
Da han engang med sin fader besøgte cadik'ens gaard, und- 
gik det arrangerede mirakelmageri ikke hans kritiske blik. 
Rabbineren blev opmærksom paa sin søns kætteri, og for at 
forebygge dets videre følger greb han til det gamle probate 
jødiske middel mod frisindede anfægtelser: han giftede ham. 
Isak var dengang 14 aar gammel og hans hustru12 aar. Men 
Isak meddelte sine tvivl til sin hustru, og forargelsen blev 
endnu større, For at standse smtten lod den forbitrede fader 
efter ét aars forløb det unge ægteskab opløse. Spændingen 
mellem fader og søn naaede sit højdepunkt. Rasende og 
ydmyget vedgik Isak aabenlyst sit brud med chasidismen. 
Nu tog forfølgelsen fat, han jagedes fra alle sider, af rabbi- 
nerne, af sin familie, af hele menigheden. Og trykket var 
for stærkt. Isak maatte gaa til Canossa, og atter giftede 
man ham, denne gang paa raffineret grusom maade med en 
døv pige. Han blev holdt under strengt opsyn. Livet blev 
uudholdeligt. Da han en nat gik over en bro, greb nogle 
unge Jøder ham og kastede ham i vandet. Med nød frelste 
han livet. Han flygtede nu til Odessa og levede her af at 
undervise i hebraisk og studerede ved siden af nyere sprog. 
Livet syntes at aabne sig for ham. Han tænkte ikke paa at 
storme himlen, hans højeste ønske var at komme til Breslau 
for at indtræde i det derværende rabbinerseminarium, og 
han begav sig paa vej. Men hans familie havde faaet nys 
om sagen, og den mægtige chasidismes straffende arm 
ramte flygtningen. En ved grænsen boende cadik blev un- 
derrettet om den forestaaende rejse, Liniecki blev forraadt 
til det russiske gendarmeri, arresteret og sendt tilbage. Nu 

brød han sammen, han indsaa umuligheden af at kæmpe læn- 
gere mod overmagten, og for anden gang maatte han gøre 
bod og bede cadik'en om tilgivelse. Men med ærligt hjærte 
kunde han ikke falde til føje. Efter for anden gang at have 
opnaaet skilsmisse, flygtede han paany, denne gang til Zy- 
tomierz, hvor han indtraadte i denne bys rabbinerskole. 

Det var allerede temmelig sent, han var 25 aar gammel, 
hans kammerater kun 12—13 aar.? Han begyndte paa lit- 
terær virksomhed. Men han havde kun én succes, "Den pol- 
ske dreng”. Hermed havde han lige i sit livs begyndelse skre- 
vet sig ud. Han skrev endnu meget, men alt middelmaadigt. 
Han naaede ikke at sprænge ghettomuren. De nye ideer, 
som han længtes efter, kunde ikke blive levende i ham, ti 
han anede dem kun utydeligt, og den store frigørelse kom 
aldrig. 

Saaledes var det for godt et halvt aarhundrede siden, og 
saaledes er det endnu i vore dage. Frisindede Jøder grund- 
lægger en skole i en lille by, Grøjec, og strax indfinder sig 
en berømt cadik fra Warszawa og tordner imod dem, idet 
han benytter det gamle, udødelige argument, at folk i byen 
dør, fordi Vorherre vil straffe byen, denne gang fordi den 
taaler den kætterske skole, Og reformatorerne maa give 
efter, I en anden by, Szydlów, tilbyder læreren i den kriste- 
lige almueskole, en ung, frisindet Polak, fuld af tro paa op- 
oplysningens magt, at undervise den jødiske ungdom gratis. 
Undervisningen begynder, rabbineren faar det at vide og 
tvinger eleverne til at afbryde den.*® Og det sørgelige er, at 
rabbineren i grunden har ret. Han kan, hvis han vil følge 
sin samvittighed slet ikke bære sig anderledes ad. Den jødi- 
ske ortodoxi er i den form, i hvilken han docerer den, alle- 
vegne fra omgivet af farer og ingen bro fører fra den over 
til Europas moderne ideer, Et svælg ligger imellem dem, og 
som gode realister nærer de ortodoxe ingen illusion. De for- 
staar, at en af parterne maa tilintetgøres, og de indretter 
sig derefter. 

Paa den maade er tragedien færdig. I et brev til Leo 
Belmont, (en usædvanlig begavet og selvstændigt tænkende 
polsk skribent af jødisk byrd, redaktør af »Det frie ord«, 
der i sandhed er et frit ord), anraaber en ung Jødinde ham 
om hjælp. Faderen er en rig chasid og af naturen en despot, 
moderen er »forblindet af rigdommens hovmod og af ond- 
skab.« Datteren vil forberede sig til studenterexamen, for- 
ældrene sætter sig derimod, deres uvilje gaar over til had, 
de mishandler hende, hun flygter, men kan ikke finde sit ud- 
komme og vender syg tilbage til hjemmet, Men hun vil ikke 
give køb, og forældrene vedbliver med at prygle og sulte 
hende, og kun tyendet stikker fra tid til anden en bid mad 
til hende. 

Megen opsigt vakte for nogle aar siden søstrene Annas og 
Leonoras historie. De unge piger er døtre af en meget rig jø- 
disk købmand i Podgørze vedKrakow. De fik lyst til at stude- 
re og læste i al hemmelighed saa flittigt at den ældste inden 
1et længe bestod studenterexamen og lod sig immatrikulere 
ved universitetet i Krakow, medens den yngste ikke var langt 
fra samme maal, Da fik forældrene det at vide. De greb til det 
sædvanlige barbariske middel og tvang pigerne til rituel for- 
lovelse med to fjortenaars drenge, og den ældste datter gif- 
tede de derpaa og anstrængte sig for ved prygl og moralsk 
tortur at tvinge hende til fysisk samliv med ægtemand- 
drengen. Hensigten hermed var éngang for alle at udelukke 
dem fra det kristne samfund. Det endte med, at begge 
pigerne løb deres vej og henvendte sig til domstolene om 
beskyttelse. Sagen rygtedes, den blev endog genstand for en 
interpellation i det østrigske parlament, og de polske stu- 
denter i Krakow foranstaltede et møde for at udtrykke deres 
sympati for de to søstre. Men rabbinerne erklærede, at disse 
havde bragt vanære over deres forældres hus, og de slyngede 
cherem, forbandelsen, imod dem," dette ondskabsfulde vaa- 
ben, der hører hjemme i broncealderen, hvor det ogsaa histo- 
risk kan paavises. 

Denne tildragelse skete anno r910. Og naar man betæn- 
ker, at disse Jødinder, der havde modet til at bryde ud, til- 
hører rige familier, forstaar man, at de fattige chasider- 
inder alle paa forhaand er dømte til at tilbringe deres liv 
bag Ghettomuren. 

Ulykkeligt, hundredfold ulykkeligt er Polen, der har ind- 
byggere, blandt hvilke det regnes for en forbrydelse at lære 
landets historie, sprog og kultur at kende. Beklagelsesvær- 
dige er Polakkerne, der har saadanne jødiske medborgere, 
og beklagelsesværdige er disse samme Jøder. De fortjener 
medynk, ikke vrede, Men deres ofre, oplysningens mar- 
tyrer, har krav paa vor beundring. 


CHASIDISMEN. 


I. 


Det er bleven forbeholdt de polske Jøder i Chasidernes (Ha- 
sidernes) lære at skabe den mest dybtgaaende og vidtrækken- 
de aandelige brydning, som Jødeheden overhovedet har gjort 
bekendtskab med, siden den forlod Palæstina. Denne lære er 
vidunderlig. Den er paa engang betagende og taabelig, op- 
løftende og triviel. Den har mange ansigter. Den kom i sin 
tid som en psykologisk overraskelse. Men i virkeligheden 
griber den om en fjærn fortid og en moderne nutid. Den er 
en del af den jødiske mystik, menneskeaandens utrættelige 
søgen efter en løsning paa tilværelsens gaade. Derfor kan 
dens første uklare begyndelse føres tilbage til Jødernes aan- 
delige overhoveder, Gaonerne i byerne Sura og Pumbadita i 
Babylonien, medens den i vore dage vandrer rundt i Polens 
torper, smaabyer og hovedstæder og med udvandrerne er 
naaet baade til London og New York og endnu videre om- 
kring. 

Israels historie under diasporaen indeholder i den 
gængse fremstilling to hovedmomenter. Den fortæller om 
jodeforfølgelser og om de store rabbineres levned og skrif- 
ter. Disse to punkter indeholder ogsaa virkelig det meste 
af Jødernes ydre og indre skæbne Al lærdom er religiøs, 
eller religiøst paavirket, og næsten alt aandsliv er lærdom 
eller prætenderer at være det Et imponerende fond af tænk- 
ning er nedlagt i de gamle rabbineres skrifter Disse mænd 
prises af samtid og eftertid for deres religiøse iver og deres 

kærlighed til Israel, hvad der i de fleste tilfælde vil sige 
deres nationaifølelse, for deres myndighed eller mildhed, de- 
res skarpsindighed: og deres forskerevne. 

Der herskede imidlertid det misforhold, at jødefolkets 
vejledere efterhaanden blev for lærde for den almue, de var 
satte til at vogte. Den jødiske religion viste sig for dem, 
der vilde trænge dybere ind i den, at være en religion for 
tænkere. For drømmere ydede den kun lidet, og dog er reli- 
gion for de fleste livets store drøm. Saa brød de dulgte 
kræfter sig vej til overfladen, og Kabbalas gamle forsøg paa 
at opfatte Guddommens aandelige natur begyndte atter at 
gøre sig gældende. Jøderne i Spanien i det 13. aarhundrede 
viste vej. Nu skulde alle de store hemmeligheder opklares, 
baade jordens skabelse og hvad der laa forud, Guds væsen 
og sjælens ejendommelighed. Zoharbogen, kompileret netop 
paa denne tid, blev mystikkens bibel. Den staar endnu i vore 
dage i højeste anseelse hos Polens Jøder. Den gælder for 
dybsindig og er det maaske ogsaa, men den kræver til sin 
forstaaelse en speciel tankedressur og et terminologikend- 
skab, som vist ikke ret mange nutidstænkere er i besiddelse 
af.*? Saa kom der i det 16. aarhundrede en mand, som sagde 
det forløsende ord. Det var Isak Lurja fra Jerusalem, Han 
erklærede, at »først naar alle bliver fuldkomne, naar det 
gode udskilles fra det onde, vil Messias komme.«?? Lurja 
satte indenfor sin kabbalistiske lære Messiasideen i system 
og leverede en praktisk anvisning til dens virkeliggørelse, 
himlen var bragt ned paa Jorden, og vejen til Frelserens 
komme gik gennem faste, spægelse og bod. Kabbalisterne var 
alt andet end humbugsmagere, og en enkelt af dem, den pol- 
ske rabbiner Jesajah Hurwitz, har i sin populære bog »De 
to Lovens tavler« givet en mystisk dogmatik, der udmærker 
sig ved sit højbaarne, etiske syn." De polske Jøder blev 
grebne af en stemningsbølge, der sluttede forbund med in- 
tellektualismen. Og dette er ægte jødisk. Men de blev ikke 
staaende herved. Nye vidder afdækkedes. Kabbala var en 

intim videnskab,- forbeholdt de udvalgte, der formaaede 
at tyde tidens tegn, og den aabnede gennem gisnin- 
ger et uindskrænket antal muligheder. Rabbi Simson af 
Ostropole erklærede Kabbalas hemmeligheder for saa hellige 
og frygtelige, at han ræddedes for at røbe dem, da han her- 
ved vilde sætte sit liv paa spil.“ Paa den maade spændtes 
forventningerne til Messias’ komme, og de blev det centrale 
i den mystiske lære, der i tidens løb udviklede sig til at 
blive nationalistisk og vildt fantastisk. 

Senere har den østeuropæiske jødehed ikke genvun- 
den sin ligevægt. Den har gennemlevet en psykose, som 
dens trosfæller i vest intet kender til. Herved er Europas 
Jøder blevne spaltede i to halvdele, forskellige i det, som til 
tider mest adskiller menneskene, i livsanskuelse, selv om de 
stadigvæk er sammenknyttede ved fælles afstamning. 

I det 17. aarhundrede synes Østeuropas Jøder at være 
bleven andre mennesker. Fantasien tager overhaand, ner- 
verne bestemmer handlingen, og livets praktiske fordringer 
skydes til side som ikke existerende. Bevægelsen begynder 
i Tyrkiet. Her fremstaar Sabbataj Cwi. Hans historie er 
ligesom skaaret ud af en roman, og den er desuden med sine 
varsler, sine mirakler og hele sit legendestof et ypperligt bi- 
drag til forstaaelsen af profetmageri, Jøderne er rede til at 
vende tilbage til Palæstina under den nye Messias” ledelse. 
Det ender med, at han gaar over til Islam. Man skulde tro, 
at han hermed for evig maatte have udslettet sig selv af Jø- 
dernes bevidsthed. Men paa trods af al fornuft vedbliver 
mange at tro paa ham, Især i Polen har han stadig væk til- 
hængere, de saakaldte Szabse Cwinikes. Polen var dengang 
Tyrkiets naboland. For Jøderne existerede der ingen politi- 
ske grænser. De passerede stadig frem og tilbage i handels- 
og religionsøjemed. Især i de sydlige provinser Volynien og 
Podolien var der den rette jordbund for religiøs propaganda. 

Under hetman Chmielnickis oprør havde kosakkerne sam- 
men med den polske befolkning ogsaa nedsablet størstedelen 

af den jødiske, og de, der var blevne tilbage, følte sig for- 
skræmte og usikre, de kunde ikke paa ny gro fast til stedet, 
deres blik var udadvendt og de troede paa Messias’ nære 
komme, fordi de trængte saa usigeligt til ham. Juda Chasid 
og Chaim Malach blev forfulgte af de ortodoxe rabbinere og 
besluttede derfor i 1699 at drage til Palæstina, 1500 af de- 
res tilhængere fulgte dem. Det blev til en slags korstog. Fø- 
rerne bar en hvid atlasklædning som et symbol paa tilgivelse, 
toget gik gennem tyske byer, og Jehuda prækede i synago- 
gerne og med torahen i haanden »under stor sindsbevægelse 
og voldsom graad.« En tredjedel af deltagerne bukkede un- 
der for rejsens strabadser, men i Jerusalem indtraf den 
egentlige katastrofe, Juda døde, hoben blev modløs, det for- 
jættede land flød ikke med mælk og honning, mange antog 
muhamedanismen, Chaim gjorde aabenbart propaganda for 
Sabbatajs lære, og hans tilhængere hengav sig til udskejel- 
ser som at danse rundt under gudstjenesten med et træbi!- 
lede af profeten i haanden ;"? andre vendte tilbage til Europa 
og gik over til kristendommen. 

Men enden var ikke endda. Midt under dette kaos frem- 
traadte Jakob Frank (1720—91), ærgærrig, forfængelig og 
havesyg, en charlatan, hykler og vellystning, men tillige en 
fræk og snu herskernatur.* Langt ude minder han om Cag- 
liostro. Hans historie er ligeledes en sensationsroman i stor 
stil. Aldrig har jødeheden været saa nær sin opløsning. Det 
moralske fundament vaklede. Store dele af den jødiske al- 
mue i de polske sydprovinser havde mistet bevidstheden om 
ret og uret, godt og ondt. Derfor kunde en grovkornet og 
uvidende person som Frank rive mængden med sig. Han 
ejede ikke engang et selvstændigt religiøst program. Han 
var spekulant i religion, og naar han omsider endte med at 
lave en kombination af sabbatajiske ideer og kristendoms- 
smuler, laa der ikke den fjærneste overbevisning bag ved. 
Derfor er ogsaa hans paastand, at jødedommen i den af Fran- 
kisterne dyrkede mystiske form rummer troen paa treenig- 

heden i kristelig forstand, religionshistorisk saa temmeligt 
ligegyldig. Men saa hypnotiserende virkede han paa sine til- 
hængere, at de gik ind paa denne urimelighed og forfægtede 
den eller gav sig ud for at gøre det. Og under kampen med 
rabbinismen gjorde de sig i blindt raseri til talsmænd for 
den mest ubarmhjærtige jødeforfølgelse, som Jøder nogen- 
sinde har anstiftet mod Jøder, Støttet af den verdslige magt 
og protegerede af biskop Dembowski trængte de ind i syna- 
goger og private hjem, bemægtigede sig alle de exemplarer 
af Talmud, som de kunde faa fat paa, og kastede dem paa 
baalet. Og de drog omkring i landet og rejste den grufulde 
ritualmordsbeskyldning mod deres egne stammefrænder. 
Under den teologiske disputation i Lwow i 1759 mellem 
Frankister og Talmudister opstillede de som det ellevte 
punkt: ”Talmud lærer, at kristenblod er nødvendigt, og 
hvem der tror paa Talmud, kan ikke undvære deť og der- 
næst: ”Vi kalder den Alvidende, der skal komme og dømme 
de levende og døde, til vidne paa, at blodbeskyldningen er 
berettiget og at vi selv i vor ungdom har lært denne ond- 
skab’.*® Kunde de Kristne efter dette længer tvivle? Og føl- 
gerne udeblev heller ikke, Man leder forgæves i hele den 
jødiske historie efter en lignende moralsk forvorpenhed. 
Men én lykke oplevede Jøderne dog i deres dybe nød og for- 
nedrelse: at ikke faa af Frankisterne — i Lwow alene 514 
mennesker — med Frank i spidsen gik hen og blev Kristne, 
og ved udviklingens ironi indtager deres efterkommere an- 
sete stillinger i Polen, fordi de er dygtige og hæderlige bor- 
gere. 

Medens Frank opførte sin religionsmaskerade, havde han 
allerede faaet en medbejler til herredørımet over sjælene, en 
stilfærdig idealist, Israel, Eliesers søn, fra Miendzyborze i 
Podolien, Chasidismens grundlægger. Og idealisten sejrede. 

Israel var en grubler og drømmer, en ensomhedsdyrker 

og et følelsesmenneske, Cheder'en vakte hans rædsel, og han 
flygtede ud i skoven. Han synes ikke at have haft større 
lyst til studier, men legenden har vævet sit mytiske slør om 
hans skikkelse, og følgelig fortæller den om hans betydelige 
evner og hans forbavsende fremskridt i videnskaberne, ti 
dette er det staaende tilbehør til alle store, jødiske mænds 
biografi fra oldtiden og til vore dage. Men Kabbala'en til- 
trak ham, og han fordybede sig i den. Han faar navnet Baal 
szem tow, forkortet Beszt, det er ”indehaveren af det gode 
navn’, hvilket sigter til hans evne til ved hjælp af besværgel- 
ser at helbrede syge og uddrive onde aander. I Østkarpater- 
nes udørkener forbereder han sig i 7 aar til sit kald som 
aandelig vejleder. Her søger han Gud og finder ham under 
graad, skrig og nervøse trækninger. Han har visioner og 
samtaler med aanderne, der forener ham med Gud og giver 
ham magt til at afvende det onde. 

Beszt er panteist. Hans udgangspunkt er Zoharbogens 
sentens: »Der gives intet sted, som er foruden Ham.« Han 
uddybede den og gjorde den til grundpillen i sin religiøse 
anskuelse. Han fremsatte følgende lignelse: En konge byg- 
gede et vidunderligt slot og valgte det til sin residens. Stor- 
fyrsterne, som var indbudte til at tage det i øjesyn, fandt 
imidlertid porten lukket og kunde derfor hverken se bygnin- 
gens pragtfulde indre eller dennes egentlige kunstner, selve 
kongen, De forsøgte at trænge ind i paladset for at skue 
dets skønheder, men fandt ikke den rigtige vej. Saa søgte de 
efter kongen rundt om slottet, men fandt ham ikke. Da de 
forbavsedes herover, kom kongens søn og sagde til dem: I 
synes ikke at vide, hvilken stor kunstner min fader er. Han 
viste sig for Eder i skikkelse af dette palads, og I ser her 
vægge, møbler og malerier i stedet for Eders konges egent- 
lige aasyn, foruden hvilket intet existerer her. Saaledes er 
ogsaa hele det for os synlige verdensalt. Alt, hvad vi skuer, 
er intet andet end en optisk skuffelse, Uden og udenfor gud- 
dommen gives intet. Det stof eller den materie, som viser 

sig for vore øjne, er blot en modifikation af de mange for- 
mer, i hvilke Gud ytrer sig i sin vilje og hvorved han vil 
skjule eller tilsløre sin virkelige majestæt.«"? 

Der bestaar, siger Beszt, en stadig vexelvirkning mellem 
Gud og mennesket, mellem guddommen og alt aandeligt og 
den lavere saakaldte gærningernes verden, saaledes at endog 
menneskets gærninger, tanker, vilje og ord kan paavirke 
guddommen og endog hele verdensaltet. Bønnen er, hvis den 
kommer fra hjærtets inderste, den ypperste kraft, hvorved 
mennesket er i stand til at virke paa verdensaltet. Den be- 
dendes sjæl forenes da med alsjælen, med guddommen. 

Mange af Beszt'es betragtninger er prægede af en dyb 
humanitet. Saaledes hans optimisme. Der gives intet ab- 
solut ondt paa jorden, siger han, ti det onde er kun et lavere 
trin af det absolut gode. Han forkastede askesen, skønt den 
var et af den senere Kabbalas dogmer. Askese fremkalder 
pessimisme, der let fører til intolerance. Gud skal dyrkes i 
glæde, ikke ved graad eller fasten, ti legemets svækkelse 
medfører ogsaa aandens. Han advarer mod at hænge sig i 
lovens bogstav, og han angriber skarpt rabbinismens pedan- 
tiske kommenteren af talmud. Ikke synagogen, men ver- 
densaltet er Guds bedehus. Ikke alene ved bønnen, men ogsaa 
gennem tanken kan man tjene Gud, og et simpelt ord, hvis 
indhold er rent, kan staa højere end bønnen. 

Beszt, denne simple Jøde, der ikke havde det fjærneste 
kendskab til ikkejødisk aandsliv, uddrog af sine kabbalisti- 
ske kilder det mest menneskelige og det dybsindigste og 
føjede dertil lidt af sit eget, der heller ikke var egentlig nyt. 
Men som en helhed var hans lære en stordaad, ti den var' en 
stor befrielse. Lidet anede han, at den i tidens løb skulde 
blive til et aag, tungere end det gamle, To punkter indeholdt 
spiren til moralsk nedgang. Bønnen fremstilledes som en 
lystfølelse, en forening med Gud af samme art som forenin- 
gen mellem mand og kvinde. Den burde, hed det, foregaa 
under fuldstændig selvforglemmelse,under en slags exalta- 

tion, der om fornødent skulde fremkaldes ved voldsomme 
legemsbevægelser. Og Beszt har, vistnok uden at ville det, 
lagt grunden til cadikinstitutionen, der er det reneste teo- 
krati. Selv var han demokrat, og den exklusive benævnelse, 
som hans tilhængere førte, chasidim (»de fromme«), skyld- 
tes ikke ham, men var allerede bleven anvendt af andre 
sekter. Det var rent religiøse slutninger, som førte ham til 
opstillelsen af teorien om cadikens privilegium som mellem- 
mand mellem Gud og menneskene. Han fulgte herved ud- 
viklingen af forestillingen om cadik'en fra det gamle testa- 
mente gennem Agada til Kabbala, hvor cadik'en af alle men- 
nesker staar Gud nærmest. Der gives, siger han, udvalgte 
mænd, cadikim (»de retfærdige«), de er Guds yndlinge og 
hans tillidsmænd paa jorden; himlens porte staar altid aabne 
for dem for at optage deres bønner, i deres væsens inderste 
lever de i det høje, frigjorte for alt jordisk, og de sænker 
sig ned for at udløse menneskene og deres sjæle fra syn- 
dernes urenhed.*? 

Hermed var grunden lagt til menneskelig magtbrynde 
og hykleri. 

Beszt'es gærning blev fortsat af Beer af Miendzyrzecz 
i Volvnien. Han havde organisatoriske evner, grundlagde 
en slags højskole, der uddannede agitatorer, og uddybede den 
chasidiske lære, ved hvilken lejlighed cadiken yderligere 
voxede i betydning. Det hed sig nu, at cadik'en ved at 
koncentrere sine tanker paa Guds vilje kunde ændre den 
efter godtbefindende og derved kunde fuldbyrde mirakler. 

En mærkelig skikkelse er rabbi Nachman af Braclaw, 
uden tvivl den mest begavede af alle chasidiske førere, en 
mere alsidig og vidtskuende natur end sine forgængere og 
mere sammensat, en dyrker af følelseslivet. Han gør sig til 
talsmand for troen som grundlaget for alt religiøst liv og 
røber en naturopfattelse, der minder om den hellige Frants 
af Assisi (»hvert lille græsstraa synger til Herrens pris, 
hvor er det smukt og herligt at høre deres sang,« siger han). 


67 


Og han er en digternatur og har forfattet en række fortæl- 
linger i æventyrstil,” der ikke har noget sidestykke i den 
jødiske litteratur. De er udmærkede ved deres dybe følelses- 
indhold og deres fantasi, hensigten er religiøs belæring og 
formen er den udvidede parabel. Som menneske var han 
baade ydmyg og stolt, især stolt overfor de stolte, ansete og 
lærde rabbinere. Og han løftede cadikværdigheden op paa 
en endnu højere piedestal. Selv kaldte han sig for cadik'ernes 
behersker. Cadik'en kan appelere fra den ene himmelske 
domstol til den anden, indtil han faar den kendelse frem, 
som han ønsker, og det som følge af en ham tilhørende kraft, 
som ellers ingen dødelig er i besiddelse af. Cadik'en er hele 
skabningens midtpunkt, han kan skabe en ny himmel og en 
ny jord og gøre mirakler baade her og der, og hans ord er 
mere betydningsfulde end torahens og profeternes."? 

Hermed har vi naaet grænserne for det mulige. Rabbi 
Nachmans liv var forresten en kamp baade med rabbinere 
og med cadik'er, efter sin død har han ikke faaet nogen efter- 
følger, og hans tilhængere danner en særlig retning inden- 
for chasiderne, men hans teorier om cadik’ernes almagt har 
vunden indpas blandt alle chasider. 

Chasidismen udbredte sig overhovedet med rivende fart. 
Den krævede en underkastelse, som gærne blev ydet, baade 
fordi den stemmede overens med den menneskenaturen 
iboende trældomsfølelse, og fordi den til gengæld lovede al 
den hjælp, man kunde ønske sig, og endelig fordi den 
efter de troendes opfattelse holdt, hvad den lovede. For- 
gæves forsøgte de ortodoxe, Mithnagdim (»modstander- 
ne«) at dæmme op for bevægelsen, og de var ikke 
kræsne i de midler, de valgte. Chasiderne blev jaget 
ud af synagogerne, banstraalen slyngedes imod dem, de- 
res skrifter blev offentligt opbrændte, og bægge parter 
benyttede sig af angiveri hos den russiske regering for 
politisk uvederhæftighed, saa at f. ex. cadik Szneier Zalman 
fra Ljady maatte vandre i fængsel til St. Petersborg, og et 

par bogtrykkere fra Volynien blev endog forviste til Sibi- 
rien. Men chasidismen bredte sig baade mod nord til Li- 
tauen, hvor den antog en mere moderat form, og lidt senere 
mod vest til Galizien og til kongeriget Polen, og paa disse 
to steder udviklede den sig til frodig blomstring. 


III. 


Der er i løbet af det 19. aarhundrede indtraadt en delvis 
forsoning mellem de ortodoxe og chasiderne. De opdagede 
omsider, at det, de havde tilfælles, var stærkere end det, der 
var dem imellem. De er vedblivende bægge konkurrenter i 
kampen om herredømmet over sjælene, men de er ikke læn- 
ger fjender. De har bægge den største interesse af at holde 
den nye tid ude. Chasiderne har endnu som oftest deres egne 
bedehuse, men den tid er forbi, da de isolerede sig fra et- 
hvert samkvem med de ortodoxe. Talmud er ikke længer 
et stridsemne, og dets betydning benægtes ikke mere af 
chasidismen. Men det er denne, som har vundet overtaget. 
Som livsværdi staar den den jødiske menigmands hjærte 
nærmere end den ortodoxe lære gør det, og selv mange orto- 
doxe rabbinere er chasidisk anløbne. Kun Nachman af 
Braclaw’s tilhængere nede i Podolien stiller sig afgjort 
fjendtligt overfor de øvrige chasider. De erindrer endnu de 
forhaanelser og forfølgelser, som deres temperamentsfulde, 
udfordrende og dog -fredselskende fører havde været gen- 
stand for. Stilfærdige og verdensfjærne lever de udeluk- 
kende i mindet om ham. De anerkender ingen cadik'er og 
ser ned paa alle andre chasider. Og til en vis grad har de 
ret dertil, ti cadikdyrkelsen betegner en degeneration, tilmed 
da den er bleven det centrale i chasidismen. — 


I Polen dyrkes endnu i vore dage mennesker som guder. 
Rundt om i landet, mest i købstæderne, rejser sig cadi- 
kernes »gaarde«. Det er rummelige bygninger, som oftest 
et helt komplex af større og mindre huse, omgivet af en 

stor gaardsplads eller have, der atter er indhegnet med et 
forsvarligt plankeværk eller en mur. En eller to Jøder af 
herkulisk legemsbygning bevogter indgangen. De besøgen- 
de slipper først ind efter en indgaaende udfritten om deres 
personlige forhold. Deres ønsker har de optegnet paa en 
seddel, og ved deres indtræden maa de erlægge en forhaands- 
betaling, den saakaldte pidjon. Ofte maa de vente dage, ja 
endog uger, før de kan opnaa den usigelige lykke at stedes 
for den mægtiges aasyn. Der spørges om raad for alt, ti 
der rebbe — cadikens sædvanlige titel (i Galizien kaldes han 
der row) — ved alt og kan alt. Han kan bringe rigdom, hel- 
brede alle sygdomme, give gode raad i forretningsanliggen- 
der eller i tvistemaal, uskadeliggøre de onde aanders talløse 
hærskare, skaffe ufrugtbare kvinder børn (et for Jøderne 
særlig vigtigt tilfælde) og meget andet, Da cadiken er ufejl- 
barlig, kan der ikke opstaa nogen tvivl om gavnligheden af 
hans hjælp eller rigtigheden af hans afgørelse. »Ti chasiden 
bør ikke — siger rabbi Nachman — fravige cadikens ord, 
hverken til højre eller til venstre; han kaste al visdom fra 
sig, han skal opgive sin forstand, som om han ikke havde no- 
gen anden forstand end den, som han faar fra cadiken.« Da 
cadiken netop er saaledes, som de troendes skare vil have, 
at han skal være, saa er der ingen grænse for det miraku- 
løse. Der tillægges ham ikke blot de egenskaber, som er be- 
grundede i den mystiske litteratur og i udsagn af chasidis- 
mens grundlæggere, at han er det ophøjede lysvæsen, den 
rene aand, der taler med de afdøde store profeter og cadiker, 
især med Elias, med englene og med Vorherre, og at han 
har magt til at udvirke syndernes forladelse og genopstan- 
delsen af de døde, men de troende er altid i stand til at 
nævne en række konkrete tilfælde, der er desto vidunder- 
ligere og talrigere, jo større cadiken er, saa at der danner sig 
en frodig legendekrans om hans person. Om efteraaret, paa 
de store højtider omkring Roszhaszana (nytaar) antager 
valfarterne til cadikernes gaarde karakter af hele folkevan- 
dringer. Landevejene er fyldte af de rejsende Jøder, og i 

landsbyerne i nærheden af cadikens bolig er alle huse op- 
tagne. At overvære rebbens udlægning af skriften, at faa 
lejlighed til paa afstand at se ham forrette sin bøn anses for 
en lykke, Hvert ord, hver mine, hver haandbevægelse betrag- 
tes som en dybsindighed, hvis egentlige mening bagefter 
diskuteres. Ti de troende flokkes om cadiken ikke blot for 
at helbredes, men ogsaa for at faa del i den religiøse løftelse, 
i den glædens extase, som nærmer de troende til Gud, Bør- 
nene opdrages i den yderste ærbødighed for cadiken, Den 
unge Jøde maa foretage en valfart til ham forsynet med 
»pagtens brev«, der er affattet efter en vedtagen formel, 
(saaledes tilstaar sollicitanten at ville tjene cadiken med 
»sine 248 ledemod og 365 aarer«), og som udtrykker det 
intime forhold mellem cadiken og den menige chasid.”” 
Chasiderne er blevne den ypperste magtfaktor i den pol- 
ske jødehed, En statistik gives ikke, men flertallet af de pol- 
ske Ghettojøder er Chasider. Jeg har truffen dem i alle egne 
af det gamle Polen, ligefra det polske Litauen og op til 
Karpaternes ødemarker, hvor de falder i øjnene ved deres 
klædedragt, den lange sorte talar, de obligatoriske hvide uld- 
strømper, der smøges op over benklæderne, og de sorte, 
fladhælede sko. Særlig stærkt er chasiderne udbredte i de 
sydlige provinser af det tidligere kongerige Polen, hvor der 
findes omtrent et halvt hundrede cadikgaarde samt i Gali- 
zien, hvor deres antal er langt større. Men chasiderne gem- 
mer sig ikke i en afkrog af landet. I selve Warszawa med 
sit pulserende liv og de nye ideers luftninger har de allere- 
de for længe siden fæstet bo. Reb Itsze Majer der døde i 
1866, herskede i mange aar over de troende fra sit hoved- 
kvarter i Chmielnagaden, elsket og beundret, og var vistnok 
forresten en brav mand. Allerberømtest er dog cadik'en i 
Ger, d. v. s. Gora Kalwarya, de polske chasiders Rom. Det 
mosaiske forstanderskab i Warszawa har siden 1840 flere 
gange haft chasider i sin midte,” og ved menighedsval- 
gene i 1912 maatte endog de mest fremskredne assimilatorer 

bide i det sure æble og slutte valgkartel med dem. Forøvrigt 
lever de som religiøst samfund i den store by ubemærket af 
den polske befolkning, der ikke har anelse om, hvad der 
foregaar iblandt Jøderne. Kun fra tid til anden vækkes 
hovedstadens opmærksomhed, naar en berømt cadik føres 
til graven og jødekvarteret Nalewkis pladser, gader og gy- 
der fyldes af en uoverskuelig, sammenpresset, larmende 
menneskemængde, der hensynsløst puffer til hverandre for 
at kunne trænge sig frem og opnaa den tilfredsstillelse at 
befordre sin sjæls frelse ved at berøre vognen, paa hvil- 
» ken den hellige mands legeme hviler. Cadiken er i grunden 
udødelig. »Jeg gaar ud ad den ene dør og ind ad den an- 
den,« sagde rabbi Nachman, før han udaandede. Derfor 
begiver chasiderne sig ud paa den afdøde cadiks grav, ta- 
ler med ham, som om han endnu var levende og lægger 
sedler paa graven med bøn til undergøreren om at tage sig 
af deres sag; paa sedlerne er nøjagtig angivet, hvorom der 
bedes, om helbredelse, om pengehjælp o. s. v., og ovenover 
graven er der anbragt en slags kasse eller et skærmende 
dække ohel (teltet), under hvilket sedlerne henlægges. 

Vi spørger: Handler cadikerne af overbevisning eller 
er de humbugsmagere? Svaret er vanskeligt, fordi vi ikke 
kender cadikerne som privatpersoner, literært er de upro- 
duktive, deres tilhængere giver os legender, deres modstan- 
dere bagvaskelser. Mange cadiker handler sikkert i god 
tro. De er ligesaa vankundige som deres tilhængere og kan 
derfor meget vel leve i et selvbedrag paa samme maade som 
fortidens hexe, der lod sig brænde, idet de selv troede at 
kunne hexe. Men vi har ogsaa sikre vidnesbyrd om plat- 
tenslageri. Saaledes er det et ret almindeligt kneb, at cadi- 
ken sender sine agenter de tilrejsende chasider imøde til 
den nærmeste landsby, for at de forsigtig skal udspørge dem 
om deres private forhold, især om deres familie (ved hvilken 
lejlighed moderens navn er det vigtigste), saa at cadiken 
bliver sat i stand til bagefter ved mødet at overraske sin 

ukendte gæst f. ex. med følgende ord: »Jeg byder Dig vel- 
kommen, Mordko, Brajnas søn,« en pseudomirakuløs hilsen, 
der naturligvis slaar ned i Mordkos hjærne som et lyn. Ca- 
dikbestillingen er altfor indbringende til ikke at friste fore- 
tagsomme aander. Men der er ogsaa en anden grund til 
uoprigtighed, Cadikernes virksomhed udgør den eneste form 
for religiøs førerskab hos chasiderne, og dens beskaffenhed 
og omfang er en gang for alle sikrede ved traditionen. Her 
er intet rum for individuelle fornyelsesforsøg, og dens ud- 
øvere maa strikte holde sig til det, som de troende kræver 
og venter at finde, hvilket undertiden kan falde vanske- , 
ligt. Der er cadiker, som ikke føler det uægte ved situati- 
onen, der er nogle, som føler det, men spiller komedien med, 
og der er atter andre, som protesterer svagt og lider un- 
der usandheden. Saaledes f. ex. i sin tid reb Mendel fra 
Kock (udtalt Kotsk), der døde 1859. Han havde gransker- 
tilbøjeligheder, i 20 aar forlod han ikke sin bolig, men sad 
uafladelig bøjet over bøgerne og naaede ved et flittigt stu- 
dium til den erkendelse, at den rette chasidisme burde være 
en liberal reform af talmudismen. Han beskæftigede sig 
ogsaa med filosofi, ganske vist kun med den jødiske. Til 
deres skræk opdagede saa chasiderne, at han ikke var ren i 
troen, men de turde ikke falde fra ham, da de frygtede for, 
at dette vilde medføre vanære, ja opløsning for chasidismen, 
og de erklærede da, at reb Mendel paa grund af den megen 
arbejden med hjærnen var bleven sindssyg, og de troende 
betragtede hans sygdom som et guddommeligt forsyn og 
strømmede vedblivende til byen Kock, medbringende rige 
gaver til reb Mendels omgivelser. Bag dette gæmmer sig 
en livstragedie, som vi kun kan ane, men vi ved, at reb 
Mendel i sine sidste leveaar bittert klagede over chasidernes 
forblindelse og sin egen fortvivlede stilling. 

Den egentlige degeneration af chasidismen skyldes ca- 
dikdynastierne.” Denne besynderlige institution er kon- 
sekvent fremgaaet af den betragtning, at da cadiken er hel- 

lig og fuldkommen, er han ikke i stand til at skabe noget 
urent eller ufuldkomment. Derfor er hans søn allerede i 
moderliv i besiddelse af de to nævnte positive egenskaber og 
bestemt til at være cadikens efterfølger. Idet cadikværdig- 
heden saaledes bliver arvelig, er en del unge Jøder paa for- 
haand udsete til at være profeter, medens deres naturlige 
anlæg maaske henviste dem til at være forpagtere eller 
købmænd. Som følge heraf er der overhængende fare for 
hykleri. Og denne ulæmpe hjemsøger i særlig grad de store 
dynastier, dem som oprindelig havde deres residens i Ljady 
og Stolin i polsk Litauen, i Czernobol i Ukrainerlandet og 
i Sadagora i Bukovina, og som nedstammer direkte fra 
Besztes elever, Deres hellighed er den allerstørste, og deres 
tilhængere og tilbedere er saa talrige, at de har kunnet for- 
skaffe dem enhver luxus. De store cadiker bor i paladser 
og samler sig guld og sølv tilhobe, og enkelte af dem ind- 
driver endog hos de troende en aarlig skat. De udbytter 
ugenert den fattige jødiske almue, Skønt de er obskuranter 
i alt aandeligt, er de helt moderne i deres velværefornem- 
melser, og undertiden lever de endog i overdaadighed. De 
undser sig heller ikke for at begaa den modsigelse at pleje 
deres eget helbred ved en af lægevidenskabelige autoriteter 
foreskreven kur i Karlsbad, medens de behandler deres syge 
jødiske klienter med besværgelser, Deres fornemste bekym- 
ring er dynastiets bevarelse, Børnene er dog undertiden op- 
sætsige. Naar man er søn af en hovedrig cadik, gider man 
ikke bo i en lille afsides provinsby og lade sig beglo af 
enfoldige Ghettojøder, selv om man kan sætte sig paa en 
sølvtrone, (hvad reb David fra Talna i sin tid gjorde). Ca- 
diksønnerne har ikke været sene til at opdage, at det er for- 
nøjeligere at frasige sig cadikherligheden og tage ind til 
hovedstaden og slaa gækken løs for de mange penge. Det 
er især det fornemme dynasti i Sadagora, som har gjort 
slige bitre erfaringer. Man hjælper sig saa ved at oprette 
sidelinier. Men ogsaa her opstaar der undertiden vanske- 

ligheder. For nogle aar siden erklærede en cadik i en til 
Bukovina grænsende lille rumænsk by, at nu havde han nok 
af at være cadik, og han begik strax en helligbrøde, idet han 
til sine omgivelsers forfærdelse tændte et lys paa sabbaten. 
Heller ikke de foreskrevne bønner vilde han forrette, og da 
de troende indfandt sig, nægtede han at vise sig for dem. 
Det endte med, at han undveg, blev bragt tilbage og inter- 
neret, atter flygtede og tog bopæl i et privat, kristent hjem. 
Nogen martyr er manden dog ikke bleven. Han var svagt 
begavet, og hans opposition havde ikke noget dybere maal. 
Han var simpelt hen bleven ked af at agere overmenneske. 

Chasidismen har haft mest fremgang i de egne af Po- 
len, hvor den traf paa en allerede flere aarhundreder varen- 
de intellektuel ubevægelighed, der medførte en hjærnernes 
barnlighed og fantasiens ukrænkethed, som ikke tænkte paa 
at ræsonnere. Ved at dyrke følelseslivet, ved at pleje det 
bløde i den menneskelige natur har chasidismen gjort en hu- 
man gærning, ved at give sine tilhængere aandelige træl- 
domskaar, ved at frakende dem retten til at kritisere har den 
tilføjet dem ubodelig skade. Den repræsenterer den mest 
yderligtgaaende konservatisme, ti den er ikke blot ikke til 
sinds at anerkende noget fremskridt, men den modsætter 
sig overhovedet enhver forandring, idet den ubevidst fø- 
ler, at den kun kan blomstre paa vankundighedens jomfrue- 
lige jordbund. Den anerkender intet 20, aarhundrede, som 
den ikke anerkendte noget 19. eller 18. aarhundrede. Det 
synes, som om verdenskrigen, der netop har raset stærkest i 
de provinser, hvor chasidismen har fundet sit sikreste til- 
hold, har bidraget noget til at svække dens magt, men hvis 
saa er, vil først fremtiden kunne vise virkningerne. Og re- 
sultatet er ingenlunde givet. Menneskeaanden er i lige grad 
beundringsværdig i sin opfindsomhed, naar det gælder om at 
hitte paa udveje til at forebygge fremskridtet som til at 
fremskynde det. 


AANDELIGE SÆRTRÆK. 
I. 


Den polske Ghettojøde er originalen, den vesteuropæi- 
ske, assimilerede Jøde er kopien. Den, som kun kender 
denne vil ikke kunne danne sig en rigtig forestilling om 
den polske almuejøde. Omvendt vil den, som er fortrolig 
med de polske Jøders ejendommelighed, med lethed kunne 
genkende endog halvt udviskede træk hos andre Jøder. 

Attraa efter penge og efter viden er hovedtræk i den jø- 
diske karakter. 

Rigdom prises i de jødiske hellige skrifter som en naade 
fra Vorherre og som en udmærkelse, og betingelsen for dens 
opnaaelse er overholdelse af Loven. »I deres (de vises) 
højre haand er der et langt liv, i deres venstre rigdom og 
ære,« hedder det i Salomos ordsprog, og læreren i den polske 
cheder lover sine elever, at hvis de vil være artige og flit- 
tige, vil der komme en engel ned fra himlen og forære dem 
penge,” Jøderne besidder i højere grad end de kristne den 
evne at fortjene penge, de har altid holdt det røde guld i 
deres hænder, de har i svundne dage med held taget deres 
tilflugt til det, naar det galdt om at fri sig for forfølgelsens 
vaande, og de har herved lært at vurdere dets betydning, de 
har altid vidst udvej til at forskaffe Europas fyrster det 
klingende mammon, de har været finansraader og finansmi- 
nistre allerede i den tidlige middelalder, de har handlet og 
aagret med penge, og de er endnu i vore dage verdens vexel- 
lerer. En intimitet mellem guld og judaisme er upaatvivle- 
lig. 

En overfladisk og følgelig almindelig udbredt betragt- 
ning beskylder derfor Jøderne for grov materialisme og 
hang til fysisk velvære. Anklagen er uberettiget. Hvis Jø- 
derne virkelig var de extreme materialister, som man gi- 
ver dem ud for, da vilde der ingen Jøder være til. De vilde 
for længe siden have valgt at smelte sammen med de kristne 
nationer i stedet for at lide trængsler for deres tros skyld 
og haabe paa Messias. En noget generende moderne jødisk 
type, den nydelsessyge parvenu, forandrer intet i hovedre- 
sultatet. Snarere kunde man for de østlige Jøders vedkom- 
mende gøre gældende som et indskrænkende moment, at 
deres idealisme er ensidig, idet den er bunden til religionen 
og endda til en meget ensidig religion. Og det samme 
gælder hos dem om et saa idealistisk træk som deres tørst 
efter viden, idet den indskrænker sig til Skriftens udgransk- 
ning, der atter opfattes som en religiøs pligt. Anken er 
derfor ikke uden vægt. Idealisme i renkultur er imidlertid 
overalt, følgelig ogsaa hos Ikkejøder, en stor sjældenhed, 
hvis den da overhovedet existerer. 

Menneskenes ældste ideal har allevegne den fysiske styr- 
ke været. De nationale eper berømmer kæmpen, der med ét 
slag af sin kølle eller sit sværd fælder tusinder af fjender, 
hvad enten han nu hedder Digenes Akritas, Marko Kralje- 
wicz eller Roland. Og helten er tidlig udviklet, i tolvaars- 
alderen sprænger han sin faders brynje og svinger hans 
sværd, saa at det splintres, Judaismens ideal er visman- 
den f. ex., profeterne, gaonerne og hele rækken af de efter- 
talmudiske store rabbinere. Særlig udhæves med beun- 
dring deres tidlige modenhed, lige fra den palæstinensiske 
tid og — for polske Jøders vedkommende — ned til Elias 
fra Wilno (1720—97), der i en alder af syv aar holdt en 
tale i synagogen over et talmudistisk emne og i tiaarsalderen 
studerede hele den judaisiske litteratur, idet han læste 20 
timer om dagen, Ogsaa den tolvaarige Kristus i templet 
hører her hen. Imidlertid har Jøderne engang været li- 

gesom andre mennesker, og det gamle testamente aander in- 
genlunde lutter intellektualisme. Endnu fejrer den jødi- 
ske ungdom i Polen Lag be Omerfesten ved at lave sig buer, 
pile og træsabler og lege soldat,”" hvilket skal være et minde 
om de krigeriske bedrifter, som den jødiske patriot og reli- 
gionslærer rabbi Akibas elever fuldførte under Bar Koch- 
bas opstand, Denne leg er en fuldkommen harmløs fornøj- 
else. Men for nylig er vi bleven vidne til, at den moderne 
nationalistiske jødehed ret uventet er blusset op i kærlighed 
til den fysiske styrkes idealer og har genfundet sine helte 
fra for 2000 aar siden, Makkabæerne og deres samtidige. 
Saa langt har man maattet gaa tilbage, ti det er udlændig- 
heden (diasporaen), som har formet den jødiske, pacifice- 
rede aandstype, og det er netop i denne lange periode, at 
Jøderne, berøvede deres politiske selvstændighed, har maat- 
tet kempe mod denne verdens herrer med udelukkende aan- 
delige vaaben. Herved er der i Jødernes sind foregaaet 
en uhyre værdistigning af alle intellektuelle fænomener, led- 
saget af en tilsvarende ringeagt for legemlig dygtighed, og 
selv saa neutrale foreteelser som sport og friluftsliv virker 
frastødende paa den jødiske almuemand. De er, synes han, 
et meningsløst, kristent paafund. Begrebet tapperhed er 
bleven et for Jøderne fremmed ideal, fordi tapperhed over- 
for dem selv kun har ytret sig som raahed og vold. Selv 
har de meget sjælden haft ret til at bære og føre vaaben, og 
har ogsaa sjælden attraaet det, da de i saa fald vilde have 
tjent det lands interesser, i hvilket de var bosatte, hvad 
der ikke laa i deres planer. Derfor har de gammelt, grundfæ- 
stet ry for fejhed. Denne vrange forestilling gaar igen i litte- 
raturen,”® og de, der er fortrolige med den tyske farce(posse) 
fra før midten af det 19. aarhundrede, vil for exempel huske 
Jøden som en staaende figur, der er genstand for et primi- 
tivt publikums jubel, naar han faar en bøsse i haanden for 
at indøves i exercitsen. I virkeligheden staar Jøden i de 

moderne krige — forudsat at han overhovedet vil slaas — 
som soldat næppe tilbage for sine kristne medborgere. 

Selv naar den polske Jøde er ulærd, føler han dog, at 
Skriftens ord er kilden til den jødiske livskraft, og han bøjer 
i andagt sit hoved for de mænd, hvis liv er viet til for- 
tolkningen af de mange vanskelige skriftsteder, og som af- 
gør, hvad der er ret og uret, Han møder disse mænd i hjem- 
met, hos naboen, i »skolen« (5: i synagogen). Han ser dem 
spekulere i det uendelige, Han forstaar, at man maa bryde 
sit hoved, til det værker i det, og at det ikke er hver mands 
sag at udholde denne svære spekulation. Med tavs beun- 
dring skuer han, hvordan de lærde mænd sidder bøjede over 
bøgerne, hvordan de knytter haanden og lader den kredse 
rundt i luften, medens tommelfingeren holdes udstrakt, De 
bliver helt anstrængte af al den bevægelse. 

Det, hvortil der herved sigtes, er den saakaldte pilpul, 
en blandt de polske Jøder i vor tid endnu ikke helt uddød 
mimisk forskningsmetode, ved hvilken der i lige grad læg- 
ges beslag paa hjærne og legeme. Den udstrakte tommel- 
finger er et symbol paa den møjsommelige graven sig frem 
gennem de sig optaarnende spekulative vanskeligheder." 

Det traditionelle talmudistiske studium er fra et mo- 
derne filologisk og historisk synspunkt ganske vist en 
marsch paa stedet, en aandens palæontologi, men det er li- 
gefuldt en aandelig gymnastik, der sekler igennem er bleven 
plejet med en saadan energi, at den jødiske hjærne er ble- 
ven hvæsset som en le. Den er ulig andre menneskers. Den 
er bleven smidig og lynsnar i sin opfattelse. Beskæftigelsen 
med de religiøse problemer er paa én gang en fortjeneste, 
en hjærnesport og en fornem helligdagsadspredelse. Skriften 
diskuteres skiftevis med de sidste dages politiske og sociale 
emner, og en kommentar til talmud af Raszi fra det 11. aar- 
hundrede føles som ligesaa aktuel som den tyske kejsers 
tronfrasigelse. Ti de polske Jøder er et folk af teologer. 

Der existerer ingen kaste af Skriftens fortolkere, og gamle, 
rige købmænd, hvis liv, skulde man synes, er helt opslugt 
af forretninger, er undertiden lærdere end deres rabbi- 
nere. 

Kun to beskæftigelser gaar for at være ansete, studiet 
af Skriften og handelen. Rabbinerne og købmændene er 
det jødiske samfunds spidser. Handel anses for at være 
en aandelig syssel, idet den kræver beregning og hoved- 
brud, og den, der forstaar at gøre forretninger, er gen- 
stand for beundring. Derimod ringeagtes haandværkerne, 
der dog netop blandt Jøderne har talrige repræsentanter. 
Der gives Jøder, som foretrækker, at deres sønner skal sulte 
fremfor, at de skal lære et haandværk, et blot og bart fysisk 
arbejde, idet de derved føres ned i en lavere samfundsklasse. 
Aristokratiske hensyn er afgørende ved indgaaelse af ægte- 
skab. Det regnes for fornemt at have er rabbiner i sin 
familie. 

Der er et langt skridt fra beskæftigelse med religiøs 
forskning til anerkendelse af al aandelig syssel. I det 13. 
aarhundrede hævdede Salomo ben Abraham fra Montpellier 
og hans tilhængere, at kun beskæftigelsen med bibel og 
talmud er tilladt, og de angav endog deres modstandere for 
Dominikanernes inkvisition og opnaaede, at Majmonides’ 
bøger blev opbrændte som kætterske. Alligevel vandt den 
mere frisindede retning overhaand, og tidens glemsel har 
forlængst lagt sig over de stridende parter, kun i Polen 
blandt chasiderne og en del ortodoxe er problemet endnu 
brændende. Det er sædvanlig teoretisk, men det kan ogsaa 
faa praktisk betydning, naar nemlig livets store spørgsmaal 
melder sig, om jødedrengen skal indtræde i den polske (eller 
russiske) latinskole eller ej, ti saa maa der træffes en af- 
gørelse. Motivet til dette vovede skridt er hos Ghettojøden 
i de færreste tilfælde den pure oplysningstørst. Enhver Jøde 
forstaar at de Kristne sidder inde med magten, Selv om 
han er stolt over sin egen kultur, saa indser han dog, at 

den ikke fører til denne verdens goder. Det er derfor sæd- 
vanlig rent materielle hensyn, der faar den unge Jøde til at 
vove springet. Er hjemmet ortodox, maa mange betænke- 
ligheder først ryddes af vejen. Der drøftes og vejes, der 
holdes familieraad. Sønnen kan i den kristne skole ikke 
overholde sin religions strenge forskrifter og maa blandt 
andet bryde sabbaten, og den store højtidsperiode om efter- 
aaret maa tildels forsømmes. Men det faar ikke hjælpe. 
Fordelene, de virkelige og de imaginære, er for iøjnefalden- 
de. Den unge Jøde vil udad og opad. Hans attraa er ikke 
som den polske almuemands at erhverve sig en venlig og 
beskeden plads under solen og slaa sig til taals hermed. Jø- 
den vil overhovedet ikke slaa sig til taals. Han vil ustan- 
selig fremad og opad. Han vil være rig og anset, det sidste 
sandelig ikke mindre end det første, Han er maaske i for- 
vejen rig, f. ex. søn af en velhavende købmand. Men det 
er for lidt. Han vil høre til overklassen, vil være en virke- 
lig puryc (en fin herre), som alle folk tar hatten af for. 
Naar de praktiske hensyn endelig har tynget vægt- 
skaalen ned og jødedrengen bliver sat i latinskole, faar han 
straks lejlighed til at udmærke sig fremfor sine ikkejødi- 
ske kammerater, nemlig ved sin overordentlige flid. En 
russisk embedsmand. sagde til mig, idet han mindedes sin 
skoletid: »Jøderne var de flittigste, Polakkerne de mest 
begavede, og vi Russere var hverken flittige eller begavede.« 
Det sidste udsagn bør dog tages som udtryk for en vis 
overlegenhed og sigter til, at den protektion, som de russi- 
ske elever i Polens tidligere russiske gymnasier fra 
alle kanter var omgivne af, ikke just var egnet til 
at fremme deres flid, men de to første bemærknin- 
ger bør staa ved magt Pligtopfyldelse er et særlig jødisk 
træk, og den jødiske elev er i sin skoletid flittig som en bi. 
I modsætning til sine polske kolleger, der følgende deres 
slovanske naturel tager deres arbejde mere nonchalant, fø- 
ler den jødiske elev sig allerede som stridsmand i kampen 

tor livet, og han kæmper som en løve. De fleste elever kom- 
mer fra fattige hjem og kan kun gennem de bitreste savn 
naa frem til maalet. Jeg har set disse smaafyre, daarligt 
paaklædte, forfrosne og forsultne, staa vinterdage i de tar- 
velige, uopvarmede butikker og hjælpe mor med at af- 
veje de fattige varer, medens den opslaaede lektiebog ligger 
ved siden af paa disken; de valne fingre formaar næppe at 
vende bogens blade, de pruttende bønders højrøstede tale og 
mors egen skingrende diskant afbryder uafladelig læsnin- 
gen, dertil kommer en ensom køkkenlampes usle skær, der 
svier i øjnene, — under disse vilkaar forbereder drengen sig 
til næste dag. Det falder ham slet ikke ind, at han kunde 
skulke sig fra det hele. Kun den tanke behersker ham, at 
familiens øjne er rettede paa ham som dens eneste haab, at 
hans skolegang er et religiøst offer, og at valget staar mel- 
lem opgang eller tilintetgørelse. Udfoldelsen af saa megen 
energi forbliver da heller ikke ulønnet. I de russiske latin- 
skoler er det skik at tildele de flittigste elever guldmedailler, 
og det er meget ofte netop Jøder, der opnaar denne udmær- 
kelse, De kan hele det udenadlærte pensum paa en prik, og 
mere forlanges ikke, Det aandsforladte, russiske undervis- 
ningssystem kræver ingen dybere tilegnelse. Den jødiske 
elev kan ikke nære nogen sympati for den paa bestilling er- 
hvervede kundskabsmasse. For ham gælder det ikke som 
for hans russiske kammerat, at undervisningsstoffet trods 
sin utilstrækkelighed ved en tynd traad er forbunden med 
nationale minder eller familiestemninger. Det jødiske hjem 
har tværtimod altid været en fornægtelse af alt, hvad skolen 
har lært sin jødiske elev, en lydelig protest, der ustandselig 
raaber: »Det er ikke sandt.« Saaledes hænger han ude i 
atmosfæren. Selv ikke den polske latinskole i Galizien, der 
staar uendeligt over den russiske, har formaaet at erobre 
Jøden aandeligt. Meget ofte mister han ogsaa troen paa sin 
barndoms jødiske minder og religiøse dogmer, men han 
er overbærende overfor dem og omfatter dem med mild 
Det jødiske Problem. 6 

sympati. Han kommer saaledes til at staa uden grund un- 
der fødderne. Han er skeptiker eller i det mindste ironiker, 
men fremad vil han, og han søger instinktivt efter et midt- 
punkt. I Galizien basker han kun med vingerne, men i 
Rusland, det vældige modsætningernes land, er muligheder- 
ne for aandelig differensering næsten ubegrænsede. Han 
bliver frihedens martyr eller spion, jødisk nationalist eller 
antisemit, munk eller bolszevik. I hans horizont viser sig 
den russiske radikalist. Han er brudt ud af samfundet, Jø- 
den er endnu ikke bleven optaget i det. Saa mødes de, for- 
bundet sluttes, og hest og oxe spændes for samme vogn. 


I. 


Det er næppe muligt at finde en Ghettojøde, som ikke 
besidder den elementære form for intelligens, som hedder 
nysgerrighed. Møder man ham ude i en fjærntliggende pro- 
vins, paa jærnbane, paa dampskib eller i en kro, undgaar man 
ikke at blive udfrittet paa en nærgaaende maade, Han vil 
absolut have at vide, ikke blot hvorfra man kommer og hvor- 
hen man rejser, men ogsaa hvem man er, hvilken éns fa- 
milie er, om man er rig eller ej, og meget andet, og nægter 
man at besvare disse detailler, giver han dog ikke tabt, men 
benytter andenmands hjælp eller leder ad omveje atter og 
atter samtalen hen imod det ønskede maal. Engang bød en 
Jøde mig penge, for at jeg skulde sige, hvem jeg var. Sid- 
der man i kupé sammen med ham og læser man sin avis el- 
ler en bog og fjærner sig et øjeblik, idet man lader disse 
ting ligge paa bænken, maa man, naar man kommer igen, 
være belavet paa, at de i egenskab af informationskilde er 
passeret over i Jødens hænder. De leveres da som oftest til- 
bage i tilfedtet eller tilsmudset tilstand, og lader man en 
bemærkning falde om det usømmelige i hans optræden, 
møder man blot stille forundring. 

Men paa den anden side er Jøden ogsaa ydende. Da han 

hyppigt skifter opholdssted og kommer sammen med mang- 
foldige andre Jøder, der er ligesaa proppede med efterret- 
ningsstof som han, er han en uforlignelig nyhedskræmmer. 
Han erstatter ude paa landet ligefrem et annonceblad. Vil 
man købe eller sælge en genstand, søger man et tyende eller 
lign., meddeler man det blot til en Jøde, der mod en lille 
dusør sørger for, at sagen bliver bekendt. Det af Jøden le- 
verede nyhedsstof har forresten den skavank, at det ofte 
er upaalideligt, idet meddelelserne er overdrevne i retning 
af det fantastiske. Dette gælder særlig de politiske efter- 
retninger. Han mangler de historiske og kulturelle forud- 
sætninger for at kunne forstaa dem og kompletterer dem 
derfor ved sine egne kombinationer, der tilmed underbygges 
af udpræget ensidige sympatier. Under revolutionen i 1905 
blev disse ghettojødiske kommentarer og opdigtelser en 
faktor af betydning, og de var ikke mindre virkningsfulde 
end de radikale assimilerede Jøders agitation gennem pres- 
sen. Ustanseligt desavouerede de regeringens meddelel- 
ser, og næsten altid blev de troede. De holdt sindede i en 
uhyggelig tilstand af gæring og bøjede sympatien over mod 
de revolutionære. Under verdenskrigen foregik noget lig- 
nende. Jøderne stod alle som én paa Tysklands side. En- 
hver tysk sejr vakte jubel, enhver russisk sejr fremkaldte 
nedtrykthed. De jødiske rygter ilede forud for begivenhe- 
derne, idet de foregreb dem for at omfortolke dem, og de 
fremkaldte en deprimerende atmosfære iblandt befolkningen 
i nærheden af fronten, saa meget mere som alle troede paa 
dem, fordi alle levede i den indbildning, at Jøderne havde de- 
res egne, usvigelige efterretningskilder og »vidste alt«, 

Af naturen bærer de polske Jøder spiren til samfunds- 
virksomhed i sig. De er selskabelige væsner. De har abso- 
lut ingen eneboertilbøjeligheder. Religionen er en form for 
selskabelig samvær. Deres vejledere, rabbinerne cg ca- 
dik'erne, lever i folkets midte, og bægges existens er afhæn- 
gig af det gode ry, som de nyder. Religiøse hensyn, den 

fælles bøn, har altid tvungen Jøderne til at samles. De 
historiske vilkaar har krævet solidaritet, har lært dem at un- 
derordne sig og betragte sig selv i perspektiv af samfundet. 
De har klumpet sig sammen i byerne eller som man plejer 
at sige, de har dannet Ghetto, oprindelig ikke saa meget, 
fordi de er blevne nødte dertil, men fordi denne form for 
bosættelse i middelalderen var den mest praktiske, baade 
af hensyn til det fælles forsvar og fordi den tillod at grup- 
pere sig omkring offentlige institutioner som synagoge, sko- 
le og undertiden kirkegaard, I vore dage er de polske 
smaakøbstæder endnu saa overvejende jødiske, at de af sig 
selv danner et Ghetto. 

Hvis ikke verdenskrigens storme har bragt nogen for- 
andring — hvilket først de nærmeste aar vil kunne vise —, 
saa sover jødeheden her endnu sin vintersøvn. Som en 
midgaardsorm omslynger den jødiske klerikalisme samfun- 
det. Tankerne er rettede paa de daglige bønner, de rituelle 
forskrifter og de religiøse disputer i beth-ha-midrasz, der 
paa éngang er byens religiøse og selskabelige midtpunkt, og 
maaske tærer erindringen endnu paa en enkelt stor begiven- 
hed som et besøg af en berømt cadik. Her kvæles livet, og 
det mest livskære folks energi forvandles til drømmeri eller 
spidsfindighed. Her udueliggøres Jøderne til at leve sam- 
men med de Kristne, og de politiske begivenheder eller ret- 
tere de rygter om dem, som slipper ind i Ghettoen, bedøm- 
mes kun efter deres evne til at være prisme for de straaler, 
som Israels sol udsender. Alt, hvad der vil fremad, flygter 
bort fra de stillestaaende vande, ind i de kristne skoler, ud 
til de store byer, over til Amerika. Og tilbage bliver en 
befolkning, der slet ikke ligner det, man ellers forstaar ved 
Jøder, uden energi og uden livslyst, vegeterende fantaster og 
resignerende pessimister. Dér sidder haandværkeren med 
den store børneflok og sulter og stirrer fortvivlet ind i frem- 
tiden uden at øjne nogen udvej, uden at forstaa, at han er 
et viljeløst redskab i en historisk udviklings haarde kon- 

sekvens. Er han chasid, vil han maaske slaa sig til taals 
med den fatalistiske trøst, at rebben og Gud nok sørger for, 
at han ikke gaar til grunde, han vil sætte sig hen og tænke 
paa at forrette sin bøn og med sindsro spilde tiden med at 
vente paa, at inspirationen melder sig. Under disse for- 
hold finder batlon'en sit udkommende, fordi han, der er en 
tigger hos halve tiggere, ingenlunde forlanger at spise sig 
mæt. Han lever af religionen, faar af og til lidt at spise 
hos menigheden, lider hyppigt sult, beskæftiger sig med 
ikke at bestille nogetsomhelst, lever rent kontemplativt, er 
ulærd, men giver sig ud for at være kyndig i Skriften og til- 
bringer sin meste tid i beth-ha-midrasz. Dette er orien- 
talsk, og man kan finde et sidestykke til ham i enhver mo- 
skė. 

Familielivet trives frodigt blandt Ghettojøderne. Det 
har udviklet sig paa grund af mangel paa offentligt liv. Det 
er desuden til en vis grad en forudsætning for religionens 
fyldige- udøvelse. De religiøse fester er religiøse familie- 
højtider. Familiefølelsen har i modgangens dage været en 
fredhellig enklave, der dannede skel ud imod Ikkejøder, og 
under forfølgelser eller skræk for forfølgelser er den blevet 
tømret sammen, saa at den nu staar som et resultat af man- 
ge slægtleds konservatisme. Jøden er en god familiefader. 
Han føler sig lykkelig i sin families skød. Han elsker sine 
børn med ømhed, han priser dem og roser dem, altid for de 
samme to egenskaber, for deres skønhed (selv om de er saa 
grimme som fanden) og deres klogskab, derimod aldrig for 
moralske egenskaber som f. ex. godhed. Hans stilling i 
hjemmet er fastslaaet af den gammeltestamentlige opfat- 
telse, han er den uindskrænkede herre, hvem alle maa adlyde. 
Han hersker ofte tyrannisk i sit hjem, men han svigter det 
sjælden, og sker det, er det ikke, fordi han løber bort med 
en anden mands kone, — sligt vilde den jødiske almue be- 
tragte som et brud paa loven, en anstødelig uorden og et 
fusentasteri —, men fordi finansielle vanskeligheder tvinger 

ham til at tage afsted og søge bedre vilkaar; dog er disse 
økonomiske hensyn undertiden forbundne med en vis æven- 
tyrlyst, en længsel efter nye indtryk, en sindets uro. Plig- 
ten til at opofre sig for sin families underhold viger kun 
for religionen. Naar manden vil vi sit levned til gransk- 
ning af Skriften, maa alle familiehensyn vige, ti beskæfti- 
gelsen med de hellige bøger er den store syndsforladelse. 
Den Jødinde, der opnaar den lykke at blive gift med en af 
Skriftens forskere, er sin mands ydmygeste tjener. Livets 
byrde hviler udelukkende paa hende, og hun alene maa sørge 
for at skaffe føden tilveje, for at hendes mand, uantastet af 
virkeligheden, i ophøjet ro kan granske troens sandhed, Men 
det jødiske ægteskab betegner heller ikke saa skarpt et 
grænseskel som det kristelige. De nygifte lever ofte et par 
aar efter bryllupet hos svigerforældrene og paa deres be- 
kostning, og den unge ægtemand fortsætter sine talmudstu- 
dier, som om intet var passeret, medens hans kone har lov 
til at iagttage ham i ærbødighed, Men er den jødiske hus- 
moder en dygtighed, — og det er hun ofte —, vil hun trods 
alt let kunne blive den overlegne. Hun udmærker sig hyp- 
pigt ved medfødt vid, der hjælper til at hitte paa udveje un- 
der de vanskelige situationer, som hendes tilværelse er fuld 
af. Hun overbeviser sig let om sin uundværlighed, der staar 
i modstrid med, at hun officielt erklæres for den underord- 
nede. Ti Jødindens plads i samfundet er fastslaaet af en 
social-religiøs betragtning, der ligger aartusinder tilbage. 
Man mærker, at den jødiske religion er lavet af mænd. Det 
er en nedværdigelse for hende, at Jøden i sin daglige bøn 
siger: »Jeg takker Dig Gud, fordi Du ikke har skabt mig 
som kvinde,« medens hun selv beder: »Jeg takker Dig 
Gud, fordi Du har skabt mig efter Din vilje.« Hendes 
deltagelse i Gudstjenesten er rent passiv. Hun kan ikke op- 
træde offentligt, og ved de store begravelser, ved hvilke der + 
indfinder sig Jøder i tusindvis, vil man forgæves spejde ef- 
ter en Jødinde, Ved bryllupper sidder kvindérne adskilte 

fra mændene. Skilsmisserne, der som bekendt er meget 
hyppige, iværksættes for det meste i hendes disfavør. Er 
hun f. ex. ufrugtbar, kan manden kræve sig skilt. Leviratet 
d. v. s. den en broder paahvilende forpligtelse til at ægte sin 
afdøde broders barnløse enke er i virkeligheden en ydmy- 
gende indskrænkning af kvindens personlige frihed, og den 
maade, hvorpaa hun kan frigøre sig for denne tvang, er ikke 
ærefuld. Intet under, at hustruen ifølge den folkelige be- 
tragtning i det tilkommende liv skal tjene sin mand som 
skammel (fusbenkele).” Mærkeligt nok har chasidismen 
gjort tilløb til at give kvinden lidt større frihed. Hun fik 
lov til at tale med cadik'en og spørge ham om raad, til at 
lytte til hans visdomsord og nyde lævningerne (szirajim) 
af »det hellige maaltid,« ja en enkelt chasiderinde fik under 
navnet di Ludmerer moid (pigen fra Ludomir) ry for hel- 
lighed, man valfartede til hende og hun lærte i chasidisk 
aand. Tilfældet er enestaaende, men det fik ingen følger, 
og den chasidiske kvinde er for øjeblikket lige saa uselv- 
stændig som nogensinde”? Mange er de Jødinder, som i 
vore dage føler deres uagtværdige stilling i Ghettosamfun- 
det, og naar de bryder ud af milieuet, bliver bruddet langt 
mere decideret end Jødernes. De er temmelig overfladisk 
oplærte i religionen, ti talmudiske studier regnes for upas- 
sende for kvinden, og de har derfor lettere end mændene ved 
at tage afstand fra traditionen, tilmed da den fornægter 
deres ligeberettigelse, De er sikkert ikke ringere i intelligens 
end mændene, de er langt klarere i deres villen, deres vide- 
begærlighed er mindre egoistisk, de tænker ikke saa meget 
paa opnaaelse af en position som paa simpel kundskabs- 
erhvervelse, og de studerer med forkærlighed humaniora, 
som Jøden gærne lader ligge. De bliver ikke saa let desillu- 
sionerede, men tror med varme paa livets etiske værdier, 
hvor Jøden kun knebent anerkender dem og ikke er uvillig 
til at drukne dem i sin egen ufejlbarligheds raisonnementer. 
Skønt fremtiden ikke lader sig forudsige, kan man uden 

vanskelighed forestille sig en tilstand, under hvilken der vil 
tilfalde Jødinderne, og ikke Jøderne, en hovedrolle. 

Elskov i dette ords romantiske betydning er for Ghetto- 
jøden et ukendt begreb. Højsangens kærlighedsglød er et 
udslukt minde. Forholdet til kvinden dækkes helt af ægte- 
skabets prosa. Til gengæld hører utroskab til de store und- 
tagelser, idet det manglende elskovsbegreb ikke kan virke 
destruerende med sine utilfredsstillede længsler. Det er- 
stattes af pligtfølelsen. Den ortodoxe, gifte Jødinde indlader 
sig endog kun ugærne i samtale med en fremmed mand, med 
mindre hun f. ex. staar i sin butik og handler, »Formerer 
Eder,« dette gamle religiøse paabud, har endnu ikke mistet 
noget af sin kraft. Ifølge den folkelige opfattelse foregaar 
den jødiske vielse under aaben himmel, for at Israels folk 
kan formere sig som stjærnerne paa himlen, og en kvinde, 
som har født 3 gange tvillinger eller ti sønner befries efter 
døden for gravens pine. Tobørnsystemet, der er saa stærkt 
paa mode blandt de vesteuropæiske Jøder, er hos deres tros- 
fælles i øst noget uhørt. Det gælder om at forene de flest 
mulige par i ægteskab, Naar en halvfjerdsindstyveaarig 
mand gaar til rabbineren og spørger, om han skal gifte sig 
med en ung pige, vil han i de fleste tilfælde faa et bekræf- 
tende svar. Og der gøres rent ud heroiske anstrængelser for 
at faa alle aldrende jomfruer gifte. At ingen religios menig- 
hed har saa mange ægteskabslegater som den jødiske, er et 
forhold, som allerede er kendt fra Vesteuropa. Under særlig 
ondartede epidemier foranstalter de polske Jøder de saa- 
kaldte velgørenhedsbryllupper. Saa vies idioter, blinde, puk- 
kelryggede, krøblinge og overhovedet alle slags vanføre og 
anormale individer, der under sædvanlige forhold ikke vilde 
have udsigt til at blive gifte.” Iværksættelsen af slige 
giftermaal regnes for en from handling, og der tilskrives 
dem derfor den evne at bortjage de urene aander, der er 
aarsag til epidemien. Materielle hensyn er ene afgørende 
ved indgaaelse af ægteskab. Man tage følgende exempel fra 

Warszawa: alt er rede til brylluppet, gæsterne er samlede, 
bruden er paaklædt, kun brudgommen har ikke indfundet 
sig. Da indløber der efterretning om, at han er flygtet, med- 
tagende den unge dames opsparede penge. Øjeblikkelig ar- 
rangeres der en ny kombination. Den bortløbne brudgoms 
sextenaarige broder erklærer sig rede til at ægte bruden, og 
vielsen foregaar paa stedet til stor tilfredsstilleise for de 
ankomne gæster, (bryllupsmiddagen gaar ikke til spilde).” 
Ved denne lejlighed blev ganske vist szadchen, den profes- 
sionelle ægteskabsmægler, snydt for sine procenter. Han 
nusler ellers rundt og spejder efter sit bytte, fører bog over 
de ægteskabsduelige, og da det ligger i hans interesse at faa 
det størst mulige antal par klappet sammen, lyver han over 
en lav sko, naar han priser bægge parter for deres herlige 
egenskaber og gode økonomiske vilkaar. Denne institution 
er altsaa ikke saa uskadelig, som den ser ud til. Det er for- 
ældrene paa bægge sider, der ved szadchens hjælp først bli- 
ver enige, før brudgommen kan faa lov til at tage pigen i 
øjesyn og tale med hende, (tidligere var end ikke det sidste 
tilladt før brylluppet). Uden at ane noget i forvejen erfarer 
hun pludselig, at hun er solgt til en hende maaske aldeles 
ligegyldig person. 

Kærlighedsforholdet mellem den unge mand og den unge 
kvinde kommer først til sin ret i den jødiske folkevise,’ der 
ganske vist er meget interessant i folkloristisk og psykolo- 
gisk henseende, men langt mindre i poetisk, og vil man finde 
ypperlig poesi, maa man gaa til synagogaldigtningen. El- 
skovsvisen mangler rygrad, den har intet fællespræg, er lap- 
pet sammen af inadækvate paahit og slaar let over i det 
platte. Den er tildels dannet efter tyske forbilleder, men 
ikke umiddelbart, kun som en temmelig moderne aflægger af 
en ældre visedigtning. Vi leder her forgæves efter en intim 
og varmblodig beskrivelse af kvindelig skønhed. Det er for- 
elskelsen som en varig tilstand, der skildres, og skønt der 
anslaas stærke, ikke dybe strænge, er viserne gennemtrængte 

af en følelse af, at det, der tolkes, er noget illegitimt. Den 
forelskede er kvinden, sjælden manden, og det gængse tema 
er sorgen over, at hun ikke kan faa den, hun vil have. Ofte 
skildres ogsaa den bedragne kærlighed, kun et par gange 
røvet uskyld. Grundtonen er ikke opsætsighed, men under- 
kastelse. Kærligheden fremstilles som udsigtsløs, fordi den 
elskede maa rejse langt bort, fordi forældrene modsætter sig, 
eller fordi de elskende mangler penge, Ti ægteskabet staar 
altid som den naturlige afslutning, Man ser, at det er roman- 
tik med moderation og at assimilationen til kristelig-litterær 
opfattelse af kærligheden endnu er i sin begyndelse. 

De polske Jøder ejer et anseligt forraad af ordsprog, 
hvoraf mange er dybsindige. Deres -almengyldighed er saa 
stor, at de tages for gode varer som argumenter under en 
diskussion. Ogsaa ordspil, bon mots, parabler og anekdoter 
er yndede, overhovedet alt fortællingsstof, der indeholder en 
pointe, en skjult gaade, der skal løses, eller i det hele taget 
et moment, som sætter tilhørernes skarpsindighed paa prøve. 
Saa ægte er Jødens intellektualisme, at han ved familiehøj- 
tideligheder ikke kan undvære den aandelige underholdning. 
Paa den maade er der opstaaet en hel klasse af digter-spas- 
magere, de saakaldte badchen (badchonim).” Der kan ikke 
tænkes noget bryllup uden medvirkning af en saadan bad- 
chen. Især hvor brylluppet fejres efter gammel skik og be- 
staar af en temmelig kompliceret række ceremonier, har han 
sine store dage.”? Her er han fagmand, sørger for, at alting 
gaar til efter traditionen, og ledsager bestemte, fremtrædende 
afsnit af højtideligheden med rimede taler, Han maa være 
baade rørende og komisk, slagfærdig og vittig, improvisa- 
tor og — undertiden — musikant. Han er ved sin alsidig- 
hed en direkte fortsættelse af middelalderens spillemand. 
Selvfølgelig er hans taler fulde af hebraiske citater eller fra- 
ser, og dette gælder ogsaa den humoristiske del, f. ex. di 
drusze (»foredraget«), der holdes ved slutningen af bryllups- 
maaltidet. Det fremføres med rasende tungefærdighed og gør 

ved sine hentydninger, sine hovedkulds indfald og sine bran- 
dere — der dog sædvanlig ikke er nye — stormende lykke 
(medens Ikkejøder — jeg tænker paa mig selv — har be- 
tydelig vanskelighed ved at opfatte meningen med disse 
lokale aandrigheder). 

De polske Jøder besidder ogsaa en mængde æventyr og 
sagn, der dog kun udgør en ringe del af det forraad, som 
jødeheden i tidligere tid har beriget verden med. De er vid- 
nesbyrd om en fantasiens uopslidthed, der paa trods af vor 
mekaniske samtid ufortrødent arbejder videre, Som et exem- 
pel paa jødiske sagns opstaaen i vore dage anfører jeg føl- 
gende: Gamle Szlome, der er tjener i mikwa'en (badstuen) 
i en lille by i nærheden af min bopæl, indfandt sig en dag 
hos mig i en stærkt oprømt stemning. Han fortalte mig med 
bevæget røst, at to Jøder, der var undervejs til marked, var 
bleven overfaldne af tre bønder, som bandt dem og røvede 
deres penge. Men straks efter løsnedes de reb, de var bundne 
med, hævede sig op i luften og lagde sig over bønderne, der 
pludselig saa sig saa snærede og bastede, at de ikke kunde 
røre et lem, Og da Jøderne, endnu fortumlede over det 
skete, rejste sig op og traadte hen til bønderne, saa de, at 
der paa rebene stod skrevet: »Englen Gabriel har bundet 
det,« og da de hævede blikket i vejret, fik de øje paa noget 
flimrende hvidt, der flagrede i luften for strax efter at for- 
svinde. Det var en tip af englens vinge. Jeg spurgte Szlome 
om, hvornaar det var sket. »Igaar eftermiddags og lige her 
i nærheden« — han nævnte en kendt landsby —, »ja Israels 
Gud er i sandhed stor,« udraabte han med blussende aasyn 
og tindrende øjne, Misundelsesværdige er de folk, hvis fan- 
tasi næres med saadanne prægtige sagn, medens hovedstæ- 
dernes indbyggere maa nøjes med boulevardbladenes og bio- 
grafteatrenes sensationer. Mindre priselig er den overtro, som 
frodigt trives blandt Jøderne, Den berører alle livets store 
begivenheder, fra fødsel til begravelse. Især er Jødinden i 
bestandig angst for sine børn. Drømme styrer livet, visse 

ord maa ikke udtales, visse bevægelser maa ikke gøres, jøde- 
børnene er især under deres opvækst truede af farer, af det 
ande blik og de urene aander ; mod dem værger man sig ved 
besværgelsesformularer og amuletter. 

Ghettojøden har en anden opfattelse af det sømmelige 
end vi. Han er ikke tvetydig eller obscøn, men han er ublu- 
færdig. Han taler om det naturlige som noget naturligt, 
Saaledes er han oplært, Under studiet af talmud drøftes 
uforblommet det intime, og selv smaadrenge paa 8 à 10 
aar indvies i ægteskabslovens mystiske labyrint. Han har 
senere i livet vanskeligt ved i sig at udvikle taktfølelsen, 
fordi denne ikke lader sig godtgøre ved noget forstandsar- 
gument, men opstaar ad konventionel vej under trykket af 
et socialt imperativ. Selv hos assimilerede Jøder lader dette 
sig iagttage. I en overfyldt førsteklasses jærnbanekupé har 
en Jøde anbragt sig indenfor den aabentstaaende dør i WC 
og fører ud fra dette stade en livlig samtale med to elegante 
(og med brillanter overlæssede) jødedamer. En berømt jp- 
disk kunstner gør paa sin bryllupsrejse et nyt bekendtskab 
med en ung mand og indvier efter en times forløb denne 
i de allerfortroligste sider af sit forhold til sin unge hustru. 

Heller ikke vor opfattelse af det komiske er den samme 
som Ghettojødens. Han føler ikke sin egen latterlighed, 
naar han for en ubetydelig aarsags skyld slaar ud med arme 
og ben, skriger op, jamrer sig og raser, kejtet og med spræl- 
lemandslader. Der er i denne ubeherskethed et racemærke, 
men ogsaa en erhvervet nervøsitet, en følge af kampen for 
tilværelsen. Hvis han havde en forstaaelse baade af det 
komiske og det æstetisk uskønne i sin optræden, vilde han 
med sin intelligens øve selvkritik, At der her virkelig er 
en grænse, som ikke falder sammen for Jøder og Ikkejøder, 
viser sig, naar vi tager et mere neutralt tilfælde og tillige et 
saadant, hvor det højtidelige moment træder til. En køn, 
lille jødedreng ved navn Motko havde indbudt mig til sit 
bryllup. Han var en opvakt og fornuftig fyr, og stor var 

derfor min overraskelse, da jeg saa ham staa under balda- 
kinen (di chupe) i en udstaffering, der havde gjort ham al- 
deles ukendelig. Han havde faaet paaklistret et mægtigt 
overskæg og et par buskede øjenbryn, der strittede ud som 
børster, og i stedet for at staa paa jorden havde han an- 
bragt sig paa en høj træklods. Han saa græsselig ud og 
lignede paa det nærmeste en julemand, Bagefter fik jeg 
løsningen paa gaaden. Bruden var langt ældre end Motko og 
høj og statelig, og for at gøre modsætningen mindre paa- 
faldende havde man grebet til den udvej at maskere ham 
og bogstavelig lægge en alen til hans væxt. Ingen af de til- 
stedeværende følte det stødende eller komiske i dette paa- 
fund, og det maaske ogsaa, fordi Ghettojøderne overhove- 
det er uskikkede til at forlene en handling med udvortes 
højtidelighed. Det jødiske bryllup indeholder ceremonier 
af en' ophøjet symbolik, men ude i Ghettoen falder de til 
jorden, og de bliver til en travesti, idet det sublime stadig 
staar i fare for at falde over i karikatur. Der er ingen fø- 
lelse for det stadselige og det harmoniske . Ved begravelser 
følges den døde ikke til graven af et følge, men af en til- 
syneladende tilfældig sammenløben flok mennesker, der stø- 
der, puffer og laver trængsel. Man savner orden og an- 
stand, Og i sin paaklædning, selv paa højtiderne, viser den 
jødiske almuemand ingen anselighed eller smag. Maaske 
er den sjuskethed fremskyndet ved en overdreven aandig- 
hed, der fandt fuldkommen tilfredsstillelse i den indre kon- 
centration og derfor ikke følte nogen trang til æstetisk ny- 
delse. Selv den jødiske gudstjeneste gør i Ghettoen paa 
Kristne, der ikke kan føle dens indhold, snarere indtryk 
af et møde end af en andagt. De savner noget tilsvarende 
til det kristne, kirkelige udstyrs skønhed, hvis rødder gaar 
tilbage til antikken, og som er bleven støttet og udviklet af 
en i det kirkelige liv interesseret statsmagt, Synagogen, 
der under golusperioden (udlændigheden) var borgerlig og 
privat, har aldrig tænkt paa at ville kappes med Kirken i 

kunstnerisk udsmykning, det vilde have været uforeneligt 
med den jødiske gudstjenestes ejendommelighed, men til 
gengæld gik menigheden tabt af store skønhedsværdier og 
en primitiv kunstnerisk opdragelse. Beth-ha-midrasz'en er 
ude i provinsen ugæstmild, støvet og griset, uhellig og skøn- 
hedsforladt. Der er ligeledes en mulighed for, at denne jø- 
diske laden staa til med den æstetiske virkning, denne form- 
løshed og uorden er en arv fra middelalderen, ikke den kun- 
stige, romantisk-litterære middelalder, men den virkelige, 
som aabenbarer sig for os ved studium af kilderne, og at 
den gennem denne atter er en arv fra orienten, En ven af 
mig, en kendt orientalist, der har haft lejlighed til at iagt- 
tage den polske jødehed, opdagede mange fællespunkter 
mellem de polske Jøders og Arabernes, tildels ogsaa Tyr- 
kernes udvortes leveformer og smag, og fandt, at de polsk- 
litaniske jødiske købstæder stærkt mindede om Lilleasiens. 
I grunden er forskelligheden fra vort moderne samfund vel 
kun en forskel i tid, idet der foreligger to ulige trin i kul- 
turudvikling. Europas kultur var i middelalderen, da Eu- 
ropa endnu var Sydeuropa, halvvejs orientalsk (de gamle 
kulturveje, Byzans, Saracenernes herredømme, korstogene), 
og de sydeuropæiske folkeslag stod dengang Jøderne uen- 
deligt nærmere end de nulevende sydeuropæiske nationer 
gør det, slet ikke at tale om de nordeuropæiske. Saa fulgte 
der for Sydeuropas vedkommende en desorientalisering, som 
Jøderne omtrent ikke tog del i, humanismen efterlod gan- 
ske vist visse spor i den hebraiske litteratur, men dybe er de 
ikke, og renaissancens skønhedsdyrkelse forblev de fleste 
Jøder uforstaaelig. Men denne periode, det 15. og 16. aar- 
hundrede, er Tyrkiets opgangstid, og orienten paavirkede 
endnu engang Jøderne mægtigt, de befandt sig en tid lang 
godt i Tyrkiet og var talrige, og de blev endnu talrigere 
ved den vældige udvandringsbølge fra Spanien. Og Tyr- 
kiet var den gamle polske Republiks nabo lige til 1795. 
Naar polske Jøder kun i ringe grad har beskæftiget sig 

med de skønne kunster, er grunden næppe mangel paa an- 
læg, men paa tradition, der hos en konservativ almue som 
den jødiske er den kraftigste tilskyndelse. Der gives alle- 
rede en række dygtige jødiske malere, for blot at nævne 
navne som Hirszenberg og den tidligt hengangne Gotlib. 
Der findes i Polen interessante gamle Synagoger, og især er 
træarkitekturen af betydning, men det er hidtil ikke lykke- 
des at fastslaa, i hvilken udstrækning jødiske bygmestre har 
taget del i deres opførelse. Billedhuggerkunsten holdes til- 
bage ved Moselovens forbud mod menneskefremstilling, En 
Mosesstatue ligeoverfor synagogen i Siena vakte i 1740 for- 
argelse hos udsendinge fra den polsk-jødiske menighed i 
Poznan (Posen), medens de stedlige italienske Jøder havde 
vænnet sig til den som til noget naturligt. Men det reli- 
giøse forbud har dog sædvanligvis virket, og derfor har Jø- 
derne kun udmærket sig som kunsthaandværkere, som træ- 
skærere, signetstikkere, silkevævere 0, s. v., i ornamentik og 
miniaturer, og især som guldsmede (jvir. det hyppige jø- 
diske navn Goldschmidt®). Men alligevel er Ruslands stør- 
ste billedhugger, Antokolskij, en Jøde, (født i den polske 
by Wilno). 

Den egentlig jødiske kunst er dog kun én, nemlig musik- 
ken. Her er. ældgammel overlevering. Den gregorianske 
kirkesang er i sin kærne fremgaaet af den gamle, jødiske 
tempelsang. Synagogesangen er trods forskellig paavirk- 
ning et jødisk nationalt eje. Den har i umindelige tider 
ikke blot trøstet og opløftet menigheden, men ogsaa dannet 
dens musikalske smag. Her er simple Ghettojøder kendere, 
vi hører dem hæve synagogesangere, hvis blotte navne er 
ukendte for den store verden, til skyerne, og vi er tilbøjelige 
til at tro paa berettigelsen af deres entusiasme. De pol- 
ske Jøder kastede sig i sin tid i gruset for vidunderet Sender 
Polaczek (1792—1865), kantor i Minsk, der skal have væ- 
ret et naturgeni som komponist.” Saa er der de folkelige 
musikanter, kleismorim. De var tidligere talrige — Geiger 

og Spielmann er et ret hyppigt jødenavn —, nu har de alle- 
rede noget fortidigt over sig. Deres instrumenter er violin, 
cello, bas og det polske nationale cymbal, hakkebrædtet. De 
har spillet for mange henrundne slægtled, endnu vandrer 
de paa deres fod omkring paa landet og indfinder sig 
prompte ved bryllupper, baller og andre højtideligheder, og 
ikke mindst hos de Kristne. Jeg ser dem endnu utrætteligt 
gnide løs paa fedlerne hele den lange nat, de spiller nogle 
gammeldags, melodiøse, fyrige mazurkaer, de samme, hvis 
toner allerede for et aarhundrede siden for nogle faa timer 
bragte Polakkerne til at glemme den tabte frihed, de sam- 
me, som senere har dannet forbilledet til Chopins mazurkaer. 
Saa beder vi dem om at faa majufes, den ægte jødiske maju- 
fes, som vi slet ikke kan undvære. Og nu lyder der lang- 
strakte, klagende toner. De bliver efterhaanden stadig sær- 
kere og øges til et bestandig hurtigere tempo, som om de 
vilde stige op til himlen, det er en labyrint af vemod, bag 
hvilken grundtemaet, mørkt, elegisk og gurglende uafladelig 
vender tilbage, en jødisk feuerzauber, der bringer nerverne 
til at gynge. Et stormende bifald lønner musikanterne. Jeg 
husker dem ogsaa, naar de paa deres vandring fra gaard 
til gaard kom til os en hverdag, blottet for feststemning, i 
regn og slud. De var helt forfrosne, og væden sivede ned 
ad instrumenterne. Først blev de beværtede. Traktemen- 
tet var saare beskedent, de fik te, sild og kartofler, som de 
selv kogte sig, ti de usalige rituelle forskrifter tillod ikke 
noget andet, og naar de var tøede op, greb de de fugtige 
violiner og celloer og spillede, saa det var en lyst. De var 
glade og vi ligeledes, Det var en idyl. Nu er den borte. 
Jøden mangler natursans. Han omsætter den straks i 
penge. Ser han en smuk egn, vurderer han den efter den 
indtægt, som mark og enge kunde formodes at indbringe. 
En herlig skov er en saadan, der indeholder de rankeste, 
mest fejlfrie og tillige de højeste træer, det vil sige den 
bedste handelsvare. Atter her har han endnu ikke naaet at 

komme med i den nyere tids æstetiske udvikling. Han har 
i sin bevidsthed ingen naturminder, fordi han ingen natur- 
indtryk har. Det syntes en tid lang, at chasidismen skulde 
bane vej for en religiøs naturdyrkelse, men da denne sekte 
begyndte at materialiseres, mistede den ogsaa forstaaelsen 
for alle lidt fjærnere liggende aandelige værdier. Ti Jø- 
den er i grund og bund et købstadsmenneske og vedbliver 
at være det, selv om han nedsætter sig paa landet, og naar 
han bygger sig en hytte, kan han godt lade bagsiden vende 
ud til en smuk udsigt, forsiden til en mødding. Han er 
hjemmesidder, saa vidt hans forretninger tillader det, og han 
opdrages til at være det gennem paabudet om helst at holde 
sig indenfor sine fire vægge paa sabbaten. 

Et moralsk fortrin har Jøden i sit maadehold i spise og 
drikke. Lidt brød, kartofler og den skrækkelige hvidløg 
er den fattige Jødes daglige kost. Kan han faa en spege- 
sild dertil, — og den deles ud i smaastykker til familiens 
enkelte medlemmer —, anser han det for en herreret. Kun 
til sabbaten skulde der gærne være lidt kød, der fordi det er 
koszer (rent), holdes i dobbelt pris. Den velhavende jø- 
diske almuemand lever noget bedre, men dog altid temmelig 
tarveligt. Denne nøjsomhed danner en modsætning til den 
forspisthed, der karakteriserer ikke saa meget Østeuropa 
som Nordeuropa og hæmmer den aandelige udvikling. Ogsaa 
spirituosa nyder Jøderne kun lidt af. Alkohol anbefales 
mærkelig nok i chasidernes lære, fordi berusende drikke 
bidrager til den glade sindsstemning, som er denne sektes 
ideal, men drukkenskab forekommer yderst sjælden. Som 
følge af dette maadehold lever Jøderne noget længere end 
de Kristne, og deres levetid kunde øges endnu yderligere, 
hvis ikke deres hygiejne var saa primitiv, naar det gæl- 
der frisk luft og renlighed. Dog bødes der noget herpaa 
ved, at Jøden er rede til strax at søge lægeraad selv for et 
lille ildebefindende, idet religiøse hensyn er medbestemmen- 
de. I denne omsorg for den legemlige trivsel ligger der et 

fortrin frem for den kristne almue, der lægger sig hen og 
dør som kvæget. 

Jødens fejl og fortrin er det primitive intelligensmenne- 
skes. Hvad der findes af raahed i hans kultur, skyldes enten 
ligefrem religionens forskrifter, saaledes omskærelsen, der 
ellers kun endnu har holdt sig hos vilde folkeslag,”! og hvis 
rette bedømmelse tilhører folkloristikken, eller ogsaa har 
overtroen klamret sig fast til religionen for ad den vej at 
opnaa en fingeret berettigelse. Saaledes gælder dette en 
behandling af det afdøde legeme, der i modbydelighed -søger 
sin lige og som sigter til, at den afdøde »skal staa ren for 
herren.« Ogsaa ufølsomhed med dyrs lidelser begrundes 
ved en religiøs henvisning til, at Gud har givet mennesket 
dyrene, for at det skal have fri raadighed over dem. Me- 
dens den jødiske ko ude paa landet er berømt for sin gode 
foderstand, da den udgør hele familiens underhold og derfor 
nødvendigvis maa give rigelig mælk, er den jødiske hest 
skindmager, med store, aabne saar, og den er uafladelig gen- 
stand for mishandling, idet den maa trække et læs, der langt 
overgaar dens kræfter, Den er historisk ved sine lidelser. 


HISTORISKE HOVEDLINIER* 
J. 


De polske Jøders historie er i overvejende grad bleven 
skrevet af Jøder, og dette vil ogsaa vedblive at være tilfæl- 
det for fremtiden, ti der gives ikke ret mange Ikkejøder, 
som er i stand til at læse og forstaa de hebraisk affattede 
aktstykker. Disse jødiske historikere har løst deres opga- 
ve samvittighedsfuldt, selv om ensidighed ikke har, kunnet 
undgaas, En almindelig anerkendt, men sikkert midlertidig 
gennemsnitsbetragtning er allerede opnaaet, saa at det i 
mindre grad er den videnskabelige verden end det store 
publikum, som ved iagttagelsen af de polske Jøders fortid 
deles i to modsatte lejre. Vigtige nye bidrag kan ventes 
efter krigen, naar mange tidligere lukkede arkiver bliver 
gjorte tilgængelige.” 

I intet land i Europa har Jøderne haft bedre vilkaar end 
i Polen, ja maaske intetsteds har de haft dem saa gode. En 
sikker afgørelse kan ikke træffes, da vi mangler en maale- 
stok. Dette om de gode kaar bør ganske vist opfattes rela- 
tivt. Polen var ikke noget eldorado for Jøderne, ti tilvæ- 
relsen var i middelalderen og helt op til vore dage overho- 
vedet ikke noget eldorado for smaafolk, der tilmed som Jø- 
derne ikke kunde støtte sig til nogen fysisk magt. Deres 
tilværelse var bølgebjærg og bølgedal. Men Polen galdt i 
aarhundreder blandt Europas Jøder — der sikkert har væ- 
ret godt underrettede — for jødevenligt og gæstfrit, Der 
gives i Polen ikke noget exempel paa, at Jøderne atter er 


* Det er ikke min hensigt at give nogen oversigt over Jødernes hi- 
storie i Polen, men kun at udhæve saadanne punkter, som kunde 
være af betydning for bedømmelsen af det jødiske problem. 

blevne fordrevne fra statens omraade eller at de retsligt 
har været ansete for lavere individer og f. ex. maattet bære 
det berygtede gule tegn paa kappen eller betale den ned- 
værdigende »Leibzoll«, der afkrævedes dem, hver gang de 
i Tyskland paa rejser kom til en by, og som frugtsommelige 
Jødekvinder maatte erlægge dobbelt.” Og Polen var det 
eneste land, som tilstod Jøderne en udstrakt autonomi. 

Ingen ved, hvornaar de første Jøder er kommen til Po- 
len, skønt mange historikere har ment at vide det. Maaske 
i det 9. aarhundrede, maaske lidt tidligere, maaske fra Tysk- 
land, maaske fra Krim eller blot fra Kijew. Den kends- 
gærning, at en del af Chazarerfolket ved Volga i det 9. aar- 
hundrede antog jødedommen, har sat fantasien hos enkelte 
jødiske forskere i saa stærk en bevægelse, at de har kon- 
strueret en teori om en jødisk-chazarisk kolonisation af 
Polen." Denne gisning er grebet ud af luften. 

Jøderne kom til et agerdyrkende land, der endnu befandt 
sig paa naturaløkonomiens standpunkt. De bragte penge 
med sig, klingende mønt, og hidtil ukendte varer, de laante, 
gav kredit, aagrede og tog gærne del i den livlige handel 
med trælle," som netop var saa udbredt i det 9.—10. aar- 
hundrede, (man tænkte paa Nordboernes slavehandel i Rus- 
Jand). De blev ogsaa møntmestre, og vi kender mønter med 
den hebraiske indskrift Meszka melech Polska (Mieszko 
fyrste (eller konge) af Polen), men forresten vides det ikke, 
hvilken Mieszko der er tale om. De indførte overhovedet 
nye specialiteter, vakte økonomisk liv og aabnede anelser 
om den vide verden hos en stedbunden befolkning, over 
hvilken de ragede op ved kultur. Disse de ældste jødiske 
pionerhobe maa ikke sammenstilles med de senere aarhun- 
dreders store invasioner, der foranledigedes ved forfølgel- 
ser i nabolandene. De kom, fordi de vejrede, at der i det 
økonomisk jomfruelige land fandtes et nyt marked. De 
var ikke synderlig talrige, og de synes ret snart at have an- 
taget det polske sprog. Men de kom til Polen med det faste 

forsæt ikke at blive som landets øvrige indbyggere, og det 
er lykkedes til fuldkommenhed. Spiren til det jødiske pro- 
blem var lagt. 

Jødernes retsstilling blev paa middelalderlig manér fast- 
sat ved priviegier. Det ældste er fra 1264 og udstedt af 
fyrst Boleslaw den Fromme af Kalisz og danner forbilledet 
for alle følgende privilegier. Det viser, hvor stærk en stil- 
ling Jøderne dengang havde erhvervet sig og i hvor høj grad 
man trængte til dem. Der tilstaas dem udstrakt handels- 
frihed, der tilkendtes dem ret til at have en særlig jødisk 
domstol i alle retssager mellem Jøder indbyrdes, og der vær- 
nes paa forskellig maade om deres personlige sikkerhed, saa 
at de kristne f. ex., hvis en Jøde raabte om hjælp ved natte- 
tid, forpligtedes til at ile ham til undsætning, og i undladel- 
sestilfælde dømtes hver af Jødens naboer til at bøde 30 
skilling. I en raa tidsalder kunde en saadan retslig be- 
skyttelse nok være paakrævet, men det er meget tvivlsomt, 
om bestemmelsen blev overholdt, og der forlyder intet om, at 
Jøderne var forpligtede til at yde overfaldne Kristne en lig- 
nende hjælp. Men privilegiet gaar endnu videre. En Kri- 
stens vidnesbyrd mod en Jøde er kun gyldigt, naar det støt- 
tes af en Jødes, medens omvendt en Kristens medvidnesbyrd 
ikke udkræves, hvis en Jøde fører klage mod en Kristen. 
Fornuftig er den bestemmelse, ifølge hvilken en klage for 
ritualmord ikke kan paakendes af domstolene, eftersom ri- 
tualmord erklæres for overhovedet ikke at existere. Naar 
derimod en Jøde beskyldes for at have dræbt et kristent 
barn, skal -aanklagen støttes af tre Kristnes og tre Jøders 
vidnesbyrd og sagen forøvrigt behandles som almindelig 
mordsag. Denne bestemmelse regnede imidlertid daarligt 
med massernes psykologi, idet kravet om de tre jødiske vid- 
her, der aldrig kunde tænkes at vidne mod Jøderne, betød 
ritualmordets ubeviselighed og ifølge en speciel almuelo- 
gik derved tillige dets existens. 

Privilegierne var kongens personlige lovgivning og 


102 


maatte derfor paany stadfæstes ved enhver tronbestigelse, 
ved hvilken lejlighed de sædvanlig blev ændrede noget. Det 
galdt for Jøderne om at skaffe sig det mest gunstige doku- 
ment, og falsifikater forekommer derfor ret hyppigt, idet 
der præsenteredes formentlig ældgamle aktstykker, som 
skulde tjene til udgangspunkt for stadfæstelsen. Fænome- 
net er kendt allevegnefra i middelalderen. En saadan for- 
falskning gælder med sikkerhed om et par af de Kazimierz 
den Store tillagte privilegier. 

Jøderne fik i Polen to ivrige modstandere, gejstligheden 
og den tyske borgerstand, repræsentanter for den religiøse 
og for den økonomiske modsætning, bægge oprindelig uden- 
landske. Polen drev sin egen jødepolitik, men det var in- 
genlunde let altid at være selvstændig. De herskende jøde- 
fjendske stemninger i det øvrige Europa øvede et moralsk 
pres paa den polske regering, Netop gejstlighedens syns- 
punkt var det almeneuropæiske. De polske kongers privile- 
gier stod i skarp modsætnig til mange synoders beslutnin- 
ger, der sigtede til at isolere de Kristne fra Jøderne, hvad 
der forresten var overflødigt, da Jøderne selv sørgede der- 
for. Paverne var egentlig ikke i særlig grad fjender af Jø- 
derne, da disse ikke ansaas for den fortabte hjord, men for 
den, hvis frelse endnu var mulig, ja forestaaende. Men da 
den pavelige centralmagt svækkedes og kardinalerne blev 
en slags aandelige satraper, da den Kirken paanødte kamp 
med Husiterne fremkaldte en religiøs løftelse, blev det uden- 
landske tryk mod den polske jødepolitik stærkere end nogen- 
sinde før, og den gamle fordums litauiske hedning Jagiello 
gav køb og lod sig i sin alderdom lede af sin berømte kans- 
ler kardinal Zbigniew Olesnicki, Og da den europæisk be- 
rømte kardinal Johannes de Capistrano, pave Nikolaus den 
Femtes legat, navnkundig som en gudbenaadet prædikant, 
i 1453 kom til Polen og grebes af forfærdelse over de utro- 
lige forhold i landet, d. v. s. over de Jøderne tilstaaede 
særrettigheder, og stormede løs paa kong Kazimierz Jagiel- 

lonczyk for at faa ham til at afskaffe dem, gav kongen efter 
med den motivering, at de vantro ikke burde nyde større 
rettigheder end de Kristne. Det er næppe falden ham let 
at tage denne beslutning, ti Jøderne ansaas dengang for 
kongeligt kameraleje og stod under fyrstens særlige beskyt- 
telse, og det foretagne skridt stred mod al tradition. Nogle 
faa aar efter genoprettede kongen de jødiske privilegier. Og 
Kirkens indskrænkende synodalbeslutninger fandt længe — 
indtil ca, 1700 — ingen støtte hos regeringen. 

Den tyske købmandsstand i byerne var Jødernes fødte 
fjende. Kampen galdt det daglige brød. Tyskernes indvan- 
dring var begyndt samtidig med Jødernes. I tidens løb, især 
i det 15. aarhundrede, blev de for største delen poloniserede, 
men dette udøvede ingen indflydelse paa kampen. Den ene- 
ste maade at bilægge den paa var, at Jøderne ogsaa antog 
den polske nationalitet, men denne mulighed, der i begyn- 
delsen ikke synes at have været helt udelukket, blev for hvert 
aarhundrede ringere. Udsigterne til at bære sejren hjem i 
den lange kamp var ikke store for de kristne købmænd. De 
besad ikke Jødernes handelsnerve, de manglede kapital eller 
havde større vanskelighed ved at faa kredit, og engroshan- 
delen var helt i hænderne paa Jøderne, der saa at sige paa 
engang levede i næsten alle lande og raadede over de store 
internationale handelsforbindelser, Samtidig væltede de 
mange forfølgelser i Vesteuropa, især i Tyskland og Østrig, 
uafladelig nye bølger af fremmed jødisk befolkning ind over 
Polen. De polske købmænd begynder langsomt tilbagetoget. 
De gaar paa akkord og slutter f. ex. i det 16. aarhundrede 
den overenskomst med Jøderne, at disse skal overtage han- 
delen med orientalske varer, medens de selv skal handle med 
europæiske varer. En saadan aftale indgaar kun den besej- 
rede, og Jøderne var i deres voldsomme expansionslyst hver- 
ken i stand til eller tilsinds at holde den. Derfor nye aftaler, 
uendelige processer og nye tilbagetog, magistraterne i de 
enkelte byer søger at holde igen og indskrænke de kongelige 

privilegier, regeringen laverer mellem bægge parter og gi- 
ver snart den ene, snart den anden part særrettigheder, 
hvoraf ufladelige klager til konge og rigsdag. 

Ganske vist lykkedes det foreløbigt at forebygge en 
katastrofe. Da Jøderne sad inde med rede penge, blev de 
kronens forpagtere og oppebar i denne egenskab f. ex. ind- 
tægterne af saltværker, af told-, bro- og vejafgifter, for- 
resten mere i Litauen end i det egentlige Polen. Mange af 
dem erhvervede sig paa den maade store rigdomme. Ogsaa 
med godsejerne indgik de en modus vivendi, der var i lige 
grad fordelagtig for bægge parter, De optraadte — fra ca. 
1500 — baade som forpagtere af adelsjorden og som afhæn- 
dere af landbrugsprodukter, nedsatte sig paa godserne, gav 
sig ind under godsejernes beskyttelse, betalte skatter til dem 
og ikke til kongen og underkastede sig deres jurisdiktion. 
Et interessefælleskab knyttede dem sammen med adelen, 
hvis agrarpolitik de finanserede. Deres anseelse og indflv- 
delse voxede, og det 16. aarhundrede er Jødernes storheds- 
tid. Den falder sammen med Polens egen, hvad der ikke er 
noget tilfælde. Den skildres af visse historikere med altfor 
stærke farver, idet de udhæver Jødernes rigdom, deres 
pragtlyst og deres anseelse ved hove. Men det maa ikke 
lades ude af betragtning, at denne ydre glimmer kun faldt i 
forholdsvis faa individers lod. Derimod naaede gransknin- 
gen af Skriften i det 16. aarhundrede sit toppunkt, og de 
polske Jøder blev i denne henseende den ypperste autoritet 
i hele jødeheden. Man kunde gætte paa, at det blomstrende 
polske aandsliv i dette tidsrum, under reformationstidens 
ivrige syslen med religiøse problemer, ogsaa har virket som 
et tilskyndende exempel paa de polske Jøder. Vi ved imid- 
lertid kun saa meget, at de religiøse stridigheder i den pol- 
ske kristenhed, dannelsen af de mange sekter, vakte Jøder- 
nes opmærksomhed. 

Forbundet mellem Jøde og adelsmand var produktivt 
ikke noget fremskridt. Jøden dyrkede ikke jorden, han var 

blot administrator og økonomisk mellemmand, Og forhol- 
det mellem adelsmand og bonde blev mange steder næsten 
fjendtligt, Jøden havde socialt set altid svævet ude i rum- 
met, endskønt tilhørigheden til en bestemt stand ifølge mid- 
delalderlig opfattelse var en naturnødvendighed. Regerin- 
gen havde aldrig vidst, hvor den skulde anbringe ham, fordi 
han ligesom et tillæg stod udenfor samfundet, Sædvanlig 
regnedes han dog for ligestillet med borgerstanden, Nu i 
det 16. aarhundrede kom han som godsejerens raadgiver til 
at staa uendeligt over den uselige bonde, og bonden følte 
det, Astronomen Sebastian Miczynski siger i »Den polske 
krones spejl« (1618): ”Bonden ser, at Jøden er herreman- 
dens tredje øje. Hvad Jøden siger er den skære sandhed, 
og Jødens maade at fremstille en sag paa, er den eneste rig- 
tige. Bonden ser, at ikke blot hans fattigdom, men ogsaa 
hans skæbne er lagt i Jødens haand. Hvorledes kan han da 
gøre indvendinger, hvorledes ikke føje Jøden i alt, hvad han 
forlanger? Om han nu beklagede sig? Nej, Jøden har ind- 
rettet det saa snildt, at bonden enten siet ikke faar fore- 
træde for herren, eller hvis det sker, saa tror herremanden 
ham ikke og byder at give ham en dragt prygl. Ti Jøden har 
tilstoppet herremandens øren og indyndet sig hos ham,7”? Et 
træk er her rigtigt: Jødens overlegenhed over bonden, hvis 
naturforstand er værgeløs overfor den evigt argumenterende 
og overtalende Jøde. Belysningen er ensidig, men vidner 
om Miczynskis sjældne evne til realistisk iagttagelse, Hans 
bog giver paa et prægtigt gammeldags sprog smaa genre- 
billeder, der saa at sige gaar Jøderne efter i sømmene og af- 
dækker deres hele skala af handelskneb. Et vidnesbyrd om 
Jødernes indflydelse i Polen er det, at de fik udvirket et 
kongeligt edikt, der forbød denne talentfulde bog, Om dette 
havde været tilfældet med Jacob Górskis »Fortegnelse over 
fejltagelser« (udgivet paa latin 1569), vilde der ingen skade 
være sket, da dette værk, der er en sammenskrivning efter 
udenlandske mønstre, indeholder en blanding af pueril over- 

tro og vilde misforstaaelser, I Tyskland existerede der er 
omfangsrig jødefjendsk litteratur, hvis text og billeder vid- 
ner om den raahed, der i det 16. aarhundrede beherskede 
alle tyske klasser.™®* Polakkerne er fredeligere. Men den 
aandfulde oppositionsmand Stanislaw Orzechowski sprut- 
tede i »Respublica Polonica« gnister mod Jøderne (1543). 
Han handlede ud fra sin retfærdighedsfølelse, og i sine an- 
greb paa alt og alle lod han heller ikke Jøderne gaa ram 
forbi; det er deres særrettigheder, han vil til livs, og blandt 
andet er han opbragt over den bestemmelse, at to jødiske 
vidner skal bekræfte en Jødes skyld. De polske humanister 
var overhovedet ingen venner af Jøderne. De fandt ingen 
aandelig tilknytning til dem, ti dertil var de to kulturer for 
forskellige, de manglede helt forstaaelsen af de jødiske 
ejendommeligheders historiske berettigelse, de følte sig irri- 
terede over dem ligesom fordum Romerne havde gjort, og 
da Sebastian Klonowic i sin »Roxolania« under skildringen 
af sit fædrelands skønhed naar til beskrivelsen af Lwows 
(Lembergs) jødiske forstad, fremstiller han dem i mester- 
lige latinske vers — som hæslige, snavsede og halvvilde 
d. v, s. netop saaledes som de var, naar man dømte efter det 
udvortes indtryk. Og Jøderne gjorde selv intet for at 
fremme en dybere erkendelse hos humanisterne, som de 
knebent nok ansaa for mennesker og i hvert fald ikke for 
ligestillede. 

Almindelig genstand for misundelse var Jødernes penge, 
men forestillingerne om deres rigdomme var dog ofte over- 
drevne. De virkelige storkapitalister bestod kun af en del 
købmænd og af regeringens forpagtere. En sen efterslægt 
mindes endnu Saul Judycz (ł 1617), der tog saltkogerierne 
og indtægterne af starostiet Brzesc Litewski i forpagtning, 
blev udnævnt til »kongelig tjener«, var yndet af to konger, 
Stefan Batory og Zygmunt den tredje, og ifølge en fanta- 
stisk legende, der haardnakket har holdt sig hos Jøderne 
endnu i vore dage, skal være bleven valgt til konge af Polen 

for én dag, og derfor fik navnet Wahl.” Jøderne raadede til- 
syneladende altid over en vel spækket pengepung, men de 
Kristne forstod ikke, at pengene ofte var skaffede til veje 
under talløse afsavn. Jødernes ærbødighed for den klingen- 
de mønt var ogsaa fuldt naturlig, ti de overbeviste sig ved 
hvert skridt i livet om, at den var en magt, som gjorde tilvæ- 
relsen taalelig eller endog behagelig. Pengene anvendtes til 
betaling af en mængde forskellige skatter, til regulering af 
forholdet til myndighederne, især til wojewoden som kon- 
gens repræsentant, til lettelse af utallige privatforretninger 
o. s. v. Jøderne førte en utrolig mængde processer, og de 
til vor tid bevarede aktstykker viser, at de besynderlig nok 
vandt de fleste, og skønt vi ingen beviser har, ligger det dog 
nær at sætte dette mærkelige held i forbindelse med pen- 
genes indflydelse. 

Den interessanteste fremtoning i Jødernes liv i det gamle 
Polen er det jødiske parlament. Den mindste og i lang tid 
ogsaa den eneste administrative enhed var kahaľ’en, menig- 
hedsraadet. Dets virkekreds var religiøs og filantropisk, øko- 
nomisk og juridisk, ti det sad ogsaa inde med den dømmen- 
de myndighed, det var selvstyrende, og dets kompetence 
øgedes i samme forhold, som Jødernes anseelse tiltog. Det 
i Polen blandt Polakkerne existerende udviklede parlamen- 
tariske styre vakte bland Jøderne ønsker om at opnaa noget 
lignende. Man attraaede et fællesorgan for de enkelte ka- 
haler. Især savnede Jøderne en repræsentation, naar de fra 
alle rigets kanter strømmede sammen til de store stævner 
paa foraarsmarkedet i Lublin. Først fik de en jødisk høje- 
steret, stadfæstet af den polske konge i 1533. Senere udvik- 
lede sig en virkelig centralorganisation. Den virkede fra 
1582 til 1764 og omfattede de samme funktioner, som de 
enkelte kahal'er udøvede, idet den dog til tider betydeligt 
udvidede sin virkekreds, alt eftersom Jødernes betydning og 

indflydelse steg eller faldt. Det synes, at Jøderne uden van- 
skelighed hos regeringen opnaaede anerkendelsen af denne 
repræsentation for alle polske Jøder, denne ”waad arba ara- 
soth’ d. v. s. de 4 provinsers synode, i modsætning til Tysk- 
land, hvor alle anstrengelser i samme retning var forgæves. 
Senere fik ogsaa Litauen (fra 1623) en lignende institution. 
Forbilledet var den polske rigsdag (sejm), og ligesom denne 
virkede ogsaa det jødiske parlament gennem provinsstæv- 
nernes mellemstadium, der svarede til de polske sejmiki, >: 
landdagene Dets virksomhed var paa engang en kontrol 
cver Jøderne og et værn og en social omsorg for dem, og 
det var først og fremmest et mellemled mellem dem og den 
polske regering, der havde paalagt jødeparlamentet iriddri- 
velsen og fordelingen af skatterne blandt de enkelte menig- 
heder. En særlig deputeret, der sztadlan, varetog Jødernes 
interesser, saa længe den polske rigsdagssamling var inde. 


Nye jødiske masser siver i det 16. aarhundrede ustan- 
seligt ind over Polens vestlige grænser. Disse Jøder skal og- 
saa leve, og de trykker stærkere og stærkere paa den kristne 
befolkning. De griber enhver foreliggende mulighed og 
skaber sig nye chancer, Det polske haandværk glider lang- 
somt over i deres hænder. Overgangsleddet er beskæftigel- 
ser som slagtning og bagning. De var i det 15. aarhundrede 
delvis jødiske, nemlig for saa vidt de var rituelle ; efterhaan- 
den blev de helt jødiske. Saa fulgte skrædderiet efter, der- 
paa andre haandværk, Bevægelsen er i vore dage endnu ikke 
helt tilendebragt. Længst er den fremskreden i polsk Li- 
tauen. Her er ogsaa landsbysmeden ofte Jøde, i det egent- 
lige Polen er han næsten altid endnu Polak. Det polske 
haandværks tilbagevigen var en naturlig følge af, at Jø- 
derne fik overtaget paa handelens omraade og kom til at 
raade over de fleste raavarer. 

Polen havde vanskeligt ved at tilpasse sin økonomiske 
udvikling efter den stærke indvandring af lidet produktive 

udlændinge, der ikke bragte den indfødte befolkning nogen 
nævneværdig kapitalforøgelse, Regeringen søgte derfor — 
næppe uden tilskyndelse fra Jødernes side — hos den mosko- 
vitiske regering at udvirke ophævelsen af forbudet mod Jø- 
dernes ophold i Rusland, dette forbud, der var Polens histo- 
riske kræftskade. Zygmunt August gjorde strax efter sin 
tronbestigelse i 1548 energiske skridt i denne retning, men 
mødte bestemt afslag. »Jøderne forgifter legeme og sjæl« 
— siger Iwan Wasiljewicz — »de har hos os forhandlet 
pulvere, der medfører døden, de har forhaanet Kristus, og 
jeg vil end ikke høre tale om dem.« Ligesaa forgæves var 
de forsøg, der blev gjorte i tiden omkring 1610, idet Rus- 
serne under forhandlingerne om at sætte den polske kron- 
prins Wladyslaw paa den moskovitiske trone i traktatens 
§ 4 krævede indsat en passus om, at de polske Jøder burde 
holdes borte fra de russiske enemærker, 

En ventil for den indeklemte tilstand var den i det 16. 
aarhundrede begyndte kolonisation af den polske republiks 
sydøstlige steppeegne, det egentlige Ukrajna, De polske 
magnater benyttede polske og lillerussiske bønder til at op- 
pløje Dnieprlandets vidtstrakte blomstertæppe, Jøder til at 
befolke de nyanlagte byer og til at kalde handelen til live. 
Jøderne havde her ingen kristne konkurrenter at drages 
med, men alligevel viste de sig ikke den stillede opgave 
voxne. Emigranterne synes at have været fattige, de var 
ikke skikkede til at virke saaledes paa bar bund, og de har 
vistnok ogsaa manglet handelskultur. Det skortede lige- 
ledes paa handelsveje og afsætningsemporier. Det Sorte 
Hav var dengang endnu en tyrkisk indsø, og adgangen til 
den var barrikaderet af Tartarerne, hvis plyndringstog gjor- 
de bevarelsen "af liv og lemmer rent problematisk. Under 
disse primitive forhold var handelen væsentlig indskrænket 
til den lokale omsætning, og den jødiske kolonisation kom 
til at bestaa af en række urenlige smaabyer med et orien- 
talsk præg. 

Ved midten af det 17. aarhundrede er den store epopée 
tilende. Polen indvikles i langvarige og blodige krige med 
alle sine naboer. De ukrainske kosakker drager under an- 
førsel af hetmanen Bogdan Chmielnicki hærgende og plyn- 
drende gennem landet, og den polske adel i Dnieprprovinsen, 
i Podolien og Volynien, nedsables sammen med sine hjæl- 
pere, Jøderne. Hvad der ikke flygter, bliver udryddet. Ræd- 
selsslagne strømmer Jøderne tilbage mod vest, for første 
gang i deres historie, de breder sig ud over det egentlige 
Polen, og de forskræmte rester gør først holdt, da havet 
stanser dem i Amsterdam og Hamborg. Den 20. sivan, aars- 
dagen for nedsablingen i Niemirów, bliver til en bodsdag, 
fortiden antager nu et skær af lykkens straaleglans, og en 
anonym autor indleder en af de for denne dag bestemte 
klagesange (selichoth) med ordene: »Polen, du kongelige 
land, i hvilket vi fra gammel tid har levet i fred og uden 
sorger.« 

Kosakkerne blev bragte til lydighed, de ødelagte pro- 
vinser blev atter befolkede, men Polens Jøder genvandt ikke 
deres gamle betydning og velstand. Polens undergang for- 
beredtes ved en almindelig nedgang, politisk, økonomisk og 
aandelig. Vankundighed og ufordragelighed bredte sig. 
Jøderne gør mærkelig nok bevægelsen med. Chasidismen 
omtaager sindene, vender dem bort fra den trøstesløse vir- 
kelighed og lammer energien. Handelen forfalder, og Polen 
holder op med at være transitland mellem øst og vest. Det 
bliver stadig vanskeligere at existere, Jøden lever af, hvad 
der kan falde for, kommissionæruvæsenet tager overhaand 
og brændevinsudskænkningen ligeledes. Den jødiske kro- 
vært bliver en almindelig type, ude paa landevejen stiller 
han sig op med flasken i haanden og standser den forbiagende 
bonde. Jøden gør bonden fordrukken, men brændevinen har 
han fra herremanden, der faar bære sin del af skylden.” Rege- 
ringen paalægger stadig nye skatter, jødeparlamentet er 
ikke længer istand til at garantere deres betaling, det mister 

enhver autoritet hos den jødiske befolkning, og i 1764 bliver 
det opløst ved rigsdagsbeslutning. Kahal'erne bevarede gan- 
ske vist deres autonomi, som et oligarkisk raad udnyttede 
til at tyrannisere menighedens smaafolk, men deres stilling 
svækkedes, da de ikke kunde efterkomme deres finansielle 
forpligtelser. Baade adelen og gejstligheden havde benyttet 
dem som en slags banker og i tillid til deres formentlig 
uudtømmelige rigdomme anbragt deres kapitaler hos dem, 
idet de længe, undertiden endog i flere aarhundreder, havde 
ladet sig nøje med en efter datiden ringe rente. Nu viste det 
sig, at kapitalerne var opbrugte og regnskaberne i uorden, 
og da kahal'erne ved den nye skattefordeling mistede enhver 
finansiel basis, gik de fallit. Alligevel vedblev de at existere, 
og i 1775 maatte regeringen endog tillade de litauiske ka- 
haler at gøre ny gæld, for at de om muligt kunde afbetale 
den gamle, som de havde paadraget sig hos den ophævede 
jesuitterorden. 

Den gamle, uundgaaelige kamp mellem jødisk og polsk 
erhverv førtes under den almindelige pengeløshed videre 
med febrilsk heftighed. Som sædvanlig var den kristne be- 
folkning den vigende. Den værgede ikke saameget handelen 
som haandværket, sin sidste barrikade. Visse steder var 
den ved et privilegium garderet mod den jødiske konkur- 
rence, idet det var Jøderne forbudt at nedsætte sig i be- 
stemte byer, En af disse byer var Warszawa, Den energi og 
snuhed, som Jøderne udfoldede for at omgaa forbudet, er et 
helt kapitel af den vidunderligste folkepsykologi. Endnu ved 
midten af det 18. aarhundrede fandtes der ingen Jøder i 
Warszawa. Politimesteren Bielinski var deres svorne fjen- 
de. Han var en pligtopfyldende mand og utilgængelig baade 
for bestikkelser og for bønner, selv i tilfælde, hvor disse 
rettedes til ham fra hoffets side, og han forsvarede lovens 
ord med overbevisningens fanatisme, Men efter hans død 
førte Jøderne deres kamp igennem. De benyttede alle de 
smaa ventiler, retten til at opholde sig i Warszawa, saa 

længe rigsdagen var inde, og muligheden for at slaa sig ned 
tæt uden for byens grænse og herfra at drive handel. De 
smuttede saa ved lejlighed ind i byen, de udvirkede tilladelse 
til at bosætte sig blot i en eneste gade, derpaa i en anden, 
og i smaa skridt naaede de deres maal. I slutningen af aar- 
hundredet var "Warszawa bleven erobret af Jøderne. 

Den økonomiske kamp mellem Jøder og Kristne endte 
med, at Polakkerne mistede eller dog næsten mistede deres 
bybefolkning. Og hvor nye kim begyndte at spire, kunde de 
kun med yderste vanskelighed komme til udvikling. 


III. 


Det er en i Europa udenfor Polen almindelig udbredt 
fejltagelse, at Polen ved dets sønderdeling i 1795 var en 
faldefærdig stat. I virkeligheden er Stanislaw August Po- 
niatowskis regering en reformperiode. Der kæmpes for at 
redde den synkende skude. Der arbejdes i ord og i gærning 
med afgjort held af en række patriotiske mænd, indtil 
grundloven af 3. maj 1791 kronede værket. Den skulde have 
frelst Polen, og den vilde have frelst Polen, og for at fore- 
bygge dette fuldbyrdede de tre naboer landets deling, 

Det er i disse sidste decennier før tilintetgørelsen, under 
en syndflod af reformforslag til en forbedrng af den politi- 
ske og sociale situation, at det jødiske problem sættes un- 
der debat. Det behandles i en række broschurer, for det 
meste i frisindet aand i overensstemmelse med de ideer, der 
dannede indledningen til den franske revolution. Stat og 
samfund erklæres for identiske, og opgaven bliver da at 
uddanne Jøderne til »gode borgere«, For at kunne blive 
dette bør de knyttes til det polske samfund og smelte sam- 
men med det. Kahal'en foreslaas derfor ophævet eller ind- 
skrænket til et rent religiøst formynderskab. Overhovedet 
tænkes de jødiske særrettigheder afskaffede og Jøderne 
ligestillede med den kristne købstadbefolkning; i retslig 

henseende skal de undergives den almindelige lovgivning, al 
jødisk forpagtning skal indskrænkes (dermed ogsaa den 
uheldige brændevinsudskænkning), derimod bør Jøderne 
have lettet adgang til handel og haandværk, og ganske sær- 
lig bør de have lejlighed til at erhverve jord og overhovedet 
beskæftige sig med landvæsenet; det polske sprog bør ind- 
føres i Jødernes private og offentlige liv i stedet for jidisz. 
Disse tanker, som skyldes det frisindede parti, baner sig 
efterhaanden vej til rigsdagen, den mindeværdige saakaldte 
fireaarige rigsdag (1788—1792). Polens ypperste mænd 
taler her Jødernes sag, saaledes Mateusz Butrymowicz, de- 
puteret for Pinsk, fordomsfri og tolerant lige ud til sidste 
nerve, utrættelig i at skyde den jødiske reformsag frem, 
hver gang den syntes at gaa i glemme, Jacek (Hyacinth) 
Jezierski, en høj embedsmand, kastellan af Luków, kendt 
for sin radikalisme, underkansleren Hugo Kollontaj, den 
udødelige skaber af grundloven af 3. maj 1791, Tadeusz 
Czacki, en stor oplysningsidealist, forfatter til en med elske- 
lig overbærenhed skreven » Jødernes historie«, og endelig 
kong Stanislaw selv. 

Den 22. juni nedsætter rigsdagen et udvalg (en »depu- 
tation«, som det den gang kaldtes), der snart overdænges 
med forskellige projekter. Interessant er kongens udkast, 
ifølge hans paalæg affattet af storkronseglbevareren Sikor- 
ski, men rettet af kongen selv.”? Stanislaw var Europas 
mest gennemdannede monark. Karakteristisk nok lægger 
han i sit forslag mest vægt paa undervisningen, til hvis op- 
dragende magt han nærede en ubrødelig tillid. Han kræver, 
at rabbinerne skal kunne polsk. Han forlanger, at de unge 
Jøder først skal kunne godtgøre, at de har gaaet i en polsk 
skole, før det tillades dem at gifte sig. Staten skal under- 
holde de for Jøderne bestemte almueskoler, og til uddan- 
nelse af lærere kræves grundlagt et særligt seminarium. I 
oktober 1791 har rigsdagsudvalget sit eget forslag færdigt, 
den 30. december skynder Butrymowicz paa i en lidenskabe- 

lig tale, saa indtræder der en forhaling, idet udvalget lader 
spørgsmaalet om kahal'ernes gæld gaa over til finanskom- 
missionen, denne kræver en likvidation, der ogsaa tager sin 
begyndelse den 2. april 1792 — og hermed er det forbi med 
Jødernes historie i det frie Polen. Muligheden for en re- 
form tilintetgøres ved Suworows indmarsch, Der er over- 
vejende sandsynlighed for, at reformen ellers vilde være 
bleven realiseret, da dens nødvendighed var bleven aner- 
kendt af de fleste af rigsdagens medlemmer.” De nye tan- 
ker laa i luften. Samtidig med Warszawa drøftede Paris 
dem. Mirabeau blev deres talsmand, baade mundtlig i Na- 
tionalforsamlingen og gennem trykt propaganda,” i hvilken 
han støtter sig til Mendelssohns og Lavaters humane teorier, 
men han gør det, som ingen Tysker vilde have vovet, han 
skaber dem resolut om til politik. Og abbé Grégoire skriver 
sine Essays sur la régéneration des juifs (Metz 1789). Her 
er baade hjærte og forstand. Problemet er fremstillet klart 
og koncist, og saa enkelt som det aldrig har været i virkelig- 
heden, men netop derfor kunde svarene ramme sømmet paa 
hovedet.®? Den 27. september 1791 udstedtes forordningen om 
alle borgeres ligeberettigelse, deri indbefattet Jødernes. Som 
bekendt fulgte der senere en reaktion, og Jøderne var endnu 
længe genstand for ringeagt og tilsidesættelse, men de dem 
tilstaaede rettigheder blev ikke frataget dem, 

I Polen var forholdene allerede af den grund vanskelige, 
at de polske Jøder var langt mere politisk uoplyste end de 
franske. De havde benyttet deres selvstyre til at føre en 
exklusiv jødisk politik, der evindelig drejede sig om et 
eneste punkt; bevarelsen af jødisk ejendommelighed. Man 
havde fra polsk side været klar over det urimelige i, at rigs- 
dagsdebatterne var en forhandling om Jøderne, ikke med 
Jøderne, og udvalget havde af rigsdagen faaet paalæg om at 
drøfte reformplanerne med »oplyste« Jøder. Men det var 
vanskeligt at finde saadanne, og de var i hvert fald ikke 
repræsentanter for flertallets mening. Den indflydelsesrige 

rabbiner i Chelm, Herszek Józefowicz, protesterede mod re- 
formen, som han ansaa for jødedommens fuldstændige øde- 
læggelse. Jøderne havde egentlig ikke noget mod den bor- 
gerlige ligeberettigelse, men de opponerede imod, at den 
skulde træde i stedet for de gamle — nu forresten stærkt 
indskrumpede — privilegier, som de ønskede dels bibe- 
holdte, dels udvidede. En jødisk deputation indfandt sig 
i den ellevte time hos kongen og fremsatte ønsker, der gik 
i denne retning, samtidig med, at de overrakte ham 15,000 
dukater »til rigets fornødenheder«, Men der fandtes ingen, 
der vovede at indbringe dette ærkereaktionære forslag i 
rigsdagen, 

° Det har derfor sin ganske bestemte grund, at kun de 
Jøder, der allerede havde frigjort sig for de jødiske isole- 
ringstendenser, vurderede de i rigsdagen drøftede reform- 
planer sympatisk. Det var folk, som allerede levede sammen 
med det polske samfund. Vi kender af navn kun to, der 
traadte offentlig frem, Kalmanson, som skrev baade paa 
polsk og paa fransk, og Abram Hirszowicz, »Hs. Majestæt 
Kongens Kommissionær«, som han underskriver sig. 

En særstilling indtager Berek Josielewicz. Han var og- 
saa »faktor« (kommissionær), han tjente ved biskoppen af 
Wilno, Massalskis hof og benyttedes af denne til vigtige di- 
plomatiske sendelser, Klog og beleven vænnede han sig til at 
omgaas det fornemme polske selskab, som han fandt behag 
i. Massalski sendte ham ogsaa til udlandet, og i Paris ud- 
videde hans synskreds sig yderiigere. Han er den første pol- 
ske Jøde, som er polsk patriot. Baade hans egen agitation 
og Kosciuszkos betagende personlighed rev en lille flok Jø- 
der med sig, der i et antal af maaske 400—500 mand stil- 
lede sig under Bereks kommando og kæmpede med udmær- 
kelse mod Russerne. Dette var imidlertid kun en øjeblikke- 
lig opblussen, Men Berek slap ikke sværdet af haanden, da 
han én gang havde grebet det, Han traadte ind i Dombrow- 
skis legioner og kæmpede i 1809 under fyrst Josef Ponia- 

towski mod Østrigerne, Men denne gang slaar Jøderne ikke 
følge med ham. Som eskadronschef kommanderer han en 
rent polsk afdeling og falder den 5. maj ved Kock, I Lwow 
har Polen rejst ham et mindesmærke. Det har derved villet 
ære netop undtagelsen, Jøden, der baade var Polak og tap- 
per officer.” 


Resultatet af et aarhundreder langt samliv indenfor de 
samme landegrænser af Polakker og Jøder var bleven sør- 
geligt. Rabbinernes politik havde sejret. De havde villet 
deres folks bedste, de havde frygtet dets sammensmeltning 
med den kristne befolkning, og de havde derfor prædiket 
isoleringens inhumane evangelium. Til barnet, til den voxne 
mand og til oldingen havde budet været dette ene, saa vidt 
muligt at holde sig borte fra landets polske befolkning. 
Maalet var imidlertid naaet. Israels bestaaen som religions- 
samfund og som nation var foreløbig sikret. Men sejrens 
pris havde været høj. Den jødiske utaalsomhed havde affødt 
en tilsvarende i det polske samfund. Der var opstaaet den 
urimelighed, at et af jordens mest intellektuelle folk sekler 
igennem havde levet side om side med Polakkerne uden at 
have paavirket dem aandeligt, og det skønt disse ellers var 
i særlig grad aandeligt modtagelige. Jøderne var for Polak- 
kerne forblevne en fuldstændig kulturel gaade. De to na- 
tioner stod hinanden kun lidet nærmere i 1795 end den før- 
ste dag, de mødtes, Der er grænser for aandelig afstand, og 
disse grænser var i dette tilfælde langt overskredne. Bægge 
parter havde vænnet sig til hinanden, som man vænner sig 
til en sygdom. De var ikke blot vildfremmede, men de var 
konkurrenter i ideer, livsanskuelser og økonomisk liv. Øko- 
nomisk set laa tilsidst begge parter slagne paa valen. 

Hvem bærer nu skylden? Betingelsen for en tilnærmelse 
er, at begge parter ønsker den. I dette tilfælde var der in- 
gen, der gjorde det. Det eneste fællespunkt, der existerede, 

var, at de bægge var mennesker, Men dette føltes netop som 
en bagatel. 

Det religiøse mellemværende var det mest uforsonlige. 
Jøderne havde myrdet de Kristnes Gud. Saaledes stod sagen 
for den middelalderlige opfattelse. Den kristne gejstlig- 
heds intolerance overfor Jøderne er saa kendt, at den ikke 
behøver at skildres her, Om den jødiske tales der mindre. 
Den var selvfølgelig ikke ringere, ti had fremkalder had 
af samme styrke, og det lader sig endda ikke godtgøre, hvem 
der har begyndt. Polakkerne maatte tilmed lide det van- 
held, at de fleste Jøder, de modtog i deres land, var flygt- 
ninge, som med nød og næppe havde reddet livet under for- 
følgelser i Vesteuropa og derfor nærede den stærkeste for- 
bitrelse mod alt kristent. For den jødiske opfattelse var de 
Kristne — ligesom andre anderledes troende, ligesom f. ex. 
»Rom« og Muhamedanerne — fjenden, de benævntes med 
mange haanende navne som de uomskaarne, Edomiter og 
gojim& Det sidste ord (i enkelttal goj) er endnu det al- 
vorligste skældsord, som en polsk Jøde kan udslynge mod 
en anden Jøde. Kirken betegnes i de gamle skrifter som 
»urenhedens hus« og daaben som »tilsmudselse med ilde lug- 
tende vand«. Ud fra den forbitrelse, som jødeforfølgelserne 
eller endnu mere rygterne om dem og minderne om dem 
maatte fremkalde, er disse udtryk kun naturlige. Mindre 
retfærdigt er det jødiske had mod Kristi person. Den tro- 
ende Jøde undgaar helst at tage hans navn i sin mund. Kri- 
stus er genstand for extrem foragt, fordi han er den fra- 
faldne. Han kaldes »den navnløse«, »bastarden« eller »den 
hængte«. Legenden har bemægtiget sig ham i Talmud og 
Midrasz, og en særlig bog, ”Jesu levned” Toldoth Jeszu, 
giver hans biografi. Den indeholder en del folkloristiske 
træk, vandrende motiver, blandt andet ogsaa af orientalsk- 
kristelig polemisk beskaffenhed, men ved fremstillingsmaa- 
de, ved sammenstiling og udbredelse er dette apokryfe evan- 
gelium et udslag af jødisk tænkemaade og aand.® Den hellige 

Jomfru er her en utugtig kvinde, Kristus et slegfredbarn 
og senere en troldmand, der tilsidst lider en særlig forsmæ- 
delig død. Disse fortællinger har været udbredte over hele 
jødeheden, ogsaa de polske Jøder har lyttet til dem, holdt 
dem i live ned igennem tiderne og i haandskrifter bevaret 
dem indtil vor tid. 

Den religiøse modsætning mellem Polakker og Jøder er 
den afgørende faktor i tiden indtil Polens undergang. Den 
økonomiske har i sig selv maaske ikke været mindre stærk, 
men den er i mindre grad naaet til bevidstheden. Vi staar 
her overfor den historiske ubønhørlighed. Sammenstødet 
og den gensidige frastødning var saa at sige et historisk 
naturfænomen, Vi er ikke i stand til at angive, hvorledes 
man burde have baaret sig ad for at løse problemet, ti ingen- 
somhelst jødepolitik vilde under de givne kulturforhold 
have bragt frelsen. Derfor bør der ikke rettes nogen be- 
brejdelse mod nogen af parterne. De var begge et historisk 
produkt. 

Med Polens undergang mistede Polakkerne deres selv- 
bestemmelsesret, og Jødernes skæbne blev lagt i fremmede 
hænder. Det jødiske problem, selv resultatet af en unatur- 
lig tilstand, blev ført ind i et nyt, unaturligt spor. Kun én 
tanke beherskede Polakkerne, tanken om at genvinde deres 
frihed, og denne synsvinkel blev den ene afgørende for alle. 
foreteelser. Det jødiske problem blev derved ikke simplifi- 
ceret, men fik en ny baggrund, en politisk. Jøderne foretog 
derimod en bevægelse i modsat retning, idet de forsøgte at 
komme til at staa paa en god fod med de nye magthavere. 
Denne bestræbelse har trods enkelte afvigelser været hoved- 
retningen i al jødisk politik lige indtil verdenskrigen. Den 
var forresten langt fra noget nyt, men kun en fortsættelse af 
den traditionelle, jødiske opportunisme, som havde lært Jø- 
derne at hytte sig det bedste de kunde ved at stille sig i et 
godt forhold til denne verdens store og stærke. Den er 
menneskelig set forstaaelig, ogsaa til en vis grad tilgivelig, 

men den er ikke ædel. Den var en følge af Jødernes unatur- 
lige stilling, der gjorde dem til fremmede under en hvilken- 
somhelst regering. Hertil kom, at delingsmagterne arbej- 
dede hen paa at udnytte Jøderne mod Polakkerne. Bedst 
lykkedes dette Prøjserne. Disse behandlede ganske vist 
ved hjælp af et haardhændet biurokrati Jøderne med suve- 
ræn ringeagt og tvang dem til at adlyde en fordringsfuld, 
pedantisk regerings forordninger, men de tilstod dem en 
vis frihed og personlig sikkerhed, Overpræsident Flottwell 
i Posen, den første i en lang række af prøjsiske tvangs- 
politikere, indsaa, hvilken betydelig hjælp de polske Jøder 
kunde yde ham i kampen mod Polakkerne, og ved hans med- 
virkning udkom forordningen af 1. Juni 1833, der bety- 
deligt udvidede Jødernes rettigheder, Jidiszsprogets lighed 
med tysk og gamle berøringer med tysk kultur bevirkede, 
at Jøderne i en forbavsende kort tid blev germaniserede, 
ialfald udvortes og ialfald saa meget, at de kunde optræde 
som pionerer i fortyskelsesprocessen overfor landets ind- 
fødte polske befolkning. I Galizien havde Jøderne i Brody 
allerede ved Polens første deling 1772 modtaget den ind- 
marscherende fjende med illumination, men utilfredsheden 
med Østrigs jødepolitik viste sig snart ved en livlig tilbage- 
vandring til det endnu frie Polen.” 

Kejser Alexander den Første, lunefuld og underfundig, 
viste Jøderne en vis udvortes affabilitet som tak for de tje- 
nester, de under krigen med Napoleon havde vist den rus- 
siske hær, men virkelige lettelser forskaffede han dem ikke. 
Nowosilcow, kejserlig kommissær ved den polske regering, 
ansat med det specielle formaal at vaage over, at enhver fri- 
hedsbevægelse blev knust i fødslen, en almægtig mand, viste 
sig som en ganske vist ikke uinteresseret ven af Jøderne. 
Da et lovforslag om at fratage Jøderne retten til brænde- 
vinsudskænkning, (der forresten i lige grad var skadelig for 
disse selv og for den polske almue), var under opsejling, 
afvendte Nowosilcow den truende fare mod en godtgørelse 

af 120,000 polske gylden, som tilvejebragtes ved en af rab- 
binerne anordnet 3 dages faste. Saaledes maatte den fat- 
tig-rige jødiske pengepung atter holde for! Man forstaar 
heraf Jødernes hjælpeløse stilling. Fornuften bød dem at 
holde med Rusland. Allerede i 1814 havde Michael Ettin- 
ger, et indflydelsesrigt medlem af kahal'en i Warszawa, væ- 
ret i St. Petersborg i spidsen for en deputation for at bede 
om en forbedring af Jødernes kaar. Han begrunder sin an- 
modning paa følgende opportunistiske maade: »Hvis vi 
nogensinde har adskilt os [fra Polakkerne], da har det kun 
været ved vor hengivenhed for Rusland, hvad nogle skand- 
skrifter har regnet os for en forbrydelse." En saadan poli- 
tik var naturligvis ikke egnet til at vinde det polske folk for 
Jøderne. Forresten møder vi ved denne lejlighed et træk, 
som ofte gentager sig: misforholdet mellem den jødiske 
menigheds stadige (og for det meste berettigede) krav til 
det kristne samfund om større frihed og samme menigheds 
traditionelle tyranni over de enkelte Jøder, der fik anfæg- 
telser af selvstændig tænkning. Kahalľerne holdt streng 
disciplin. En vigtig post paa deres budget var koszerafgif- 
ten, som skulde erlægges af alt slagtet kød, en skat, som 
gaar tilbage til en prøjsisk forordning af 22. novbr. 1800. 
Mod de Jøder, der søgte at smutte uden om afgiften, havde 
Warszawas kahal sit cherem paa rede haand, en førmiddel- 
alderlig forbandelsesformular, der bunder i den groveste 
overtro.” Der tillodes ingen afvigende tænkning, overhol- 
delsen af de religiøse forskrifter kontrolleredes ubarmhjær- 
tigt, og et særligt religiøst politi drev f. ex. med stokkeslag 
de købmænd hjem, som tøvede med at lukke før sabbaten. 
En lignende institution existerer endnu den dag i dag her 
og der ude i provinsen. De fromme herskede over de rige, 
og disse styrede atter smaafolket.” Og paa denne tid — i 
de første decennier af det 19. aarhundrede ser vi chasidis- 
men trænge ind i Polen for at vinde fast fod i stadig større 
kredse, Nogle reformer blev dog gennemførte, I 1825 op- 

rettedes en kommission for jødiske anliggender, der bestod 
af Polakker og Jøder og stiftede megen gavn, I 1826 grund- 
lagdes en frisindet rabbinerskole, men Abraham Stern, et ma- 
tematisk geni og medlem af det polske Videnskabernes Sel- 
skab, — forøvrigt en uforbederlig Ghettojøde, — slog sig 
sammen med rabbineren Tugendhold, og de sørgede for, 
at ingen af skolens elever nogensinde blev rabbiner. Det 
var særlig fransk, som Tugendhold vilde have fjærnet, for 
at eleverne ikke skulde smittes af Voltaires teorier. Han 
blev greben at rædsel, da den berømte historiker Lelewel, 
som var kultusminister under revolutionen 1830—31 og 
forøvrigt filosemit, ophævede den jødiske censur, og Tu- 
gendhold forestillede ham, at nu kunde den første den bedste 
Jøde ustraffet skrive mod jødedommen. »Saa kan De jo 
igen skrive imod ham,« lød svaret. 

Da revolutionen udbrød i november 1830 og Polakkerne 
begyndte at drøfte muligheden af at skabe en jødisk hær, 
viste det sig, at flertallet af dem nærede en grundig mistil- 
lid til Jødernes politiske paalidelighed. Udelukket var det 
ikke, at experimentet kunde være lykkedes, men sandsyn- 
ligheden derfor var ikke stor. Polens egne Jøder var vak- 
lende og heldede snarest over mod Rusland, idet de kombi- 
nerede som saa, at Polen dog vistnok var for svagt til at 
sejre, medens de litauiske Jøder, der af kejser Nikolajs 
haarde regimente var underkastede indskrænkninger, som 
var ukendte i det egentlige Polen, saa hen til dette land som 
til frihedslandet og fulgte dets kamp mod Rusland med 
sympati.”? Kun iblandt Warszawas Jøder var der nogen 
stemning for Polen, og et ikke stort antal, især saadanne, 
som havde gaaet i polske skoler, traadte ind i nationalgar- 
den. Krigsministeren Morawski var imod dem, men gardens 
kommandant, grev Ostrowski, en varmtfølende talsmand for 
Jødernes ligeberettigelse, modtog dem med aabne arme. De 
skal have udmærket sig ved flere lejligheder.” 

Fænomenet gentager sig under opstanden 1863, omend 

i en noget anden form, Det var i de aar, da der mellem 
de to partiers intelligente mænd havde udviklet sig den 
gode vilje, som er et klenodie i forholdet mellem race- og 
traditionsforskellige samfund, fordi den fører til overbæ- 
renhed. Wielopolskis frigørelse af Jøderne i 1861 havde 
bevirket, at Jødernes sympati gennemgaaende var paa Po- 
lakkernes side. Især galdt dette i Warszawa, hvor rabbi- 
nerne Majzels og Jastrow støttede den med deres autori- 
tet. Ude i provinsen, hvor den jødiske politiske oplysning 
endnu var ringe, var stemningen derimod mere delt. En 
del unge Jøder gik med i opstanden, og enkelte blev endog 
senere sendte i forvisning til Sibirien. Dette faktum bør 
understreges og bør ikke gaa i glemme, Naar man imidler- 
tid fra nationalistisk-jødisk side heraf har taget anledning 
til at benytte udsagnet: »De polske Jøder har udgydt deres 
blod for Polen i alle polske opstande,« for gennem denne 
ret almindelige og dobbeltydige formel at bibringe læseren 
den forestilling, at Jøderne som helhed har kæmpet for Po- 
lens frihed, saa stemmer dette ingenlunde med de virkelige 
forhold. Kun et forsvindende mindretal er gaaet i kampen, 
alle andre har været passive, Ingen bebrejdelse bør ramme 
dem herfor. De kunde slet ikke bære sig anderledes ad ud 
fra de givne historiske vilkaar og deres egen tradition. Men 
derfor er der ingen grund til at lave dem om til polske fæ- 
drelandsvenner, det de aldrig har været. 

Det polske slægtled, som levede mellem de to revolu- 
tioner (1830—31 og 1863), var jødevenligt sindet. Det 
stod i nøje berøring med vesteuropæisk kultur, og det gen- 
spejlede alle dens politiske og sociale strømninger. Kejser 
Nikolaj den Første forfulgte Jøderne og hadede dem, de 
gengældte fuldt ud dette had, og Polakkerne delte af andre 
grunde deres afsky. Statholderen Paszkiwicz'es politik var 
ondskabsfuld, men beregnende. Den gik ud paa i videste 
omfang at udnytte Jødernes skatteevne, vedligeholde den 
herskende uvidenhed, — og derfor protegerede han chasi- 

derne —, og at forhindre en tilnærmelse mellem Jøder og 
Polakker. Under den grufulde reaktion lykkedes dette ham 
ogsaa tildels. Men han kunde ikke forhindre, at der i emi- 
grationen, f. ex. i Paris, fandt mange berøringer sted mel- 
lem de to nationer. Og emigrationen var ensbetydende med 
den bedste del af Polens úngdom. 

Hjemme i russisk Polen var fremskridtene blandt Jøder- 
ne upolitisk-kulturelle. I 1852 holdt rabbiner Kramsztyk 
i en af Warszawas synagoger den første prædiken paa polsk. 
Og samtidig med sproget ændredes indholdet. Den tyske 
prædiken havde været religiøst moraliserende, den polske 
ansporede til frisind og samfundsfølelse.”* Warszawa talte 
dengang en ikke uanselig gruppe Jøder, der ragede saa me- 
get frem ved formue og aandsdannelse og følte sig saa 
stærkt vænnet til Polen, at de ikke kunde andet end slutte 
sig til den polske kultur og derved tillige til den almeneuro- 
pæiske. Deres initiativ skyldtes det, at Warszawa fik en- 
kelte nye rabbinere med universitetsdannelse. Jordbunden 
var saaledes forberedt for Markgrev Wielopolskis reformer. 
Denne højt begavede, paa éngang klartskuende og kortsy- 
nede statsmand, benyttede den autonomi, der var tilstaaet 
Polen af den russiske regering til modigt at overhugge den 
polsk-jødiske knude, idet han lod det blive en af sine første 
regeringshandlinger at ophæve de Jøderne trykkende ind- 
skrænkninger. Og Jøderne fik øjeblikkelig del i det nye 
polske selvstyre. Den 5. juni 1861 aabnedes der Jøderne 
valgret til kres- og gouvernementsraadene, og i det følgende . 
aar fandt ogsaa valgene sted til tilfredshed for bægge parter. 
I løbet af aaret 1862 ophævedes en række indskrænkninger 
(forbudene mod at erhverve jordegods, mod at blive opta- 
get i laugene, mod at bosætte sig indenfor 3 mile fra græn- 
sen o. s. v.), saa at Jøderne i alt væsentligt opnaaede lige- 
berettigelse. 

Saa kommer tragedien. 

Opstanden. Det blødende Polen kastes til jorden. Den 

polske statsmands storværk pilles fra hinanden. Tøddel for 
tøddel, i løbet af en lang aarrække, berøver sejrherren Jø- 
derne de dem tilstaaede rettigheder. Han fatter endnu en 
anden beslutning. Polakker og Jøder maa ikke have noget- 
somhelst tilfælles. Og det falder ikke vanskeligt at over- 
skære de tynde baand. Der vaages fra nu af strengt over, 
at Jøder ikke faar lejlighed til at lære polsk, Det polske 
sprog jages ud af jødiske skoler, jødiske aviser og overalt, 
hvor det ellers kunde tænkes at smitte Jøderne. 
Og inden ret længe skød dragesæden op. 


JØDEN I DEN POLSKE LITTERATUR. 
E 


I ingen litteratur er der blevet skrevet saa fyldigt og al- 
sidigt om Jøderne som i den polske, Kun nogle fremstaa- 
ende punkter kan her udhæves. 

I aaret 1807 vendte Kosciuszko's adjutant og hans lidel- 
sesfælle i fængsel og landflygtighed Jan Ursyn Niemcewicz 
fra Amerika tilbage til det gamle land og genoptog i Whr- 
szawa sin afbrudte litterære syssel. Det galdt om at bringe 
det faldne fædreland paa fode igen. Vaabnene havde svig- 
tet, tilbage stod endnu oplysningens magt. Saaledes plej- 
ede man dengang at sige. Og Niemcewicz opfattede sin lit- 
terære produktion i drama, roman og journalistik som en 
form for social virksomhed, en maade at tjene sit fædreland 
paa. Han var i stadig kontakt med samfundet, og da i det 
nye Kongrespolen efter 1815 Jødernes emancipation blev 
genstand for fornyet drøftelse, udsendte han i 1821 sin lille 
roman Lejbe og Siora eller to elskendes breve, Fortællingen 
begynder som en idyl og ender som en idyl, og intrigens 
grusomhed bringer ikke en nutidslæser ud af ligevægt. Men 
den har virket paa samtiden, der har troet paa den. Siora 
elsker Lejbe og genelskes, men hendes fader Moszko, en 
rig købmand, der gør forretninger ved at smugle heste ind 
over grænsen mellem Brody og Radziwillów, er imod deres 
forening. Ti de unge er frisindede, Lejbe har endog stude- 
ret naturvidenskaberne ved et universitet, og Siora beher- 
sker det polske sprog til fuldkommenhed og ynder polsk lit- 

teratur. De tror ikke længer hverken paa Talmud eller 
Zohar, de føler kahal'ens styrelse som et tyranni, og de 
nægter at isolere sig fra det polske folk. Moszko bliver 
rasende over disse kætterier og bestemmer Jankiel, en søn 
af sin kompagnon Herszko, til sin svigersøn. Jankiel er 
ganske vist fysisk en ækel vanskabning, men han er et af 
chasidernes orakler, og for hans visdom og myndighed 
bøjer alle Jøder sig i støvet. Men Siora giver Israels lys et 
decideret afslag, og til straf for sin stivsindethed og aaben- 
bare vantro kastes hun i fængsel. Alle overtalelser, alie for- 
søg paa at indpode hende det ortodox-religiøse synspunkt 
preller af mod hendes standhaftighed. Tilsidst befries 
hun af Lejbes ven, grev Tenczynski, medens Jankiel, for- 
bitret over den modstand, han møder, udslynger cherem'et 
(forbandelsen) mod det unge par og dets venner og mod 
den noget vaklende Moszko, Dennes handel lægges øde, ti 
ingen vover at læsse hans varer paa hans vogne, ingen dri- 
ster sig til at spænde hans heste for. Imidlertid berøver 
den almindelige stilstand mange smaafolk brødet, der rej- 
ser sig en opposition, det kommer til et opgør i synagogen, 
og obskuranterne maa vige pladsen. 

Fortællingen er kun en iklædning for Niemcewicz'es egne 
ideer. Som litteraturform er den en ren aflægger af den 
sentimentale roman. Elskovsparrets stemningsliv gennem- 
strømmes af en følsomhed og blidhed, som er ujødisk. Jø- 
dernes indre liv var i begyndelsen af det 19. aarhundrede 
for alle Ikkejøder uden undtagelse endnu gemt bag syv 
slaaer, og da Niemcewicz i sin velvilje ønskede at finde lyse 
farver, maatte han skabe en utopi. En Jødinde.med Sioras 
frihedsbegavelse og kækhed var paa hans tid en umulighed. 
Og en polsk magnat, der som grev Tenczynski slutter ven- 
skab med Lejbe, optager Siora i sit hus som en ligestillet og 
gør honnør for hendes gamle forældre, er et fantasifoster. 
Niemcewicz kendte ikke synderligt til den jødiske religion 
og maatte ofte tage sin tilflugt til ensidige tyske fremstil- 

linger, Ved at se al denne overtro, alle disse fordomme sti- 
ger forfærdelsen op i den gamle fremskridtsdyrker, og det 
jødiske problem simplificeres for hans betragtning, Det 
tænkes løst ved det gamle universalmiddel, som hedder op- 
lysning. Talmud og de kabbalistiske skrifter foreslaaes 
brændte, og han lader fortællingens fremskridtsjøder endog 
foretage denne handling i synagogen. Jøderne faar da efter 
hans mening nøjes med det gamle testamente, Dette er 
barnligt. Det er en liberal zelotisme af lignende beskaffen- 
hed som den, der for to decennier siden fik den franske rege. 
ring til at landsforvise de katolske kongregationer. Men el- 
lers er Niemcewiczes frisind ægte nok, Han kritiserede 
ogsaa det polske samfunds mange brøst. Og han vilde in- 
genlunde den jødiske religion til livs. Han vil blot re- 
formere den. Han foreslaar endog Salomos tempel genrejst 
i Polen. Han skuer ud i fremtiden og haaber, at der vil 
komme den dag, da Europas monarker vil opgive deres 
indbyrdes kiv og vil tage Palæstina i besiddelse, og 
da vil ogsaa Jøderne vende tilbage og atter fæste bo i Jeru- 
salem. Saaledes tænkte Niemcewicz, og disse tanker er pro- 
fetiske. Nu, omtrent 100 aar efter, synes hans anelser 
at skulle blive til virkelighed i Folkenes forbund, sionis- 
men og Palæstinas tilbagegivelse til Jøderne. Alene det, 
at han har indført Jøderne i den polske litteratur, at han 
diskuterer deres følelses- og tankeliv i lige linje med de 
kristnes, er en stor gærning. Han løfter dem socialt og 
menneskeligt op i et højere niveau. Og det er et originalt 
træk, at han udhæver mandlig jødisk skønhed. 
Niemcewicz vil gøre Jøderne til borgere i landet, til 
Polakker. Hans ønsker iler forud for virkeligheden, og i 
sin optimisme tror han, at sagen lader sig gennemføre i lø- 
bet af et par decennier. Men der skulde komme en endnu 
større optimist, én der i aanden skuede idealet triumferende, 
Adam Mickiewicz. Tretten aar efter at Lejbe og Siora 
var udkommen, udsendte han Pan Tadeusz, et af den polske 

litteraturs mesterværker, og i dette digt er Jøden Jankiel 
polsk patriot. 

Mickiewicz støttede sig herved ikke paa nogen erfaring. 
Han kendte den polske Jøde paa samme temmelig overfla- 
diske maade som hele hans samtid. Han havde set ham til 
daglig hjemme i sin fødeegn, men han var aldrig kommen 
ham paa nært hold, og den 24. oktober 1824 havde han som 
politisk forvist maattet forlade sin hjemstavn for aldrig 
mere at gense den. Men hans stilling overfor Jøderne var 
præget af en aldrig svigtende fordragelighed, der dels var 
ham medfødt, dels til en vis grad uddannet, idet den faldt 
i traad med det humane livssyn, som han havde modtaget baa- 
de hos dominikanerne i Nowogródek og paa universitetet i 
Wilno. Han havde altid været religiøs, og da efter revolutio- 
nen i 1831 alle forsøg paa fædrelandets befrielse var stran- 
dede og han følte nødvendigheden af at haabe imod haabet, 
hvis han da ikke skulde gaa til grunde i udsigtsløs fortviv- 
lelse, førtes hans sind endnu dybere ind i religionens laby- 
rint, og parallellen med jødefolket frembød sig. Han udgav 
i 1832 det mærkelige værk, der hedder Det polske folks og 
den polske pilgrimsfærds bøger, halvt en historiosofi, halvt 
en profeti. Hans øjemed var at indgyde emigranterne 
trøst og haab, og denne hensigt har han fuldt ud opnaaet. 
Hans skrift er oversat paa flere sprog, deriblandt ogsaa 
paa hebraisk, og Lamennais har efterlignet det i Paroles 
d'un croyant, der vistnok er det eneste exempel paa, at den 
polske litteratur har paavirket den franske. Stilen er bibelsk, 
cg Mickiewicz taler til pilgrimmene d. v. s, til de polske emi- 
granter i lignelser. Han siger: »Nationerne vil ikke blive 
frelste ved det gamle testamente, men ved martyrfolkets 
fortjenester, og de vil blive døbte i Guds og Frihedens 
navn. Og den, der er saaledes døbt, er Eders broder.” Li- 
gesom Jøderne er ogsaa Polakkerne det udvalgte folk, og- 
saa de befinder sig i landflygtighed, og deres martyrium er 
det offer, som de maa bringe for at alle jordens folkeslag 

kan udfries af moralsk og politisk trældom. Sammenknyt- 
ningen af det religiøse og nationale moment kender vi saa 
godt fra de jødiske forestillinger. Men Mickiewicz'es tan- 
ke beskriver videre baner, midtpunktet er Polen, men per- 
spektivet dannes af alle folkeslag, ti Polen er nationernes 
Messias. Derfor sagde Lamennais om bogen: »Den er 
menneskehedens bog.« Og Mickiewicz er den, der sta- 
dig skuer ind i fremtiden. Hans tanker var hele hans liv 
optagne af det, der skulde komme. Hvad der syntes andre 
mirakuløst og fantastisk, var for ham noget dagligdags, 
fordi han forenede et vist politisk skarpsyn med evne til at 
løfte sit aandelige væsen ud af virkeligheden. Han be- 
sad en intuition, der ofte er bleven udlagt som spaadoms- 
evne. Han forudsagde i 1829 opfindelsen af aeroplaner og 
telefoner,’ og han siger i slutningen af Det polske folks 
bøger: »Naar det polske folk opstaar fra de døde (genop- 
staar), da vil ogsaa krigene i kristenheden høre op.« Det 
første, betingelsen, er gaaet i opfyldelse i 1918, det andet, 
det betingede moment venter endnu paa sin virkeliggørelse, 
men det kan gennem Folkenes forbund muligvis gaa i op- 
fyldelse. 

Disse idealer havde allerede bundfældet sig i digterens 
sjæl, da han syslede med Pan Tadeusz (1834), og han stod 
allerede dengang i fare for at miste sin aandelige ligevægt 
gennem paavirkning fra mysticismen. Men .det mærkes 
intetsteds i det herlige digt. Det er fremgaaet af en for- 
tærende længsel efter fædrelandet, som han følte, at han 
maaske aldrig mere skulde gense. Det er et Wahrheit und 
Dichtung, saaledes at digtningen er den fine duft, som kær- 
lighed til emnet og længsel efter hjemstavnen lægger over 
fremstillingen. Mickiewicz er her en uforlignelig realist 
uden dog at høré op med at være romantiker, Og idet hans 
tanker svævede mod hjemmet med dets marker, enge, ur- 
skove, herregaarde og blokhuse, med dets smaaadel og dets 
godsejere, kunde han ikke undgaa ogsaa at tænke paa Jøden, 

der udgjorde en del af den hjemlige staffage. Fjærnt fra 
sit hjem mødte han engang i Petersborg en saadan ægte 
polsk-litauisk Jøde, mindet om hans fødeegn slog dermed 
ned i ham, og han havde fundet forbilledet til sin 
Jankiel, det vil sige Jankiels ydre skikkelse, Enhver, som 
har tilbragt sit liv i Polen og som i udlandet møder en polsk 
Jøde, vil fastholde indtrykket af genkendelsens milde for- 
undring, selv om mindet ikke altid er lutter solskin, Jøden 
er et stykke Polen, og først bag efter indfinder sig overvej- 
elsen og sønderslaar muligvis den oprindelige stemning. Men 
Mickiewicz kendte ingen desillusion og har derfor kunnet 
give os en idealskikkelse. Jankiel har faaet en hædersplads 
i digtet. Paa det sted, hvor det i slutningen klinger ud i en 
jubeltone, da Pan Tadeusz'es trolovelse med Zosia fejres i 
nærværelse af de polske tropper, der under Dombrowski og 
Kniaziewicz sammen med Napoleons hærskarer drager ind 
i det befriede Litauen, optræder Jankiel, den simple Jøde, men 
manden med det varme hjærte og tillige den storevirtuos paa 
cymbalinstrumentet. Han griber stavene og begynder sit 
mesterlige spil, først Polonaisen af 3. maj, og tilsidst Dom- 
browski's marsch: »Endnu er Polen ikke tabt.« Alle gri- 
bes af tonernes brus, og mesteren selv giver efter for sin in- 
dre bevægelse, ræveskinshuen glider ned paa hans arm, 
skægget bølger, røde pletter træder frem paa kinderne, ung- 
dommens glød tindrer i hans taarefyldte blik og han siger 
til Dombrowski: »General, længe har vort Litauen ventet 
paa Dig, ligesom vi Jøder venter paa Messias,« — og digte- 
ren tilføjer: »Den brave Jøde elskede som Polak sit fæd- 
reland.« 

Netop i dette punkt af fremstillingen er det umuligt at 
følge Mickiewicz. Virkeligheden taler et andet sprog. Vi 
ved, at der i aaret 1812, da handlingen i Pan Tadeusz fore- 
gaar, endnu rugede et tæt politisk mørke over den litau- 
iske jødehed, og den var alene af denne grund ude af 
stand til at føle sig som polsk. Men den var desuden lige- 

frem fjendtlig sindet mod baade Polakker og Franskmænd. 
Grunden var reformfrygt. Jøderne lededes af en ubestemt, 
men rigtig anelse om, at Napoleons sejr vilde betyde en ny 
tid, medens den russiske styrelse sikrede det bestaaende.” 
Under den Store Armées tilbagetog støttede de da ogsaa 
paa enhver maade de forfølgende russiske tropper.”? Men 
Mickiewicz'es fremstilling er fremgaaet af hans hang til 
at være vidne til det godes sejr, den indeholder en skjult 
opfordring til at øve tolerance, og denne opfordring spredes 
og vil stadig spredes i tusinder af hjem, saa sandt som 
der aldrig vil komme den dag, da man vil ophøre at læse 
Pan Tadeusz dér, hvor det polske sprog lyder. Digtet er 
ogsaa oversat paa hebraisk. 

Pan Tadeusz var den aare, i hvilken digterens forpinte 
sjæl midlertidig havde fundet hvile, men næppe var det sid- 
ste pennestrøg gjort, før mørke skygger paany lagde sig 
over hans sind. Hans gamle ideer om en religiøs og poli- 
tisk frelse for nationerne vandt ny styrke. Han væmmedes 
ved det samtidige Europas materialisme, som den røbede sig 
i tredivernes og fyrrernes reaktion, og han fandt den eneste 
udvej i en indre fuldkommengørelse gennem kristendom- 
men, ikke den officielle, men den mystiske. Her kunde Jø- 
derne naturligvis ikke følge ham. Men Mickiewicz aner- 
kendte ingen dogmer, kun mennesker, og forskellen mellem 
kristendom og jødedom svandt i hans øjne ind til en ubetv- 
delighed. Selv blev han menneske i en grad, som det kun 
er lykkedes faa andre at blive. Han glorificerede lidelsen 
og opofrelsen, han bekæmpede ethvert nationalhad, altsaa 
ogsaa hadet til Rusland, og hans lysende demokratisme ud- 
artede til ligefrem beundring af menigmand. Fremmed for 
al halvhed og gaaen paa akkord tog han dristigt konse- 
kvenserne af sin ideologi og forkyndte den allevegne, ogsaa 
den gang han som professor i slovansk litteraturhistorie 
holdt sine forelæsninger ved Collége de France (1840—44). 

ad 

Hans foredrag evnede at holde tilhørerne fast i aandeløs 
spænding og gjorde ved deres høje idealisme et varigt ind- 
tryk paa mange, deriblandt paa hans to kollegaer ved uni- 
versitetet, filosoffen Edgar Quinet og historikeren Jules Mi- 
chelet, der selv bægge havde en digtersjæl i sig. Men my- 
sticismen tog stadig mere overhaand, og professoren blev til 
en profet, der omsider meget prosaisk fik sin afsked. Jø- 
derne, som Mickiewicz ogsaa havde sat sin lid til, svigtede 
ham. Men han lod sig ikke skræmme. Paa aarsdagen for 
Jerusalems ødelæggelse (den 12. septbr.), — det var i Paris 
1845 —, begav han sig ind i synagogen og holdt, — stadig 
afbrudt af rabbineren, — en flammende tale, i hvilken han 
opfordrede til aandelig sammenslutning med Ikkejøder, idet 
han samtidig i varmtfølte ord mindedes Israels sorg, selv 
utvivlsomt i højere grad opfyldt af medfølelse med Jøder- 
nes skæbne end de tilstedeværende franske Jøder.” Da 
han i foraaret 1848 sammen med en lille polsk skare drager 
til Lombardiet for at deltage i Italiens frihedskamp, mindes 
han atter Jøderne og udsteder parolen: »Israel, min broder, 
sender jeg min højagtelse og mit broderskab, hjælp paa 
vejen til hans evige og timelige vel. Lige ret i alt.« Da 
Krimkrigen udbrød, vejrede han igen muligheden for Po- 
lens genrejsning og begav sig til Tyrkiet, hvor han sluttede 
sig til de under Czajkowskis (Sadyk paschas) anførsel ope- 
rerende polske kosakker. Her tænkte han paa at oprette en 
afdeling soldater bestaaende af Jøder, og Czajkowski bifaldt 
hans plan, idet han henviste til, at han selv havde Jøder 
blandt sine soldater. Men en ugestid efter afgik Mickiewicz 
ved døden af kolera. Han udaandede den 26. novbr. 1855 i 
Konstantinopel. En af hans unge venner, den fransk-jø- 
diske litterat Armand Lévy, lukkede hans øjne, 

For romantikerne var Jøderne et skønlitterært emne, 
ikke noget problem. Og de dannede dem i deres egen lig- 
nelse. Derfor er rabbinerdatteren Judith hos Slowacki tra- 
gisk i den store stil og med antydning af valkyrjenatur, og 
hun skildrer Gud med storladne Jahveegenskaber.”” Og 
den fredsommelige Ludwik Kondratowicz (Syrokomla) væl- 
ger i et af sine digte at skildre gadeboghandleren i Wilno, 
den by, til hvilken han selv paa mange maader var knyttet. 
Den gamle, hvidskæggede Jøde, usselt klædt, med rindende 
øjne og furet ansigt, staar paa fortovet med favnen fuld af 
bøger og falbyder sin vare, og han mindes den store tid i 
aarhundredets begyndelse, da universitetet i Wilno stod i 
sin blomstring, da professorerne købte Elzevirer hos ham, 
og filologen Groddeck engang betalte ham fire daler for en 
sjælden Plautus. 

Det er først prosaforfatterne, som følger det af Niem- 
cewicz givne exempel og sætter det jødiske problem under 
debat. Medens emigrationens digtere bruste hen over par- 
nasset i ørneflugt, sad deres kaldsfæller hjemme i Polen 
under Nikolaj den Førstes tvangsregimente og sled over- 
maade hæderligt i det for at holde litteraturen oprejst. Be- 
læring, oplysning og tidsfordriv blev maalet. Her hjemme 
i det gamle land virkede de egentlige jødeskildrere, her var 
det rette, interesserede publikum for jødiske problemer. 

Jozef Korzeniowski, dramatiker og romanforfatter, var 
en frygtesløs paataler af sociale mangler. Jøder fremstil- 
lede han ofte, uden dybtgaaende karakteristik, snart som 
frastødende, snart som sympatiske, ja han kan ogsaa blive 
tendensiøs til fordel for dem. I sit skuespil »Jøderne« fra 
1843 drøfter han spørgsmaalet om jødisk og kristen moral, 
og stykkets mørkeste skygger falder over de Kristne. Han 
viser os en forgældet og bedragerisk greve, en samvittig- 
hedsløs godsforvalter og en hyklerisk direktør, der lever be- 

hageligt af at aagre. Disse er de rette »Jøder«, ordet taget i 
betydningen »en snyder«. Stykkets virkelige Jøde, Aron 
Lewe, indehaver af et primitivt, provinsielt bankierkontor 
i Zytomierz i Volynien, tager nok en forsvarlig rente, men 
han flaar ikke sine Kunder, han sorterer dem moralsk, og 
naar en ærlig mand er kommen i bekneb, hjælper han ham 
redeligt, omend ikke helt uegennyttigt. Han plaidoyerer 
saaledes: »Det er rigtigt nok, at en Jøde holder af penge, 
ti uden penge er en Jøde ikke noget menneske, Hvis en 
Jøde har en million, saa kender enhver ham, enhver hilser 
ham, selv en fyrste skriver breve til ham, og Hr. greven 
trykker hans haand — — — Hvis en Jøde derimod ikke 
har penge, maa han staa bag døren, indtil han jages ud, hele 
dagen maa han for at fortjene en rigsort traske om 1 gade- 
snavset«*®? — — — Dette raisonnement, som nu er gam- 
melkendt, var nyt i 1843. 

Kraszewski er den første, der paa bred basis har op- 
taget det prekære problem om Jødernes stilling til Polakker- 
nes nationale idealer. Det er saa indviklet, at selv en fi- 
nere psykolog end Kraszewski vilde være kommen til kort, 
og det kan overhovedet ikke løses ved belletristisk behand- 
ling. Men hans store fortælling »Jøden«"?? (1866) kaster 
lys over mange dunkle punkter og giver anledning til efter- 
tanke. Han henlægger handlingen til de bevægede aar fra 
1860 til 1863, hvis historie han som øjenvidne var nøje 
fortrolig med. Bogens helt, Jøden Jacob, vil optræde som 
samfundsreformator. Han vil fremskridtet, men er ikke 
fremskridtsmand. Først og fremmest føler han sig som 
Jøde, og den, der gjorde dette i tredserne i Polen, maatte 
nødvendigvis hyppigere se tilbage end fremad. Det kom- 
promis, der skulde forbinde jødedom med tidens moderne 
ideer, var dengang endnu ikke opfundet. Jakob er religiøs, 
en udmærket kender af talmud, hvis lærdomme han ynder 
at fremføre ved enhver lejlighed, gammeldags af tænkemaa- 
de, enkelt i sin moral, en hader af Heine, hvis skepticisme 

og ironi irriterer ham, brav, ærlig og tolerant. Han er født 
i ghetto'en, har i cheder'en modtaget sine første aandelige 
indtryk, som bliver klæbende ved ham hele livet, men har 
senere faaet en europæisk opdragelse og er ved arv bleven 
økonomisk uafhængig. Han har fjærnet sig fra den strengt 
ortodoxe jødedom og indser nødvendigheden af en religiøs 
reform, men viger tilbage ved tanken om dens virkeliggø- 
telse. Paa den anden side er de Jøder, som har kastet deres 
religion i skammekrogen eller endog har antaget kristendom- 
men, ham rent ud modbydelige. Til Jacobs dogmatik 
hørte den grundsætning, at »nationer uden tro og tradition 
holder op med at være nationer,« og følgelig maatte han 
blive betænkelig ved at se, hvorledes hans jødiske samtid 
fulgte den i begyndelsen af tredserne herskende mode at 
spille frisindet og fortolkede den paa sin manér ved at tage 
retningen mod kosmopolitismen. Han kom til at staa i mid- 
ten mellem to partier og blev forkastet af dem bægge. Han 
var ikke stærk nok til at bøje andre og vilde heller ikke selv 
bøje sig. Endnu vanskeligere blev hans stilling, da han af for- 
holdene nødtes til at bekende kulør overfor Polakkerne, der 
beredte sig til at gøre opstand. Han kom i sammenligning 
med andre Jøder til dem med et plus: han nærede ikke det 
sædvanlige jødehad til szlachta’en. Han stod i nøje venskabs- 
forhold til unge Polakker, hans pinlige retfærdighedssans 
fik ham til at anlægge en objektiv maalestok paa fortidens 
lidet glædefulde forhold mellem Jøder og Polakker, han 
følte, at det var hans pligt i ulykken at hjælpe det land, i 
hvilket han var født, og han, som uafladeligt og demon- 
strativt hævdede, at han var Jøde, beslutter nu at vise, at 
han ogsaa var Polak. Men han føler, at han ikke kan gaa 
med i opstanden. Her vaagner hans races natur. Han er 
Polak af vilje, ikke af temperament, og hans jødiske kriti- 
cisme siger ham, at opstanden er en storstilet letsindighed og 
nødvendigvis maa mislykkes. Han kommer saaledes uvil- 
kaarligt til det samme resultat som flertallet af Jøderne, 

dem der lod sig lede af en opportunisme, som han afskyede 
af ganske hjærte, og erklærede opstanden for det rene van- 
vid, (for »en daarlig geschäft« som de plejede at sige). Han 
er derfor konsekvent, naar han nægter sine polske venner 
penge, da han hører, at de skal anvendes til indkøb af vaa- 
ben. Han bliver nu mistænkelig baade hos Polakker og 
Jøder. Men han er gennemtrængt af følelsen af den polske 
sags retfærdighed, og han forsvarer den aabenmundet og 
hensynsløst overalt, hvor der blot frembyder sig en lej- 
lighed. Den russiske regering bliver opmærksom paa ham, 
og for at undgaa fængsling maa han flygte fra Warszawa, 
Į en lille købstad møder han en trop insurgenter og bliver 
vidne til deres heltemodige, næsten overmenneskelige selv- 
opofrelse. Mørke stemninger faar nu magten over ham, 
han er fortvivlet over sin mislykkede propaganda blandt 
Jøderne, han føler sig misforstaaet og haanet, han maa ind- 
rømme sin egen overflødighed, saa mindes han atter, »en 
af Israels sidste opstande mod Romerne,« og mod sin over- 
bevisning, med varmt hjærte og kold hjærne gaar han med 
i den opstand, hvis ulykkelige afslutning han i forvejen ken- 
der. — 

Ligesom Kraszewski har ogsaa de øvrige polske forfat- 
tere givet Jøderne fra 1863 et godt skudsmaal. De forbi- 
gaar med tavshed dem, der svigtede det polske folk i nødens 
stund, og erindrer gærne dem, der stod fast. Jøden er ikke 
forræder, men hjælper. Han giver Polakkerne meddelel- 
ser om de russiske troppers bevægelser.”% 


II. 
Hvis man i verdenslitteraturen skal udpege de store for- 
fatterinder, — de er ikke talrige —, kan man ikke gaa uden 


om Polen. Ingen litteratur har dem betydeligere, og kun faa 
har dem saa ejendommelige. En af de store er Elza Orzesz- 

kowa. Hun begyndte at virke i den tunge tid efter op- 
standens undertrykkelse i 1863. Af naturen havde hun an- 
læg for social virksomhed, men at gøre den gældende i stør- 
re omfang kunde der slet ikke være tale om. At tænke paa 
at indkalde et møde, at danne en forening, at grundlægge en 
skole vilde dengang have været fantasteri, og da Orzeszko- 
wa i 1880 i den polske by Wilno begyndte en beskeden 
forlæggervirksomhed og trykte polske bøger, harmløse og 
af belærende indhold, blev denne foretagsomhed ret snart 
standset, og hun blev sat under politiopsyn. Hendes egne 
skrifter udkom i Warszawa. De var hendes eneste vaaben, 
og hun førte det med en kvindes utrættelighed. Det blev 
med tiden ikke faa bøger, som hun udsendte fra sit arbejds- 
værelse i Grodno. De er et skrig om reformer og retfærdig- 
hed. Hun gør sig saaledes til talsmand for kvindens eman- 
cipation og for en national, ufransk opdragelse og kræver 
af hende selvstændighed og arbejdspligt. Det bobler og 
buldrer i- hendes bøger af hendes egen energi, og det kan 
hændes, at hun har saa meget paa hjærte, at den kunstneri- 
ske harmoni forstyrres, Hun bliver da vidtløftig og ordrig, 
og hendes person trænger sig ind mellem læseren og den 
skildrede handling. Først med aarene lærte hun den kunst- 
neriske begrænsning. 

En kvinde som Orzeszkowa kunde selvfølgelig ikke lade 
det jødiske spørgsmaal ligge udyrket. Hun saa jo Jøderne 
til daglig færdes udenfor sit hus i Grodno, og hun havde 
mange forbindelser med dem. Hun ser paa dem med nye 
øjne. Hun har ondt af dem, betragter dem som ulykkelige 
og ynker dem for deres fattigdom, deres aandelige stilstand 
og deres ufordragelighed. Der bør vises dem medlidenhed, 
overbærenhed og kærlighed, og hendes eget varme hjærte 
yder disse egenskaber i fuldeste maal. Hun bliver ikke træt 
af at indprente sine læsere primitiv humanitet, Da hun i 
sin første jødiske novelle fra 1877 Daj kwiatek (»Giv mig 
en blomst«) indfører den gamle Jødinde, Kludesamlersken 


138 


Chaita, siger hun: »Jeg holder af den gamle Chaita, og 
hver gang jeg ser paa hende, synes jeg, at der mellem hende 
og mig existerer et stort, ubrydeligt fællesskab. Jeg og 
hun tilhørte bægge den uhyre store og ulykkelige familie, 
som kaldes for menneskeheden. Hun er altsaa min slægt- 
ning, og — (her henvender hun sig til læserne) — hun er 
ogsaa Eders slægtning«."”t Orzeszkowa søger ligeledes at ud- 
granske Jødernes indre liv og uddybe den psykologiske iagt- 
tagelse, og det er til en vis grad lykkedes hende at trænge 
ind paa den anden side af Ghettomuren. Studier, hyppig 
omgang med Jøder og intuition har tilladt hende at flytte 
grænserne for det iagttagelige længere ud og aabenbare en 
ny verden for de polske læsere. Hun har et mindre rig- 
holdigt iagttagelsesforraad end jidiszlitteraturens forfat- 
tere, men ikke et mindre sikkert. I Stærke Samson (1878) 
fremstiller hun et typisk ægteskab, hvor manden Szymszel 
i olympisk ro sidder og gransker Skriften, utilgængelig for 
den omgivende verden, medens Cipa, hans hustru, alene maa 
sørge for familiens underhold og tage det daglige slid og 
slæb paa sig, indtil hun næsten segner om, men alligevel fø- 
ler hun sig lykkelig, idet hun helt gaar op i beundring for 
den store mand. Senere har Isaak Perec i en paa jidisz 
affattet novelle, Mendel Brejnes,"? behandlet det samme 
emne. Hans skildring er mere intim og indeholder flere 
enkelttræk, den er ogsaa fuld af jødisk ironi, men den mang- 
ler den stærke følelses baggrund, som udmærker Orzeszko- 
was fortæling. 

En bog som Meir Ezofowicz vil endnu længe vedblive 
at være aktuel. Det er næsten et halvt aarhundrede, siden 
den udkom, men endnu i vor tid sidder der rundt om i Po- 
len unge jødiske mænd og kvinder og kæmper og lider for 
at frigøre sig aandeligt, og mange Jøder er traadte frem 
og har vidnet om, at den er et stykke af deres egen historie. 
Over bogens fortælling ligger livets smertefyldte kommen- 
tar, og helt jødisk som den er ved sit milieu, er den bleven 

nok saa meget genstand for veneration blandt Jøder som 
blandt Polakker. 

Meir har frisind i blodet. Familien Ezofowicz er af 
gammel og fornem æt, dens stamfader — forresten en histo- 
risk person — blev i første halvdel af det 16. aarhundrede 
af kong Zygmunt den Første af Polen udnævnt til de litaui- 
ske Jøders øverste. Det var paa hans tid, at der til den by, 
i hvilken slægten var bosat, — (Orzeszkowa giver den det 
fingerede navn Szybów) —, kom en spansk flygtning Nehe- 
mias Todros, en fremragende skriftlærd. Han indførte 
kabbalistiske bøger, hvoriblandt den berømte Zohar. Hans 
samtidige Michal Ezofowicz var en mand med en klar 
hjærne, og han forudsaa den kommende fare for oplysnin- 
gen, og fra nu af herskede der gennem aarhundreder et dulgt 
fjendskab mellem den rige, frisindede købmandsæt Ezofo- 
wicz og den vidt og bredt navnkundige rabbinerslægt To- 
dros, Hersz Ezofowicz fra slutningen af det 18. aarhun- 
drede søger at slide sig løs fra det utaalelige aandelige aag. 
Han arbejder for Jødernes emancipation og finder støtte hos 
den fireaarige rigsdag, men Polen gaar til grunde, og To- 
drosætten bærer sejren hjem. Paa den tid, bogens handling 
begynder, hersker rabbineren Isaak Todros enevældigt over 
sindene, Han er en stærk aand, nidkær for Herren, aske- 
tisk- i levemaade som en bramin, en religiøs fanatiker, der 
kræver underkastelse, fordi han ved, at han alene sidder 
inde med den ufejlbare visdom, Paa bunden af denne flint- 
haarde natur ligger der alligevel blidere stemninger, og han 
er medfølende og hjælpsom overfor de fattige, for saa vidt 
som de da overholder Skriften, Al hans stræben og higen 
gælder Israel, og han nærer hverken uvenlige eller venlige 
følelser overfor de Kristne, da disse overhovedet ikke exi- 
sterer for ham, Overfor denne mægtige mand bøjer Ezofo- 
wiczerne hovedet, og de gør det endog af overbevisning, ti 
de er aandeligt besejrede, de tvivler i hjærtet ikke om, at 
hans lære er den rette, at sætte sig op imod ham vilde være 

det samme som at sætte sig op imod religionen, imod selve 
Gud. Men de føler en instinktmæssig antipati imod ham. 
Den er slægtens gamle mærke. 

Den eneste, der tør bære nakken højt, er den nitten- 
aarige Meir. Han er oppositionsmand, og dette regnes ham 
for en forbrydelse. Oldefaderen Hersz'es frisind er genop- 
staaet i ham. Han er langt fra irreligiøs, men han ræsonne- 
rer og er paa vej til at blive skeptiker. Han plejer venskab 
med en Karit* og hans datter og derved tillige med en af 
talmudisterne forkætret religiøs retning, og da han besid- 
der sunde naturers naivitet, kan han slet ikke begribe, hvor- 
ledes dette kan lægges ham til last. Da han engang forsinker 
sig nogle minutter til sabbaten, føler han ikke sin samvit- 
tighed synderligt betynget. Han faar ord for at være van- 
tro. Han læser forbudte bøger. Han længes efter at faa at 
vide, hvilken lærdom der er gængs blandt de Kristne, men 
opfyldelsen af dette ønske støder paa uoverstigelige vanske- 
ligheder. Han famler videre i mørket og nøjes med det min- 
dre. Han samler en lille kres af meningsfæller; blandt dem 
er manden med den vidunderlige stemme, kantoren Eliezer, 
der ogsaa, omend noget valent, hylder frisindede idéer. De 
unge mænd afholder hemmeligt møder og læser i forening 
Moses Maimonides’ berømte filosofiske traktat Mojre nebu- 
chim vejledning for de vildfarende’ fra anno 1190." Fra 
et moderne synspunkt tør den næppe kaldes frisindet, men 
Jøderne i Szybów fandt Moses’ idéer kætterske, — ligesom 
Salomon af Montpellier allerede havde gjort det i 1232 —, 
og Eliezers fader kaster den fritænkerske bog i ilden, Da 
Meir erfarer det, bebrejder han i bitre ord Eliezer, at han 
ikke har været i stand! til at forebygge det. »Jeg vilde have 
lagt bogen paa mit bryst, jeg vilde med mine arme have 
trykket den ind til mig, og jeg vilde have sagt til min fader: 
Naar Du vil kaste den i ilden, saa kast mig med. Aa, Dine 


* En tilhænger af Kariternes (Karæernes) sekt, der ikke anerkender 
Talmud. Den er lidet talrig og lever især paa halvøen Krim. 

taarer, Dine taarer, Eliezer, vis mig aldrig Dine taarer, men 
vis mig blot én gang ild i Dine øjne og styrke i Din 
. stemme, den stemme, som folket elsker saa højt, at det vilde 
lyde den, som et barn lyder sin moder." 

Meir er menneskeven. »I Israels folk er der skjult en 
stor sjæl,« saaledes udtrykker han sig, »og jeg elsker Israel 
højere end min fred og ro, end min lykke og mit liv,« og for 
ham er jødefolket endnu menneskeheden, De forfulgte, sam- 
fundets stebørn, vækker hans medlidenhed, Han gaar ind i 
cheder'en og frelser den lille Lejbele, søn af den fattige sko- 
mager Szmul, fra mishandling, men skaffer sig herved en 
dødsfjende i melamed'en Reb Mosze, en religiøs sværmer 
og en stor teolog i egen indbildning. Langsomt trækker 
snarerne sig sammen om Meir. End ikke Szmul vover at 
stille sig paa hans side, ti som den lille mand, han er, tvinges 
han i knæ af kahal'ens mægtige medlemmer, af pengearisto- 
kratiet, og staklen er for fattig til at tillade sig den luxus 
at have sin egen mening; han vover ikke at tro og tænke, 
at tale og føle anderledes end menighedens patriciere, han 
ræddes for sin protektors voldsomhed, og han er forarget 
paa ham, fordi han »ikke viser de lærde og rige mænd den 
fornødne højagtelse.« Meir udæsker endog selve kahalbe- 
styrelsen, idet han røber et af byens bedsteborgere iværksat 
bedrageri. De griber da til den sidste udvej for at bryde 
hans egenraadighed og vil gifte ham, men forsøget slaar fejl. 
Da beslutter de at belægge ham med cherem. Hans egen 
familie vover ikke at modsætte sig, Kun hans onkel Ber stil- 
… ler sig forsagt og tøvende paa hans side. Han er den eneste, 
der forstaar ham, Han havde ogsaa engang i sin ungdom 
haft lyst til at gaa i kamp mod fordomme, han havde endog 
tænkt paa at begive sig til de kristne og raabe om hjælp; 
»det var dengang da jeg,« — siger han J, »vrededes meget 
cg sørgede meget,« men han opgav snart idealet og lod det 
blive ved længslen. I synagogen slynger Todros i over- 
værelse af en uhyre menneskesværm forbandelsen mod Meir, 

men da sker det, at Eliezer tager mod til sig og udtaler vel- 
signelsen,tvivlraadigt bølger mængden frem og tilbage, man- 
ge synes, at det af Todros anvendte middel er for drakonisk, 
ag stemningen vender sig til fordel for Meir. Men han er al- 
ligevel den bandlyste og maa forlade sin hjemstavn, Vi tror 
paa, at det vil blive til hans lykke. 

Der er i Meir Ezofowicz kulturhistoriske unøjagtighe- 
der, ti romanens brede ramme kræver undertiden en frem- 
stilling af det, som en Ikkejøde hverken kan se eller kon- 
trollere, men som helhed er fortællingen forbavsende sand. 
Det vrimler med karakteristiske typer og individualiteter, 
der alle har virkelighedens præg. Og en scene som den, hvor 
Todros gaar over torvet for at aflægge den gamle Saul Ezo- 
fowicz et besøg, er uforglemmelig. I procession, omgivet 
af sine tilhængere, stolprer den gudbenaadede med ilfærdige 
skridt afsted, i spidsen gaar Reb Mosze, hans ydmyge slave, 
der ikke vover at vise ham ryggen og derfor gaar baglæns, 
snublende paa det ujævne jordsmon, dansende og hoppende, 
klappende i hænderne og udstødende uartikulerede lyde af 
lutter henrykkelse, alt medens de smaa jødebørn, gadens 
ungdom, der tror, at det hele er grin, under vilde jubelhy! 
efterligner hans bevægelser. — 

Eliza Orzeszkowa er den første, der indgaaende skildrer 
jødisk privatliv. Hun fremstillede det saa nøjagtigt som 
det er muligt for en Ikkejøde. Gennem hendes bøger erfa- 
rede den polske læseverden, hvad der foregaar, naar Jøder 
er hos sig selv, og den lærte, at deres tilværelse trods de luk- 
kede døre hverken er mystisk eller forbryderisk. En ideali- 
sering er imidlertid umiskendelig, og det er let at mærke, 
at hun føler glæde, hver gang hun kan gøre Jøderne rigtig 
sympatetiske. Hendes mission er forsoning mellem Jøder 
og Polakker gennem gensidig erkendelse. Hun dvæler der- 
for med forkærlighed ved saadanne emner, hvor en saadan 
endrægtighed mellem de to parter tilvejebringes. I det lille 
genrebillede Gedali bliver bissekræmmeren af samme navn 

først greben paa fersk gærning i at gøre sig tilgode i en 
ærtemark, dernæst, ædelmodigt benaadet, sidder han i 
gaardmanden Korejbas hyggelge stue og underholder i ven- 
skabelig samtale familien med dybsindige parabler. Dette 
tilfælde turde i det virkelige liv være yderst sjælden. I 
Ogniwo (Kæden) fortælles hvorledes grev Ksawery fra 
Strumienica kommer i samtale med den gamle urmager 
Berko, først snakker de sammen i ligegyldige vendinger, 
dernæst lidt mere personligt, saa bliver det til en slags livs- 
filosofi med indblanding af deres egne erfaringer, efterhaan- 
den giver bægge parter i løbet af drøftelsen stadig mere af 
deres eget sjæleliv, indtil der omsider blot bliver to men- 
neskebørn med deres fælles sorger og modgang tilbage. 
En tendens til forsoning spores ogsaa i romanen Eli Ma- 
kower fra 1885. Eli er bleven en rig mand. Først var han 
en ganske lille kommissionær, der levede af, hvad der kunde 
falde for, saa begyndte han paa smaa forpagtninger ude paa 
landet, og endelig uddanner han sig den specialitet at op- 
købe gaarde. Det var i de for polske landmænd økonomisk 
vanskelige aar efter opstanden. Eli benytter sig af land- 
adelens pengeløshed, men ogsaa af dens letsindighed. Han 
udspejder, hvor der er et bytte at hente, yder smaa og store 
laan, giver forskud, overtaler og smigrer, indynder sig i 
familierne, sender dem sine agenter paa halsen, og som et 
stort skadedyr suger han i flere miles omkreds alt jordegods 
til sig, medens den uforsigtige og lidet mistænksomme 
szlachta bringes til tiggerstaven. Og Eli handler efter en 
bestemt plan og har sin egen teori. Hans hjælpsomhed og 
godgørenhed overfor hans trosfæller svigter aldrig, og naar 
han derimod overfor de kristne giver sin egoisme frit løb, 
er det ifølge hans mening hans gode ret. Hans gamle fader 
Judel, som han tilbeder i sønlig underdanighed, maa lære 
ham moral. Eli forsvarer sig med, at »de kristne er gojim, 
de er ikke vore brødre. Og hvad godt gør de os Jøder ?« 
Judel svarer: »Men vi Jøder, hvad gør vi for dem? Vi læg- 

ger dem sten i vejen, vi spytter paa dem, vi vender dem ryg- 
gen, og vi bedrager dem.« Hertil svarer Eli: »Ja, men hvor- 
for er de saa hovne og saa ødsle og saa dumme, at de lader 
sig bedrage?« Men Judel aabner hans øjne, og Judel er saa 
uendelig blid og kærlig. Han er Orzeszkowa selv. Hun vil- 
de, at naar forargelsen kom fra Jøderne, saa skulde ogsaa 
moralens højnelse komme fra Jøderne. Og hun gaar endnu 
videre, Hun vil ikke, at bogens Jøder skal være slettere end 
dens Kristne. Hun vidste, at bogens læsere kun altfor let 
fra det daglige liv genkendte den lumske jødiske jordspeku- 
lant. Og saa gav hun ham til medhjælp en polsk lykkeridder 
og plattenslager Porajski, Ti hun glemte aldrig at svinge 
tugtens ris over sine egne, hun som sagde: »Det er gavn- 
ligere at have en torn i hjærtet end et bind for øjnene.« 


IV. 


Den polske positivismes ufortrødne talsmand Alexander 
Swientochowski har skrevet en jødisk novelle Chawa Rubin, 
der er blevet meget læst. Det har dog ikke været ham sær- 
ligt om Jøderne at gøre. Fortællingen er idémæssigt set en 
del af en trilogi O zycie, ”kampen for tilværelsen”, der ogsaa 
indeholder beretningen om Damian Capenko, en Lillerusser 
(Ukrajner) og om Karl Krug, en Tysker, og Chawas histo- 
rie er kun et exempel ved siden af de andre. I fortalen hed- 
der det: »Naar græshoppen overfalder vore marker, bekla- 
ger vi blot den af den anrettede ødelæggelse eller glæder os 
over dens tilintetgørelse. Men vi formaar hverken at gen- 
føle dens glæde, naar den ødelægger eller dens smerte, naar 
den selv gaar til grunde.« Den samme mangel paa objek- 
tivisme genfinder Swientochowski blandt menneskene, naar 
den ene race, nation eller art møder en anden, som den anser 
for generende eller skadelig. Vi bliver vidne til den stak- 
kels Chawas genvordigheder, hvorledes hun dag ud dag ind 
maa piske op og ned igennem købstaden for at fortjene et 

par usle skillinger til underhold af sin indolente mand og en 
stor børneflok, hvorledes hun efter megen tvivlraadighed 
gør det vovelige kup at købe tre støre hos fiskerne ved 
Weichselen og efter uendeligt besvær afsætter fiskene med 
den svimlende avance af en 4 å 5 rubler, hvorledes det over- 
drages hende at bringe breve rundt og oppebære den dertil 
knyitede fortjeneste af nogle faa kopeker, indtil hun brat 
styrtes ned fra sin lykkes tinde og falder som offer for en 
drukken vagabond, og med bitter ironi slutter forfatteren: 
»Stakkels Chawa, jeg tilgiver dig, at du har villet arbejde 
paa min jord og med dens brød ernære dine børn.« Men 
historiens moral passer ikke til dens indhold, Chawas ret til 
at leve bestrides ikke af nogen i fortællingen, hun møder 
baade velvilje og hjælpsomhed, og bebrejdelsen for mangel 
paa objektivitet kan ialfald heller ikke rettes mod læserne, 
saa sandt som deres tal er stort, der har følt og beklaget 
Chawas ublide skæbne. Men Swientochowski arbejder som 
tænker med idéer, og efter dem tildanner han sine iagttagel- 
ser. Derfor indeholder fortællingen kun det til handlingens 
forstaaelse nødvendigste, uden billeder, uden kulører, uden 
saft. Det kommer ham blot an paa at illustrere den af ham 
opstillede maxime, og hans slutningsbemærkning i Chawa 
Rubin er et skjult triumferende Quod erat demonstrandum, 
Men regnestykket gaar ikke helt op, 

Det lader sig ikke godtgøre, at Swientochowski i sit 
emnevalg har ladet sig paavirke af Orzeszkowa, skønt 
Chawa Rubin udkom i 1879 og et værk som Meir Ezofowicz 
saa lyset i 1878. Men at hun har dannet skole, er sikkert. 
Nationen saa op til hende som til en præstinde, der vogtede 
frisindets hellige ild. Hun virkede hypnotiserende paa 
mange. Man fik øjnene op for, at de jødiske emner var et 
kosteligt literært fund, og ikke faa er de forfattere, der i en 
ellers vidt forskellig produktion indrømmede jødenovellen 
en plads. Ogsaa Marja Konopnicka, maaske den mest frem- 


ragende kvindelige lyriske begavelse i alle litteraturer, har 
Det jødiske Problem. 10 

forsøgt sig paa dette omraade, som hun i grunden var lidet 
fortroligt med. I Jakton fortæller hun om Lejba Rabino- 
wiczes heltebedrift. Froim Porter har begaaet selvmord, en af 
de forfærdeligste synder, en Jøde kan gøre sig skyldig i. En 
rasende hob ledsager under hujen og hylen det vanærede, 
overspyttede, af stenkast lemlæstede, med skarn oversmurte 
lig for at kaste det i en grøft ved kirkegaarden. Lejba møder 
optoget, han er paa vej hjem fra synagogen, hvor han har for- 
rettet sin bøn, og bærer dødsskjorten paa armen og i haan- 
den torahen i en fløjelssæk, I første øjeblik viger han til 
side, saa træder han frem, skiller hoben ad, kaster døds- 
skjorten paa det mishandlede lig og lægger sækken med 
torahen ovenpaa, idet han trykker den fast med haanden. 
Den store helligdom værner liget mod yderligere vanære. 
Men hoben opløfter et frygteligt skrig, fra tusinder af læber 
lyder raabet jakton! jakton! et øjeblik synes det, som om 
Lejba skal nedtrampes, én river kasketten af hans hovede, 
en anden jarmulka'en, klæderne næsten flaas af kroppen paa 
ham, men Lejba holder stand, han mæler ikke et ord, han 
bærer sit blottede hovede højt og holder hele tiden haanden 
paa torahen, indtil liget er naaet ud paa kirkegaarden. Og 
under hobens haanende tilraab jakton! begiver han sig, sta- 
dig uden at mæle et ord, til sit hjem, »Kun den tørre sved 
klistrede hans sorte, tynde haar fast til hans tinding, hans 
blege aasyn syntes endnu blegere, og hans gullige, glippende 
øjne skuede frem for sig langt ud i det fjærne.«!% 

Denne prosafortælling er skrevet af en lyrisk digterinde 
med forkærlighed for stærke, episke virkninger, Men i Men- 
del Gdanski bryder der trods den episke prægnans blidere 
følelser frem. Den gamle, brave bogbinder Mendel bor i en 
af byens forstæder sammen med sin sønnesøn Jakob. Den 
stilfærdige mand lever i god forstaaelse med sine polske na- 
boer i den lille gade, hvor han er fortrolig med hvert hus og 
hvert menneske, hvor han i aarenes løb er voxet sammen 
med sine omgivelser. Men en dag opstaar der tumult i ga- 

den, der høres raab og skrig, og en drukken pøbel nærmer 
sig for at prygle Jøderne. En student advarer Mendel mod 
den truende fare, nogle sælgekoner foreslaar at anbringe et 
helgenbillede i vinduet for at give det udseende af, at Men- 
dels butik tilhører de Kristne, men Mendel afslaar med for- 
agt tilbudet, river vinduet op, tager Jakob ved haanden og 
stiller sig frem til skive for den hujende hob. En sten ram- 
mer drengen i hovedet, og pøbelen drager videre. Saaret 
viser sig at være ubetydeligt, men Mendel er alligevel utrø- 
stelig, han sidder i timevis uden at røre sig, uden at mæle 
et ord. Studenten mister tilsidst taalmodigheden og bebrej- 
der ham, at han sidder der og er saa fortvivlet, at man 
skulde tro, at han var død. Da svarer Mendel: »De siger, 
at intet er død hos mig, jo hos mig er det død, som jeg er 
født med, som jeg har levet med i syv og tresindstyve aar, 
og som jeg haabede at dø med. Hos mig er mit hjærte for 
denne by død.« 

Der er i det hele taget i Polen skrevet godt, undertiden 
meget godt om Jøderne. Ti det er emnet, der har det sær- 
egne ved sig, at det virker højnende og løfter selv anden 
rangs forfattere op med sig. Adam Szymanski fortæller om 
Srul fra Lubartow, der oppe i det isfyldte Jakutsk fortæres 
af længsel efter sin polske hjemstavn. Forfatteren har her 
rørt ved et problem, og hans lille fortælling er en imøde- 
gaaelse af deres mening, som paastaar, at Jøderne intetsteds 
kan slaa rod. Ganske vist, den følelse, der besjæler Srul, 
er ikke fædrelandskærlighed, som er ham fremmed, men 
hjemstavnsfølelse. Men denne er blot en mere primitiv 
følese end fædrelandskærligheden, som baade er dens fort- 
sættelse og politiske sidestykke. 

Et originalt emne behandler Janina Baudouin de Cour- 
tenay i Ismael (1901). Et jødisk hittebarn optages i et ari- 
stokratisk kristent hjem, hvor det bliver opdraget i den 
kristne religion. Drengen voxer op uden at kende sin byrd, 
Han skælder ud paa Jøderne, som han ikke kan udstaa, ikke 

fordi han er under nogensomhelst jødefjendsk paavirkning, 
men fordi de er ham fysisk modbydelige. Da han bliver æl- 
dre, mildnes hans antipati noget, og han bevarer det gode 
selskabs overlegne, noget ringeagtende tolerance overfor Jø- 
derne. Under en samtale med sin plejemoder, — som han 
stadig anser for sin rette moder —, lægger han hele vægten 
paa race og arvelighed, der efter hans mening stempler Jø- 
derne uaftvætteligt, medens hun udhæver betydningen af 
opdragelse og livsvilkaar. Han uddyber lidenskabeligt for- 
skellen, hun søger mæglende at udjævne den, diskussionen 
bliver heftigere, og uden at ville det røber hun ved et uover- 
lagt ord hans afstamning. Han tager nu modigt konsekven- 
serne af sin overbevisning, Han beslutter at være Jøde, 
men da han tillige er en dyb, religiøs natur og kristendom- 
men hengiven, vil han være kristen Jøde. Herpaa strander 
hans liv. De polske Ghettojøder støder ham ubarmhjertigt 
tilbage til det kristne samfund, og hans let saarbare, ved 
enhver lejlighed sig manifesterende, jødiske selvbevidsthed 
kan heller ikke komme til ro blandt de Kristne. Saaledes 
svinger hans existens mellem de to nationer, ikke anerkendt 
og ikke forstaaet af nogen. 

Desværre har forfatterinden ikke ført dette taknemme- 
lige emne til ende. ™? 


vV 


Klemens Junosza (Szaniawski), ved en vis højrøstet 
godlidenhed beslægtet med Schandorph, gengiver i sine for- 
tællinger den folkelige opfattelse af Jøderne. Hans egentlige 
omraade er skildringen af szlachtaen, denne mangeartede 
samfundsklasse, hvis navn er uoversætteligt til fremmede 
sprog, fordi den ikke svarer til noget befolkningselement i 
andre lande, men indbefatter en del af landmændene i de for- 
skelligste afskygninger. Junoszas synspunkt er da ogsaa den 
jævne szlachcic'es. Her er ikke den kærlige forstaaelsens 

tilgivelse, som vi ellers saa ofte har mødt i litteraturen. 
Synsvinklen er landmandens, hvis praktiske gærning bestan- 
dig bringer ham i ukær forbindelse med Jøden, af hvem 
han hele livet igennem enten virkelig er plaget og udbyttet 
eller mener at være det, fordi Jøden betyder forretninger og 
tilværelsens økonomiske vanskeligheder. Som en ægte 
szlachcic er Junosza modtagelig for livets komiske side, og 
han anvender en grovkornet komik i lige grad paa Jøderne 
og paa sine standsfæller. Han kender forholdet mellem de 
to parter ud og ind og skildrer det med en række rammen- 
de særtræk, han sonderer ikke dybt, men er ikke blottet for 
objektiv betragtning. Han hører endog til dem, der tidligst 
og med størst styrke har hævdet, at kun ved en indgaaende 
beskæftigelse med Jødernes psykologi kan vi naa til en ret- 
færdig dom, ja han har selv gjort det første skridt ved at 
lære sig jidiszsproget, og hans bestræbelser i denne hen- 
seende har sat frugt i en oversættelse af jidiszforfatteren 
Abramówicz’es novelle »Benjamin den Tredjes rejsebeskri- 
velse.« Czarne bloto (»Det sorte morads«) er en landmands- 
tragedie, en historie om, hvorledes Jøden Chaskiel ved at 
give laan paa laan til aagerrente omsnærer bonden Rakita, 
der efterhaanden maa aflevere til ham indtægten af mælk, 
af hø, og af al afgrøde, og maa forskrive ham sin gaard og 
dens besætning og tilsidst ogsaa sine hænders arbejde, saa 
at han bliver hans livegne træl Da sker det, at bonden en 
dag gaar op paa torvet i købstaden og smadrer sin plageaands 
pandeskal. Og fortællingens ræsonnør Uszer Engelman si- 
ger, (og vi tror, at han virkelig kan have sagt det): »Du 
verdens Herre, tæm deres havesyge. Du verdens Herre, giv 
dem maadehold og forstand, for at ikke det ord skal blive ti! 
sandhed, at vor undergang skal udgaa fra os selv.«™! Et 
sidestykke til »Det sorte morads« er »Edderkopper« (Pa- 
jonki). Handlingen foregaar denne gang i hovedstaden. 
Her er det et ungt ægtepar, der bliver bytte for en jødisk 
aagerkarl. Fremstillingen er knap, uden fantasi, graat i 

graat og virker ved sin skaanselsløse realisme, ved sin frem- 
stilling af hele aagerhaandværkets mekanik og ofrenes grad- 
vise synken til bunds, saa nedtrykkende, at bogen næppe 
kan læses til ende. Junosza taler her som expert: han 
sprællede hele livet i aagerkarlekløer. 


VI. 


Hvad Junosza har sagt, maatte nødvendigvis siges. Det 
var en af kulørerne, denne gang en mørk, i det jødiske ka- 
lejdoskop. Den var anbragt paa sin rette plads. Men de 
polske forfattere plejer ellers ikke at understrege Jødernes 
negative egenskaber. De vil ikke nedsætte dem moralsk. 
Den naturalistiske skoles mørke farver har mærkelig nok 
ikke sværtet Jøderne som saadanne. Polakkerne har ikke 
villet hævne sig gennem litteraturen paa en dem generende 
modstander, og skønt det laa nær nok, har de ikke skabt 
nogen antisemitisk roman.”? Tværtimod, idealisering er et 
hyppigt fænomen. Det er Jøderne som tilværelsens miraku- 
løse foreteelse, der skaber stemning hos forfatterne, ube- 
vidst for dem selv. Ud fra denne stemning naaede Mickie- 
wicz til sin messianisme. Ud fra denne stemning har 
Wiktor Gomulicki, ellers som digter kun lige præsentabel, 
kunnet skrive det prægtige digt, El mole rachmim. Digteren 
overværer et jødisk bryllup i en snavset baggaard, og hand- 
lingen foregaar i de triste omgivelser, i daarligt klædte fat- 
tigfolks nærværelse trist og uskønt. Da istemmer chazen 
(kantoren) den gamle mindesang for de afdøde, El mole 
rachmim (som det er skik at synge i det tilfælde, hvor den 
ene af brudeparret har mistet sine forældre). Den pragt- 
fulde jødiske hymne toner mod himlen, mindende om men- 
neskelig forgængelighed, — »og de folk, der lydeligt kla- 
gede for herren, stolte ved deres store fortid, ved deres 
store smerte, de voxede vidunderligt for mine øjne og for- 
ædledes; ikke længer saa jeg de grimme pletter paa balda- 

chinen, ikke stødte mig Iceks klædedragt, ej heller Iceks 
navn, det dagligdags præg forsvandt fra de skæggede an- 
sigter, og jeg blev som et menneske, der drømmer ved høj- 
lys dag.” Og digteren føler sig hensat til en blomsterfyldt 
dal ved Libanons fod. 

Ogsaa Stanislaw Wyspianski, den nyere polske littera- 
turs ypperste digter griber til det jødiske menneskeepos. 
Det er det monumentale og verdensfjærne i jødedommen, 
der tiltrækker ham. 

Tadeusz Micinski's »Pater Faust« (1913) er en stem- 
ningsvækkende bog, i hvilken idéfyldte mennesker, der slet 
ikke er af denne verden, udtaler deres sære tanker og følel- 
ser. Her optræder præsten Faust, kaptajn i den pavelige 
garde, polsk insurgentofficer, forvist i Sibirien og viden- 
skabsdyrker, revolutionisten Peter, folkeopdrager og ateist, 
løsladt for en enkelt nat af gendarmerne mod kavtion og 
Imogiena, af jødisk byrd, uden fædreland, ‘fager som den 
peruanske kærlighedsgudinde, som en maaneskinsnat i sko- 
vene ved Lima. Pater Faust afholder en gudstjeneste, til 
hvilken der indfinder sig Polakker, Hviderussere og Litauere 
og en skare Jøder med deres rabbiner i spidsen, alle Iokkeđe 
af præsten Fausts patriotiske prædikener. Bagefter træder 
den polske bonde Wójcik frem, og idet han hentyder til Jø- 
derne, siger han blandt andet: »Hvorledes kan der være 
harmoni mellem Jøderne og os, naar min tro byder os at læge 
dine saar, din tro derimod at tilføje mig saar?« Denne sub- 
jektive betragtning dæmpes af følgende objektivisme: »Lad 
os ikke skabe had til nogen race eller noget folk. Polen er 
helt bleven forvandlet til et hadets land. Vi hader Tyskere 
og Russere, vi hader Jøder, og vi bliver hadede af Litauere 
og Ukrajnere, socialister og nationalister hader hinanden, 
og selv kirken, vor moder der opdrager os, kæmper med 
hadets vaaben. Lad os derfor holde bøn og anraabe om lys, 
som er mægtigere end hadet.« 

Disse selverkendelsens haarde ord, som Micinski lægger 

i munden paa den polske bondemand, staar i samklang med 
det drag af retfærdighedsfølelse, som udmærker den polske 
litteratur om Jøderne, Men den anviste løsning er slet ingen. 
Det jødiske problem er politisk, det er et politisk spørgsmaal 
i moderne forstand, altsaa ogsaa indbefattende sociale og 
økonomiske problemer. Dette føles ogsaa af den polske lit- 
teraturs mænd, men de har tradition for, at politik lader 
sig afgøre ad symbolsk vej. Saaledes i tidsrummet efter 
1831. Dengang galdt det fædrelandet, nu jødedommen. 
Mickiewicz’es aand svæver endnu over det polske aandsliv. 
Hans landsmand Antoni Lange drømmer endnu i Ig11 om 
en aandelig assimilation af jødedom og kristendom ved ud- 
rensning af det forgængelige og fremdragning af det ele- 
mentære, det vil for den jødiske religions vedkommende sige 
dens retfærdighedsbegreb, for den kristnes dens helligheds- 
begreb. Hvis f. ex. — hedder det — det hellige menneske 
Mickiewicz mødtes med det retfærdige menneske Spinoza, 
saa vilde de kunne forstaa hinanden. 

Hertil kan kun siges dette ene: I det af Lange anviste 
middel vilde lægedommen være at finde, forudsat at vi kun- 
de skabe andre mennesker. Men kunde vi det, da vilde og- 
saa lægedommen være overflødig. 


NATIONALE LÆNGSLER 
K 


Der gaar en forbindelseslinje fra Moses Mendelsohns 
studerekammer i Berlin til de polske Jøders Ghetto. Men- 
delsohns gærning i Tyskland kom i grunden for sent, og 
blev dér hurtig til et fortidsminde, men blandt Jøderne i 
øst fandt hans lære om emancipationen ivrige tilhængere, 
skønt de hverken var talrige eller forstaaende. Det var 
tidens rationalisme og oplysningsideer omsatte paa. jø- 
disk, d: v. s. med bevarelse af den jødiske religion, som 
fængede i sindene. De nye adepter kaldte sig maskilim 
'intelligensmænd’, de tørstede efter kundskab, kaskala, som 
de kaldte det, men de var i en rent forfærdende grad uvi- 
dende om, hvori denne efterstræbte, europæiske kultur 
egentlig bestod. De mest energiske drev det til at lære 
lidt tysk, de bekæmpede chasidismen, forresten uden syn- 
derligt held, de var gode hebraister og har bidraget me- 
get til den nyhebraiske litteraturs udvikling, de modarbej- 
dede rabbinismen ved en mere grammatikalsk fortolkning 
af Skriften, næsten en spirende textkritik, de var meget 
loyale, især under Nikolaj den Førstes tvangsregimente, og 
de var slet ikke folkelige. De ivrede mod jidiszsproget, 
men de skrev alligevel paa det samme sprog for ad den vej 
at bekæmpe det, ja de har æren af — meget mod deres vilje 
— at have bidraget til at skabe det litterært. Der var 
iblandt dem folk, som drømte om at grundlægge agerbrugs- 
og haandværkerskoler. Men alle er de i deres reformbestræ- 

belser bleven staaende paa halvvejen, fordi de i deres ud- 
vikling selv befandt sig paa halvvejen, paa et mellemsta- 
dium mellem middelalderlig og nyeuropæisk kultur.” Saa 
kom i begyndelsen af Alexander den Andens regering de 
virkelige assimilatorer, Jøder, som havde gaaet i russiske 
skoler og faaet en moderne opdragelse, og de distancerede 
dem fuldstændigt. I 6oerne og i begyndelsen af 7oerne 
sluttede mange sig kulturelt nøje til det russiske samfund, 
og ret betydeligt var deres antal, som antog kristendom- 
men. Kun faa maskilim overlevede disse decennier, Det 
er for tiden bleven mode i jødiske kredse at fordømme dem 
ret skaanselsløst. Man haaner dem for deres fjærnhed fra 
de jødiske masser, for deres formentlige kryberi overfor 
de Kristne, ja for det lidte nederlag. Men jeg har person- 
lig endnu kendt maskilim, og jeg mindes med vemod deres 
milde tolerance, deres idealisme og deres uendelige hæder- 
lighed, hvilket alt tilsammen gjorde enhver samtale med 
dem kærkommen. De tilhørte ikke den nuværende hadets 
verden. De, der har fældet den haarde dom over dem, er 
de endelige sejrherrer, nationalisterne, der ogsaa har over- 
vunden assimilatorerne. Deres attraa har flere former, og 
en af dem er sionismen. 

Man forstaar ved dette ord hyppigst den af Herzl grund- 
lagte retning, men udgangspunktet bør søges i Rusland. Her 
har bevægelsen sine kraftigste rødder og herfra har den 
stedse suget sine frodigste safter. 


IL 


Da Jøderne havde forladt Palæstina, rettede de straks 
deres tanker mod at vende hjem. Det ene var en følge af 
det andet. Men de udførte ikke deres forehavende, De 
mente, at det var forsynets bestemmelse, at de skulde føres 
tilbage til deres hjemstavn, og ansaa det derfor for utilbør- 
ligt selv at handle, og følgelig skete der intet. Næst efter 

den største ulykke, nemlig at de havde forladt deres fædre- 
land, var den næststørste den, at hjemvendelsen blev til et 
religiøst anliggende, forkyndt i Skriften og dernæst over- 
ført til gudstjenesten. Den blev i Talmud og Midrasz 
forbunden med messiasideen. Det religiøse moment for- 
stærkede hos de ypperste aander længslen efter Jerusalem 
til intensiv smerte, saaledes som vi ser det hos den middel- 
alderlige digter Juda ha Levi (1086—1145) i hans »Sang 
om Sion«, et digt, der i storladenhed, simpelhed og inder- 
lighed overgaar det meste af, hvad jødiske digtere ellers har 
sagt om deres gamle stammeland, end ikke undtaget den mo- 
derne hebraiske digter Chajm Bialiks pompøse poesier. Tan- 
ken om gensynet af Sion har vist sig at være udødelig. 
Den har vegeteret i de jødiske sind under hele diasporaen. 
Den har ikke altid været ensartet, idet snart det religiøse, 
snart det nationale moment har været det overvejende, og 
forskellen er endda ikke naaet til individernes bevidsthed. 
Det er en ideologisk imponerende tanke, og den er politisk 
ikke helt unaturlig. Napoleon fandt den ialfald kraftig nok 
til, at han i 1799 kunde udstede en opfordring til de afri- 
kanske og asiatiske Jøder om at slutte sig til ham for at 
genoprette det gamle Jerusalem. Almindelig kendt er den 
sionistiske idés behandling i den nyere litteratur, f. ex. hos 
Disraeli og George Elliot, ja vel ogsaa hos Moses Hess. 
Men tankens egentlige tilholdssted ligger dog lidt længere 
mod øst, hos kabbalistisk eller dog mystisk sindede rabbi- 
nere som Chajm Lorje 1 Frankfurt an der Oder, Elias 
Gutmacher i Grodzisk og Hirsz Kaliszer i Torun (Thorn). 
For dem var sionismen kun et middel til at frelse religio- 
nens renhed. Noget anderledes formede den sig i det rus- 
siske jødesamfund. Her læste man med begærlighed Perec 
Smolenskin’s hebraiske roman Am olam 'Det evige folk’ 
(1872), hvor forfatteren i slutningskapitlet Israels haab’ 
for første gang forsøger at udskille det nationale element 
fra den messianske idé."% Her holdtes længslen efter Je- 

rusalem levende blandt chasiderne, der efter Nachman fra 
Braclaw's exempel opstillede en valfart til Palæstina som 
en særlig fortjenstfuld handling. Her gjorde endelig den 
politiske undertrykkelse den sionistiske tanke naturlig. 

Bortset fra en række mindre tilløb andetsteds er sionis- 
men" praktisk talt opstaaet i Odessa. Byen blev grundlagt 
1794 af Katerina paa det sted, hvor Russerne i 1789 havde 
stormet den tyrkiske fæstning Hadzibej. Til dette nye, 
traditionsløse og internationale punkt med de store udvik- 
lingmuligheder strømmede øjeblikkelig talrige Jøder sam- 
men, Byen voxede, og med den ogsaa Jøderne, baade i an- 
tal og i selvbevidsthed. Mange af dem blev rige. Som 
exportører og overhovedet som mellemmænd erhvervede de 
ogsaa deres part i de ukrainske kornmarkers bugnende rig- 
dom. I Odessa, hvor havet aabnede horisonten ud til den 
vide verden, har nye ideer altid med lethed banet sig vej, 
byen har stedse været bekendt for radikalisme, og Jøderne 
har paa en vidunderlig maade forstaaet at sammenspinde 
denne med fortidens ortodoxi, Men Odessa har ogsaa haft 
ry for sine uforsonlige, reaktionære elementer, og sam- 
menstødene har givet genlyd over hele Rusland. Herved 
blev Jødernes stilling vanskelig. En anden kilde til utryg- 
hed var det, at Odessa befinder sig indenfor lillerussiske 
(ukrainske) enemærker, og dette omraade har altid været 
jødeforfølgelsernes klassiske land. 

De russiske pogromer i foraaret 1881 vakte blandt Jø- 
derne ikke blot forfærdelse, men ogsaa forbitrelse, og ingen 
bør dadle de store masser for, at deres gamle had til 
det kristne samfund blusede op i lys lue. Selv blandt 
intelligensen fulgte en reaktion. Jøder, der for længe siden 
havde brudt med deres fortid, frasagde sig ethvert fælles- 
skab med de Kristne og søgte tilbage til synagogen og til 
talmud. Og dog var pogromerne i virkeligheden ikke an- 
det end det vejrpust, der fik de slumrende emmer til at 
bryde ud i flammer. De er ikke den egentlige aarsag, men 

et tilskyndende moment, der tilmed ikke var ukært for na- 
tionalisterne. Derfor kunde jidiszdigteren Abraham Gold- 
faden udbryde: >» Meget jeg takker og priser Guds navn, 
fordi han har aabnet mine øjne; han har sendt pogromer 
over min by, de har vækket mig af søvne«. 1!" 

Denne betragtning er forstaaelig hos dem, der allerede i 
forvejen bærer den nationale følelse paa bunden af deres 
sjæl. 

Mosse Lejb Lilienblum og Leon Pinsker, bægge bosatte 
i Odessa, traadte under disse forhold, hver for sig, frem 
med et sionistisk program. Lilienblum, vistnok en tempera- 
mentfuld personlighed, havde allerede tidligere haft reform- 
tilbøjeligheder. Hans ungdomsminder var knyttede til en 
streng ortodoxi, og hans fader havde bl. a. lært ham at be- 
regne stjærnernes gang efter den hebraiske kalender. I en 
alder af 15 aar blev han gift, senere sluttede han sig til ma- 
skilimbevægelsen og krævede »en nøje forbindelse mellem 
livet og religionen.« Beskyldt af sine trosfæller for fritæn- 
keri maatte han fra sin litauiske hjemstavn (Kowno, Wilno) 
flygte til Odessa." Hans indlæg,"” der er fra efteraaret 
1881, danner et helt system og gør os bekendt med de stem- 
ninger, som rørte sig i store dele af det jødiske samfund. 
Han siger: »Jøderne i Europa er fremmede. En fremmed 
taales i familien som gæst, men ikke som familiemedlem, 
og naar han kommer i det tilfælde at genere værten i huset, 
saa minder man ham påa en høflig eller grov maade om, at 
han er fremmed og har at forføje sig bort. Paa samme 
maade taaler heller ingen nation de fremmede, der vover at 
konkurrere med dens egne, og følgelig er der for os kun én 
udvej, at høre op med at være fremmede. Svage aander og 
svage hjærner vil maaske pege hen paa en fuldstændig, ab- 
solut sammensmeltning som paa et lægemiddel mod alle 
onder. Ja, hvis vi i et arkiv skal begrave hele vor lidel- 
sesfyldte fortid, hele vor enestaaende historie, hvis vi hyk- 
lerisk skal antage vore omgivelsers overbevisninger, som 

vi dog ikke tror paa, og lade os opsluge af det store hav, 
saa vil vi, skønt fremmede, ganske vist i løbet af nogle 
aarhundreder indtil ukendelighed blive assimilerede af lan- 
dets indfødte befolkning, og det vil være forbi med Jødernes 
existens. Men bortset fra det lave i en saadan hyklerisk 
adfærd, bortset fra at vore efterkommere ved en saadan 
sammenslutning vil miste de prægtige egenskaber og ev- 
ner, der saa rundhaandet er tildelte den jødiske race, og 
som vi har ligesaa lidt ret til at berøve vore efterkommere, 
som et sundt menneske har moralsk ret til for pengenes 
skyld at gifte sig med en med en arvelig sygdom befængt 
pige; bortset endelig fra, at det overfor os fjendtligsindede 
store hav næppe gaar ind paa at opsluge os, kan vi over- 
hovedet ikke knytte nogensomhelst forhaabninger til en 
fuldstændig, absolut sammensmeltning. Ti sagen er den, at 
en saadan sammensmeltning vilde være en national død, 
og en nation kan ikke dø frivillig, I Europæere har med 
vold forjaget os fra vort fædreland [her sigtes til Romerne]. 
Da vi nu ikke selv er skyldige i, at skæbnen har ført os over 
til Eder, da vi som mennesker har ret til at existere, da 
I endelig ikke kan udstaa os, saa overlad os en saadan plet, 
en saadan afkrog, (takoj ugolok), hvor vi efterhaanden i 
løbet af adskillige aartier kan bosætte os, og hvor vi kan 
existere som værter og ikke som gæster, En saadan plet 
kan efter min mening udelukkende Palæstina være.« 
Halvandet aar efter er han i en ny serie af indlæg?” ble- 
ven mere bitter og uforsonlig. Han begynder med et fynd- 
sprog: »Skæbnen gør os til det, som vi selv vil være.« 
Han lægger ansvaret over paa Jøderne selv, gaar saa langt 
tilbage i historien som til delingen i Judas- og Israelsrige, 
harmes over Jødernes emigration til nabolandene allerede 
i oldtiden, paataler, at de efter udjagelsen af Spanien ned- 
satte sig netop ikke i Palæstina, men i forskellige andre defe 
af Tyrkiet, tugter dem, fordi de i vore dage i massevis 
strømmer til Amerika og sammenligner dem med Sigøj- 

nere, »og naar vore modstandere stiller os i række med disse, 
har vi ikke ret til at blusse op i hellig vrede.« Han paa- 
viser statistisk den herskende økonomiske elendighed blandt 
de russiske Jøder og udbryder i anledning af pogromerne 
1879 og 1881: »Hvilken glæde har de opbrændte, nedslag- 
tede og udryddede Jøder deraf, at Jødefolkets blod endnu 
stadig vedbliver at rinde, at det endnu længe, meget længe 
skal lide helvedeskvaler?« Jøderne mangler selvagtelse: 
»Vi anser os for lyksalige, naar en eller anden lærd Ikke- 
jøde bevidner, at vi ikke tilbereder paaskeretter af kristen- 
biod. Hvilken vanære, hvilken skændsel! Med bøjet ho- 
ved, næsten paa knæ, lytter vi opmærksomt til alle mulige 
bagvaskelser. Vi har pint helgenene, stjaalet hostier, for- 
giftet brønde, vi dræber kristne børn, vi er socialister, vi 
har faaet pressen i vor magt, vi er ateister og fanatikere,« 
o. s. v. De ortodoxe Jøder venter sig frelsen af Messias, 
intelligensen af fremskridtet, men Lilienblum tror heller 
ikke paa dette, ti det religiøse had kan fjærnes, det natio- 
nale aldrig, da det er et instinkt, ti afstamningen er grund- 
laget for enhver nationalitet, og saa længe der existerer na- 
tioner, maa der existere nationalhad. Da nu Semiter og 
Arier er uforsonlige modsætninger, maa de skilles. — Han 
foreslaar derfor at grundlægge et »Selskab til koľonisation 
af Palæstina og Syrien.« De nødvendige midler vil kunne 
skaffes til veje ved en frivillig selvbeskatning. 

Saa vidt var Lilienblum naaet i januar 1883, og hermed 
er i hovedsagen sionisternes program fastslaaet. Som per- 
sonlighed er-han ikke særlig fremragende, men som type 
er han interessant. Gennem ham lyder hans russisk-jødi- 
ske samfunds røst, ja bortset fra nuancer, der er værdifulde 
for dem, der vil efterspore den jødiske nationale tankes 
snævre stier, er argumentation og stemningsfundament det 
samme hos alle Sionister, der herved danner et stort, aan- 
deligt broderskab. T.ilienblum er patriot. Typisk er hans 
selvfølelse, hans nationalstolthed, hans afvisning af tanken 

om en forsoning med de Kristne, hans anstrengelse for at 
uddybe svælget, hvoraf tillige hans oprigtighed fremgaar 
(ti det hedder »I Europæere, vi Jøder«), samt hans ufor- 
dragelighed. Derfor gaar han løs paa den ædle Moses 
Mendelssohn, fordi denne hævdede, at Jøderne ikke er no- 
gen nation, men kun et trossamfund, »Hvor megen dumhed, 
hvor megen modbydelighed, (merzosti) og hvor meget hyk- 
leri ligger der ikke i denne fornægtelse.« Han er i virkelig- 
heden nationalist til fingerspidserne, prototyp for en talrig 
yngel. Han vil ikke anerkende fuldt berettigede russiske 
krav. Han beklager f. ex., at der af rabbinere, af »navn- 
kundige talmudister og hebraister« kræves kundskab til no- 
get saa verdsligt som algebra, geometri og russisk sprog, 
han finder, at Jøderne spiller lakej overfor deres herrer, 
naar de som i Ungarn er gaaet ind paa, at undervisningen i 
religion i de jødiske skoler meddeles paa ungarsk, eller naar 
Jøderne i Warszawa forandrer deres jødiske navne til pol- 
ske, og han sørger over, at Jøderne ved at gøre krigstjene- 
ste i de moderne hære tjener en fremmed nationalsag, og en 
af grundene til, at han ikke kan anbefale Amerika til ko- 
linisation for Jøderne er den, at selv om der her kunde til- 
deles dem et særskilt omraade, saa kunde det maaske en- 
gang i tiden falde Yankeyerne ind at ville erhverve sig jord 
inden for dette nye jødeland, Vi ser tydeligt hos Lilien- 
blum, at den nationaljødiske tanke har optaget visse ele- 
menter hos den almindelige europæiske nationalisme, Han 
forudsiger skarpsindigt eller snarere skarptfølende dennes 
tiltagende væxt, og hans spaadom fra 1883 er desværre 
gaaet i opfyldelse. Han minder om de nye nationale staters 
genrejsning, om Grækenlands, Ungarns, Italiens, Balkan- 
landenes, han minder ligeledes om, at det gamle testamentes 
kultur var national og kun kendte nationalriger, og samti- 
dig med, at han paastaar, at antisemitismen er oprunden af 
nationalismen, tilføjer han et andet sted forklarende, at den 
kun er en ukrudtsplante, der voxer op af den frodige natio- 

nale idé. Det er nemlig denne, som det gælder for ham om at 
forsvare, ti nationalismen er, siger han, ikke reaktion, men 
det ægte fremskridt, og »kilden til alle vore ulykker, den 
nationale idé, kan og bør blive vor frelse.« 

Midt imellem første og anden halvdel af Lilienblums 
skrift falder Leon Pinskers »Autoemancipation«!”! fra sep- 
tember 1882. Pinsker var en anset læge. Han havde i 
mange aar arbejdet med iver for en jødisk tilslutning til 
russisk kultur og raset mod »den skammelige jargon« (ji- 
diszsproget), da omslaget indtraadte i 1881. Hans afhandling 
indeholder paa det nærmeste de samme argumenter som 
Lilienblums og er sikkert paavirket af dennes første af- 
handling, men den frembyder langt fra den samme psykolo- 
giske interesse, Den er ikke saa aabenhjærtig, men den er 
mere konsekvent i tankegangen, den søger ikke efter aarsa- 
gerne til den jødiske misére, men konstaterer blot den fore- 
liggende situation, den giver ingen historiske udkig, men 
naar til sine slutninger ad rent logisk vej, og man føler, 
at sagen har været gennemtænkt af forfatteren de hundreder 
af gange, saa at han ikke lægger mærke til, at de samme 
argumenter gentages med andre ord, Teserne er af saa al- 
mindelig beskaffenhed, at de kan passe paa alle Jøder. Af- 
handlingen er da ogsaa nok saa meget beregnet paa udlan- 
det som paa de russiske Jøder, og den er affattet paa tysk. 
Men den forblev næsten ubekendt i Tyskland. 

Imidlertid begyndte det at gære i Odessa. Der samlede 
sig en lille kres af entusiaster. Nulevende deltagere har for- 
talt os om den overstrømmende begejstring, det vakte, da 
»gnisten tændtes i den jødiske nationale bevidsthed og den 
jødiske nation genopstod.«!?? Der var iblandt disse folk 
mænd, som øjeblikkelig drog afsted til Palæstina, tog 
spaden i haanden og gav sig til at opdyrke deres fæ- 
drene jord. Selskabet »Sions venner« søgte at iværk- 
sætte en systematisk kolonisation, Pinsker blev dets 
præsident, Lilienblum dets sekretær. Men det var onde 

aar for friheden, det galdt om at være forsigtig for ikke at 
vække regeringens mistanke, og et beslægtet samfund 
Bne Mosze (Moses' sønner) virkede i største hemmelig- 
hedsfuldhed. I 1884 afholdt kolonisationsvennerne et mø- 
de i Katowice i Øvreschlesien nær den polske grænse; her 
indfandt sig bl. a. ogsaa tyske Jøder, Men allerede de føl- 
gende møder fandt sted i Druskieniki (1887) og i Wilno 
(1889), altsaa i polsk Litauen, udenfor tysk indflydelses- 
sfære, De russiske Jøder maatte vedblivende bære hele be- 
vægelsens byrde, og den oversteg langt deres kræfter. Det 
kneb ogsaa med de organisatoriske evner, 

Social organisation et en temmelig ny fremtoning. Dens 
grundlag er social disciplin. I middelalderen var den om- 
trent ukendt og vegeterede kun under kirkens autoritet. 
Blandt de slovanske nationer besidder Tjekkerne og Po- 
lakkerne evnen til organiseret sammenslutning i høj grad, 
Russerne næsten slet ikke. De vesteuropæiske Jøder var 
allerede før sionismen udmærket organiserede, nærmest i 
filantropisk retning de østeuropæiske ikke fuldt saa godt. 
Men de sad inde med minderne om et tidligere selvstyre, og de 
ejede derved historisk uddannede muligheder for social sam- 
virken. Disse evner ventede blot paa et exempel for at ud- 
vikle sig. 

Organisatoren var Theodor Herzl. 


TIT. 


Han var aandelig set født, før han kom til verden. Hans 
tanker havde allerede før den tid levet dulgt i Jødernes 
sind. Han stillede dem frem i lyset, og da de erkendte dem, 
genkendte de med det samme sig selv. 

Han er den nyere tids berømteste Jøde, og han er tillige 
1 sionistiske kredse anset for den største Jøde. For de rus- 
siske Jøder er hans minde en helligdom, Sokolow kalder ham 
et geni,” Pasmanik ser i ham Jødernes ukronede konge.” 

Hans billede hænger i tusinder af jødiske hjem. Man træf- 
fer det hyppigt i den polske og russiske Ghetto, i de fattige 
hytter, hvor Europa kun kendes som noget uendeligt fjærnt 
og fjendtligt. Det fremstiller en æde! semitisk type, en af 
de allersmukkeste, med svagt bøjet næse, kødfulde læber, 
et velplejet og fyldigt skæg, der synes at være ravnsort, og 
melankolske øjne. Saaledes kunde Saul have set ud. Under 
frygt og bæven skrev hanpaa sin »Jødestat«. Han hengav sig 
under arbejdet uvilkaarligt til sin naturs digteriske tilbøjelig- 
hed og grebes til tider af angst for, at resultatet kunde blive 
et poem, Han fortæller i sin selvbiografi, at han ligesom 
Heine mærkede ørnevingers susen over sit hovede, Hver 
dag arbejdede han paa skriftet indtil fysisk udmattelse, og 
om aftenerne hørte han Wagners musik, især Tannhäuser. 
De aftener, paa hvilke der ikke blev opført operaer, følte 
han tvivl om sine tankers rigtighed.” Men han var dog 
ikke mere digter end, at han følte, at det galdt om at være 
praktiker, og da han læste sit manuskript op for en ven og 
denne brast i graad, — ikke af rørelse, men af medynk, ti 
han troede, at Herzl var bleven sindssyg, — opgav han sin 
plan. Først efter en række indre kampe genvandt han sin 
selvtillid og udgav sit skrift, Det var i 1895. Bogens ind- 
hold er bekendt nok og skal her kun berøres flygtigt. Nød- 
vendigheden af en udvandring, et punkt, som han ofte kom- 
mer tilbage til i sine andre skrifter, og som hos Lilienbaum 
og Pinsker er saa udførligt begrundet, er her stillet i anden 
række, medens der især er lagt vægt paa, hvorledes jøde- 
staten tænkes dannet og indrettet. Selve titlen »Der Juden- 
staat«, indeholder en god portion agitatorisk kraft. Frem- 
stillingen er en saadan, at den i øjeblikket fremkalder den 
illusion, at det, der skal tilvejebringes, allerede er udført, 
og vi ser, at det hele ikke er noget hexeri. Læseren sugge- 
stioneres og tror paa den betingede realitet, Alle momenter 
fastslaas i en lapidarisk stil, der ikke taaler modsigelse. En 
millionfond skal give pengene, en kolonisationskomité skal 

styre. Emigrationen tænkes at vare flere aartier og foregaa 
gruppevis under ledelse af rabbinere. Der bygges synago- 
ger, skoler, hospitaler og arbejderboliger, og der indføres 
en syvtimers arbejdsdag o. s. v. Herzl afgør ikke, hvor 
Jøderne skal drage hen, han vakler mellem Argentina og 
Palæstina, men hans sympati hælder naturligt over mod det 
forjættede land. Og han fastslaar det centrale, »Sionismens 
definition«, som det hedder, nemlig at det gælder om at 
skabe »et offentligt, ved lov sikret hjemsted for de Jøder, 
som ikke kan eller vil assimilere sig i deres nuværende 
bopæle.« 

Herzls storhed beror ikke paa, at han har skrevet Jøde- 
staten, men paa, at han har formaaet at lægge grundvolden 
under den virkelige jødestat, at forvandle alle forberedende 
tanker til en realitet. Han har organiseret dér, hvor der 
tidligere herskede kaos, han har indført de sionistiske kon- 
gresser, disse jødiske nationalforsamlinger, — den første i 
Basel 1897 —, og han har nærmet de østlige og de vestlige 
Jøder til hinanden. Det havde hidtil været en ældgammel 
tradition, at indre jødiske anliggender skulde afgøres ube- 
mærket, i det skjulte, men Herzi aabnede alle døre og slog 
til lyd i alle kulturlande, idet han hævdede, at sionismen 
tillige var et verdensproblem. Dette er moderne, Og han 
blev den store organisator, fordi han forstod at benytte de 
i Vesteuropa gængse, fuldt udviklede former for organisa- 
tion, som i Rusland var dels ukendte, dels — af politiske 
grunde — uanvendelige. Han henvendte sig ogsaa til de 
jødiske pengemænd, til sultanen og til kejser Wilhelm, 
hvem han beundrede med en underdanighed, som om han 
havde kunnet være en Napoleon. Den tyske kejser synes at 
have sat hans fantasi i sving, og Herzi spaar, at han endnu 
vil udrette mange, store ting. Men Herzl er hverken i » Jøde- 
staten« eller i sine senere skrifter saa umiddelbar, som 
det kunde synes efter hans egen paastand. Planen om Jøde- 
folkets hjemvenden til Palæstina tiltalte hans digteriske 

indbildningskraft, men dens gennemførelse skyldtes hans 
praktiske greb paa livet. Han ræsonnerer for meget over 
sin egen taktik, til at den som et kildevæld kan være rislet 
frem af hans hjærtes inderste, Allerede da det i begyndel- 
sen af 1895 gærede i hans hjærne, medens »Jødestaten« 
endnu var under forberedelse, viste han sig som en dygtig 
general, der forstaar at drage fordel af menneskene, Han 
korresponderede og samtalede dengang med baron Hirsch, 
og for ikke at skræmme den jødiske Krøsus, erklærede han 
paa forhaand, at han ikke nærede hensigter i retning af hans 
pengepung, men i virkeligheden var disse netop hoved- 
punktet i hans henvendelse. Han forstaar sig godt paa men- 
nesker, naar han i sit forsvar for den fantastiske, sionistiske 
tanke i et brev til baron Hirsch bemærker: » Ved De, hvor- 
af det tyske rige er opstaaet? Af drømmerier, sange, fan- 
tasier og sortrødgyldne baand. Og i løbet af kort tid, 
Bismarck har blot rystet det træ, som fantasterne har plan- 
tee Ja, kun det fantastiske er i stand til at gribe men- 
nesket.« Og han kender reklamens og forfængelighedens 
magt over folk, naar han som agitationsmiddel foreslaar at 
udsætte ærespræmier for jødisk heltedaad, jødiske opfindel- 
ser, fremragende jødiske ydelser i kunst og litteratur 
o siy. 

Herzl har agiteret for sin idé i en mængde foredrag 
og afhandlinger og har varieret det sionistiske tema med 
største kunst. Man læser gerne de gamle tanker i den nye 
form. Han er helt igennem journalisten, overfladisk al- 
sidig, smidig og en ikke daarlig dialektiker. Som skribent 
er han i grunden taler. Han har en evne til at gaa paa, der 
bestikker ved sin tilsyneladende naturlighed og frejdighed. 
Han indrømmer beredvilligt mulige fejltagelser, synes der- 
ved upartisk og vækker tillid. Han kender paa en prik 
Jødernes smaafejl, som han gærne udhæver for til gen- 
gæld rosende at overdrive deres positive egenskaber. Jøder- 
nes historie er han ikke synderlig fortrolig med, og om for- 

holdene i Rusland har han kuu hørt af sine trosfæller, følge- 
lig i en farvet fremstilling, (først senere besøgte han dette 
land). Han anede heller intet om sine russiske forgængere 
i Odessa. Det meget fælles, der findes mellem ham og dem, 
beror paa fælles emne, fælles smerte og fælles jødisk aand. 
Men Herzl er mere human. Han er f. ex. i følge sagens 
natur ligesom sine russiske landsmænd en modstander af 
Mendelssohn, men han rakker ham ikke ned, men kalder ham 
for den ædle prøjsiske filosof, og han er frisindet nok til 
ogsaa at yde den forhadte antisemitisme retfærdighed; han 
indrømmer, at den til en vis grad er »en nødværge« og at 
Jøderne danner »en frygtelig konkurrence« for den kristne 
middelstand. Men ved siden heraf er han ensidig, idet ud- 
gangspunktet for al hans tankegang er Sion, der bliver 
universalmidlet for alle onder, og al argumentation maa 
læmpe sig efter dette. Derfor mener han og tror paa, at 
Jøderne overalt ærligt har forsøgt at gaa op i de dem om- 
givende folkegrupper og blot har villet bevare deres fædres 
tro, Overfor dem, som ikke anerkender sionismen, kender 
han ingen skaansel. Dette gælder de saakaldte protestrab- 
binere, der mente, at sionismen staar i modstrid til jøde- 
dommens messiasforjættelser. 

Ogsaa den elskelige, upartiske Anatole Leroy-Beaulieu, 
Jødernes prøvede ven, fik sit besyv, saa snart han traadte 
frem med sine tvivl og vovede at stille sin franske nationa- 
litet op mod den jødiske, ti Herzl anerkender i det jødiske 
problem kun et enten—eller, (»Welf oder Waibling«). Paa 
den anden side angriber han ogsaa Alliance israélite univer- 
selle, fordi den som en international jødisk forening let 
kunde blive ham en konkurrent, tilmed da den ikke stillede 
sig synderlig velvillig overfor sionismen i dens begyndelse. 
Den senere herskende snævertsynede nationalisme var 
Herzl fri for, og han erklærede følgelig, at Jøderne i frem- 
tidens Palæstina burde vænne sig af med Ghettosprogene, 

altsaa ogsaa med jidisz, der for tiden er de polske Jøders 
schibboleth. Saaledes tænker en mand, der ikke vil være 
mere ensidig end nødvendigheden byder.” 


IV. 


Sionismen har beredt iagttagere af folkepsykologiske 
fremtoninger en overraskelse. Det har vist sig, at den jø- 
diske psyke var et meget sammensat fænomen, og at man 
hidtil langtfra havde ført sonden dybt nok ned. Den kends- 
gærning, at mange tusinder af Jøder pludselig erklærede 
sig for Nationaljøder, gav anledning til eftertanke. Mindst 
undrede man sig i Østeuropa, fordi man her havde vænnet 
sig til at betragte Jøderne som noget for sig selv, dels som 
en særlig samfundsklasse jævnsides med adel, smaaborgere 
og bondestand, dels ogsaa som en særskilt nation, saa at 
kun manifesteringen, men ikke existensen af en jødisk na- 
tionalfølelse vakte opmærksomhed. Men i Vesteuropa følte 
man sig desorienteret. Her var der Jøder, som erklærede 
sionismen for en utopi, men der var ogsaa saadanne, for 
hvem jødedommen hidtil havde været et blot minde uden 
dybere værd, og som. nu stod frem, slog sig for brystet og 
bekendte deres tilslutning til den jødiske nationalitet. For 
antisemiterne var dette en stor triumf, da de altid havde 
paastaaet, at Jøderne kun paa skrømt havde antaget de for- 
skellige folks nationaliteter, blandt hvilke de var bosatte, 
hvad der atter fra jødisk side var bleven stemplet som bag- 
vaskelse. Og nu vidnede selve kendsgærningerne i deres 
faveur. Sionisterne lagde ingenlunde skjul herpaa, De 
optog endog antisemiternes raceteori, læren om den semi- 
tiske og ariske races uforsonlighed. Til gengæld modtog 
antisemiterne med anerkendelse den sionistiske teori om 
nødvendigheden af en udvandring, og under de af sionismen 
fremkaldte voldsomme polemikker opdagede de yderlig- 
gaaende i bægge partier, at de havde generende mange 

fællespunkter, Ti den ene nationalist forstaar den anden 
nationalist fra den modsatte lejr. 

Overrabbineren i Wien Dr. Güdemann erklærede, at Jø- 
derne ikke er nogen nation, ti deres mission er at over- 
vinde den nationale idé og at føre menneskeheden bort fra 
den snævre egoistiske nationalisme og over i humanitetens 
frihed. Disse smukke ord vakte sionisternes vrede,og baade 
Herzl! og Max Nordan!” opponerede. Og de havde ret- 
ten paa deres side. Fakta viste det. Jøderne er en nation, 
men ikke i samme betydning som andre. Der lever ved 
Lebasøen i Pommern omtrent 100 Slovintsere,”?" Europas 
mindste folk, nær beslægtede med Kaszuberne og direkte 
efterkommere af de Vender, der ved deres hærtog i mid- 
delalderen gjorde de danske farvande usikre. Deres dage er 
talte, om nogle faa aar vil de være uddøde som folk. Men 
saalænge de endnu taler deres slovanske modersmaal, ud- 
gør de i højere grad en nation (i ordets sædvanlige betyd- 
ning) end Jødernes 13 millioner, ti de har et eget sprog og 
et eget territorium. Men dette betyder ingenlunde, at Jø- 
derne ikke er en nation. Den jødiske nation ligner ingen 
anden af jordens nationer, fordi dens skæbne ikke ligner 
noget andet folks, men derfor er den der alligevel. Den 
gør sig i høj grad bemærkbar, men den har ingen sikre 
grænser, den er indfiltret i andre nationer, og den betyder 
f. ex. ikke franske Jøders + tyske Jøders + polske Jøders 
-+ alle andre Jøders nationalitet, men derimod det alle 
grupperne iboende fælleselement + eventuelle i visse af 
grupperne særlige elementer, og bægge dele lader sig ikke 
kontrollere, Her kommer vi til kort med de gængse defini- 
tioner af nationalitet, og de psykologiske muligheder er 
mangfoldige. Den ældgamle, tidligere for det meste ube- 
vidste faktor i jødeheden, nemlig at Jøderne ikke vil være 
som de andre, er under den nye nationale bevægelse bleven 
til en bevidst følelse; oppositionen mod de ikkejødiske na- 
tioners ejendommelighed er for øjeblikket den mest reale 

faktor i den jødisk-nationale bevægelse, ti "fjenden har for- 
enet os’, som visse sionistkrese har for vane at sige, men 
hermed er spørgsmaalet ingenlunde udtømt. 

Det samme gælder det enkelte individ. Det har ondt ved 
at finde sit eget nationale jeg, det vil sige at afgrænse sig 
overfor sig selv, overfor sin egen tradition og sine om- 
givelsers, da de to begreber stadig flyder over i hinanden. 
Hvad Jøderne tidligere har kunnet lade henstaa uafgjort, 
det kræver i vor tid en afgørelse, og det er netop de ypper- 
ste aander, der lider under halvheden. Ogsaa Herzl er et 
exempel. 

Han var født i Budapest som søn af en velhavende jø- 
disk købmand. Han besøgte først cheder'en, men blev se- 
nere anbragt i et gymnasium, studerede jura ved universi- 
tetet i Wien, blev juridisk kandidat, men brød af og be- 
gyndte at skrive i bladene og for teatret. Fra 1891—95 var 
han Neue Freie Presses korrespondent i Paris. Han var 
dengang en udpræget Europæer og modernist, uden inter- 
esse for det jødiske spørgsmaal, fremmed for mit folk’, 
som han selv siger. Han fortæller ganske vist, at en bog af 
antisemiten Dühring, ”i lige grad fuld af had og aand’, i 
aaret 1882 gjorde et dybt indtryk paa ham. Han var den- 
gang toogtyve aar gammel. Men gennembruddet er langt 
senere, I en af sine feuilletoner, i hvilken han omtaler et 
af Alexander Dumas den yngres dramaer erklærer han den 
tanke, at Jøderne bør vende tilbage til Palæstina, for ab- 
surd.! Lidet anede han dengang, at hele hans livsgærning 
skulde være viet kampen for dens virkeliggørelse. Det var 
først, da han overværede Dreyfusprocessen i Paris 1894, 
saa den anklagede blive ført ind i retssalen og hørte mæng- 
dens raab nede paa gaden ”å mort les juifs’, at han efter 
egen tilstaaelse blev sionist. Men han er derfor endnu in- 
genlunde klar over sig selv, Modsigelser kan paavises i 
hans skrifter i mængde. Han føler religionens almagt i jøde- 
heden, men han er saa moderne, at han stiller nationalitets- 

følelsen i spidsen, og derfor siger han til de franske Jøder, 
der som assimilerede kunde tænkes at ville bekæmpe sionis- 
men: ”I er Franskmænd af den mosaiske tro, bland Eder 
derfor ikke i vore indre sionistiske anliggender, ti de ved- 
rører kun Jøder” Derfor kunde den næsten konfessionsløse 
Wienerjournalist i »Jødestaten« foreslaa, at de hellige 
kristne steder i Palæstina i tilfælde af landets erhvervelse 
ved Jøderne skal erklæres for exterritoriale og bevogtes af 
en særlig af Jøder bestaaende æresvagt. Han var indifferent 
nok til at mene, at de Kristne vilde betro Kristi grav til 
Jødernes omsorg, og han var tillige for lidt Jøde, — reli- 
giøst set —, til at forstaa, at de østeuropæiske Jøder vilde 
gribes af rædsel og harme ved den blotte tanke, at deres 
trosfæller skulde besmitte sig ved en saadan gærning. Paa 
den anden side viser han ofte den dybeste ærbødighed for 
ortodoxien. »Hær og klerus skal holdes i højeste ære,« 
siger han i sin fremstilling af fremtidstilstanden i Palæ- 
stina, ja udvandringen tænkes at foregaa gruppevis, og i 
spidsen for hver gruppe skal der staa en rabbiner, og rab- 
binerne skal begejstre menigheden for den sionistiske sag. 

Da Heinzl nedskrev dette forslag, har han næppe følt 
nogen jubel over denne indrømmelse til klerikalismen, men 
der har samtidig været en anden side af hans jeg, som har 
længtes efter, at udvandringen skulde foregaa netop saa- 
ledes, og saa har han fæstet ordene paa papiret. Herzl 
bliver i tidens løb stadig mere Jøde, den af ham vakte 
sionisme kastede sine reflexer tilbage paa ham, og bekendt- 
skabet med de polske og russiske Jøders ortodoxi virkede 
paa ham som en bebrejdelse. Svælget mellem Jøder og 
Kristne uddybedes for ham, og hans sjæl bliver »et eneste 
bloddryppende saar.« Denne udvikling fremgaar af en lille 
skitse, der under en gennemsigtig forklædning indeholder 
bidrag til Herzls sjælelige tilstand "Der var engang en 
mand, som dybt i sin sjæl havde følt den ulykke at være 
Jøde. Han var kunstner og velhavende og tænkte ikke 

over sin byrd eller sine fædres tro, indtil ”det gamle had 
brød frem under et moderne slagord’. Antisemitismen førte 
ham tilbage til jødedommen, først uvilkaarligt og uanet, 
derpaa antog hans jødiske følelse form af en bevidst idé. 
Og han begyndte at iagttage sig selv. Som kunstner og 
nutidsmenneske var han voxet sammen med mange ujødiske 
vaner og havde antaget mange tilbøjeligheder, som van- 
skeligt lod sig fjærne, fordi de hidrørte fra de nationale 
kulturer, som han skyldte sin udvikling. Han spekulerede 
over, hvorledes han skulde forlige disse fremmede elemen- 
ter med sin tilbagevenden til jødedommen, og han betoges 
af tvivl om, hvorvidt en saadan udjævning overhovedet var 
mulig. Men saa skulde da i det mindste det følgende slægt- 
led opdrages til at betræde den rette vej. I mange aar 
havde han ikke fejret Makkabæernes minde, men nu be- 
sluttede han, at festens kærter skulde lyse op for ham og 
hans børn. Og han købte en niarmet lysestage, og alt me- 
dens lysene tændtes, forklarede han børnene festens betyd- 
ning, gennemgik Israels historie, det han vidste, og det var 
ikke særdeles meget, men ved de historiske minder og kær- 
ternes skin blev fortiden levende i ham, og da han lod bør- 
nene genfortælle det fortalte, forekum det ham rigt og 
herligt.”?? 

Den højtidelighed, som Herz! sigter til, er Chanuka- 
festen, indvielsen af lysene, et minde om Makkabæernes sejr 
og templets fornyede indvielse. I løbet af 8 dage tændes 
hver aften et nyt lys, saaiedes at der hver dag føjes et nyt 
til det foregaaende. Højtideligheden minder ved lysene om 
den kristne jul og er en stor glæde for børnene, I de jødisk- 
polske hjem er der til festen knyttet en børneleg, drederel,™ 
en slags spillen top forbunden med gætning, som Herzl dog 
ikke synes at have kendt. Hans fortælling er stemningsfuld, 
men den bringer ingen løsning af problemet om at forlige 
den europæiske nutid med den hebraiske fortid. Den er 
tværtimod et smertefyldt minde og en opgivelse, Men han 

haaber paa, at hans børn skal finde løsningen. Det næste 
slægtled skal frelses, medens det endnu er tid, siger han. 
Det skal opdrages til religiøst at blive ortodoxe Jøder, til 
nationalt at føle Makkabæeraanden levende i sig. Herzl 
ansaa utvivlsomt dette for et fremskridt. 


V: 


Herzl døde i 1904. Max Nordau blev hans arvtager. 
Næppe er nogen med større ret bleven kaldt en moderne 
aand. Han er vor tids litterat par excellence, forfatter 
paa de tre verdenssprog, ikke ueffen som kritiker, udmær- 
ket som taler, og i særlig grad egnet til at beherske de store 
træk af nutidens kultur. Denne mand har i en aarrække 
været sionisternes aandelige herold, en glødende, jødisk 
patriot. Man husker ham fra ”Konventionelle Lügen der 
Kulturmenschheit” og ”Paradoxe' som en noget spydig, ofte 
ubarmhjærtig iagttager. Men overfor jødefolket standser 
skepticismen, ja endog kritikken, og man træder med ham 
ind i den hellige lund. Navnet Jerusalem vækker ærefrygt 
og ømhed, og Nordau føler, i hvor høj grad 'vi i vort hjær- 
tes inderste er vedblevne med at være Jøder, selv de iblandt 
os, der i størstedelen af deres liv ikke har haft nogensom- 
helst samfølelse med den levende jødedom.” Og ligesom 
Herzl trøster han sig med fremtiden, med at det nye slægt- 
led, som forener en dyb, jødisk følelse med helt moderne, 
helt europæiske anskuelser, skal forynge jødedommen, med 
at unge doktorer fra alle fakulteter skal genfinde deres 
races og deres overhevisningers stolthed. Det messianske 
løfte er for Nordau hemmeligheden ved det jødiske folks 
udødelighed. Et folk, som faar sig selv til at tro, at dets 
Messias allerede er kommen, er netop gaaet glip af den 
messianske tros »allerfineste betydning og værd«, og et 
saadant folk aflægger derved vidnesbyrd om, at det ikke 
er et saa ophøjet symbol værdigt. Vort messianske ideal 

er højt og fjærnt som en stjærne. Det er evigt som en 
stjærne. For den troende er det et levende haab. For den, 
der ikke tror, men forstaar, er det et stolt symbol, hvis 
styrke netop er dets uopnaaelighed.”" 

Her foreligger et aabenbart kompromis. Symbolet, rea- 
litetens stedfortræder, skal erstatte religionens tabte paradis, 
men gør det kun daarligt, Nordaus poetiske betragtning 
udfylder ikke den tomme plads, der blev tilbage efter den 
naive tros flugt. Hans filosofi, at symbolets uopnaaelighed 
er dets styrke, er for Nordau ikke selvoplevelse, men kun en 
frase, som den gamle spotter tidligere selv vilde have haa- 
net. Han befinder sig i grunden slet ikke vel tilpas inden- 
for det religiøse problem, men som sædvanlig er det ogsaa 
her det nationale problem, som ubønhørligt har trukken 
religiøse efter sig. 

Nordau er dristigere i sine slutninger og mere konse- 
kvent end Herzl. Han paastaar, at han oprindelig var et 
klassisk exempel paa en tysk patriot. ”Hvis nogen havde 
vovet at kaste den ringeste skygge paa mit tyske fædrelands 
ære, vilde jeg have givet ham en ørefigen og øjeblikkelig 
være bleven hans dødsfjende; jeg ansaa Tyskland for mit 
fædreland og ærede det som min egen mor. Men efter- 
haanden som jeg blev ældre, kom jeg til den overbevisning, 
at jeg til en vis grad følte mig fremmed i Tyskland. Man 
drog altid min glødende patriotisme i tvivl, man tog ikke 
hensyn til den, man bebrejdede mig uafladelig min jødi- 
ske byrd. Mine bedste, mine reneste følelser, blev bru- 
talt nedtrampede og haanede. Saaledes indsprøjtedes lang- 
somt, men systematisk tvivlens og bitterhedens gift i min 
Sjæl 

Her foreligger i bedste tilfælde et selvbedrag. Nor- 
dau har aldrig været tysk patriot. Ellers havde han ikke 
kunnet ophøre at være det. Ti det er det ejendommelige 
ved nationaliteten, at den, der frasiger sig den, aflægger 
derved vidnesbyrd om, at han aldrig har haft den. Følge- 

lig gaar man ikke over fra at være glødende tysk patriot 
til at blive ligesaa glødende jødisk patriot. Heller ikke er 
det tænkeligt, at Nordau nogensinde, f. ex. ved forfølgelser 
eller mistænkeliggørelser, skulde bringes til at opgive sin 
nyantagne jødiske nationalitet, naturligvis fordi den i vir- 
keligheden er hans gamle. Dog kan der i visse tilfælde 
indtræde en addition. Man kan have en dobbelt nationa- 
litet, man kan til den oprindelige føje en ny, vel at mærke 
forudsat, at de ikke er indbyrdes modstridende. En Dansk- 
Amerikaner hører ikke op med at være Dansk, fordi han 
assimilerer sig i Amerika. Tanken om et Enten—Eller 
existerer overhovedet ikke for ham. Derimod behersker 
den aldeles sionisternes ideologi. 

Sionismens stejle nationalistiske standpunkt fremkaldte 
angreb ikke blot paa den nye retnings tilhængere, hvad der 
var naturligt, men ogsaa paa Jøderne overhovedet, hvad 
der ligeledes var forstaaeligt, men mindre berettiget. De 
blev alle som én mistænkelige som folk, der kunde falde 
fra, hvad øjeblik det skulde være. For at forsvare sioni- 
sterne skrev Nordan en afhandling Patriotisme og sionis- 
me”, i hvilken han søger at godtgøre, at disse to begre- 
ber ikke udelukker hinanden. Det er et rigtig daarligt ind- 
læg, saaledes som man kunde vente det, naar selv en bega- 
vet mand forsvarer en skrøbelig sag. Atter her slutter 
Nordau et kompromis, idet han trykker patriotismen ned 
ved at fremstille den som en følelse af kærlighed til hjem- 
stavnen og af taknemmelighed mod det samfund, vedkom- 
mende lever i. Men de varme ord og stærke følelser møder 
vi ikke i hans indlæg, dem har han øjensynlig kun tilovers 
for sionismen. Patriotisme d. v. s. patriotisk færd kan 
ganske vist tænkes uden nationalfølelse, men den kan ikke 
existere paa baggrund af en nationalfølelse, som virker i 
modsat retning. (F. ex. har en Englænder, der deltager i 
den græske frihedskrig, ingen græsk nationalfølelse, men 
han er, rent forbigaaende, en græsk patriot). Sionisterne 

kæmper nu netop for, at Jøderne skal opgive den national- 
bevidsthed, der forener dem med vedkommende lande, og 
det kan ikke kaldes for patriotisk gærning. Og patriotisme 
er ikke nogen hjemstavnsfølelse, men en ad historisk vej 
udviklet politisk samfundsfølelse. Den er hos nationer 
med stærk selvbevidsthed den nationale velværes barome- 
ter og er derfor ikke altid konstant. Den stiger i ulykken, 
den falder i medgang. Derfor føles den sjælden paa samme 
maade hos de forskellige nationer. I det ene land rum- 
mer den den mætte epikuræer, i det andet land giver den 
kneben plads for idealisten. Og hvis Nordau f. ex. havde 
spurgt Polakkerne om, hvad de forstaar ved patriotisme, 
vilde han have erfaret, at det er den højeste form for social 
samvirken, den yderste grænse, til hvilken menneskelig op- 
ofrelse kan naa, det er en given sig hen til en idé, der 
kræver kamp, fornedrelse, lidelse uden at der til gengæld 
ydes nogen tak eller anerkendelse. 

Max Nordau har ogsaa skrevet et sionistisk skuespil 
"Doktor Kohn’. Kristendom, assimilation og sionisme tør- 
ner sammen, og herved opstaar konflikten. Handlingen 
foregaar i en lille, tysk universitetsby. Gehejmeraad Mo- 
ser, en af byens rigeste og mest ansete mænd, hed for- 
dum Moses og var af jødisk konfession, men antog prote- 
stantismen, ikke af overbevisning, men fordi han i intet 
punkt vilde adskille sig fra ”de andre Tyskere’, og ægtede en 
dame af gammel tysk adel, en født v. Quincke, fuld af de 
hendes byrd tilhørende stands- og trosfordomme. Og det 
lykkedes ham paa den maade udvortes at udslette ethvert 
spor af sin semitiske oprindelse. Han har en datter Chri- 
stine og to sønner, af hvilke den ene er student, den anden 
officer i et garderegiment, bægge antisemitter ud til finger- 
spidserne, Dr, Kohn er søn af fattige, ortodoxe forældre 
og privatdocent i matematik ved et universitet, men kan 
ikke avancere, eftersom han er Jøde. Først da han opnaar 
en udenlandsk udmærkelse for en videnskabelig afhandling, 

synes udsigterne til et professorat lysere, og han vover at 
anholde om Christines haand, til hvem han har fattet kær- 
lighed og som genelsker ham. Den gamle Moser indvilli- 
ger, skønt modstræbende, i forbindelsen, fruen er tvivlraa- 
dig, og hos sønnerne vækker den raseri, Karl, gardeoffice- 
ren, forestiller faderen dette argument: ”Naar vi lever i et 
samfund, bør vi underordne os dets æresbegreber, Vort 
samfunds æresbegreb tillader ikke slægtskab med Jøder.’ 
Da minder faderen ham om, at han selv er af jødisk byrd. 
Sønnen forfærdes, men skifter ikke sind, ti — siger han 
— erkendelsen kommer for sent, og jeg er nu engang 
opdraget i min omgangskredses anskuelser, og da Kohn ind- 
finder sig, slynger han ham en fornærmelse i ansigtet. En 
duel bliver følgen, og Kohn falder, 

Dr. Kohn er sionist, og herved tilspidses modsæt- 
ningerne. Ordene sionist eller sionisme forekommer 
ganske vist intetsteds i hele skuespillet; men sagen 
foreligger realiter. Vi møder de kendte, ubønhørlige 
maximer, tilspidsede og fremsatte med Nordaus spiri- 
tuelle aplomb. De udgør en hel sionistisk dogmatik. 
»Jødedommen lader sig ikke afviske,« siger Kohn til 
Moser. »Hvad enten man nu føler den som en plet el- 
ler en udmærkelse, kan man dog ikke befris for den. De 
lever i en behagelig selvillusion. Enhver antisemit kan for- 
tælle Dem, at Jøderne ikke er andet end en race, og at det 
at sige: »Jeg træder ud af Jødedommen,« er det samme, 
som om én vilde sige: »Fra idag hører jeg op med at 
være neger.« Saaledes plaiderer kun agitatoren. Udtalel- 
sen indeholder en vis portion sandhed, men er i denne form 
alligevel ret grov, skydende alle individuelle forskelle til 
side. Millioner af Jøder er jo i tidens løb bleven opsugede 
af ikkejødiske naboer, sporløst forsvundne, om ikke i før- 
ste led, saa dog i andet. Men Dr. Kohn udsiger det, han 
føler. Han er en karakter, der ikke er tilsinds at læmpe sig. 
Han er racestolt og bruger stærke ord: »Døbt eller udøbt 
er Jøden for tiden en helot, og ved sin helotertilstand er han 

fordømt til alle heloterlaster, Vi vil søge at tilkæmpe os 
et land, og vi bør igen drage os vort gamle sprog til fninde.« 
Kohn er fritænker, og han er frisindet med den indskrænk- 
ning, som fritænkeri paalægger, Han vil derfor ikke nøde 
sin kristne hustru ind i den mosaiske religion, men nok i 
den jødiske kultursfære, »ti min selvagtelse kræver, at min 
hustru ikke fører mig over i sin verden, men derimod, at 
jeg fører hende over i min.« Han synes rent at glemme, at 
hans hustru kunde have den samme selvagtelse og det sam- 
me krav, og meningen er øjensynlig, at hun skal slutte sig 
til hans nationalt-jødiske idealer. Og dette er ifølge den 
specifike vesteuropæiske sionismes opfattelse det funda- 
mentale, ti nationalitet og kultur staar her over religionen. 
Derfor siger Moser: »Jeg tror, at daaben laver en Jøde 
om til en Kristen,« og svaret lyder: » Javel, men den laver 
aldrig en Orientaler om til en Tysker.« Man mærker, at 
Nordau har anstrængt sig for at gøre Dr, Kohn rigtig sym- 
patisk for sionister ved at fremstille ham som bravt ufor- 
sonlig. Man maa derfor spørge: Naar Dr, Kohn besidder 
saa mange fortræffelige sionistiske egenskaber, hvad bli- 
ver der saa tilovers for det kristne samfund Den rene 
matematik. Med mange Jøder af Dr. Kohns beskaffenhed 
vil muligvis en sionistisk stat blomstre, men sikkert ikke 
nogen europæisk. Og naar man er saa varm en sionistisk 
patriot, da er Frk, Moser, trods sin stærke forelskelse, næp- 
pe noget passende parti. Stykket er saaledes et udpræget 
tendensdrama, stablet op med stor anstrængelse. Mindre 
stærke argumenter vilde have virket dybere. En skikkelse 
som superintendanten v. Quincke, der skal være en type paa 
kristelig intolerance, er lige op til det mulige, naar han 
siger til Christine: ”Du har lært, hvem det er, der har 
korsfæstet vor Herre Jesus. En kristelig pige bør ikke have 
noget tilfælles med gudsmorderne, paa hvem den evige for- 
bandelse hviler,/787 

Saaledes svækkes stykkets værdifulde menneskelige ind- 

hold ved dets specielle hensigt, For Max Nordau handler 
stykket om en mand, der falder som et offer for sin natio- 
nale overbevisning, for Ikke-jøder handler det blot om en 
kollision mellem to modsatte nationalismer, idet ofret for- 
svinder i den stærke fordeling af lys og skygge. 


VI. 


Sionismen tog til at voxe. Allerede Herzl havde ud- 
videt dens rammer ved at optage det sociale arbejde i dens 
program. Jøderne skulde hæves moralsk, fysisk og økono- 
misk og derved forberedes til udvandringens store maal. 
De vesteuropæiske sionister indsaa nemlig, at emigratio- 
nens virkeliggørelse stødte paa stadig flere vanskelighe- 
der, og for at bevægelsen ikke skulde løbe ud i sandet, op- 
fandt de det midlertidige samfundsarbejde, gegenwartsar- 
beit, som de kaldte det. Sionismen søgte at blive jødehe- 
dens formynder og kontrollør, og til dels er det lykkedes. 
Den imponerede ved sine kongresser, der gjorde fordring 
paa at være en slags overdomstol i alle jødiske anliggender. 
Her havde man lejlighed til at skue et genforenet Israel i 
det smaa, her mødte de Jøder op, der vilde præsentere sig 
for den samtlige jødehed, her fylkedes arbejderforeninger 
og sportsklubber, hebraister og kolonister, og baade frisin- 
dede og konservative (misrachim) belavede sig paa at erob- 
re den nye position. Især blev mange rabbinere urolige, og 
de krævede, at ungdommens opdragelse burde holdes uden- 
for sionisternes program.” 

Man er paa forhaand oplagt til at føle sympati for en 
ny national individualitet. Nye nationer vil sædvanlig væ- 
re velkomne. Er man ikke altfor meget pessimist, nærer 
man et lille haab om, at vor nutids kultur, der paa en rent 
ud forfærdelig maade afsliber individets ejendommelighe- 
der, i en vis beskeden maalestok vil kunne beriges med 
nye synsmaader. Sionismen har da ogsaa hos adskillige 

lkkejøder mødt velvilje og forstaaelse, maaske mest i tiden 
før krigen, Der var blandt dem saadanne Kristne, som 
havde saa meget af oldkirkens livssyn i sig, at de endnu 
følte forbindelsen med jødedommen og netop som Kristne 
forstod Jødernes længsel efter Jerusalem, der var andre, som 
anerkendte den ud fra deres eget fædrelandssind, der al- 
tid var rede til at yde fremmede, ikke konkurrerende, nati- 
onale bestræbelser deres tilslutning, og der var endelig dem, 
som gærne vilde understøtte sionismen, fordi de vilde være 
af med Jøderne og haabede, at den vilde foranledige en 
emigration til Palæstina, Der paatænktes endog for nogle 
aar siden dannet en »Kristelig forening af sionismens ven- 
ner« i London og Haag.®è Man give agt paa byerne, en 
engelsk og en hollandsk. Frisindet er altid størst dèr, hvor 
det lader sig udøve med mindst besvær, og hvor man til- 
lige trænger mindst til det, og jo færre Jøder et land har, 
desto større er hos alle dets Ikkejøder sympatien for sionis- 
men og overhovedet for al jødedom. 

Sionismens bane har ingenlunde været uden ujævnhe- 
der. Interessen for den blandt Jøderne har været skiftende, 
og dens økonomiske hjælpekilder har ikke altid flydt lige 
rigeligt. Realisationen af dens plan syntes i lang tid ryk- 
ket ud i en saa fjærn fremtid, at den ikke var i stand til at 
begejstre de mere kritisk anlagte individer. Et enkelt 
mod sionismen rettet argument var endog ugendriveligt. 
Palæstina er for lille, Jordens 13 millioner Jøder kan ab- 
solut ikke finde plads paa et omraade af 28,000 kvadratkilo- 
meter, der forøvrigt er befolkede i forvejen. Sionismen 
kan med andre ord ikke opfylde sin mission. Man er saa 
gaaet paa akkord og har erklæret Palæstina for det frem- 
tidige hjemsted for saadanne Jøder, som paa grund af sær- 
lig ugunstige forhold i deres fødeland (eller opholdssted) 
skulde hjælpes ved udvandring, man har ogsaa trøstet sig 
med, at kun en mindre del af Jøderne vil faa lyst til at ud- 
vandre, (hvilket jo allerede er en betydelig indskrænkning 

af sionismens idé), og man har endelig forestillet sig Palæ- 
stinas rolle indskrænket til at repræsentere et udsnit af 
jødeheden, en nationaljødisk mikrokosmos, hvor jødisk ej- 
endommelighed uhindret kunde udfolde sig. Alligevel hen- 
stillede Herzl i et svagt øjeblik til deltagerne i den sjette 
kongres i Basel (1903) at udvandre til Uganda i Central- 
afrika. Han mødte forbitret modstand hos kongressens 
østjødiske deltagere, hos folk, som Czlenow og Usiszkin, 
og Herzl maatte, omend ikke strax, falde tilføje, Mere 
konsekvent optraadte den engelsk-jødiske forfatter Israel 
Zangwill, da han grundlagde selskabet The Jewish territo- 
rial organization (forkortet Ito) med det maal at opsøge 
et nyt jødisk fædreland. Og nwbegyndte der en leden paa 
landkortet. Itos udsendinge fartede jorden rundt. Man 
tænkte paa distriktet Solum i Nordafrika og underhand- 
lede med Tyrkiet om Tripolis, der dengang endnu ikke var 
italiensk, men en udsendt expedition under professor Gre- 
gory konstaterede fuldstændig mangel paa vand, man for- 
handlede om Mesopotamien og krævede en koncession med 
udelukkelse af alle Ikkejøder, men mødte afslag, man vendte 
sit blik mod Kanada, men fik det svar, at Jøderne var 
komne ti aar for sent, man henvendte sig til Mexiko, Au- 
stralien, Brasilien, Honduras, og standsede tilsidst ved An- 
gola, men da der blev stillet den betingelse, at Jøderne skul- 
de blive portugisiske undersaatter og forpligte sig til at 
lade deres børn undervise i portugisisk i skolerne, kølnedes 
ogsaa interessen for dette projekt." 

Kontroversen om Jødernes fremtidsland var et vidnes- 
byrd om, at jødeheden ikke var nogen énhed. Hvis Herzl 
nogensinde havde genfølt den polske og russiske Jødes 
brændende længsel efter at opnaa den ubeskrivelige lykke 
at kunne lægge sine ben til hvile 1 det forjættede land, vilde 
han aldrig have nænnet at fremføre sit Ugandaprojekt. Og 
idet Vestjøder og Østjøder saa meget forskelligt paa tilvæ- 
relsen, var deres opfattelse af sionismen ogsaa højst ulig. 

De første var teoretikere, de sidste praktikere, der læng- 
tes efter en afgørelse, End ikke indbyrdes var Vestjø- 
derne enige, De franske og de engelske Jøder var længe 
næsten vrangvillige sionister. Der aabenbarede sig trods 
alt en udpræget tysk aand i den begyndende sionisme, alde- 
les uvilkaarligt, ti sionismen optraadte jo med fordring 
paa at være en fornægtelse af enhver ikkejødisk national- 
aand. Herzl og Nordau var tyske Jøder, bestyrelsens ho- 
vedsæde var først Køln, senere Berlin. Herfra udsendtes 
sionismens hovedorgan »Die Welt«. De franske Jøder hav- 
de et noget for stærkt indtryk af sionismens tyske karak- 
ter, og de var desuden vante til at gruppere sig omkring 
Alliance israélite. Og skulde de være ærlige, kunde de 
umuligt føle sig overbeviste om rigtigheden af de tyske 
sionisters argumentation, at livet var saa uudholdeligt for 
Jøderne, at de ikke havde anden udvej end at udvandre. 
Dette var jo baade for deres og forresten ogsaa for de ty- 
ske Jøders vedkommende en slem overdrivelse, og den skød 
uden diskussion den mulighed til side, at Jøderne kunde bli- 
ve, hvor de var, for mandigt at føre kampen for den fuld- 
stændige sociale ligeberettigelse, de attraaede.™! Ogsaa 
de italienske Jøder følte sig vel til pas i deres fødeland, saa 
at deres sympati for sionismen nærmest udsprang af med- 
følelse for deres østeuropæiske trosfæller. De kom saale- 
des til at staa helt ude į periferien. Og Vestjøderne som 
helhed bragtes ved sionismen snart i en unaturlig, for dem 
lidet smigrende situation, De propagerede udvandring til 
Palæstina, men af tusinder af velhavende sionister, som var 
saaledes stillede, at de kunde drage afsted, rørte ikke én 
sig af stedet for at ombytte Europas magelige hovedstæder 
med det stenede Galilæa. De undskyldte sig med de van- 
skeligheder, som den tyrkiske regering lagde i vejen for 
indvandringen. Disse var nu ganske vist betydelige, men 
de var dog ikke større end, at et anseligt antal russiske 
jødeproletarer kunde fæste bo i Palæstina. For dem betød 


182 


det forjættede Land en religiøs lyksalighed og en økono- 
misk chance, for Vestjøderne ingen af delene, De fleste af 
disse er i deres udvikling naaet til det punkt, hvor de ikke 
længer finder tilstrækkelig tilfredsstillelse ved at slutte sig 
til den national-religiøse, jødiske tradition, men paa den 
anden side er de saa stærkt bundne af denne, at den hin- 
drer dem i at gaa op i de kristne nationers idealer, der væ- 
sentlig er netop kristne og nationale. I denne psykologiske 
halvhedstilstand yder sionismens nationaliseren dem en in- 
tensiv tilfredsstillelse, netop fordi den tillader dem at vugge 
sig i atavistiske stemninger, uden at den forpligter dem 
til nogetsomhelst. Derfor møder vi hos dem en vis idealis- 
me, saalænge planerne endnu befinder sig paa forberedel- 
sens stadium og afgørelsen endnu lader sig opsætte, der- 
imod en vis snusfornuftig realisme, naar det gælder om at 
føre dem ud i virkeligheden. Ti Vestjøderne indser fuldt 
vel, at medens en del af Østjøderne vil kunne opnaa bedre 
økonomiske vilkaar i Palæstina, har de selv snarest udsigt 
til at miste den formue, de har fortjent. Og saa bliver de, 
hvor de er. Men de opgiver derfor ikke agitationen. De 
samler penge ind til nationalfonden, de holder lokale mø- 
der og tager del i de højtidelige kongresser og gør propa- 
ganda i snart sagt alle verdens lande for at bevare den jø- 
diske nation »mod frafald«. Allerede Herzl havde paa den 
første kongres sagt: »Sionismen er tilbagevenden til jø- 
dedommen endnu før hjemkomsten til jødeland.« Et har 
Jøderne herved allerede opnaaet, nemlig at løsne deres sam- 
menhæng med de lande, i hvilke de er fødte, uden dog at 
blive knyttede til noget nyt land. Historisk set foregaar der 
paa denne maade et tilbageskridt, idet dette nationalise- 
ringsarbejde bidrager til at. stille Jøderne afsides og frem- 
kalde den isolerede tilstand, som i tidligere aarhundreder 
har været deres vanskæbne. Bevægelsen er ikke undgaaet 
det ikkejødiske samfunds opmærksomhed, og som sædvan- 
lig er det Tyskerne, som har vist sig mest følsomme og 

mistænksomme, saa at endog en del af de assimilerede ty- 
ske Jøder har set sig nødsaget til at møde op med en ind« 
sigelse for derved at værne sig mod beskyldningen for 
manglende patriotisme. Ligeledes fremtraadte i 1913 den 
tyskjødiske digter Ludwig Fulda med en protest mod de 
Jøder, der erklærede sig for ude af stand til at »tage del 
i det tyske kulturarbejde og til at føle paa tysk,« og samme 
aar oprettedes der af »tyske borgere af den mosaiske tro« 
en forening til bekæmpelse af den sionistiske nationalbe- 
vægelse."? Den har sikkert kun kunnet vise sin afmagt. 


V 


De østeuropæiske sionister indtager en særstilling. Det 
nytter ikke at nægte det, de tilhører, selv jødisk set, en 
særegen kulturretning, og dette gælder ikke blot hoben, det 
store flertal, den der sidder i de polske og litauiske smaa- 
byer og hvis horisont akkurat rækker fra deres lille stue 
til beth-ha-midraszens vægge, dem, der aldrig tør tillade sig 
den luxus at drage til sionistkongres og derfor er glade naar 
de af Hacehrah eller Hajnt kan læse et referat, men ogsaa 
dem blandt de russiske sionister, som har faaet en moderne 
opdragelse. Den undervisning, de har modtaget i en russisk 
latinskole eller paa et russisk universitet, lodder ikke dybt, 
og baade den og en eventuelt kompletterende moderne selv- 
uddannelse svækkes som' oftest af de i sionistisk retning 
dyrkede minder fra deres jødiske milieu. Ti disse folk 
trækker hele livet et stykke ghettolænke efter sig. Saa- 
danne mænd var ikke egnede til at udjævne kulturforskel- 
len mellem de vestlige og de østlige Jøder, men de var hel- 
støbte nok til at sætte deres præg paa sionismen og bære 
sejren hjem. 

Det er en næsten uhyggelig tone, der gaar gennem de 
russiske sionisters propagandalitteratur, bitter mod det 
kristne samfund, uforsonlig mod de jødiske assimilatorer. 

aabenbart uretfærdig mod dem bægge. Alt klinger her af 
den desperation, som naturligt udvikler sig hos folk, der 
kæmper mod alt og alle: Golus (Galuth), landflygtigheden, 
tidsrummet fra Jerusalems ødelæggelse indtil vore dage, 
træder frem som et rædselsbillede, som den mørkeste nat, 
vanærens og fornedrelsens periode. Lyset kommer kun 
fra den nationale genfødelse gennem sionismen, og de Jø- 
der, der vil slutte sig til de Kristnes samfund, er forrædere, 
ti ved deres assimilation umuliggør de det jødiske folks 
genrejsning, de kryber og lyver og bedrager sig selv og 
andre, ti i virkeligheden vedbliver de at være Jøder, ti en 
Tysker eller en Polak af den mosaiske tro er lige saa utæn- 
kelig som en russisk hottentot, da den jødiske religion er 
et produkt af det jødiske nationale liv.«""” Ajtsaa det sam- 
me argument, som vi kender saa godt fra de vesteuru- 
pæiske sionister. Blandt deres russiske fæller er A. Idel- 
son betydelig nok til at fortjene en omtale. Han har end- 
og dannet sig en hel, ikke synderlig original, men meget 
populær sionistisk filosofi, beslægtet med Lilienblums teori. 
Et menneskes karakter og optræden bestemmes ikke af 
hans »overbevisninger«, men af indre instinkter, enten op- 
rindelige eller indpodede, som atter ubevidst for ham selv 
vækker hans længsler og tilbøjeligheder. Saaledes bestem- 
mes det enkelte individ ved en række nedarvede nationale 
instinkter, og det samme gælder de forskellige grupper af 
individer, der kaldes for nationer. Det ses strax, at denne 
ideologi er lavet for at kunne sætte atavismen til højbords 
og gøre det indlysende for Jøderne, at Moses’ aand endnu 
er levende i dem og styrer deres handlinger. Idelsons ideal 
er Shylock, »denne stærkt udprægede personlighed, denne 
dybt lidenskabelige natur, der forstaar at elske og hade, 
kæmpe og sejre,« og han stilles op som en modsætninlg til 
Nathan den Vise, der gøres til genstand for haan og for- 
agt. Karakteristisk er Idelsons politiske syn. Han tror 
ikke paa menneskehedens fuldkommengørelse, han haaber 

ikke paa et højnet, etisk niveau, staternes nationalisering 
er efter hans mening for tiden (1913) det eneste løsen; 
der føres en uforsonlig kamp mellem nationerne, kun den 
stærke, ikke den, der har retten paa sin side, vil sejre, og 
det gælder derfor om at være den stærke. Følgelig bør vi 
alt efter omstændighederne benytte alle midler, der er ved- 
tagne i kampen mellem nationerne, diplomatiske kunstgreb, 
penge og underfundighed (chitrost'). Derimod er troen 
paa en den menneskelige natur saa modstridende følelse 
som absolut kærlighed mellem nationerne ikke andet end 
et tegn paa veghed og anormal fantasi." 

Naturligvis mener Idelson, at sionismen vil sejre blot 
ved at vise tilstrækkelig hensynsløshed. Ti denne ærbø- 
dighed for magten trives kun hos den, der enten selv sidder 
inde med den eller tror at kunne komme i besiddelse af 
den, 

Den samme nationale radikalisme kan man træffe hos 
mangė andre russiske sionister. Alle er de enkle, maalbevid- 
ste naturer, der er fri for Vestjødernes kulturskrupler, og 
mange af dem underkaster sig heroisk Skriftens bud, Da 
f. ex, den fremragende russiske sionist Dr, Czlenow ind- 
fandt sig paa den 2den kongres, følte han sig ilde berørt, da 
han saa deltagerne bære forskellige kongresemblemer og 
nægtede at anlægge noget af dem,” idet han henholdt sig 
til de bekendte ord i Moseloven: »Du maa ikke gøre dig no- 
get gudebillede og ingensomhelst fremstilling af nogen 
skikkelse i himlen deroppe eller paa jorden hernede eller 
i vandet under jorden.« Ex. 20, 4, jvfr. Deut. 4, 16 fg., — 
og det skønt det er indlysende, at denne bestemmelse er 
givet for at forebygge afgudsdyrkelse, en fare, som næppe 
er overhængende i det 20. aarhundrede, bortset fra at for- 
budets anvendelse paa emblemerne vistnok var noget haar- 
trukken, Overfor den russiske zelotisme kunde de vestlige 
sionister ikke holde stand. Da deres brødre i øst erklærede 
dem for rene sinker i jødedom, blev de fangne i deres eg- 

ne garn, De kunde ikke nægte, at der var noget om det. 
De havde jo selv agiteret for den tanke, at Jøderne ogsaa 
aandeligt burde vende tilbage til judaismen. Nu kom disse 
mænd fra øst og raabte: »Vi er de rette Jøder,« idet de som 
bevis præsenterede en lille flig middelalder, som de bildte 
sig ind var den hebraiske oldtid. Og de vestlige Jøder 
vilde ikke staa til skamme og gik paa akkord. De andre 
følte deres overlegenhed, den gamle Wolffsohnske politisk- 
diplomatiske sionisme gik i skammekrogen, hovedvægten 
skulde fra nu af lægges paa kolonisationsarbejdet, og paa 
den rode kongres i Ig11 enedes man om at vælge et kolle- 
gium paa 5 medlemmer, i hvilket de østlige Jøder fik over- 
vægten.” Sionismen er ved denne optagelse af østeuro- 
pæisk kraft bleven mere utaalmodig i sine krav og mere 
ihærdig i sin villen. Den foregaaede kursforandring er 
en begivenhed, som maatte komme, idet den kun er et led 
i det aandelige hegemoni, som Østjøderne i det sidste de- 
cennium overhovedet har tiltaget sig over hele jødeheden. 

Saa begyndte verdenskrigen, og de kæmpende hære af- 
brød for en tid forbindelsen mellem Jøderne i de enkelte 
lande. Sionistkongresserne ophørte, og kolonisationsarbej- 
det i Palæstina ødelagdes eller vanskeliggjordes. Denne 
gang kom frelsen fra de amerikanske Jøder. De havde i 
begyndelsen ikke været ivrige sionister. Herzl havde været 
dem for uklar og for human. Men den østjødiske ret- 
ning følte de som deres egen. De var selv for største de- 
len oprindelig kommet fra Polen og Rusland. Deres poli- 
tiske syn støttede sig til en dannelse, der røbede sig som 
selvgodhed og overbevisning om egen ufejlbarlighed. De 
var langt fra uden idealer, og da de endelig havde taget 
sionismen under armene, var de ogsaa rede til at bringe 
den store ofre. De amerikanske, sionistiske organisationer 
tog under krigen faktisk ledelsen i deres egen haand. Kon- 
gressen i Pittsburg i 1918 blev, uden at det paa nogen maa- 
de var tilsigtet, til en slags verdenskongres, hvortil ganske 

vist bidrog, at de amerikanske Jøder som emigranter re- 
præsenterer Jøder fra alle lande, Den blev til højeste in- 
stans, hvor Jøder allevegne fra frembar deres klager. Mang- 
foldige er de nationale møder, som Amerikas Jøder har af- 
holdt under krigen, New Yorks melankolske Ghetto har 
ustandseligt udspejdet sine beboere, hver gang der blev sig- 
naliseret en dagsorden, som anslog de nationale strænge, 
og disse emigranter, der, skulde man tro, havde indsuget den 
nye verdenskultur, viste sig ikke blot sikkert nationalisti- 
ske, men ogsaa saa gammeldags, at de hævdede hebraiskens 
eneret til at gælde som jødisk nationalsprog." 

De amerikanske Jøder har frelst jødeheden ud af en 
prekær situation. Europas Jøder var paa grund af deres 
tyskvenlighed daarligt anskrevne hos ententen, men da vaa- 
benlykken vendte sig til fordel for denne, kunde de ameri- 
kanske Jøder træde op og med rette pege paa, at ogsaa 
de blandt saa mange andre nationer havde udgydt deres 
blod »paa den rigtige side,« og at derfor ogsaa jødeheden 
havde ret til at vente sig virkeliggørelsen af dets nationale 
idealer. I sommeren 1918 indtog Englænderne Jerusalem. 
Hermed syntes himlene at aabne sig for sionisterne. De 
amerikanske Jøder arbejdede nu sammen med de engelske og 
franske af fuld kraft, deres protektion forlenede sionismens 
gamle ansete førere som Weizmann, Sokolow og Usisz- 
kin med ny autoritet, og det er ogsaa lykkedes dem paa 
fredskongressen at opnaa anerkendelse af Jøderne som en 
særlig nation med visse, foreløbig endnu udflydende natio- 
nale rettigheder i Palæstina. 

Jøderne kan nu vende tilbage til deres gamle stamme- 
land, Hjemstedet er sikret dem. 


VIII. 


Hvad der har drømt om i næsten 2000 aar, er omsider 
gaaet i opfyldelse, Men netop derfor har sionismen endnu al- 

drig befundet sig i saa stor en forlegenhed som i dette 
øjeblik, da den magelige drøm er forvandlet til en lykkelig, 
men dog ublid virkelighed, der kræver, at der uopholdelig 
skal tages stilling til en mængde praktiske spørgsmaal, som 
man tidligere bekvemt har kunnet skyde fra sig. Vil Jø- 
derne i det hele taget være i stand til at danne en stat i mo- 
derne forstand, og hvorledes vil den da komme til at 
virke? 

Det er sikkert, at en eventuel jødestat i Palæstina er et 
eklatant brud med de Wilsonske principper. Blandt Palæstinas 
700,000 indbyggere findes der for øjeblikket næppe 100.060 
Jøder, og maaske en hel del mindre. Der er de »ægte« 
Palæstinajøder, der er indvandrede fra Nordafrika, fra 
Jemen, Buchara og Turkestan, dernæst de saakaldte Chalu- 
kajøder, ligeledes indvandrede, tildels fra Rusiand, cg hvis 
beskæftigelse bestaar i simpelthen at være Jøder, Jøder 
par excellence, det vil sige, at de forpligter sig til at vi de- 
res liv til en skrupuløs opfyldelse af religionens forskrifter, 
og for at kunne gøre dette lever de af de milde gaver, som 
rundt om i jødeheden indsamles til dem. Endelig er der 
de af de sionistiske komiteer i de sidste 35 aar koloniserede, 
fortrinsvis russiske og polske Jøder. Disse forskellige Jø- 
ders oplysningniveau er højst ulige, og al deres styrke be- 
ror paa, at de holdes oppe af de sionistiske organisationer, 
det vil sige af næsten alverdens Jøder, Overfor dem staar 
Araberne, landets egentlige befolkning, fem gange saa tal- 
rige som Jøderne. Den jødiske minoritet er det svageste 
punkt i sionismen, Det er ingenlunde umuligt, at Araberne 
en skøn dag vil indstævne Jøderne for folkeforbundets 
domstol og kræve, at Palæstinas styrelse skal lægges i de- 
res hænder proportionelt med deres antal. Deres national- 
følelse er voxet under krigen, Englænderne har spillet dem 
ud imod Tyrkerne og den panarabiske idé har faaet vind 
i sejlene Det er ikke med blide følelser, at Araberne ser 
paa, at det ene stykke jord efter det andet glider over i 

jødiske hænder, og den arabiske presse har gentagne gange 
slaaet allarm. 

Jøderne henviser til deres historiske ret til Palæstina. 
Men dette gamle argument har netop efter verdenskrigen 
mistet sin fordums glans. Historiske retskrav er efter 
Igoo aars forløb meget svage, naar de for tiden efter 
et intermedium paa blot 57 aar forlanges støttede og 
retfærdiggjorte ved en for paakræveren gunstig folkeaf- 
stemning, saaledes som vi har set det med Sønderjylland. 
Tilbage bliver da det store menneskelige argument, Jøder- 
nes uforandrede, brændende kærlighed til Palæstina trods 
de 1900 aars forløb. Ud fra dette synspunkt er den vældige 
afstand i tid netop et moment, som mægtigt taler til fordel 
for deres sag. Jøderne kan med føje sige: »Vi har ikke 
noget andet fædreland end dette ene Palæstina, vi ejer ikke 
nogen anden plet paa jorden, hvor den jødiske nation som 
selvstændig i tidligere dage har kunnet fæste bo.« Det er 
ogsaa dette idealistiske moment, som har sejret, Det er 
det, som paa trods af de grundsætninger, der ellers gælder 
for bedømmelsen af folkenes nationale krav, maaske und- 
tagelsesvis vil afgøre Palæstinaspørgsmaalet i Jødernes 
favør. 

Men derved er Araberproblemet ikke bragt ud af verden. 
Det er stærkere end alle fredskongressers resolutioner. Dette 
har ogsaa de forstandige elementer blandt sionisterne, det 
vil sige de vesteuropæiske sionister, indset, De forstaar, 
at der kun er én udvej, nemlig at søge at komme til at staa 
paa en god fod med Araberne. Derfor hævder ogsaa Arthur 
Ruppin med rette, at Jøderne bør holde op med at opkøbe 
arabisk, dyrket jord og indskrænke sig til at erhverve uop- 
dyrkede, Araberne tilhørende strækninger, og de jødiske 
kolonister bør ikke undslaa sig for at benytte arabisk ar- 
bejdskraft ved jordbruget." Men til at gennemføre en saa- 
dan moderat politik er de jødiske udvandrere fra Polen og 
Rusland lidet skikkede. De frygter for, at jødiske penge 
skal gaa over i fremmed besiddelse,”? ja de begriber ikke 

den situation, at de har rejst mange hundrede mile til et 
jødisk land, for dér at dele deres jødiske rettigheder med de 
fremmede. 

Den sionistiske bevægelse har bragt kultur til Palæstina, 
skoler, hospitaler og et ikke ueffent landbrug. I 1918 er 
endog grundstenen til et jødisk nationaluniversitet bleven 
nedlagt. Det har altsammen kostet mange penge, og alene 
af den grund kan Araberne ikke paa en studs gøre Jøderne 
det efter. Men de er et gammelt kulturfolk, og selv paa 
deres nuværende standpunkt er de ikke ringere end mange 
af de oprindelige Palæstinajøder. Og der er ikke tvivl om, 
at de med tiden vil lære de nyankomne, jødiske kolonister 
kunsten af, ja tildels efterligner de dem allerede nu. Kul- 
tur, der fremkalder forøget økonomisk velvære, er altid 
smitsom. Og for en fremtidig jødisk stat er det finansiel- 
politisk set bedre at have en velstaaende end en fattig ara- 
bisk befolkning. Men hvis Araberne styrkes økonomisk, 
bliver de ogsaa nationalt mere modstandsdygtige, og de kan 
optræde som Jødernes konkurrenter til magten. Allerede nu 
lærer de fleste jødiske kolonister at tale arabisk efter 2 eller 
3 aars forløb. Derimod har man ikke hørt noget om, at Ara- 
berne omvendt har tilegnet sig ét af Jødernes sprog. Meget 
uheldigt for Jøderne er det ogsaa, at de i modsætning til 
andre nationer ikke er i stand til at omvende nogen frem- 
med til deres nationalitet, fordi dens antagelse tillige maatte 
betyde et religionsskifte, hvilket er saa temmelig udelukket 
for Arabernes vedkommende. 

Den projekterede, jødiske masseudvandring til Palæ- 
stina vil komme til at foregaa meget langsomt, da der — 
f. ex, ved opdyrkning af øde strækninger — først efter- 
haanden vil kunne skabes en økonomisk basis for immigran- 
terne, og det vil vare aar, før Jøderne i folkemængde bliver 
Arabernes ligemænd, Og de vil tilmed som repræsentanter 
for en moderne, eventuelt tillige human stat, komme i en 
for dem uvant stilling. De maa lægge hele deres tidligere 

politik om. Sionismen maa opgive sine nationalt-agitatori- 
ske planer, saa at den maa høre op med at være sionistisk, 
Jødestaten kan ikke længere anvende sionistiske penge til 
køb af landarealer i Palæstina alene for Jøder, med udeluk- 
kelse af Araberne, da en slig jordpolitik vilde være ligesaa 
umenneskelig som den sørgeligt bekendte prøjsiske kolonisa- 
tionskomités virksomhed i det tidligere prøjsiske Polen 
og ufeilbarligt vil medføre lignende, negative resultater. Et 
jødisk styre vil f. ex. heller ikke kunne grundlægge skoler 
alene for Jøder, og hele det specifikt jødiske system af or- 
ganisationer, der som en ring omslutter hele jødeheden, maa 
ophøre at virke i Palæstina, En jødisk regering maa ar- 
bejde henimod fællesfølelse og fællesskab med landets ikke- 
jødiske indbyggere, blandt hvilke den kristne befolkning 
er temmelig talrig, Og hvem skal saa gennemføre denne 
reform? De uforsonlige russiske Palæstinajøder, i hvis 
brændende hjærner den længselsfulde tanke ruger endelig 
engang at kunne være Jøder ret af hjærtens lyst, og som 
derfor kun tænker paa at gøre Palæstina rigtig jødisk. 

De forblindede! Der vil ufravigeligt komme en dag, da 
de vil opdage, at de har levet i en illusion. En isolering som 
den, de har opnaaet i Rusland og Polen, er en chance, som 
aldrig mere vil frembyde sig, og de vil ud fra deres snævre 
religiøs-konservative standpunkt overbevise sig om, at naar 
der stilles saa mange generende, humanitære fordringer til 
den herskende klasse, er det maaske i grunden bedre at 
høre til den beherskede. En slags engelsk protektorat over 
Palæstina, nærmest opfattet som en garanti mod politiske 
cverraskelser, er ingen garanti for landets jødiskhed. Tvært- 
imod. Med Tyrkiets opløsning begynder en ny epoke for 
Palæstina, nemlig dets europæisering. Europæisk politik 
og magtbrynde, leveformer og smag, teknik og livssyn vil 
vinde anerkendelse, Palæstina vil sammen med Lilleasien og 
Syrien blive til en af Europas landeveje, og mange polske 
og russiske Jøder vil naa til den indsigt, at først, da de for- 

lod det hjemlige ghetto for at bevare deres nationalreli- 
giøse ejendommelighed, var de i færd med at miste den," 

Ogsaa paa det aandelige omraade vil den gamle stil- 
stand afløses af brydninger, der vil belære den traditions- 
bundne jødehed om, at Europa, det vil sige vor tids kultur 
følger den, hvor den end maatte drage hen. Exempler paa, 
at forargelsen kommer fra selve det Hellige land, kan an- 
føres. Saaledes satte allerede for en halv snes aar siden 
en frisindet jødisk pædagog, Dr. Mossinson, sindene i be- 
vægelse, Han havde studeret ved tyske universiteter og var 
senere bleven lærer ved det ortodoxe, hebraiske gymnasium 
i Jaffe. Der henledte han sine elevers opmærksomhed paa 
den moderne bibelkritik og lærte dem, at det gamle testa- 
mentes bøger ikke skyldte deres tilblivelse nogen aaben- 
baring, men en udvikling gennem flere tidsrum med for- 
skellige historiske betingelser. Som følge heraf inddrog 
konservativt-sionistiske kredse den understøttelse, de hidtil 
havde ydet gymnasiet, medens Dr. Mossinson gik paa fore- 
dragsturné til Tyskland til fordel for sin skole. Langt far- 
ligere er dog et andet tilfælde. En i Konstantinopel bosat 
russisk Jøde Sewertow har taget ordet for dannelsen af en 
national jødedom paa følgende grundlag: kolonisering af 
Palæstina, benyttelse af hebraisk og antagelse af kristen- 
dommen. At Sewertow kunde opstille et saadant program, 
er forstaaeligt nok. Det betegner en højnelse af det natio- 
nalistiske princip. Eftersom nationaliteten hos andre folke- 
slag ofte er uafhængig af trosbekendelsen, bør følgelig og- 
saa Jøderne i egenskab af særlig nation kunne have forskel- 
lige religioner, og naar Sewertow giver kristendommen, og 
ikke f. ex. muhamedanismen, fortrinet, er det væsentlig af 
praktiske hensyn paa grund af dens større tillempningsevne 
til vor tids kultur; dog synes ogsaa en aandelig faktor, kri- 
stendommens etiske værd, at spille en vis rolle. Doktrinen 
om en national-jødisk kristendom har ogsaa vundet bifald 
hos en jødisk-amerikansk journalist Zytlowski, redaktør af 

maanedsskriftet Das naje Leben. En ung palæstinsk litte- 
rat Brenner, medarbejder ved det hebraiske blad »Den unge 
arbejder« har udtalt sig i samme aand. Han erklærer, at 
da de unge Jøder har frigjort sig for deres tidligere for- 
domme, har de ogsaa brudt overtværs med judaismen som 
religion, hvilket dog ikke forhindrer dem i at være gode 
Jøder i national henseende, og samtidig med at arbejde paa 
deres nationale genfødelse i deres forfædres land kan de 
meget vel vise de forskellige idealer deres ærbødighed, idet 
deres hjærter bevæges af religiøs bæven, I Brenners øjne 
har profeten fra Anatol (Jeremias) og profeten fra Nazareth 
samme ophøjede værd.””? I Polen og Rusland vilde slige 
ord i en nationaltsindet Jødes mund være utænkelige. Maa- 
ske er det Palæstinas atmosfære, der gør sig gældende. Den 
bevirker jo ogsaa ofte ellers mirakler, Den afstand mellem 
ord og gærning, som hyppigt skæmmer kristenheden og fra- 
støder anderledes troende, dæmpes eller dølges i Palæstina 
ved de tusinder af romerske og græske pilgrimme, hvis naive 
tro let nedlægger et lille gran propaganda i næstens sjæl. 
Brenners optræden vakte raseri hos alle ortodoxe, baade i 
Jerusalem, Jaffe og Safed og hjemme i Rusland. »Sions 
venners samfund« i Odessa fratog Brenners blad dets peku- 
niære understøttelse, men det frisindede Palæstina rørte sig 
ogsaa og sammenkaldte et prostestmøde i Jaffe, paa hvilket 
hebraiske forfattere og journalister, af hvilke de fleste 
næppe delte Brenners anskuelse, nedlagde indsigelse mod 
den tilsigtede indskrænkning af ytringsfriheden Man er 
øjensynlig det moderne Europa nærmere i Palæstina end i 
_ Polens og Ruslands smaa jødiske købstæder. 

De nævnte tilfælde er endnu ikke helt dagligdags, men 
sporet leder i en bestemt retning. Sionismen er i dette til- 
fælde bleven ramt af sine egne vaaben. Den har i det sidste 
aarti stillet det nationale princip saa langt frem i forgrun- 
den, at et sammenstød med det religiøse ikke kunde und- 
gaas. 

Det jødiske Problem. 13 

IX. 


Paa den rode kongres vakte de russiske sionister sensa- 
tion ved pludselig at begynde at tale hebraisk, hvilket deres 
vestlige kolleger ikke kunde gøre dem efter, men alligevel 
modtog med et jubelbrus, der dog maaske ikke var aldeles 
uskrømtet. Herzl havde i sin Judenstaat afgjort sprog- 
spørgsmaalet i fremtidens Palæstina paa den maade, at det 
skulde staa enhver frit for at tale det sprog, han hidtil 
havde været vant til at benytte, Denne løsning er ligesaa 
frisindet som den er nonchalant og upraktisk, ti det er ind- 
lysende, at det maa afføde de alvorligste ulæmper, naar et 
lands indbyggere ikke er i stand til at gøre sig forstaaelige 
for hverandre. Tanken om et fællessprog frembød sig af 
sig selv. Man har foreslaaet jidisz. Dette maal er jo det 
mest udbredte, men det er i mange Jøders øjne et parias- 
sprog, det minder om den ydmygende golustilstand, og ud 
fra denne tankegang er det bleven forkastet af alle ikke- 
jidisztalende, især af de vesteuropæiske Jøder og af alle 
Sefardim (»portugisiske Jøder«), der med en vis foragt ser 
ned paa deres østeuropæiske trosfæller. Tysk er ganske vist 
sionistkongressernes sprog, men har ikke kunnet trænge 
igennem, da det vilde gøre sionisterne politisk mistænke- 
lige. Helt naturligt henvendte man da sim opmærksomhed 
paa hebraisk. Hvis det kunde lykkes at gøre det til jødisk 
fællessprog, vilde fordelene være svimlende, Det gamle na- 
tionale sprog vilde da forene alle jordens Jøder og sam- 
menknytte de frafaldne med den fjærneste fortid. Disse 
tanker arbejdede tungt i Østjødernes hjærner, og forsøget 
paa at gøre fantasi til virkelighed skyldes da ogsaa dem. e 

De henviste til, at hebraisk ikke blot anvendes i guds- 
tjenesten, men ogsaa som skriftsprog, idet det benyttes i 
forretningslivet, i journalistikken og i litteraturen, og især 
pegede de med stolthed paa den nyhebraiske litteratur. 
Denne synes dem den rette prøvesten, idet den leverer fyl- 

destgørende bevis paa, at hebraisk i sin nye skikkelse fuld- 
kommen er i stand til at gengive det moderne livs tanker 
i alle dets afskygninger. Og den nyhebraiske litteratur er 
virkelig beundringsværdig som et vidnesbyrd om, hvad 
menneskelig intelligens formaar at danne af et genstridigt 
sprogstof, naar den anspænder sig af yderste evne. Her er 
Moses Chajm Luzzatto litteraturens grundlægger, og gen- 
nem Wessely, Samuel David Luzzatto, Mapu, Juda Leon 
Gordon og Smolenski (Smolenskin) naar vi ned til den 
samtidige Chajm Nachman Bialik (født 1873), den eneste 
af dem alle, som er i stand til at røre en ikkejødisk, mo- 
derne læser.!*? Denne litteratur er aljødedom og præsio- 
nisme, Den afspejler længe før Herzl alt det, som fyldte 
hans sind, og den lader ikke tvivl om, at det nationale i 
grunden, trods sin religiøse iklædning, er det dybest lig- 
gende i den jødiske bevidsthed. Her er ingen landegrænser. 
Samuel Luzzatto er en bravt retrograd, romantisk patriot, 
han sidder og skriver i Triest, og gnisten fænger helt oppe 
i Litauen, i byen Wilno, i Juda Gordons religiøst-nationale 
sind.™"? Man give endvidere agt paa de ovennævnte for- 
fatteres fødested: Padua, Hamborg, Triest, Kowno, Wilno, 
Monastyrzyzna (ved Mohilów ved Dnieprfloden) og Rady 
i Volynien, det vil sige, at bevægelsen begynder i syd og 
vest og ender i øst. Det er Polens og Ruslands Jøder, der 
efterhaanden har overtaget førelsen, Der gives i disse to 
lande ikke faa Jøder ogsaa udenfor rabbinernes kres, der 
dyrker hebraisk, — og det polske Wilno er knudepunktet 
for saadanne studier, — men det anses dog altid for et tegn 
paa særlig dannelse at kunne sproget, — og dets mere frem- 
ragende dyrkere betragtes med ærbødighed. Og med rette, 
ti vanskeligheden ved at blive en god hebraist er betydelig 
ogsaa for en østeuropæisk Jøde, selv om laaneordene i 
jidiszsproget yder nogen lettelse. Om nogen almindelig til- 
egnelse af sproget kan der ikke være tale. Millioner af Jø- 
der har hverken tid, raad eller evner til at lære det. Ikke 
13° 

desto mindre traadte nationalisten Zabotinskij paa den 11te 
sionistkongres i Wien frem med det forslag, at der i Polen 
og Rusland skulde grundlægges en hel række børnehaver, 
almueskoler og latinskoler med udelukkende hebraisk under- 
visningssprog. Kongressen udtalte sig dog ikke for nødven- 
digheden af denne forholdsregel, men kun for dens ønske- 
lighed.”t Man kan ikke frigøre sig for det indtryk, at en 
vis fraktion af Jøderne overgaar alle andre folkeslag i hen- 
seende til afguderisk dyrkelse af den national-religiøse 
tanke. Man forestille sig f. ex. den parallel, at Indierne 
faldt paa at gøre propaganda for at indføre en almindelig 
undervisning i sanskrit og opløfte dette sprog til national- 
maal, fordi den gamle nationale og religiøse litteratur er 
affattet paa dette sprog. Og dog vilde dette forhold være 
mindre stødende, da de nuværende indiske dialekter ialfald 
tildels er udgaaede fra sanskrit, medens jødesprogene (f. ex. 
jødearabisk, spaniolsk og jidisz) alle er laante fra frem- 
mede sprog. Som bekendt talte Jøderne paa Kristi tid ikke 
længere hebraisk, men aramæisk,” og paa den maade vil 
vor tids Jøder ved deres hebraistiske iver give deres i Palæ- 
stina bosatte forfædre fra tiden før Jerusalems ødelæggelse 
en forsvarlig lektie i, hvad man bør forstaa ved jødisk aand. 

Den indvending, at hebraisk nu er et dødt sprog, besva- 
res af sionisterne i kor: »Det har intet at sige, saa gør vi 
det levende igen.« I de russiske og polske sionistiske avi- 
ser kan man almindeligt støde paa avertissementer som at 
»Der søges en dygtig lærer i hebraisk konversation til to 
smaabørn paa 3 og 4 aar.« De stakkels børn! Saaledes 
gøres de i deres første ungdom til fremmede i det land, i 
hvilket de dog paa trods af al sionisme skai henleve alle 
deres dage. Og hvilket letsindigt spild af aandelige kræf- 
ter! En i mit naboskab boende Jøde har et par smaapiger, 
som med stor iver dyrker hebraisk, og faderen forsikrer 
mig, at de til daglig taler sproget indbyrdes. Men der for- 
lyder intet om, hvorledes de taler det. Naar man nu ved, at 

de samme smaapiger i den egn, i hvilken de er bosatte, har 
brug for jidisz, som de selv benytter i daglig omgang, og 
for de to lokale maal hviderussisk og polsk, saa turde benyt- 
telsen af et fjerde sprog mildest talt være overflødig. De 
uheldige følger viser sig da ogsaa deri, at Jøderne, — maa- 
ske med undtagelse af jidisz — radbrækker dem alle, 
Arbejdet for udbredelsen af hebraisk i Palæstina er 
mere forstaaeligt, Det gamle sprog skal tales i det gamle 
land. Men naar en elev har gennemgaaet det hebraiske gym- 
nasium i Jaffe, har han muligvis faaet en teoretisk set vær- 
difuld uddannelse, men til kampen for livet er han kun 
daarligt udrustet, Denne erkendelse begynder allerede at 
bane sig vej, ganske vist mere hos Palæstinenserne, der er 
blevne genstand for experimentet, end hos kongresdelta- 
gerne, men til gengæld trøster man sig med den paastand, 
at hebraisk er bleven et levende sprog. »Den, som med egne 
øren har hørt, hvorledes et allerede i 2000 aar uddødt sprog 
i Palæstina atter er bleven levende, hvorledes det er bleven 
hjemmets, gadens og skolens sprog, og det sprog, paa hvil- 
ket børnenes lege foregaar, han vil ogsaa tro paa, at pilgrim- 
mens visne stav vil kunne voxe op til et blomstrende træ.« 
Saaledes vidner Frans Oppenheimer, der besøgte de jødiske 
landbrugskolonier i Palæstina, og lignende ytringer møder 
man almindeligt ogsaa hos andre forfattere. Oppenheimers 
ord aander den dybeste længsel efter at se det elskede sprog 
opvaagnet til nyt liv, og netop derfor trænger de tit yderlig 
bekræftelse. Det var — man kunde næsten fristes til at 
sige: naturligvis — en russisk Jøde, som først besluttede 
i Palæstina at omskabe hebraisk til omgangssprog. Han 
aflagde sit russiske navn og kaldte sig Eliezer Ben Jehuda, 
og han begyndte — det synes at have været i halvfjerdserne 
af forrige aarhundrede — at tale udelukkende hebraisk i 
sin familie i Jerusalem, »indtil han opnaaede sikkerhed for, 
at hebraisk vilde vedblive at være alle børnenes levende 
omgangs-og modersmaal.« Han mødte megen modvilje, 

maatte i aartier kæmpe for sin sag uden at naa større resul- 
tater, men opgav ikke haabet og »har nu erhvervet sig et 
uforgængeligt navn i den jødiske historie.« Saaledes om- 
trent lyder relationen,”f Hermed stemmer ogsaa Eliezers 
egen fremstilling.” Men vi har ondt ved at fatte tiltro til 
den, ti den er trods sin energi uklart affattet, og vi savner 
saadanne bestemte oplysninger, som kunde afgøre spørgs- 
maalet. Mest sandsynligt er det, at der foreligger et selv- 
bedrag. Dette gælder med sikkerhed den angivelse, at der i 
1916 blandt 527 jødiske studenter ved det nyoprettede pol- 
ske universitet i Warszawa fandtes 56, hvis modersmaal 
var hebraisk. Jødiske familier i Polen har ikke for en snes 
aar siden talt hebraisk indbyrdes, og mindst af alt har kvin- 
derne kunnet gøre det, selv om de nok undertiden har ladet 
børnene lære at tale det i en tidlig alder. Men derfor har 
det ingenlunde ret til at gælde for deres modersmaal, og 
de unge jødiske studenters angivelse er en følge af en for- 
kert opfattelse af et sprogligt forhold, hvis den da ikke 
skyldes en tilbøjelighed til demonstrativt at fremhæve deres 
urjødiske nationalitet. At et uddødt sprog ikke bliver le- 
vende igen, fordi det anvendes i daglig tale, kender vi saa 
godt fra latinen. Forresten kan folk meget vel, — skønt 
tilfældet er sjældent — have flere modersmaal, de kan fra 
barnsben benytte flere for dem ligeberettigede sprog, idet de 
omfatter dem med lige sympati og udtrykker sig paa dem 
med samme talefærdighed, men denne koordination er en 
følge af bestemte udenfor sprogene liggende politiske vil- 
kaar, og hvert enkelt af saadanne jævnsides anvendte sprog 
vil under normale forhold desforuden i en anden egn være 
eneherskende, og her foregaar dets egentlige liv, ti sprog, 
som kun er parallelsprog eller endog er bisprog, er allerede 
syge eller døende. Og hebraisk er netop et bisprog og er 
endda kun naaet til dette punkt ad kunstig vej. For at 
anerkendes som levende, maa det kunne staa paa egne ben, 
hvilket praktisk set vil sige, at det maa fortrænge et af de 

nulevende af Jøderne benyttede sprog og sætte sig paa dets 
plads. En saadan mulighed tør ikke ligefrem afvises. Men 
historien kender intet exempel paa et saadant fænomen, og 
foreløbig skylder sionisterne os endnu beviset for det mod- 
satte. 


DEN JØDISKE NATIONALISME I POLEN. 
I. 


I intet land i verden har Jøderne saa energisk og saa 
utilsløret opstillet den fordring at blive anerkendte som en 
særlig og med landets oprindelige befolkning nationalt lige- 
berettiget nation som i Polen. Her fremtræder det jødiske 
problem i relief med stærke slagskygger, og her skal det 
studeres. Nationale jødiske krav, der andetsteds kun tø- 
vende vover sig frem for lyset, raaber her højlydt paa at 
blive hørte. Det ventende Israel er bleven træt af at vente. 
For første gang under diasporaen er en realpolitisk faktor 
bleven opløftet til hovedprincip, og den religiøse forjættelse 
er bleven forenet med eller endog erstattet af den nationale 
bevægelses haandgribelige løfter. Jødeheden vil indrette sig 
et nyt liv, og prøven gøres i Polen. 

Efter opstanden 1863 havde Polakkerne nok med at læge 
deres saar og efter fattig evne at dæmme op for reaktionen. 
Interessen for Jøderne var ringe. Man ansaa dem for en neu- 
tral, inertisk masse, der kun ved »de i fortiden begaaede fejl« 
var bleven til det, de var, og mente, at fremskridt og frihed, 
som vel en gang maatte komme, omsider maatte bevirke en 
assimilation. De fleste Polakker mærkede ikke, at den jø- 
diske intelligens gled bort fra deres indflydelse. Det russiske 
system begyndte at virke. Den sidste levning af polsk selv- 
stændighed var udslettet, den jødiske ungdom besøgte rus- 
siske gymnasier og lærte Europa at kende gennem et russisk 

mellemled, og den modtog ikke blot et nyt sprog, men ogsaa 
et andet livssyn. Et enkelt organ, ugebladet Izraelita, ud- 
givet paa polsk, meget humant og hæderligt, søgte at ved- 
ligeholde en forbindelse, men kløften gabede aar for aar 
mere og mere. 

Saa kom det fuldstændige brud. 

Det begyndte i firserne og ganske langsomt. Polen, som 
selv ingen pogromer kendte, maatte lide for de pogromer, 
som i disse aar øvedes mod Jøderne inde i Rusland, for 
saa vidt som disse forfølgelser bevirkede, at der foregik en 
omordning indenfor den evigt bølgende jødiske psykes 
mangeartede bestanddele, idet det nationale element banede 
sig vej til overfladen, og denne bevægelse, som virkede 
halvvejs skjult i Rusland, kunde aabenlyst udfolde sig i Po- 
len. Retningen for alle jødiske strømninger havde længe væ- 
ret fra øst til vest. Den nye, nationaljødiske bevægelse fulgte 
den jødiske tilbagevandrings spor gennem hele det 19. aar- 
hundrede, Kejser Nikolaj d. Førstes jødepolitik havde syste- 
matisk jaget Jøderne fra Rusland tilPolen, pogromerne gjor- 
de det samme, og ogsaa frivilligt drog Ruslands Jøder afsted 
tilPolen, det land i det russiske rige, hvor de var underkastede 
de færreste indskrænkninger; mod øst var de spærrede ude 
ved den famøse bosættelseslinie. Altsaa i formindsket maa- 
lestok den gamle historie fra middelalderen om igen. Ende- 
lig lokkede ogsaa firsernes store industrielle opsving Rus- 
lands Jøder i mængder til Polen, der var i færd med at 
blive et betydeligt, økonomisk centrum ved sine rige kul- 
miner og sine fabrikker, der skød op som paddehatte, sikre 
paa afsætning i det kæmpemæssige russiske opland. Polen 
blev til en organisme, hvor Jøder, der var strømmede sam- 
men fra alle egne af Rusland, mødtes, udvexlede tanker og 
udklækkede planer. De fremmede kaldtes Litwak'er (paa 
polsk Litwacy. sing. Litwak), et ord, som skal være skabt 
af de polske Jøder, og som er dannet af Litwa ”Litauen', 

saa at betegnelsen i grunden er lidt misvisende, idet den 
omfatter indvandrere fra alle Ruslands provinser. 

Jøder af alle stænder, intelligens og halvintelligens, køb- 
mænd, haandværkere og smaahandlende nedsatte sig i Po- 
len. Der var kun faa iblandt dem, som følte sig som Rus- 
sere, men deres udvortes kultur var russisk, om end i for- 
skellig grad. Mange af dem talte endog daarligt russisk. 
De viste sig ved ankomsten til Polen aldeles desorienterede, 
en følge af en forkvaklet politisk opdragelse. De havde 
hjemme kun kendt en regering, nu mødte de for første gang 
en nation, tilmed en ærekær, ømfindtlig og for bevarelsen af 
sine stadig mindskede rettigheder ængstelig nation. I an- 
liggender, der ikke vedrørte jødedommen, havde Litwak- 
kerne imidlertid vænnet sig til at bøje sig for regeringen, 
fordi den var den stærke, ja de havde endog til en vis grad 
tilegnet sig dens politiske, centraliserende synspunkt. Polen 
var for dem ikke andet end Weichsellandet, en russisk pro- 
vins, i købmændenes øjne en handelsplads som Charbin eller 
Taszkent. Alt dette laa jo udenfor jødedommen. De ignore- 
rede det polske folks existens. Paa Warszawas gader, i 
sporvogne, paa restaurationer og i teatre lød det russiske 
maal med jødisk nuancering, højrøstet og udfordrende. Der 
forelaa i de fleste tilfælde dog næppe saa meget udslag af 
ond vilje som mangel paa elementær taktfølelse. Litwak- 
kerne sendte desuden deres børn i russiske læreanstalter og 
støttede russiske institutioner som den russiske presse og 
de højere kvindelige universitetskursus. Grunden var den 
rene opportunisme. En Litwak, som jeg spurgte om, hvor- 
for han ikke sendte sine sønner i en polsk skole, svarede paa 
sin jødiskbilledlige maade: »Jo, ser De, naar jeg skal over 
en flod og opdager, at der er to broer, én af træ og én af 
jærn, saa vælger jeg selvfølgelig jærnbroen.« Det var kun 
naturligt, at den russiske regering betragtede Litwakkerne 
som sine forbundsfæller. Deres blotte nærværelse var en 
propaganda for den i officielle krese med forkærlighed dyr- 

kede tanke, »at det russiske sprog skulde blive til det fælles 
omgangssprog, som ragede op over de enkelte provinsers 
lokale dialekter.« De bidrog til at lægge et russisk skær 
over Warszawas fysiognomi, og det var synligt, at skønt 
mange af dem med nød og næppe var undslupne fra de rus- 
siske pogromer, fandt de sig med sindsro og ikke uden vel- 
behag i den nye rolle, Men Polakkerne, som atter en gang 
blev pinligt mindede om, at fremmede raadede i deres land, 
kunde ikke andet end føle bitterhed mod de jødiske ind- 
vandrere. — 

Blandt Litwakkerne fandtes mange dygtige mænd. De 
var meget forskellige fra Polens Jøder, De var handle- 
lystne og fordømte de andres tilbøjelighed til drømmeri. 
Deres købmænd imponerede ved deres forholdsvise velstand, 
og berettigelsen af deres realistiske livssyn underbyggedes 
ved deres vellykkede spekulationer. Der var iblandt dem 
professionelle politikere og journalister. Det var folk, som 
ikke var tilbøjelige til at vige og ogsaa nok turde gaa agres- 
sivt frem. De bragte et stærkere had og en mere intensiv 
jødisk uafhængighedsfølelse med sig, end man nogensinde 
havde kendt i Polen. De polske Jøder viste dem til en be- 
gyndelse mistænksomhed. 4 Litwak hot a cajlem in kop 
(En L. har et kors i hovedet) sagde de, idet de ansaa dem 
for lidet ortodoxe. 

Litwakerne følte smertelig de polske Jøders kulturelle 
fornedrelse. De vilde som alle reformatorer gøre dem sig 
selv lige, De tog fat paa oplysningsarbejdet, baade i rent 
almindelig forstand og i særlig politisk, idet de stræbte at 
indpode dem den specielt russiske form for liberalisme, som 
de selv havde lært, og hvis ejendommelighed beror paa dens 
holdningsløshed, idet den hvert øjeblik er rede til at springe 
over i kommunisme eller andre yderliggaaende afskygnin- 
ger. De søgte at bemægtige sig skolen. Lærere fra Rusland 
og med jødiske examiner tog undervisningen i deres haand. 
De skabte den jødiske presse, Hajnt (d. v. s. Idag), Frajnd 

og Moment, der opnaaede et stort abonnentantal. De havde 
overhovedet fremgang i deres reformbestræbelser, og det 
er ikke andet end retfærdigt, ti de har den umiskendelige 
fortjeneste af at have vakt visse dele af den vegeterende, jø- 
diske almue til liv. De fik en slags støtte i den jødisk- 
socialistiske sammenslutning Bund, der virkede i nabo- 
provinserne, Litauen og Rus, og som var mere udpræget 
politisk end deres egen propaganda, men ligeledes arbejdede 
for den almindelige oplysning. Masserne vænnede sig til at 
læse, og jidiszsproget, som tidligere havde været talerør for 
en meget beskeden række skønlitterære skrifter, blev nu 
anvendt i den politiske litteratur, i pressen og i en række 
flyveblade og smaaskrifter, af hvilke adskillige var af for- 
budt indhold, og hvoriblandt der fandtes mange, forresten 
daarlige, almendannende oversættelser fra de vesteuropæi- 
ske litteraturer, Ogsaa det jødiske teater blev grundlagt. 
Jidisz udviklede sig fra at være et privatsprog til at blive 
et offentligt sprog, og at have bidraget hertil er allerede en 
bedrift. 


II: 


Belzebub kan kun uddrives ved Belzebub, og der skulde 
stærke kræfter til for at bringe røre i den polske jødeheds 
stillestaaende` vande. Ligesom de gamle troldmænd benyt- 
tede Litwakerne stadig stærkere besværgelser, den intel- 
lektuelle (oplysningens), den politiske, den økonomiske og 
den nationale. Ved disse midler, og især ved det sidste, den 
ældgamle, altid i dybet levende nationalisme, vandt Litwak- 
kerne en afgørende sejr, idet de drog flertallet af Polens Jø- 
der over paa deres side, Men jordbunden var allerede for- 
beredt i den nyhebraiske litteratur og i mange bøger, 
skrevne paa jidisz. 

Jidiszlitteraturen er ikke righoldig, men den har inter- 
éssante prosaforfattere at opvise, Abramowicz, Rabinowicz, 

Perec og Szolom Asz, og én begavet digter Moris Rosen- 
feld. Heri er der intet underligt, ti Jøderne, som har ydet 
saa meget udmærket i fremmede litteraturer, skriver i og 
for sig ikke daarligere, fordi de benytter jidiszsproget, der- 
imod gør de det nok, hvis de ikke har frigjort sig for jidisz- 
milieuets usikre smag og ganske særlig, hvis de med for- 
sæt læmper sig efter dets primitive æstetiske fordringer. 
Den dramatiske litteratur paa jidiszsproget er rædsom. Men 
romanen og novellen er undertiden udmærkede. Det er en 
litteratur om Jøder, bestemt for Jøder, skreven af Jøder og 
paa jødisk, og følgelig er den ejendommelig, og dens kul- 
turhistoriske betydning er nok saa stor som dens æstetiske. 
Det er tillige en ærlig litteratur, der med den indskrænk- 
ning, som en manglende selverkendelse paalægger, skaan- 
selsløst paataler det jødiske samfunds brist. 

Den nationale tankes væxt kan let iagttages i jidisz- 
litteraturen. De ældste forfattere, de fra fyrrerne og halv- 
tredserne er endnu neutrale, De er folkeopdragere, et fæno- 
men, som vi ogsaa kender fra den slovanske (slaviske), især 
den tjekkiske og bulgariske genfødelse. Den jødiske almue 
er i deres øjne naiv, et barn, der trænger til ledebaand, og 
spor af dette pædagogisk-protektionelle standpunkt kan 
endnu iagttages i den nyeste litteratur. Gamle maskilim 
(»intelligensmænd«) som Michael Gordon og Jehuda Leib 
Gordon opfordrer til at staa op af søvne, gaa ud i livet og 
føre en tilværelse som andre mennesker. Der menes hermed 
intet andet end at bortkaste vankundigheden ved at slutte 
sig til ikkejødisk oplysning. Naar digteren henvender sig 
til mit folk, tænker han paa den religiøse gruppe. Men hos 
Goldfaden er nationen midtpunktet, og det gamle testa- 
mentes skikkelser er nationalhelte i moderne forstand og 
med usvækket betydning i nutiden, og i konsekvens hermed 
er Palæstina genstand for hans nationale længsel; han er 
forelsket i den jødiske type, han er betaget af dens aande- 
lige overlegenhed og dens formentlige, fysiske skønhed og 


206 


erklærer, at der ikke er spor af grund til at foretage et bytte 
med den kristelige kultur. Den populære badchon (folke- 
sanger) Eliakum Cunser (Zunser) finder alt i den jødiske 
kultur herligt, i den moderne daarligt, ja denne er for ham 
en kilde, af hvilken Jøderne har drukket gift. Salomon 
Baumgarten, en fin naturstemningsdigter, søger i sin melan- 
koli over jødefolkets trøstesløse stilling tilbage til sin sjæls 
fredlyste kammer, den bibelske og talmudistiske sagnskat ; 
folkeaanden, siger han, lever endnu i det skjulte, i mørket, 
men den sparer paa sine kræfter, og engang vil den som en 
gigant bane sig vej til lyset med raabet: Af vejen. Og selv 
Morris Rosenfeld, en proletardigter, kapitalismens svorne 
fjende, arbejderens talsmand, en socialrevolutionær, der 
ifølge hele sin livsanskuelse burde være international, har 
sin egen enklave, hvor alle moderne radikale løsener siger 
pas. Han øjner en kamp mellem Jøderne og alle øvrige 
folkeslag, men han tror paa sit folks udødelighed og den 
jødiske aands sejr over den brutale magt. Han pines af 
længsel efter det fædreland, han ikke har, selv i Amerika 
finder han ingen lise, ti Amerika er ikke jødisk. Der gives 
paa jorden kun ét tilflugtssted, og det er Palæstina, og i glø- 
dende begejstring sværger han Jerusalem troskab Han har 
da ogsaa oversat Jehuda ha Lewis sionide paa jidisz.””" 

Vi ser de polske Jøder i halvfemserne gribes af en na- 
tionalistisk stemning, og den tiltager i det ny aarhundrede. 
Den vinder ogsaa magten over alle radikale partier, baade 
de polske og de jødiske socialister. Den jødiske Bund ar- 
bejdede i begyndelsen sammen med det berømte PPS ’det 
polske socialdemokratiske parti, men i revolutionsaarene 
1904—6 var det nationale moment bleven saa stærkt i bægge 
partier, at de skilte sig ud fra hinanden, PPS krævede en 
særorganisation for Jøderne i Polen og Litauen, medens 
Bund begyndte at udskille de jødiske arbejdere fra den 
alrussiske fællesorganisation, erklærede jidiszmaalet for 
nationalsprog og indledede en sammenslutning af det samt- 

lige i det russiske rige levende jødiske proletariat. I Li- 
tauen havde Bund et let arbejde, men i Dnieprlandet stødte 
det voldsomt sammen med de lillerusiske socialister, og i 
efteraaret 1905 tog disse del i jødepogromerne.”? Denne 
socialismens nationalisering er et fænomen, som under ver- 
denskrigen ogsaa er traadt frem i Vesteuropa, men dens 
egentlige omraade ligger i øst, hvor det har vist sig, at naar 
socialismen træffer sammen med den utilfredsstillede og 
derfor kæmpende nationalfølelse, søger den at indgaa et 
kompromis, der i praksis ender med, at den trækker det 
korteste straa. Ogsaa sionismen virkede styrkende paa de 
polske Jøders nationalbevidsthed, ikke fordi den for dem var 
ny, — de kunde jo tværtimod her optræde som læremestre 
—, men fordi den føltes som et fælles baand, der forbandt 
dem med de vestlige Jøder, de halvvejs allerede for for- 
tabte ansete brødre, og fordi den ret uventet gjorde den jø- 
diske verden større. 

Hermed var retningen af den nationale tankes udvikling 
blandt de polske Jøder paa forhaand givet. Førerne udslyn- 
gede ordet ligeberettigelse saadan i al almindelighed, og 
ordet blev til levende ild. Det laa i denne forestillings væ- 
sen, at den var ubegrænset, saa at det var let at løbe videre 
ad linen. Man talte og man skrev om den borgerlige lige- 
berettigelse, medens man tænkte paa nationale, og man 
endte da med at tale og skrive om denne. 

Alligevel fulgte ikke alle Jøder den nationale fane. Et 
mindretal forholdt sig afvisende.  Chasidernes sympatier 
var delte, og der var ikke faa, som frygtede for den nye 
bevægelse, blot fordi den var en bevægelse, og fordi den 
var ny. Der var ogsaa Jøder af den gamle skole, strengt 
ortodoxe, men ingenlunde obskuranter, som mente, at reli- 
gionen særdeles vel kan bestaa uden nationalisme. Der var 
endelig assimilatorerne, der svarer til, hvad man ellers 
plejer at forstaa ved Jøder i Vesteuropa. De forener sig i 
anerkendelsen af det princip, at Polens Jøder i national hen- 

seende bør slutte sig til Polakkerne, Deres kreds rummer 
derfor de Jøder, der anser sig for Polakker, dem, der er 
paa nippet til at gøre det, og dem, der nok kunde have 
lyst til at gøre det, hvis de da ikke derved kommer i mod- 
strid med sig selv. Disse folk er Polakkerne af den mosai- 
ske tro, som de kaldes med en officiel betegnelsesmaade. De 
udgør i alt nogle faa tusinder. Til dem hører det meste af, 
hvad der i Warszawa rager frem blandt Jøderne ved intel- 
ligens, dannelse eller rigdom, købmænd, industridrivende 
og aandsarbejdere, troende, halvtroende, vantro og ateister. 
Til dem hører (eller hørte før krigen) ogsaa flertallet af be- 
styrelsen for den jødiske menighed i Warszawa, der er 
den største i Europa. Fra deres kreds er udgaaet en række 
dygtige mænd, saaledes mange medlemmer af familien Na- 
tanson, der tæller fremragende industridrivende og viden- 
skabsmænd, familien Dickstein, blandt hvilke Samuel Dick- 
stein har fortjenester af den jødiske skole, i hvilken han 
— længe uden held — udenom den russiske regering for- 
søgte at liste polske timer ind, Henryk Nusbaum, en anset 
læge, almindelig elsket, polsk patriot og troende løde, over- 
sætter af hebraisk litteratur og udgiver af tidsskriftet 
Rozwaga 'Besindigheď’, det rette navn for et organ, der 
beskæftiger sig med det jødiske problem, og Josef Wasercug, 
radikalist og fritænker, tidligere redaktør af det polske 
tidsskrift Panteon i Paris og af assimilatorernes organ Iz- 
raelita i Warszawa. 

Det er et tidens tegn, at saa dygtige mænd ikke har 
formaaet at drage den jødiske almue over paa deres side. 
Hovedgrunden var den, at de tilhørte en anden, højere sam- 
fundsklasse, at deres idealer ikke længere var almuens, og 
at de ikke længer talte dets sprog. De krævede opgivel- 
sen af jidisz, som de ansaa for en levning fra barbariske 
tider, for et kainsmærke, medens nationalisterne næsten 
opløftede det til en helligdom og samtidig kaldte dem for 
renegater, idet de erklærede: »En assimilator ender ufra- 

vigeligt før eller senere i daaben ligesom en forbryder i 
galgen.« Nationalisterne var agressive, som sejrherrer 
plejer at være, og de førte deres pressepolemik med en 
voldsomhed, som kun Jøder er i stand til at præstere, naar 
de kæmper med andre Jøder, — 

Udviklingen var gaaet fra demokrati til nationalisme, 
men den blev ikke staaende herved eller rettere sagt den 
var samtidig hermed naaet til klerikalisme, saaledes som det 
maatte ske dér, hvor det nationale moment uløseligt er for- 
bunden med det religiøse, En adskillelse af de to fakto- 
rer vilde være et raffinement, som var ubegribeligt for Ghet- 
tojøden, og førerne vilde næppe heller selv kunne forestille 
sig det gennemført. Der herskede dog iblandt dem no- 
gen vaklen, et udjævnende mellemstandpunkt er ofte for- 
søgt og forsøges endnu, dagbladene, især Hajnt, har ofte 
til almindelig beskuelse og revselse fremdraget exempler 
paa den herskende, jødiske religiøse overtro, men forholdet 
til religionen er saa intimt, at en experimenteren er far- 
lig, og den almindelige erkendelse gaar ud paa, at en for- 
ringelse af den religiøse overbevisning uundgaaeligt med- 
fører en svækkelse af den nationale bevidsthed. Denne 
iagttagelse er uden tvivl rigtig, og derfor er den religiøse 
opdragelse gjort til en del af det nationale program. Hil- 
lel Cejtlin (Zeitlin), en kendt leder af den jødiske national- 
bevægelse i Polen, har formuleret dette saaledes: »Som 
en del af det jødiske folk bør Jøderne i Polen slutte sig 
sammen med alverdens Jøder, bevare den jødiske religion, 
styrke og befæste den, erkende den og granske den, op- 
drage deres børn i den religiøs-nationale aand, studere den 
religiøse litteratur grundigt og dybtgaaende, begyndende 
med bibel og talmud indtil de sidste geonim, forskere, kab- 
balister, videnskabsdyrkere og digtere, udbrede og uddy- 
be den jødiske religions og den jødiske etiks ideer alle- 
vegne.«1” Dette er skrevet i aaret 1916. Hvad der kunde 
være en videnskabsmands syssel, gøres her til en alminde- 

Det jødiske Problem. 14 


210 


lig forpligtelse. At der ved at følge den foreskrevne me- 
tode ikke kan blive lyst eller tid tilovers til at leve som mo- 
derne menneske, er indlysende, men til gengæld bliver man 
saa meget mere Jøde. De opstillede krav er de samme som 
virkelig opfyldes af tusinder af Polens Jøder i vore dage. 
Vi kalder dem for stilstand, for Cejtlin og hans tilhængere 
er de en national rettesnor. 


LES 


Under den kamp, som den jødiske nationalisme foran- 
ledigede, var fordelen for saa vidt paa Jødernes side, som 
de kendte det polske samfund ud og ind, medens Polakker- 
ne end ikke kunde læse jidiszbladene. De referater, de blev 
bekendte med, var tilfældigt valgte, og derfor har der hel- 
ler ikke kunnet udvikle sig nogen frugtbringende polemik, 
og al indre jødisk organisation var skjult for dem af et 
tæt mørke. Deraf opstod ny mistro til al den gamle, Først 
meget sent, i det første decennium af aarhundredet, opda- 
gede de, at de nationalt set stod ene og at der var fore- 
gaaet en fuldkommen omvæltning i Jødernes sindelag. En 
række betydningsfulde kendsgærninger rev Polakkerne ud 
af deres illusion. Tiden omkring revolutionsaaret 1905 
var for dem en national opgangsperiode, og samfundets 
nerver dirrede under længslen efter frihed, Men Jøderiie 
deltog ikke i denne bevægelse. Der var den polske skole- 
strejke i 1904, da Jøder sammen med russiske embeds- 
mænds sønner var de eneste, der blev tilbage i gymnasierne, 
Der fandt i midten af oktober 1905 paa de 3 store friheds- 
dage i begyndelsen af revolutionen nationalpolske manifesta- 
tioner sted, overfor hvilke Jøderne optraadte ligegyldigt 
eller endog oppositionelt. Der var universitetsboykotten i 
1908, som blev brudt af Jøder i forening med russiske se- 
minarister. Der var valget til rigsdumaen af et medlem 
for byen Warszawa i 1912, da Jøderne støttede den polske 

socialdemokrat Jagiello — hvilket forøvrigt var deres gode 
ret — og fik ham valgt mod flertallet af de polske vælgeres 
ønske, og der var endelig den mærkelige sag med »Selska- 
bet for polsk kultur«, en institution, som den gamle fri- 
hedsmand Alexander Swientochowski i et gunstigt øjeblik 
havde faaet tiltryglet sig hos regeringen. Selskabet havde 
tilladelse til at oprette skoler, afholde foredrag og overho- 
vedet udbrede oplysning. Det havde stor fremgang og 
grundlagde mange filialer i provinserne. Det var Polak- 
kernes stolthed. Ogsaa Jøder strømmede til og blev uden 
forbehold optagne som medlemmer. Der syntes at være 
indtraadt det mirakel, at Polakker og Jøder for en gangs 
skyld kunde arbejde sammen, Men saa opstod der blandt 
de jødiske medlemmer ønske om i visse tilfælde at faa ji- 
disz anerkendt som foredrags- og forhar "lingssprog. Dette 
vilde naturligvis berøve foreningen karakter af en polsk 
institution, og Polakkerne begyndte at blive urolige. Da 
indkaldte hovedbestyrelsen den mindeværdige generalfor- 
samling den 26. januar 1913, paa hvilken de polske liberale 
kæmpede med de jødiske. Swientochowski svigtede ikke sit 
vante frisind og stillede forslag om at »Polakker uden hen- 
syn til trosbekendelse og afstamning« kunde blive med- 
lemmer, hvorved altsaa kun nationalisterne, men ikke an- 
dre Jøder udelukkedes. Ved afstemningen sejrede den jø- 
diske opposition, bestyrelsen traadte tilbage, og med den 
Swientochowski, der med bitterhed i hjærtet forlod den in- 
stitution, som skyldte ham sin tilværelse.” Han blev fra 
nu af nationalisternes uforsonlige fjende. Nogle faa dage 
efter afstemningen udslettede Warszawas generalguvernør 
ved et pennestrøg foreningens existens. 

Hermed var den sidste bro kastet af. De frisindede 
Polakker var tildels allerede noget tidligere gaaet over i 
jødemodstandernes rækker. De havde altid protesteret mod 
antisemitternes paastand, at Jøderne aldrig kunde blive rig- 
tige Polakker, og nu viste det sig, at dette stemmede med 

nationalisternes egne dogmer, og de mistede herved grunden 
under fødderne. Det store polske nationaldemokratiske, anti- 
jødiske parti fik vind i sejlene, og der skete det, der maatte 
ske: nation rejste sig mod nation. 

Allerede kort efter 1905 havde bægge parter følt, at det, 
som de jødiske nationalister kæmpede for, var national lige- 
berettigelse, skønt der kun taltes om den borgerlige. Det 
var ikke nutiden, der foruroligede Polakker og Jøder, hver 
paa sin vis, men den underforstaaede fremtid. Polakker- 
ne var stemte for at give Jøderne borgerlig ligeberettigelse, 
men kun paa den betingelse, at den ikke blev til en særlov 
for Polen, men at den skulde omfatte hele det russiske rige. 
De ønskede, at den fra arilds tid herskende tilstand, der 
udgjorde Polens kræftskade, nemlig at Jøderne oversvøm- 
mede Polen, fordi de her nød større rettigheder end an- 
detsteds, i dette tilfælde altsaa end i det egentlige Rusland, 
endelig engang skulde høre op. Men Jøderne, som indsaa 
det haabløse i at opnaa ligeberettigelse i hele Rusland, ar- 
bejdede paa i det mindste at vinde den 1 Polen. 

Den nationaljødiske propaganda kom den russiske rege- 
ring til pas, idet den indviklede Polakkerne i en kamp, 
der svækkede deres modstandskraft mod russificeringen. 
For visse reaktionære biurokratkredse stod Jøderne natio- 
nalt paa lige linie med Polakkerne, idet de bægge regnedes 
for »fremmede« (inorodci), og dette standpunkts overlegen- 
hed tilegnede sig mange Jøder i Rusland. Disse mænd har 
ved at blande sig i striden anrettet meget ondt, og mest 
imod deres egne stammefrænder. Ukendte međ forholdene 
i Polen fældede de deres dom paa afstand paa grund af fejl- 
agtige beretninger. Deres avisartikler aander had. Den 
gang advokat Bikerman i St. Petersborg udtrykte det øn- 
ske, at Rusland snarest muligt maatte sende en ny Mura- 
wiew, en ny hængebøddel til Polen, opnaaede han ganske 
vist at fremkalde forbitrelse blandt Polakkerne, men Jø- 
derne har han sandelig ikke hjulpen ved sit hæslige paa- 

fund. Det samme gælder Zabotinskijs virksomhed. Han 
er en af de jødiske nationalisters bannerførere. Man kan 
ikke frakende ham en sjælden hensynsløs aabenhed, Ham 
skyldes den definition, at Polen er et land (senere rettede 
han det til et territorium), der tilhører to nationer, Po- 
lakker og Jøder,” Heraf fremstod senere begrebet Judæo- 
Polonia, der satte meget ondt blod og i anskuelig form 
demonstrerede den fare, som Polens nationale existens for- 
mentlig er udsat for, Og Zabotinskij har gjort alt for at 
bestyrke Polakkerne i denne forestilling. Han kalder alle 
Ruslands, alle verdens Jøder til vaaben mod Polakkerne. 
Ifølge hans mening har Jøderne moralsk ret til at medvirke 
til Polakkernes russificering eller germanisering, Hvis Jø- 
derne ikke kan bevare jidisz, er det bedre, at de i Polen 
lægger vind paa russisk, der kan tjene som isolator, ti anta- 
gelsen af landets sprog er den største ulykke, og bikulturen 
d. v. s. tillægskulturen til jødisk bør være upolsk. Derfor 
bør Jøderne i Polen ved omgang med Polakkerne ikke tale 
polsk, men russisk, tilmed da Polen ikke er andet end en 
provins i Rusland og Jøderne ikke kan indlade sig paa at 
tale de enkelte nationers sprog og derfor bør benytte rigs- 
sproget. Tanken om Polens autonomi, som i aaret 1913 be- 
gvndte at dukke op i horisonten i ret tydelige omrids, afvi- 
ses af Zabotinskij paa det bestemteste. Petersborg bør 
bevare hele sin indflydelse (wsju polnotu swoego wlijania) 
paa Weichsellandets anliggender, ti Polen trænger ikke til 
autonomi, men til en hæderlig guvernør af engelsk type.” 

Det synes umuligt at gaa videre i kynisme, og disse ord 
har da ogsaa bragt mange polske sind i kog. Men hvorle- 
des Zabotinskij tænker sig samlivet mellem Polakker og 
Jøder efter gennemførelsen af de paakrævede principper, 
turde være en gaade. 

Jøderne havde i Rusland sikre forbundsfæller i kadet- 
terne, et parti, hvis politik overfor Polakkerne var udtryk 
for et dobbeltspil, idet de dyrkede en letkøbt liberalisme, 

som de forlangte proklameret af Polakkerne, medens de 
ikke selv var tilsinds at præstere den. Medens de forlangte 
ligeberettigelse for Jøderne i Polen, hvor den vilde have 
foranlediget en forøget indvandring af Jøder, tænkte de 
ikke paa at gennemføre den for Jøderne i Rusland, hvor 
den dog paa grund af rigets uhyre udstrækning ikke kunde 
fremkalde ulemper, og' de har da selv under revolutionen 
1905—06 ikke nogensinde indbragt et hertil sigtende for- 
slag i dumaen, De vidste, at sligt vilde være upopulært, og 
foretrak derfor at dyrke idealer bestemte til export.” I 
en samtale med den kendte petersborgske, jødiske jurist 
M. Winawer i 1905 erklærede Witte, at det var overflø- 
digt at docere nødvendigheden af Jødernes ligeberettigelse 
for ham (vous préchez un converti) og gjorde opmærksom 
paa, at regeringen var tilbøjelig til at gennemføre den, men 
at den maatte have den frisindede og indflydelsesrige del af 
befolkningen, ziemstwo'erne, paa sin side, og disse talte 
i stolte ord om al mulig frihed, kun om Jødernes tav de 
haardnakket.”fi 


ØKONOMISKE MODSÆTNINGER 
I; 


Verdenskrigen har foreløbig skabt forvirring, ikke ny 
udvikling, skønt begyndelsen til en saadan nok lader sig 
skimte. De gamle økonomiske hovedtræk staar i Polen 
fremdeles ved magt. Og endnu maa vi regne med den sør- 
geligt berømte jødiske pauperisme, 

En tredjedel af de polske Jøder er handlende, en anden 
tredjedel haandværkere. Derimod er antallet paa bønder 
og fabriksarbejdere ringe. Og de handlende og haandvær- 
kerne optræder i et anormalt stort antal i forhold til hele 
den øvrige befolkning. De overfylder provinsbyerne. En 
by f. ex. som Kaluszyn med 9670 indbyggere har over 100 
skræddere, 105 detailhandlere og 140 skomagere, og det 
skønt en del af byens og omegnens befolkning gaar bar- 
benet.*® Disse folk dyrker ikke deres syssel, fordi sam- 
fundet trænger til dem, men fordi de nu engang er til og 
ikke ved, hvad de skal tage sig for, Det normale forhold fin- 
der vi f. ex. i guvernementet Smolensk, hvor det under 
det gamle regime var Jøderne forbudt at bosætte sig og 
hvor der for hvert rooo indbyggere fandtes 20 pCt. hand- 
lende, medens procenten i naboguvernementet Mohilew, 
hvor Jøderne havde bosættelsesret, var 50.67 Af 811,000 
Jøder i Galizien levede i 1910 280,000 af handel og 230,000 
af haandværk. Af disse sidste levede 70,000 af krohold,!?? 
60,000 af skrædderi og 41,000 af »at producere« levneds- 
midler (de var bagere og lign.), altsaa 170,000 mennesker 

ernærede sig ved de tre nævnte beskæftigelser. Det vil 
være vanskeligt at finde et sidestykke hertil i et andet land. 
Enestaaende er vist ogsaa det forhold, at medens der i Ga- 
lizien for hver 1000 »virksomme« katolikker er 757,4 
»uvirksomme« er tallene for Jødernes vedkommende 1000 
og 1912,3, hvilket vil sige, at der blandt 811,183 Jøder fin- 
des 277,566, som fortjener deres brød og som maa ernære 
533,617, som intet fortjener." 

Jøder opsluger altsaa hverandre økonomisk. Samlede 
indenfor nogle faa beskæftigelser konkurrerer de med hver- 
andre indbyrdes. De er i sin tid strømmet til Polen i 
mængder, men de har aldrig tænkt over, om dette Polen 
nu ogsaa kunde ernære dem. Agerbruget kunde i en 
nedgangsperiode ikke tilfredsstille de krav, som de sig 
stærkt formerende, indvandrede masser stillede. Den pol- 
ske bondestand evnede ikke under den almindelige ufrihed 
i det 19. aarhundrede at udvikle sig til en blot taalelig 
vareaftager. Tilsidst begynder den tilstand, hvor den dag- 
lige erhvervelse af brødet, hvis den lykkes, anses for et 
heldigt kup. Man mindes den lille episode i Perec'es no- 
velle Elend, hvor et af familiens medlemmer stjæler maden 
fra de andre og derfor staar op om natten og giver sig til 
at spise, medens de andre sover. Dette tilfælde er maaske 
forfatterens paafund, men grundlaget herfor er den kends- 
gerning, at mange polske Jøder aldrig spiser sig mæt. I 
den almindelige jagt efter at hitte paa udveje forenes for- 
skellige sysselsættelser paa én haand. Maleren er tillige 
snedker og klejnsmed, skomageren f.ex. spillemand og 
gartner. Altsaa akkurat modsat den sædvanlige udvikling 
i Europa, hvor man tragter efter specialisering. Denne 
skal i Tyskland være naaet til at omfatte ca. 20,000 for- 
skellige beskæftigelser, hvilket betyder en arbejdets huma- 
nisering, idet den hos den arbejdende muliggør et meget 
frit valg af syssel og derved skaber en tilfredsstillelse af 
individuel smag og tilbøjelighed. Ghettojøden nærer ingen 

kærlighed til sit haandværk og han mangler arbejdsglæde. 
Man har det indtryk, at han er blevet sat til noget, som 
ikke passer til hans evner, Han er en fusker med en rutine, 
der gaar mange slægtled tilbage, Der arbejdedes i det pol- 
ske og russiske Ghetto endnu i aarene før krigen fra sol 
stod op til sol gik ned, For min erindring staar skrædde- 
ren Mordko, der for en sulteløn beskæftigede sine tre sven- 
de, blege, vantrevne ag usalige skabninger, fra kl. 6 morgen 
til kl. 11 nat. Svendene blev socialister, og dette er maaske 
det fornuftigste, de har gjort i deres liv; men mester saa 
skævt til det, og en dag kom gendarmerne og tog dem. 
Mordko rejste snart efter paafaldende hurtigt bort og duk- 
kede op i London, hvor han optraadte som en forfulgt poli- 
tisk flygtning fra Rusland. Selv havde han altid siddet 
smaat i det, og denne arbejdsgiver var i grunden selv en 
proletar, der udbyttede andre proletarer, fordi han ikke 
kunde anderledes. Man forstaar den jødiske menigmands 
sympati for bolsjevismen og den ringeagt, som ganske 
særlig haandværkeren er genstand for fra de mere" velha- 
vende Jøders side. Købmanden er vel nok endel bedre si- 
tueret, men de smaa knaldeboders antal med elendige va- 
rer øg en ussel omsætning er legio. Som et hjælpemiddel 
mod pauperismen har man tilraadet udvandring. Praxis 
har imidlertid vist, at de allerfattigse aldrig emigrerer, ti 
til at udvandre hører en lille kapital, som de ikke er i 
stand til at opdrive. Ligeledes et vist initiativ er fornø- 
dent. Ogsaa det fattes dem, Følgelig bliver de siddende 
hjemme, og derved, at de mere energiske og dygtige forta- 
der landet, forværres tilstanden yderligere. 

Saa er der det gamle middel, at gøre Jøderne til land- 
mænd. Jødernes ulyst til at dyrke jorden er kendt. Den 
er bleven udraabt, dadlet og næsten gjort til genstand for 
en ny slags beskyldning imod dem. Det er rigtigt, at de 
under diasporaen i alle lande oftere har haft lejlighed til 
agerbrug, men ikke har benyttet den. Frygt for at miste 

deres bevægelsesfrihed og for at smelte sammen med den 
indfødte befolkning har været medvirkende. Desuden har 
Ghettojøden altid anset bondegærning for uværdig. I det 
gamle Polen har det undertiden været dem forbudt at er- 
hverve jord, undertiden tilladt. I 1775 søgte den polske 
regering at opmuntre dem til at drive agerbrug ved at love 
fritagelse for kopskat, men kun 14 familier efterkom op- 
fordringen." Herimod kan opstilles de gode resultater, 
som de af Ica (The Jewish Colonisat. Assoc.) grundlagde 
landbrugskolonier mange steder kan opvise, især i Årgentina 
Jødiske korrespondenter, som har besøgt dem, har fortalt om 
det prægtige indtryk, de modtog, naar kolonisterne, kraftige, 
velnærede skikkelser, kom sprængende dem imøde paa stol- 
te gangere. Lignende fortælles ogsaa fra de sionistiske 
kolonier i Palæstina. Om det gode jødiske agerbrug paa bæg- 
ge steder er der ikke grund til at tvivle, og tilfældene viser 
kun, at naar Jøden sættes til at være landmand, kan han 
ogsaa besørge dette. Men den sociale omvæltning, hvor- 
om det drejer sig, gennemføres ikke ved filantropi. Jøden 
mangler ikke evnen, men lysten til landbrug. Ifølge Der 
jüdische Emigrant for 1913 tæller de Forenede Stater 
30,000 jorddyrkende Jøder, men 1 million Jøder klumper 
sig sammen i New-York, hvor de kæmper haardt for at 
opretholde livet. Landbruget giver dem en sikrere exi- 
stens, men en ringere chance for hurtig kapitalerhvervelse 
end handelen gør. I Galizien beskæftiger 10,72 pCt. af alle 
Jøder sig med landbrug, men de er mere dirigerende end 
fysisk arbejdende, og halvdelen af alle landets forpagtere 
er Jøder; det er den med forpagtningsvæsenet forbundne 
industrielle og kommercielle syssel, som lokker dem. De jø- 
diske landbrugsskoler er gode, men en temmelig stor del af 
eleverne benytter den i skolen erhvervede almendannelse 
til efter undervisningens afslutning at gaa over til hande- 
len. Herover klages der lige fra Czenstoniewo i Polen og 
ned til Jaffe og Jerusalem. Men jeg tror, at der alligevel 

er en mulighed for, at Jøderne i fremtiden i de lande, hvor 
de er talrige, vil komme til at spilie en rolle i landvæsenet, 
nemlig alt eftersom dette bliver mere og mere industriali- 
seret og mister karakteren af den personlige, fysiske bear- 
bejdelse af jorden. I Nordamerika er jorddriften halvvejs 
en slags business, i Europa er den endnu en standstradi- 
tion, som man skal være født til, og fordi man skaber jord- 
dyrkende Jøder, har man endnu ikke skabt en jødisk bon- 
destand, ikke at tale om, at der i Polen kun er meget lidt 
fri jord tilovers. Spørgsmaalet er overhovedet meget kom- 
pliceret. 

En modsætning til den jødiske pauperisme danner det 
talrige jødiske plutokrati. Dets tilværelse falder mindre i 
øjnene end fattigdommens, og det præger ikke det offentli- 
ge liv i Warszawa i den grad, som det gør det i flere af 
Vesteuropas byer (som f. ex. 1 Frankfurt am Main). Det 
bestaar af en broget flok af assimilerede Jøder, nationalister, 
ortodoxe og chasider, altsaa helt ned til Ghettojøder, der 
har erhvervet sig rigdomme ved primitive pengeoperatio- 
ner af en rent ud videnskabelig skarpsindighed. Disse 
mænd regerer over Polens økonomiske liv, ti de sidder ikke 
blot inde med kapitalerne, men er eneherskere over den 
udenlandske storhandel, hvis ventiler de aabner og lukker 
efter forgodtbefindende, De raader ogsaa over betydelige 
dele af den indenlandske handel, og visse store omsætnings- 
enheder som kvæg, korn, huder, pelsværk og trælast er paa 
det nærmeste et jødisk privilegium, som de ikke er til- 
sinds at give slip paa De er ogsaa store industridrivende, 
og de har fortjenesten af i væsentlig grad at have bidraget 
til det betydelige industrielle opsving, som i fremtiden maa- 
ske vil føre Polen over i fabrikslandenes række. 


II. 


Medens de jødiske nationalister er den angribende part, 
idet de forlanger rettigheder, som ingen tidligere har tænkt 

sig kunde kræves, er det omvendt paa det økonomiske om- 
raade Polakkerne, som gaar agressivt til værks, 

Ethvert barn har lært i skolen, at det gamle Polen ikke 
ejede nogen mellemklasse d. v. s. nogen borgerstand, og 
ethvert barn har undret sig derover, Helt nøjagtigt er dette 
ganske vist ikke. Der existerede en polsk bybefolkning, 
men den var kun i nogle store byer forholdsvis talrig og 
noget velhavende, forøvrigt var den uden større betydning, 
og byerne var overvejende jødiske, især købstæderne. Der- 
for er Jøderne for tiden den væsentligste hindring for op- 
staaelsen af en anselig og indflydelsesrig polsk handelsstand. 
Man kan beklage dette eller man kan glæde sig derover, alt 
efter éns sympatier, men man kan, rent objektivt set, dog 
vist ikke finde det unaturligt, at Polakkerne arbejder paa 
at omstøde det jødiske handelsprivilegium. Hvad der fo- 
regaar for øjeblikket er ikke andet end den ufuldendte hi- 
storie, en fortsættelse af den økonomiske kamp, som i 
aarhundreder har hersket mellem Polakker og Jøder, og 
den overvundne polske befolkning foretager paa ny et frem- 
stød, denne gang stærkere end nogensinde før, idet det na- 
tionale moment gyder olie i ilden. Polakkerne ønsker, at 
Polens byer skal være polske, De skal »afjødes«. Saa læn- 
ge der endnu var haab om, at Ghettojøden engang kunde 
blive Polak, var der mulighed for, at dette spørgsmaal i 
fremtiden vilde løse sig af sig selv, men da haabet glip- 
pede, antog den gamle, økonomiske konkurrence automa- 
tisk en skærpet form, I samme forhold som den jødiske 
nationalisme øgedes, tiltog ogsaa Polakkernes bekæmpelse 
af Jødernes handelssupremati i styrke, Det nationalde- 
mokratiske parti udstedte løsenet: »Køb kun hos dine 
egne« (swój do swego), der var enstydigt med en bojkotten 
af den jødiske handel. Den vakte som det eneste saarbare 
punkt forstaaeligt nok raseri blandt Jøderne, der fremstil- 
lede den som det rene barbari. Med urette. Ikke selve 
bojkotten er et beklageligt fænomen, men den nationale 

kamp er det egentlig beklagelige. En Tjekker i Bøhmen, 
en Polak i prøjsisk Polen, vel ogsaa en Dansker i Sønder- 
jylland vil, naar den nationale antagonisme har naaet et be- 
stemt punkt, ikke købe hos en Tysker, saafremt der er mulig- 
hed for at handle med en landsmand, og omvendt gør Tysker- 
ne det samme. Denne fremgangsmaade anses for saa natur- 
lig, at den ikke plejer at fremkalde kritik. De polske Jøder 
har nu selv erklæret sig for en fremmed, med Polakkerne 
konkurrerende nation. Og retfærdigheden byder ikke at 
forbigaa med tavshed, at Polens Jøder i aarhundreder selv 
ikke har kendt noget andet kommercielt forhold overfor de 
ikke talrige polske købmænd end netop bojkot. Det er 
utænkeligt, at en Ghettojøde kan købe noget hos en kristen 
købmand. Det er imod hans nationale følelse, hans reli- 
gion (saaledes som han opfatter den), ja hans instinkt. 
Der er følgelig ingen anledning til at vredes over, at Po- 
lakkerne for en gangs skyld træder i det af Jøderne selv 
anviste spor. Eller man tage et dagligdags tilfælde. Naar 
en kristen bager nedsætter sig i en købstad, er det ikke 
alene byens jødiske bagere, som sammensværger sig imod 
ham, men hele byens jødiske befolkning anser det for sin 
pligt at staa baand og bast sammen, at skade ham, chikanere 
ham og gøre ham livet saa surt, at han maaske beslutter sig 
til at fortrække. Den jødiske smaahandlende har ofte to 
priser for den samme vare, en højere for den kristne kunde 
og en ringere for den jødiske. Et jødisk dampskibsselskab 
holdt for nogle aar siden en dobbelt tarif for varetransport, 
en for kristne, og en anden, konfidentiel og billigere for Jø- 
der, Hele den skildrede tilstand tilhører tiden før boykottens 
iværksættelse ved Polakkerne og er altsaa ikke fremkaldt 
som modtræk. Forøvrigt har bojkotten ganske vist tilføjet 
den jødiske handel nogen skade, men en gennemgribende be- 
tydning har den ikke faaet, da flertallet af Polakker ikke 
viser lyst til at opgive handlen med Jøderne, dels fordi de 
er finansielt afhængige af dem og dels fordi de jødiske 

købmænd sælger deres varer billigere end de kristne kan 
gøre det. Endelig maa de fleste polske handelsforetagender 
regne med en engroshandel, der er paa jødiske hænder.” 

Ghettojøden tror, at den økonomiske kamp er bare ond- 
skab fra Polakkernes side. Han kan ikke indse, at en en- 
kelt national gruppes privilegium paa en bestemt, endog 
meget omfattende erhvervsform er en utopi, som i en mo- 
derne tid efterhaanden maa opløse sig. Grunden til den 
forstærkede konkurrence mellem Jøder og Polakker var op- 
rindelig aldeles upolitisk. Den daterer sig fra firserne. 
Den. gang foretog det russiske tvangsstyre en almindelig 
udrensning af polske embedsmænd. Især var generalgu- 
vernør Gurko ivrig i denne henseende. En mængde Po- 
lakker blev brødløse og søgte nye erhverv 1 byerne, hvor 
de uvilkaarligt trykkede paa Jøderne. En anden faktor var 
indvandringen fra landet til byerne, der stadig varer ved. 
Den polske bonde begyndte saa smaat at give sig af med 
handel, store resultater havde han ikke at opvise, men han 
var dog af det samme ler som de storpolske bønder, der 
har formaaet økonomisk at holde Tyskerne stangen. Og 
i hvert fald havde Jøderne ham imod sig. Ja, hele bonde- 
standens udvikling gik dem imod, og dens fremskridt blev 
Jødernes tilbagegang, hvad der noksom viser, at deres exi- 
stens hviler paa et usundt grundlag. Polakkerne var dem, 
der først organiserede sig, ganske vist i et meget beske- 
dent omfang og under uendelige vanskeligheder fra rege- 
ringens side, men de fik dog et forspring fremfor Jøderne. 
I de sidste to decennier har vigtige faktorer været virk- 
somme, deriblandt tiltagende ædruelighed og større kyndig- 
hed i at dyrke jorden. Institutioner som landbrugsforenin- 
ger, smaabanker, andelsforetagender og brugsforeninger har 
gjort sig gældende, ligeledes det velgørende exempel af 
erfaringsrige og foretagsomme bønder, der med fyldt pen- 
gepung er vendt tilbage fra Amerika, — og alt dette har 
stillet den polske bonde stadig mere uafhængig overfor Jo- 

den, som mister flere og flere af sine chancer for tilfæl- 
digt erhverv. Tiden er i færd med at løbe fra Ghettojø- 
den. Hans tidlige giftermaal er en økonomisk afsindig- 
hed, Unge mennesker, som selv næsten er børn og som 
næppe har klæder paa kroppen, sætter børn i verden, som 
de ikke har mulighed for at ernære, og tilværelsens store 
økonomiske spørgsmaal løses da ved at give afkald paa vig- 
tige livsfornødenheder, Ganske vist har religionens forme- 
ringspaabud paa denne maade sejret, Naar den chasidiske 
købmand faar en konkurrent, naar — som han udtrykker 
sig — »et ondt menneske vil tilføje Israels folk skade,« er 
det cadik'ens sag at fjærne vanskeligheden ved at henvende 
sig til Vorherre. Den jødiske handel lider ogsaa under den 
store helligdagsperiode om efteraaret, da handelen lammes 
i to uger og den kristne befolkning har at holde sig under- 
rettet om, hvilke halve eller hele dage de jødiske butikker 
er lukkede, Al jødisk kommunikation, fragtkørsel og per- 
sonbefordring standser. Jeg erindrer, at ude i en fjærn 
provins holdt i sin tid endog dampbaadene op at funktio- 
nere hver sabbat. Den jødiske handel har altid været upro- 
duktivitetens toppunkt, idet den er en mellemhandel i man- 
ge trin, en historisk levning fra middelalderen, da den var 
en naturlig følge af den vanskelige kommunikation. Nu 
gaar udviklingen i akkurat modsat retning, og brugsfor- 
eningerne har bragt den fødiske smaahandel i en vanskelig 
stilling. 

Det er først aarene før krigen og endnu mere krigs- 
aarene, der har medført en lille forandring til det bedre. 


ALJØDEDOM OG INTERNATIONALISME. 
I. 


Det er et tidens tegn, at en levning fra fortiden som cha- 
sidismen er bleven aktuel, og det endda imod dens egen vilje. 
Den gemmer sig i sin ensomhed og skønt den stritter imod, 
trækkes den frem. Den er en fjende af nationalismen, men 
alligevel tages den til indtægt af den, fordi den betragtes 
som indeholdende den jødiske folkeejendommeligheds kvint- 
essens. 

Chasidismen har altid haft skønlitteraturen paa sin side. 
Jidiszlitteraturens prosaister har taget paa den med næn- 
som haand. Isaak (Icchok) Lejb Perec har endog kælet for 
den. Og dog er han sandelig ingen mørkemand, men er af 
alle jidiszskrivende forfattere den eneste virkelige Euro- 
pæer. Han tror ikke paa chasidismen, men den er et ung- 
domsminde for ham, og den er baade hjemlig og national. 
Derfor idealiserer han den, I en af sine bedste noveller 
»Mellem to bjærge«, der er a simchas toredige maisse 'en 
historie om glæden over torah'en”', benytter han sig ret par- 
tisk af et modsætningsargument, idet han skildrer rabbine- 
ren i Brisk (o: Brest, Brzesc Litewski) som en pedantisk 
bogstavdyrker, streng, bøs, klog, men uden hjærtelag, og 
som et modstykke opstiller cadik'en i Biala, der er mild og 
hjærtensgod, en menneske- og naturelsker, en skønhedsdyr- 
ker og en livsglædens forkynder, der fejrer torahs glædes- 
fest som en alnaturens jubeldag.””” Der er dybe og sandfær- 
dige klange i Perec'es lille fortælling, og cadikens lyriske 
extase har revet tusinder af Jøder med sig, alle dem, der 

for ikke længe siden er undslupne chasidismens blide-ublide 
favntag. Fra et estetisk synspunkt er novellen uangribelig, 
men fra et menneskeligt er den uretfærdig og endog skade- 
lig. Naar vi ved, at cadik'erne ikke blot er de himmelblaa 
idealister, som Perec giver dem ud for, men at de i hundre- 
devis er ignoranter og charlataner, og naar vi tænker paa, 
at chasidismen er en forfærdelig kræftskade paa det jødiske 
samfund, da kan vi ikke andet end anse dens forherligelse 
for en nationaliserende reaktion. 

Perec'es standpunkt er imidlertid betegnende for hele 
grupper af Polens Jøder, og selv naar vi drager til de vest- 
lige Jøder, møder vi apoteosen, og den er her helt ander- 
ledes bevidst og systematisk. Den er et led i vore dages 
mærkeligste kulturbevægelse, Østjødernes supremati over 
deres racefæller i vest, bestræbelsen for at faa dem til at 
se paa livet med de polske og russiske Jøders extatiske blik. 

Her gør Martin Buber, en fremragende begavelse, ihær- 
dig propaganda. Han bryder sig ikke om chasidismens nu- 
tid, der som han selv indrømmer, er dens nedgang, men 
fæster sit blik paa dens begyndelse, som vi ikke kender mere 
til end at den ved habil behandling særdeles vel lader sig 
omdigte. Buber vælger rabbi Nachman af Braclaws fortæl- 
linger, som denne har meddelt til en fortrolig kreds af sine 
tilhængere, og disse fordringsløse og ukunstlede ting, der 
ofte er ubetydelige, enkelte gange endog plumpe, skaber han 
om til at blive kloge og patetiske.” Og han bemægtiger sig 
ligeledes sektens grundlægger, Baalszem, og skriver hans 
legende. Det er en række æventyr, der grupperer sig om 
en forædlet Baalszem, som kaldes den Hellige og ogsaa op- 
træder som saadan. Buber har løftet ham op i en overjor- 
disk sfære og har iklædt ham saa megen overmenneskelig 
storhed, at man snart tænker paa Buddha, snart paa Kri- 
stus. Bogens fortællinger er en enestaaende pompøs myte- 
digtning, en sammenblanding af ideer og visioner, sære 
tanker og tøjlesløs mystik, Med uforlignelig kunst frem- 

maner Buber hemmelighedsfulde vidder, baade i sceneri og 
i sjæleliv, og tager han naturen til hjælp, gør han den le- 
vende og medvirkende. Der ligger glans over disse fortæl- 
linger, baade solens og stjærnernes, baade fra den himmel- 
ske ild og fra de straaler, ad hvilke sjælene vandrer ligesom 
ad en vej, og straalerne er ogsaa sjælene selv, og blandt alt 
dette lys troner den nye Baalszem med lysende aasyn, al- 
deles ulig den beskedne Jøde fra den lille podolske køb- 
stad.”7" 

Bubers stil er noget for sig. Den jødiske stil har over- 
hovedet sit karaktermærke, og det er mærkeligt, at det end- 
nu ikke er falden nogen sprogmand ind at skrive dens hi- 
storie. Den plejer at være smidig, ikke egentlig elegant, 
men nok blændende, den er hyppig overdaadig ved ordenes 
mængde, den indeholder ofte nydannelser, og sprogene er 
mest blevne berigede af Jøder, takket være den jødiske op- 
findsomhed. Bubers stil er farvefyldt og malende, indpren- 
tende og lapidarisk, idet han med omhyggelig kunst anven- 
der disse egenskaber alt efter emnets nuancer. Han elsker 
antitesen: »legenden er myten om mit jeg og dit jeg, om 
den kaldede og den kaldende, om det endelige, der gaar ind i 
det uendelige, og om det uendelige, der behøver det ende- 
lige.«*™ Men de chasidiske tanker er, selv naar de bliver stil 
lede paa spidsen af Buber, ikke saa originale, som han vil 
have os til at tro. De er almindelige sandhedssøgende Jø- 
ders livsfilosofi i belysning af kabbalismen, men de er ikke 
samfundsreformerende, og dog skal Jøderne ifølge Bubers 
lære af denne formentlig urørte jordbund hente ny næring. 

Buber ser ud som Urjøden. Hans billede viser en mørk- 
laden, sorthaaret og haarrig ueuropæisk type. Saaledes har 
maaske Makkabæerne set ud. Han er dybsindig, truende og 
bydende, Maaske er der heri lidt af en pose. Han ved, at 
han er Israel, og naar kritikeren tvivlende spørger, om nu 
hans gengivelse af traditionen om Baalszem virkelig er den 
rette, siger han: »Jeg bærer i mig de mænds blod og aand, 

som har skabt legenden, og af blod og aand er den bleven 
ny inde i mig. Jeg staar i fortællernes kæde, en ring imellem 
ringe, jeg fortæller endnu engang den gamle historie, og 
naar den klinger som en ny, er det fordi det nye allerede 
den gang blundede i den, da den blev fortalt for første 
gang.«77% Den alt overvejende følelse hos ham er bevidst- 
heden om sin énhed med det jødiske folk, denne énheds- 
tanke, som alle store nationalister har følt til alle tider og 
som fik Mickiewicz til at udbryde: »Mit navn er million, 
ti jeg elsker og lider for millioner,« medens Bubers stamme- 
frænde, Morris Rosenfeld, da han mindedes, at taarer var 
den eneste betaling, de fattige kunde erlægge for hans vers, 
udraabte: »Jeg er en taaremillionær og græder for millio- 
ner.« 

Saaledes er mystikeren bleven den nationale jødiske sags 
ordfører overfor de tyske Jøder. Buber har allerede en snes 
aars nationalistisk virksomhed som forfatter og foredrags- 
holder bag sig. Alsidig dannet og med anlæg for filosofisk 
tænkning har han skabt den jødiske nationalistiske dogma- 
tik. Ogsaa menneskeheden indrømmer han her en plads, 
der dog snarere indhegnes af veltalenhedsargumenter 
end af realiteter. Om Jøden hedder det, at han maa 
blive menneske, men blive det paa jødisk manér og derfor 
stile efter den religiøse fornyelse, der tillige indeslutter den 
nationale. Her er chasidismen den store hjælper, ti ingen 
fornyelse af jødedommen er mulig, hævder han, som ikke 
bærer dens elementer i sig. Hvor han mener, at den natio- 
nale faktor er bleven trængt tilbage, drager han den atter 
frem for lyset, og Chanukafesten, helliget mindet om Temp- 
lets indvielse, bør fordi den er knyttet til Makkabæernes 
daad, i højere grad have karakteren af en national højtid 
end af en religiøs. »Enhver knytte sit eget liv, sit kald, 
sin virksomhed til folkets liv,« udbryder han.” Hans attraa 
er at være folkeopdrager, men han staar i sin abstraktion 
og dialektik i virkeligheden for fjærnt fra mængden til at 

kunne vinde den for sig, og folkefører vil han aldrig blive, 
men paa den tyske jødiske intelligens har han virket na- 
tionaliserende med held, nu til sidst gennem et godt redige- 
ret tidsskrift, som han har givet det navn, der for ham er 
det stolteste af alle navne: Der Jude. 

I sin nationale udvikling er han ilet forud for de andre 
Jøder. Han er den første sionist, der er gaaet ud over sio- 
nismens oprindelige program, udover den i Herzl’s definition 
indeholdte tanke, at sionismen er egnet for dem, der ikke vil 
eller kan assimilere sig. Buber forkaster bestemt denne 
indskrænkning, og den mening, at kun de Jøder bør udvan- 
dre, som finder sig generede i deres »menneskeværdighed« 
— de haanende gaaseøjne tilhører Buber selv —, forekom- 
mer ham spidsborgerlig og lurvet, ti sionismens indhold er 
ikke en forbedring af Jødernes stilling, men nationens for- 


løsning.” 

Buber har ogsaa paavirket Jøderne i aljødisk retning. 
Imidlertid danner en saadan paavirkning ikke noget for 
hans doktrin karakteristisk punkt, men er en naturlig følge 
af, at enhver jødisk nationalist nødvendigvis maa være Al- 
jøde. Ti al jødedom er aljødedom, er erkendelsen af, at der 
kun existerer én jødisk nation paa jorden. Ti Jøderne, som 
har deres fædreland i alle lande, hvor Jøder har sat deres 
fod, har som Nationaljøder ikke noget fædreland. Netop 
fædrelandsløsheden har forskaffet dem det aandelige patria, 
som aabenbarer sig gennem den særlig jødiske form for 
solidaritet. Uden denne hører de hurtigt op med at være 
Jøder. 

Jøderne har aandeligt set altid stræbt efter at udslette 
staternes grænser, og de har ofte haft heldet med sig. Den 
aandelige jødestat har intet sidestykke i historien. Medens 
staterne bekæmpede hverandre og afgrænsede sig fra hver- 

andre, dannede de i de enkelte lande bosatte Jøder til enhver 
tid et fælles forbindende element. Selv i middelalderen, da 
kommunikationen var vanskelig, ser vi dem besøge hver- 
andre, ofte for at indhente raad hos berømte rabbinere, der 
danner aandelige domstole. Ønsket om at faa oplysning om 
dogmatiske problemer eller om at opnaa teologisk uddan- 
nelse bevæger dem til at gaa paa langfart. Deres trosfællers 
skæbne i fremmede stater ansaa de for deres egen, og de 
udvikler den mest storstilede filantropi og tillige den ældste, 
som verden kender. Jævnsides med den religiøse forbindelse 
gaar den merkantile, men købmændene, der drager til fjærne 
egne, har meget ofte en aandelig kommission med sig. Over- 
alt er der kontinuation i sted og tid, Hvad under da, ar 
man f. ex finder oplysninger om Chazarernes historie i sy- 
nagogalarkivet i Kairo. Ti ogsaa religiøst-administrativt 
opretholdes en sammenhæng. At en rabbiner kaldes fra Spa- 
nien til Italien og fra Italien til Polen, er i ældre tid ret al- 
mindeligt, og de ambulante rabbinere, der f. ex. drager fra 
Østrig op til Rendsborg, saa ned til Kobylin i det tidligere 
prøjsiske Polen, saa til Brux i Böhmen o. s. v., er ligeledes 
i nyere tid et sædvanligt fænomen. 

Aljødedommen er ogsaa den vægtigste politiske faktor 
i moderne jødisk politik. De sidste aars begivenheder i Po- 
len viser det. 


Den jødiske nationale bevægelse har allerede faaet sin 
tekniske betegnelse. Den kaldes for den jødiske renaissance. 
Jeg vil hverken benægte eller bekræfte rigtigheden af denne 
benævnelse. Kun fremtiden vil være i stand til at sige det 
rette ord. Udtrykket fører tanken hen til beslægtede navne 
som den serbiske eller den tjekkiske renaissance for hundre- 
de aar siden, og der er trods den store væsensforskel ligheds- 
punkter nok til at man kan iagttage det fælles grundmotiv, 
den ubrødelige vilje til ved enhver lejlighed at manifestere 

sin nationale særart, at udhæve den, hvor den findes, og 
skabe den kunstigt, hvor den ikke findes. 

Den jødiske snebold ruller. Den nationale agitation har 
faaet vind i sejlene, men det er ikke den, der skubber til 
snebolden. Agitationen sidder inde i den, og den egentlige 
motor er den ethvert folk med historiske minder iboende 
urkraft, der i folkets bevidsthed opretholder viljen til at 
være noget for sig selv. Jøderne kalder denne urkraft — 
lidet oplysende — for den jødiske sjel. 

Snebolten har aldrig rullet stærkere end under og efter 
verdenskrigen. Da denne udbrød, var det øjeblikkeligt klart, 
at de polske Jøder ved et nationalpolitisk svælg var adskilte 
fra Polakkerne. De holdt med Tyskerne, — hvilket i be- 
tragtning af den behandling, som den russiske regering hav- 
de ladet dem blive til del, var naturligt nok —, medens Po- 
lakkerne var tyskerfjender. Jøderne saa deres frelse der, 
hvor Polakkerne saa deres undergang. Den gamle, gensidige 
mistænksomhed tog til, og der opstod to fjendtlige lejre, 
som anstrengte sig for at skade hinanden, og Jøderne søgte 
endog at indstævne deres mellemværende for et internatio- 
nalt forum ved i den udenlandske presse at fremstille deres 
synspunkt, der naturligvis ikke kunde være objektivt.” 
Det var en selvfølge, at Tyskernes indmarsch i Polen i 1915 
hilstes af alle nationalt sindede Jøder med glæde, medens de 
ortodoxe og chasidiske Jøder var mere delte i deres følelser. 
For første gang fik de polske Jøder uindskrænket frihed til 
at røre sig nationalt, og bevidstheden om deres jødiskhed 
gik i aarene efter 1915 frem med kæmpeskridt. Agitationen 
forlod det private hjem og foreningssalen og gik ud paa ga- 
den. Den manifesterede sig offentlig for Polakkernes aasyn. 
Mindeværdigt er det store sionistiske optog i Warszawa paa 
Lagbeomerfesten i 1916, da 5000 skolebørn, smykkede med 
nationaljødiske flag og farver — hvidt og blaat — og syn- 
gende de nationale sange marscherede gennem jødekvarte- 
rets hovedgade Nalewki, hilste med frenetisk jubel af dens 

langskæggede og langskødede beboere. Den tyske okkupa- 
tionsstyrelse havde ikke noget imod en saadan nationalitets- 
opvisning. Tværtimod, som en mod Polakkerne rettet bevæ- 
gelse, der eftertrykkeligt kunde minde dem om, at ikke de 
alene var herrer i landet, passede den godt ind i det tyske 
politiske program, og hos Jøderne vakte den de dristigste 
forhaabninger, indtil de omsider overbeviste sig om, at den 
tyske liberalitet langt fra er uudtømmelig. Tyskland næg- 
tede at aabne sine grænser, idet det frygtede for en masse- 
indvandring af fattige polske Jøder, hvis beskedne krav til 
livet frembød en ukær konkurrence for den forvænte tyske 
arbejder. Og forgæves ventede det nationale jødiske folke- 
parti paa en anerkendelse af Jøderne som nation, og endnu 
mindre gik deres højeste ønske, tilstaaelsen af nationalt selv- 
styre, i opfyldelse. Alt, hvad de opnaaede, var en frisindet 
forordning vedrørende indretningen af det jødiske menig- 
hedsliv. Her betragtedes Jøderne kun som et religiøst sam- 
fund. 

Den tyske politik havde besluttet at ofre Jøderne for at 
vinde Polakkerne. I manifestet af 5. november 1916 lovedes 
der Polakkerne Polens genrejsning, men løftet var i flere 
væsentlige punkter fremsat saa betinget og tvetydigt, at det 
forfejlede sin virkning. Forgæves fulgte forordningen af 
12. september 1917, ifølge hvilken der indrettedes et polsk 
regentskabsraad og statsraad. Polakkerne var denne gang 
de klogeste. De var ingenlunde til sinds at stille den million- 
hær, som Tyskerne i deres kortsynethed havde gjort regning 
paa, men de tog ikke i betænkning paa alle maader at ud- 
nytte den for dem gunstige situation. 

Og de fastslog strax hovedlinien for deres jødepolitik. 
De besluttede kun at regne med saadanne Jøder, som an- 
saa sig for Polakker. Derfor optog de som medlem af 
statsraadet den dygtige Kazimiers Natanson, der tilhørte 
en kendt, af Polen meget fortjent familie og forøvrigt var 
en udpræget assimilator. Det jødiske nationalparti betrag- 

tede dette valg som en udfordring og lagde ikke skjul paa 
sin forbitrelse. Det gav sig til paa enhver maade at mod- 
arbejde regeringen, Polens første regering. 


III. 


Under krigen i Polen mødtes Jøder med Jøder i et om- 
fang, som man tidligere ikke havde kendt mage til. Jødiske 
soldater og civilembedsmænd fra de forskellige hære blan- 
dedes sammen. Rygtet om de sultne, syge og flygtende pol- 
ske Jøder naaede til fjærne jødiske menigheder i udlandet, 
og hjælpen ydedes med sædvanlig jødisk rundhaandethed. 
Og da man engang havde begyndt, frembød der sig stadig 
nye maal for omsorg og vejledning. Det galdt om at sprede 
oplysning, indføre hygiejniske forholdsregler, ophjælpe 
haandværket og gennem en udstrakt kredit at støtte hande- 
len. Selv et saa vanskeligt problem som arbejderspørgsmaalet 
mente man ikke at burde lade ligge, De udenlandske Jøder 
ydede paa alle disse omraader deres autoritet, erfaring, op- 
muntring og penge. Der var iblandt dem ogsaa saadanne, 
som saa paa Polens Jøder udelukkende fra et nationaljødisk 
synspunkt, og det var ingenlunde de daarligste. Unge doc- 
tores philosophiæ fra tyske universiteter, mænd, som i aare- 
vis undseligt havde baaren den nationaljødiske idé 1 sig, 
genkendte nu ved at iagttage Ghettojøderne sig selv paa et 
tidligere udviklingsstadium. Andre fremmede Jøder — især 
af de tyske —, som ikke længere formaaede at svinge sig op 
til en saa ublandet national bevidsthed, gav dog efter for 
uklare, men ingenlunde svage atavistiske følelser. Mange af 
Vestjøderne lod sig imponere af de polske Jøders talrighed, 
der ligefrem var et levende argument for Jødernes ret til at 
kaldes et folk, og dette indtryk af mængde, fylde, ja af 
magt, saa fuldstændigt nyt i Israels historie, flød uden no- 
gen logisk nødvendighed, men ved en naturlig psykologisk 
proces sammen med aljødedommens hovedmaximer: »Den 
jødiske nation er kun én i alle lande« og »Det jødiske pro- 

blem er kun ét.« Intet under, at solidariseringen for tiden 
skrider rask frem i Tyskland. De enkelte tysk-jødiske fore- 
ninger har sluttet sig sammen til en centralforening, i Berlin 
er der i 1918 bleven afholdt en Judentag, der dog ikke helt 
lykkedes, og nu forbereder man sig til fuldbyrdelsen af al- 
jødedommens store drøm, afholdelsen af en jødisk verdens- 
kongres. 

Det nye løsen om sammenslutning og udpræget politisk 
organisation har faaet en praktisk anvendelse under krigen. 
Der dannede sig stadig nye situationer, i hvilke Jøderne var 
nødte til at bekende kulør og præcisere deres fordringer, 
hvis de da ellers vilde gøre sig gældende. Der opstod da 
rundt om i landene forskellige jødiske komitéer, udvalg og 
nationalraad, ja i Ukrajna møder vi endog et ministerium 
for jødiske anliggender og bestaaende af Jøder, en cadeau, 
som den sydrussiske revolutions ledere lige i begyndelsen 
havde brågt den teoretiske liberalisme, men som de bag- 
efter fortrød og derfor tog tilbage. Paa fredskongressen i 
Versailles var Jøderne ganske vist ikke officielt repræsen- 
terede, men de virkede i det skjulte og opnaaede at faa 
anerkendt det tillæg til fredstraktaten om de nationale mi- 
noriteters ret, som ogsaa blev paatvunget Polakkerne. Det 
tilfredsstiller imidlertid ikke Nationaljøderne, som af Polak- 
kerne forlanger national autonomi, et krav, der ganske vist 
formuleres svævende af de forskellige partier, Dog forlan- 
ges der af de yderligtgaaende en jødisk skole, der skal ar- 
bejde uden kontrol fra statens side, jidiszsprogets ligebe- 
rettigelse med polsk i alle offentlige forhold, en særlig jø- 
disk valgkurie, statsunderstøttelse til gennemførelse af na- 
tionaljødiske opgaver, ja ifølge en enkelt opgivelse ret for 
den jødiske autonome styrelse (nationalraadet) til i visse 
tilfælde at paaligne skatter. 

Disse krav er fra polsk side bleven betegnede som ens- 
tydende med indførelse af en stat i staten og er bleven be- 
stemt afviste, idet man har peget hen paa, at de polske Jøder 

bør lade sig nøje med det spillerum for deres nationale at- 
traa, som er aabnet dem ved den dem tilstaaede borgerlige og 
politiske ligeberettigelse, National autonomi har som stats- 
retlig form altid kun været et palliativ, der til nød er 
anvendeligt, hvor to nationer ikke bekæmper hverandre. 
I modsat fald søger man at skille dem ad. Derfor foranstal- 
ter man for tiden folkeafstemning, og hvor der bliver en 
blandingsret tilovers, staar vi foreløbig raadløse. National 
autonomi har aldrig været i stand til at forebygge strid eller 
fremkalde retfærdighed, Den er kun en etappe paa vejen 
til den fuldstændige uafhængighed. Den er en farlig faktor 
i statslivet, fordi den ikke lader sig afgrænse, især dér, hvor 
to nationer bor blandede ind imellem hinanden. Her frem- 
kalder det daglige liv mange nve komplikationer, som ikke 
lader sig forudse ved nogen forudgaaende aftale og derfor 
stadig kræver nye aftaler, d. v. s. stadig nye erobringer, der 
sædvanlig falder i autonomisternes lod. Jøderne forsikrer, 
at de ikke tænker paa at omskabe Polen til et jødeland eller 
paa at tilrane sig magten, men om de engang i fremtiden vil 
gøre det eller ikke, afhænger ikke af deres forudgaaende 
erklæringer eller overhovedet af deres egen vilje, Det man 
kræver, beror paa den styrke, man i det givne øjeblik er i 
besiddelse af, og her er den aandelige overlegenhed 
endda langt farligere end den fysiske magt, fordi den 
er mere hyklerisk og rethaverisk. Hvis det virkelig 
lykkes Jøderne at blive de kulturelt herskende i Po- 
len, da vil ogsaa magten gaa over i deres hæn- 
der, og de vil gribe den, fordi der ikke gives det samfund 
eller det parti paa jorden, som afslaar den magt, der af sig 
selv tilbyder sig, alle tidligere teorier vil gaa i glemme og 
erstattes af en apologi, der laves i en haandevending. Der- 
for er kampen mellem Polakker og Jøder allerede nu et 
magtspørgsmaal, og der er vidtskuende politisk syn i natio- 
nalisten Hirszhorns advarsel til Polakkerne om ikke at 

glemme, at det er uvist, hvilken af de to parter der bliver 
den, der assimilerer den anden. 

Den jødiske nationale bevægelse foregaar under saa 
anormale vilkaar, at den herved danner en undtagelse fra alle 
andre folks nationale attraa, og den har under sin kamp med 
Polakkerne fremkaldt en bitterhed, som vi heller ikke saa 
let kan finde et sidestykke til. 

De polske Jøder mangler et territorium. De bor strøede 
ind iblandt den polske befolkning. Betydningen af dette ar- 
gument i negativ retning har de selv indrømmet ved at 
slutte sig til sionismen, men samtidig hermed har de aaben- 
baret deres ligegyldighed for det samme argument ved at 
benytte den af sionismen fremkaldte nationale løftelse til at 
skabe sig en fast national besiddelse i Polen, et polsk Sion, 
som de ingenlunde gør mine til at forlade. Endskønt derfor 
Polakkerne af egoistiske grunde alle som én staar sympa- 
tetisk overfor den sionistiske bevægelse, for saa vidt som 
den kunde tænkes at befri dem for Jøderne, er dog enhver 
sionistisk agitation paa grund af dens tvetydighed rettet 
imod dem. Jødernes standpunkt er forstaaeligt nok, ti naar 
de skal forberedes til at være nationalister i det drømte 
Palæstina, bliver de det ogsaa i det reale Polen. Og de kal- 
" der den autonomi, de kræver, for den exrterritoriale. Dette 
med rette. Den polske jødehed har ingen grænser, og naar 
en polsk Jøde f. ex. bor i Warszawa i Marszalkowskagaden 
det og det nummer paa anden sal, saa begynder den jødiske 
nationi netop paa dette sted, indtil han maaske til næste flytte- 
dag lejer sig en ny lejlighed. En følge af manglen paa et ter- 
ritorium er, at den nationale kamp tilspidses. Israel lever 
spredt og er paa alle sider, hver dag og hver time, omgivet 
af fjenden, og følgelig maa det værge sig. Og omvendt har 
ogsaa Polakkerne modstanderen i deres midte. 

Saa er der sproget. Ogsaa dette er anormalt. Som pato- 
logisk foreteelse er jidiszmaalet overordentligt interessant. 
Det hører til kategorien ”sprogsygdomme', ti det har ikke 

kunnet udvikle sig naturligt, da det er bleven til under en 
religiøs og social isolering af en saa speciel beskaffenhed, 
at den næppe nogensinde har gentaget sig i historien, Jidisz- 
maalet er i modsætning til de tyske Jøders judisch ikke no- 
get gammelt sprog. De i middelalderen indvandrede, fra 
Tyskland kommende Jøder, synes temmelig snart at have 
antaget det polske sprog, og dette forhold har varet ved 
lige indtil slutningen af det 16de aarhundrede.””? I vest- 
europæiske hebraiske kommentarer til biblen og talmud 
forekommer der i det 13de aarhundrede gloser, der an- 
føres som tilhørende »vort sprog, det chanaanske sprog« 
og som i virkeligheden viser sig at være en slovansk (sla- 
visk) dialekt. Mere overbevisende er det, at Zunz i Padua 
har funden polske bibeltexter fra begyndelsen af det 16. 
aarhundrede afskrevne til brug for de i Mantua og Brescia 
boende polske Jøder. Der er vidnesbyrd om, at Jøderne paa 
denne tid i det hele taget beherskede det polske sprog, at de 
aflagde deres forklaringer for retten paa polsk og paa samme 
sprog diskuterede religiøse emner med Årianerne, og ogsaa 
Jødinderne, der dog havde ringe berøring med det otfentlige 
liv, synes at have benyttet polsk.” Spørgsmaalet er imidler- 
tid ikke helt klart, og det er heller ikke fuldkommen oplyst, 
hvorfor det polske sprog er bleven fortrængt af jidisz, men + 
hovedgrunden bør dog vistnok søges i den stærke indvan- 
dring af tyske Jøder, som fandt sted i slutningen af det 16. 
aarhundrede, Jeg antager, at ogsaa forandrede økonomiske 
vilkaar, en forringelse af velstanden samt overgangen til 
haandværk, hvoraf en hyppigere stillesidden og en forøget 
isolering, har været medvirkende, Mindst 90 pCt. af Polens 
Jøder taler til daglig indbyrdes jidisz, men de allerfleste kan 
ligeledes tale polsk, da det er umuligt ikke at lære det sprog, 
som det store flertal af landets indbyggere benytter, men 
hvis de ikke har gaaet i en polsk skole, taler de det daarligt, 
idet de ikke ved, hvad de skal stille op med polskens rigdom 
paa kasus og verbalformer; ogsaa udtalen er meget middel- 

maadig. De polske Jøder har vandret gennem mange sprog, 
som de alle har talt, inden de efter 900 aar naaede Weichse- 
lens bredder. De har passeret gennem aramæisk, græsk, 
latin, spansk, fransk og tysk, som de har fastholdt 
i jidisz, kun sproget i Polen, det land, som mere end 
andre lande har vist dem gæstfrihed, har de vraget. 
De har gjort det ubevidst, hverken af god eller af 
ond vilje, som en bold i den historiske udviklings 
haand, men den beklagelige kendsgærning foreligger. Og 
endnu beklageligere er det, at dette jidisz, der er det sidste 
led i et sprogskifte af mindst 5 led — mange jødiske slægter 
har byttet sprog 8—10 gange — nu af visse jødiske kredse 
styltes op til at være en helligdom, som maa værnes mod 
den fra polsk truende fare. Men jidisz'ens tilfældighed frem- 
gaar ogsaa deraf, at hvis Polen efter den sidste krig var 
kommen under tysk herredømme, vilde jidiszsproget gaa 
til grunde i en ikke meget fjærn fremtid, ti medens 
paa den ene side ligheden med tysk ofte har gjort det til 
tyskhedens avantgarde i Polen, vilde paa den anden side 
denne lighed være aarsag til, at det ikke vilde kunne holde 
stand mod en saa direkte paavirkning, som en af Tyskland 
iværksat erobring eller et protektorat vilde medføre, Nu 
derimod holdes det i live ved naboskabet med det samme 
polsk, som det mener sig truet af og som det bekæmper. Og 
jidisz er værdifuldt for nationalisterne, fordi det er den 
store, usvigelige isolator. Det piner dem imidlertid, at det 
dog ikke er det rette jødiske nationalsprog, En del af de 
politisk mest radikale holder dog fast ved jidisz, en anden 
del vil opgive det, naturligvis ikke til fordel for polsk, ti 
dette ignoreres fuldstændigt —, men for at erstatte det med 
hebraisk, og dette forsøg har netop i de sidste aar haft frem- 
gang, saa at en Jøde triumferende kunde fortælle mig, at 
undervisningen var bleven dreven med saa megen energi, at 
der nu gaves børn, som ikke længer var i stand til at gøre 
sig forstaaelige for deres egen moder. Vi maa dog for mo- 
derens skyld haabe, at denne meddelelse er overdreven. 

»Hvorledes skal vi opdrage vore børn til at blive gode 
Jøder?« — dette spørgsmaal har vakt ikke ringe bekymring 
hos mange af de nationalt sindede politikere, Det svar, som 
Hillel Cejtlin har givet, er fuldkommen rationelt.” Foræl- 
drene bør sørge for, at børnene i størst muligt omfang om- 
gives af jødiskhed. De bør give agt paa, at der i hjemmet 
hersker en ægte jødisk atmosfære, som ikke lader de mo- 
derne ideer faa indpas, der bør udelukkende tales jidisz, 
børnene bør i sex aar gaa i cheder, ikkejødiske kundskaber 
bør undgaas, ti det er den jødiske aand, som det kommer an 
paa; derfor bør der lægges vægt paa hebraisk, og det bør 
indpodes børnene, at Saul, David, Mordechaj og Makka- 
bæerne er nationaie helte.”2 Dette er den aartusinder gamle 
isolering, der fordum blev indledet ved Esras og Nehemias 
reform og som denne gang har antaget en ny skikkelse og: er 
bleven sat i system paa moderne vis. Nationen skal bevares, 
koste hvad det vil. Og med kløgtig politik holder man mand- 
tal, at ingen aandelig kraft skal gaa til spilde, Man spejder 
efter jødiskhed, hvor den end maatte findes, for at indrullere 
den iblandt kamptropperne. Endog de jødiske kunstnere op- 
fordres til at møde ved appellen, og Warszawa har set flere 
jødiske kunstudstillinger. Adskillige af malerne havde faaet 
deres uddannelse i udlandet, mere sysselsatte med deres 
kunst end med udviklingen af deres judaisme, og et mere 
haandgribeligt kendemærke paa deres nationalitet saaledes 
som det, de jødiske forfattere besidder i sproget, manglede i 
dette tilfælde ganske, saa at det var racesymbolet, der her 
blev præsenteret publikum i rendyrkning. 

Nationalisterne er skaanselsløse overfor dem, der ikke 
vil lade sig optage i geleddet. Leopold Méyet, en jødisk Po- 
lak, havde fundet sit livs glæde i polsk kultur, i at fordybe 
sig i de store digteres, Mickiewicz'es, Slowacki's og Kra- 
sinski's levned, i at samle sjældne kunstneriske ug litterære 
antikviteter og i at leve sammen med Polakkerne, og ved 
sin død i 1912 testamenterede han sine samlinger til et af 

Warszawas museer, medens der for hans rede penge skulde 
grundlægges polske skoler, beregnede for børn af bægge 
trosbekendelser og bestemte til at ledes af polske lærere 
ligeledes uden hensyn til, om de var af jødisk eller kristen 
tro. I ethvert andet land i Europa vilde Méyets frisindede 
filantropi have mødt udelt anerkendelse, men Warszawas 
nationaljødiske presse, der er saa indflydelsesrig, at den næ- 
sten er enstydig med hele den jødiske presse, angreb Méyets 
minde i stærke ord, og bladet Frajnd, der overfor Peters- 
borg og Europa anstrænger sig for at være liberalt, erklæ- 
rede testamentet for en forhaanelse mod det jødiske folk. 
I virkeligheden var det udtryk for en forsoning mellem Po- 
lakker og Jøder og derved rummede det en virkelig fare 
for nationalisterne, ti forsoning skaber tilnærmelse, og til- 
nærmelse kan muligvis atter fremkalde aandelig sammen- 
smeltning. 

De nationale førere havde bedømt situationen rigtigt, og 
paa grund af de abnorme vilkaar kan den jødiske national- 
politik ikke andet end være i yderste grad intolerant, ti 
kun intolerancen kan holde den oppe. Naar to nationer mø- 
des, vil der sædvanlig foregaa en national udvexling. 
Nogle Polakker i grænseegnene vil f. ex. antage den tyske 
nationalitet, nogle Tyskere den polske. Men medens en Jøde 
nok kan gaa over til den polske nationalitet, vil en Polak al- 
drig kunne blive Jøde, ja end ikke antage jidiszmaalet. Kan 
Jøderne holde mandstugt og gennemføre den kulturelle iso- 
lation, er de stærke, ja, som historien har vist, stærkere end 
andre folk, men aabner de ventilen blot en lille smule, ind- 
træder der øjeblikkelig en national svækkelse. 


IV. 


Den jødiske propaganda støtter sig til to maximer. Den 
ene lyder: »Nationale rettigheder hører til de mest elemen- 
tære menneskerettigheder og er anerkendte hos alle folke- 

slag« og: »Landet kommer ikke til menneskene, men menne- 
skene til landet, og om nogle kommer lidt før eller lidt se- 
nere end andre er aldeles ligegyldigt.« Disse to sætninger 
udgør nationalisternes credo og gælder tillige som en mo- 
ralsk begrundelse af offensiven mod Polakkerne. Deres 
ejendommelighed beror paa, at de ligefrem sigter til at op- 
hæve den nationale besiddelse hos alle nationer til fordel 
for Jøderne, Deres absurditet er iøjnefaldende. Kun ret- 
ten til at existere allevegne som menneske er en elementær 
menneskerettighed, de nationale rettigheder hører ingen- 
lunde til de elementære, de er tværtimod en kulturluxus, 
omend en meget gammel, og den kan undertiden være meget 
ondskabsfuld, og nationalitet er en politisk solidaritetsfø- 
lelse, der historisk er knyttet til et givet land, og ingenlunde 
til lande i almindelighed, Og skal der endelig indledes en 
propaganda mod den nationale tankes skadelige exklusivi- 
tet, da kan den kun føres af kosmopoliter — hvis da saa- 
danne existerer paa jorden udenfor deres egen indbildning 
—;, men mindst af alle er Polens Jøder kaldede til at optræ- 
de imod nationalitetsideen. Den sionistiske tanke om Jøder- 
nes trods 2000 aars fraværelse umistelige ret og eneret til 
Palæstina er en stram nationalisme, og de samme grunde, 
som giver Jøderne ret til Palæstina, berøver dem ret til 
Polen. 

Alligevel dyrker Jøderne med forkærlighed tanken om 
ligeberettigelse for deres nationalitet i alle verdens lande, 
og for at gøre den plausibel foretages de barokkeste side- 
spring, som den kritiske jødiske hjærne ellers vilde afvise 
med foragt. Hermed falder i traad et projekt, som Espe- 
rantos berømte opfinder, Ludvig Zamenhof, i i1g15 har 
fremsat i et opraab til diplomaterne, benævnet »Efter ver- 
denskrigen«."+ I sit forslag tager han ordet for, at de for- 
skellige staters og provinsers gamle, for tiden gængse natio- 
nale navne ved fredslutningen skal tilintetgøres og er- 
stattes af neutrale geografiske benævnelser, da disse navne 
fremkalder den Her ber vrao a land udeluk- 

kende tilhører den »stamme« (paa polsk plemie, Zamenhof 
undgaar med forsæt at bruge ordet folk eller nation), hvis 
navn det bærer, og at alle andre »stammer« i landet kun er 
udlændinge. Under disse forhold kan landets indbyggere 
selv med deres bedste vilje ikke vænne sig til den tanke, at 
de i virkeligheden udgør én nation, da der ligefrem mangler 
et udtryk for denne nation; og naar nogen spørger om, til 
hvilken af landets indbyggere man hører, er man af mangel 
paa et ord nødt til at nævne sin herkomst (sin æt), og denne 
stadige henregnen sig til en bestemt, særlig stamme, i ste- 
det for til landets almindelige nation, udgør en stærk støtte 
for stammechauvinismen og for stridigheder mellem sønner- 
ne af samme jord. 

Dr. Zamenhofs fortvivlede indfald bliver kun forstaa- 
eligt, naar vi mindes, at han var Jøde, at han boede i 
Warszawa og at han var fædrelandsløs. Denne sidste til- 
stand føles som en smerte selv af dem, der ikke vil vedgaa 
den, idet de finder en trøst i at ringeagte fædrelandsbegre- 
bet, og ganske særlig virker Folakkernes stærke patriotis- 
me som en bebrejdelse, der ansporer til at naa til en løs- 
ning. De fleste Jøder finder den i deres egen nationalisme, 
men Zamenhof, en naiv menneskeelsker, der forkastede en- 
hver national adskillelse, fandt den i det, han kaldte hillelis- 
men, der er en af jødiske religiøse forestillinger fremgaaet 
human monoteisme, som,skal frelse menneskeheden ved at 
forene nationerne i gensidig kærlighed. Hans bevæggrunde 
til at udslette de nationale navne har sikkert været de rene- 
ste, men man kan ikke værge sig mod det indtryk, at han 
har faaet impulsen fra de hjemlige, polske forhold under 
den mørkeste reaktion, da det russiske styre officielt udslet- 
tede Polens navn ved at erstatte det ved benævnelsen Weich- 
sellandet, altsaa netop indførte et saadant geografisk navn, 
som Zamenhof attraaede. Men mærkværdigt er det, at Za- 
menhof, som dog har set alt dette foregaa for sine øjne, har 
glemt, at Polens navn trods alle officielle paabud aldrig har 

hørt op med at leve, fordi det lever i hjærterne, og at han 
ikke har forstaaet, at hundrede fredskongressers beslutninger 
ikke vil kunne udslette de nationale navne, De er symbolet 
paa fædrelandet, men den fædrelandsløse ræsonnerer, at 
kan han udslette begrebet fædreland, da er han ikke længer 
fædrelandsløs i forhold til de andre. Og kun fordi Zamen- 
hof ved siden af sin upaatvivlelige humanisme ogsaa er 
Jøde, har han kunnet fremsætte sit besynderlige projekt, 
tider gives kun ét folk i verden, som har brug for det, nemlig, 
Jøderne, der er de eneste, som ikke ejer en plet paa hele 
Jorden, de kan kalde deres egen, og som derfor kun kan 
vinde ved byttet. Netop de nationalistiske jødiske kredse 
har modtaget Zamenhofs plan med anerkendelse, og derigen- 
nem naar vi til den intime berøring mellem nationalisme og 
internationalisme. 

Ogsaa aljødedommen tangerer det samme forhold. Idet 
den hævder, at Jøderne udgør én stor familie uden hensyn 
til landegrænserne, er det kun konsekvent, at dens førere 
tiltager sig ret til at varetage denne families interesser, lige- 
gyldigt i hvilket land det maatte være, og da familien dan- 
ner et eneste ikke blot religiøst, men ogsaa nationalpolitisk 
samfund, er den kontrollerende, politiske indblanding lige- 
ledes paabudt. Noget skel lader sig ikke opretholde. Naar 
udenlandske Jøder i Polen grundlægger skoler for Ghettojø- 
derne, er dette kun glædeligt, men naar de bestemmer be- 
skaffenheden af den oplysning, der skal gives, og ved at 
gøre den udpræget nationaljødisk bidrager til at fjærne ele- 
verne aandeligt fra det land, i hvilket de bor, saa er sta- 
tens interesser allerede angrebne, og i bedste tilfælde opfo- 
stres der en beklagelig dobbeltnationalitet. 

Ligeledes Jødernes stærke tilslutning til bolsjevismen og 
beslægtede retninger beror blandt mange andre grunde ofte 
ogsaa paa de udsigter, som disse byder den jødiske natio- 
nalsag. Idet de europæiske nationalstater forsvinder, skabes 
der ideelle forhold for denne, ti den nationale opdragelse, som 

de enkelte lande opretholder, og som netop er saa skæbne- 
svanger for jødeheden, idet den afføder en mængde lokale jø- 
dedomme, vil da kunne erstattes af et énsartet nationaljødisk 
opdragelsessystem i alle lande. Jøderne er de eneste, der 
som stærkt bevidst nationalitet lever allevegne, og interna- 
tionalismen betyder for dem, stik imod dens hensigter, en 
forøget nationalisering. For de smaa nationer vilde den 
derimod betyde en fare for deres existens, idet den vilde 
berøve dem deres nationale staters beskyttelse af deres fol- 
keejendommelighed og udlevere dem til en haardnakket, in- 
ternational nationalitetskonkurrence, i hvilken de store fol- 
kegrupper uden at føre nogen national propaganda vilde 
kunne sejre i kraft af deres økonomiske og kulturelle over- 
legenhed. 

Det gaar saaledes til i den engang begyndte nationale 
kamp, som en folkeenhed udkæmper for opfyldelsen af sine 
formentlig berettigede krav, at alle veje fører fremad, ingen 
tilbage. Et gjort skridt gøres ikke om igen, og en erhver- 
vet idéposition slippes aldrig mere. Man gaar ikke i sig 
selv, ti man kender ingen anger, men helmer først, naar den 
sidste trævl af éns ønsker er opfyldt, fordi der ingen ønsker 
mete er. 

Polens jødiske nationalister har allerede tilbagelagt et 
antageligt stykke vej. 

Den 13. december 1918 indfandt der sig hos komman- 
danten i Krakow, general Madziara, en deputation af jødi- 
ske, i den polske hær tjenende, afficerer og soldater og over- 
rakte ham et skrivelse, i hvilken de erklærede, at de var ude 
af stand til at aflægge den militære ed, da den stred mod 
deres samvittighed og overbevisning. Som »trofaste polske 
borgere« kunde de kun sværge den polske stat troskab, der- 
imod ikke som edsformularen bød, det polske folk, da en 
saadan identificering stod i modstrid med deres stilling in- 
denfor den polske stat som borgere af jødisk nationalitet." 

Ifølge denne betragtning er det polske folk ikke længer 

identisk med sit fædreland Polen, med den nationalstat Po- 
len, som altid har været Polakkernes nationale eje, eller ret- 
tere sagt denne har hørt op med at existere og er bleven 
erstattet af et territorium Polen, til hvilket Jøderne, ikke 
blot som mennesker, men som jødiske nationalister har 
samme ret som Polakkerne.” Følgelig er der intet i vejen 
for, at borgere af jødisk nationalitet godt kan være »tro- 
faste polske borgere«, ti »polsk« betegner blot tilhørighed 
til en stat Polen, som ikke er polsk i ordets almindelige be- 
tydning. Konsekvenserne af et saadant synspunkt lader sig 
politisk ikke udmaale. Jøderne kan paa den maade drive 
deres egen indenrigs- og udenrigspolitik og alligevel paa 
trods af det polske folks enstemmige vilje opfylde deres pligt 
overfor »Polen«, d. v. s. det abstrakte statsbegreb, som de 
anerkender, Dette er det af Polakkerne saa frygtede og ha- 
dede Judæo-Polonia. 

Her staar nation mod nation. Og Polakkerne vil endog 
mene, at de har det moralske moment paa deres side. Det 
ligger nær for dem at anstille filosofiske betragtninger over, 
at der engang var en tid, da Jøderne kom til Polen og bad 
om husly, og det spørgsmaal trænger sig da paa: Er det 
en historisk nødvendighed, at gæstfrihed lønnes med utak- 
nemmelighed? Og svaret synes at blive et ja. Da maa 
parolen lyde: Naar fremmede kommer til Dit land, saa 
stød dem bort fra Dig, jag dem afsted, lyt ikke til deres 
bønner; der kan komme det tidspunkt, hvor de voxer sig 
stærke, og da vil de sige: »Dette land er vort. Vi er en 
fremmed nation, og vi vil vedblive med at være det, men vi 
har boet i aarhundreder i dette land. Giv os derfor del i 
dets styrelse.« Da vil mennesket blive menneskets fjende. 


MORALITET OG ISOLERING 
I. 


Paastanden om Jødernes mangel paa moral er ældgam- 
mel. Vi møder den allerede i oldtiden, I alle lande og 
til alle tider er den bleven fremsat, og den er bleven almin- 
delig troet, til dels fordi man nu én gang gærne tror ondt 
om sin nabo og godt om sig selv. Paafaldende er kun den 
almindelige enstemmighed. Stiller vi problemet saaledes, at 
vi spørger, om Jøderne er mere umoralske end de Kristne, 
vil enhver Kristen, der er i besiddelse af objektivisme, skyde 
besvarelsen fra sig, fordi han ved, at han er part i sagen, 
Hvis endda f. ex. en Japaner afgav en kendelse til fordel 
for de Kristne, saa vilde der maaske iblandt dem findes saa- 
danne, som vilde føle sig smigrede, men et resultat vilde 
dermed alligevel ikke være naaet, da der overhovedet fattes 
en vægtskaal til bestemmelse af etiske værdier. Dette for- 
hindrer ikke, at der er bleven skrevet hele bøger om dette 
emne, for det meste fanatisk angribende eller fanatisk for- 
svarende. 

Men Polakkerne retter mod Jøderne en bestemt beskyld- 
ning, der begrænser og simplificerer spørgsmaalet. De ind- 
rømmer dem gærne alle mulige dyder overfor deres egne, 
men de paastaar, at de i handel og vandel optræder bedra- 
gerisk overfor den polske befolkning. De fremsætter denne 
beskyldning uden noget kristent relief, og den er ikke saa 
meget resultatet af noget almindeligt indtryk som af en 
række specielle erfaringer, 

Den jødiske købmand er ogsaa en del af det jødiske 
problem. Han arbejder i Polen under former, der var gæng- 
se 1 Vesteuropa for hundrede aar siden eller endnu længere 
tilbage. 

Lyst til vinding har spredt Jøderne over hele jorden. 
Den fik dem i oldtiden til at forlade det religiøse centrum 
i Jerusalem og fylde Levantens byer. Den har i forening 
med medfødte evner givet dem en fremragende rolle i men- 
neskehedens økonomiske udvikling, — hvorom man kan læse 
mange gode, rigtige, og ikke mindre gode, urigtige bemærk- 
ninger i Werner Sombarts ”Die Juden und das Wirtschafts- 
leben” —, og de skal saaledes have skabt kapitalismen. Og- 
saa deres karakter er bleven omdannet i merkantil retning. 
Bag den polske ghettohaandværker gæmmer sig ret hyppigt 
den oprindelige købmand, hvad der ikke er til fordel for 
haandværket. Jødernes usædvanligt lange historiske liv er 
nøglen til en forklaring af deres fremragende egenskaber 
som handelsmænd. Gennem over to aartusinder har erfa- 
ring dynget sig op paa erfaring, og disse menneskehedens 
menneskekendere er omsider bleven de ypperste kendere af 
handelens psykologi, Og de har i udpræget grad tilegnet 
sig baade købmandens gode og daarlige egenskaber, 

Den polsk-jødiske købmands maade at handle paa er som 
et raab fra fortiden. Ikke varens godhed eller tilsynela- 
dende anselighed, heller ikke firmaets anerkendte hæderlig- 
hed skal gøre udslaget, men da Jøden ved, at køberen paa 
forhaand møder med en indgroet mistillid, der skal over- 
vindes, betragter han ham som en fæstning, der først skal 
indtages , og erobringen foregaar da ved overtalelse. Der- 
for gælder det om at kende køberens smag, hans ønsker, ja 
hans karakter, og denne viden opnaas, rent overfladisk, un- 
der en rapmundet samtale. Gælder det en større forretning, 
indhentes først gennem tredjemand oplysninger om modpar- 
tens personlige forhold. Man bliver undertiden vidne til 
den fineste kendskab til den menneskelige naturs svage si- 

der og til ypperlig skuespillerkunst (ikke for ingen ting er 
Lewinski og Davison, Rachel, Fru Heiberg og Sarah Bern- 
hardt jødiske navne), men det lader sig dog ikke nægte, 
at hyppigst benyttes der kneb, som snarere er en meka- 
nisk handelstradition end et individuelt paafund, og en skarp 
iagttager bliver temmelig hurtig fortrolig med dem, medens 
de paa almuen og den uforberedte intelligent ikke undlader 
at gøre deres virkning. Smiger anvendes i tykke lag. Det 
indledes med, at Jøden forsikrer den anden part, at denne 
er langt klogere og forstaar sig langt bedre paa forretningen 
end han selv, og efter saaledes at have dysset modpartens 
selvkritik i søvn fremfører han de punkter, der taler til hans 
egen fordel, vejer med tilsyneladende alvor og upartiskhed 
de modsatte argumenter og frembringer hos modparten det 
indtryk, at det er denne selv, der tager bestemmelsen. 
Jøden overgaar i psykologisk udforskningsevne et andet 
begavet- handelsfolk, Armenierne, og i paatrængenhed er 
han enestaaende, Han er en levende illustration til den tru- 
isme, at der næsten ikke gives den ting, som man ikke kan 
opnaa, naar man blot forfølger sit maal uden at helme. 
Hans ufortrødenhed er et vidunder. Landmænd er f. ex. 
ofte udsatte for dens virkninger, især naar det gælder forret- 
ninger, hvis financielle balance vanskeligt lader sig fast- 
slaa og som netop ved deres risiko synes særlig tillokkende, 
især forskellig slags forpagtning som f. ex. af høslet, af korn 
paa roden, af mejeriprodukter og af de store frugthaver, 
der er en pryd for Polen og Litauen. Afslaas Jødens tilbud 
som aabenbart ufordelagtigt, kommer han igen den følgende 
dag, og er udfaldet denne gang ligeledes negativt, sender 
han en to, tre gange andre Jøder, der som skinlibhavere hver 
gang byder en stadig ringere pris, og tilsidst bevæger han 
en landmanden personlig bekendt Jøde til at aflægge et be- 
søg, for at denne ved sin autoritet skal agitere i hans favør. 
Virker dette middel heller ikke, indfinder han sig paa ny, 
men denne gang ledsaget af kone og børn. Nægter man at 

indlade sig med ham, begynder en regelret forfølgelse. Gaar 
man ud ad den ene dør, staar Jøden ufejlbarlig for én, stum, 
men med bedende, ja, næsten truende blik, gaar man ind 
ad den anden, staar hans kone der, ingenlunde stum, men 
med en ordflom krævende tilladelse til blot at sige »to ord«. 
Flygter man ud i haven, meddeles denne begivenhed af den 
spejdende, rapfodede, allestedsnærværende børneflok promp- 
te til rette sted, og pludselig staar dybt inde i en af havens 
gange den uundgaaelige jødiske forretningsmand foran én 
ligesom voxet op af jorden. Saaledes holdes man i dagevis 
i belejringstilstand, bliver irriteret og nervøs, vil ikke give 
efter, men har tillige ondt af manden, saa at man efterhaan- 
den gøres mør og for at blive fri for sin plageaand be- 
kvemmer sig til atter at indlade sig med ham; fjed for fjed 
vinder han terrain, og udmattet og energiløs slutter man 
imod sin overbevisning den aftale, som man fra først af ikke 
for nogen pris vilde været gaaet med til. Ikke sjælden, naar 
betalingsterminen nærmer sig, anvendes der paany kraftige 
midler for at forhale den eller for at ændre den trufne af- 
tale. 

Hvor en kristen ikke kan naa hen, der baner en Jøde 
sig vej. Det er denne ubrugte energi, denne utrættelige iver 
til at gaa paa, som er en af aarsagerne til, at Jøderne har 
naaet en i forhold til deres antal overvættes stor indflydelse 
i samfundet. De har en stor fremtid for sig. De er livets 
børn, og de elsker det uhyklerisk. Livets mening ligger i 
Skriftens opfyldelse, der giver lykke. Hvad der ligger paa 
den anden side af dødens tærskel, kender vi ikke. Og alli- 
gevel er det gaaet saa mærkeligt, at dette folk, som er saa op- 
sat paa ret at leve livet ud, enten ligefrem at nyde det epiku- 
ræisk eller dog aandeligt at udnytte alle dets muligheder, 
saa ofte har maattet overtage den lidendes rolle, hvortil det 
egner sig saa daarligt. — 

Man har forsøgt at stille Jødernes moralske horoskop 
saa at sige paa matematisk vis ved at anføre statistikkens 

angivelser om Jøders og Ikkejøders deltagelse i kriminelle 
overtrædelser, Det viser sig herved, at Jøderne oftere end 
de Kristne gør sig skyldige i aager (i Tyskland 29,05 
gange, i Østrig endog 75,45 gange), svigagtig fallit, be- 
drageri, unddragen sig værnepligten, pengeafpresning, do- 
kumentforfalskning og bagtalelse, medens de Kristnes for- 
brydelser er modstand mod statsmagten, røveri, tyveri og 
legemsbeskadigelse.!®" Ruppin forklarer dette forhold som 
beroende paa, at de af Jøder forskyldte forbrydelser er knyt- 
tede til deres beskæftigelse som købmænd, vexellerer o. s. v., 
saa at de til en vis grad er uundgaaelige; de er, som han 
siger, Berufsdelicte. Der er noget i denne paastand, og den 
lader i hvert tilfælde den mulighed tilovers, at hvis de Krist- 
ne i samme omfang som Jøderne befattede sig med de oven- 
nævnte beskæftigelser, vilde deres ærlighed være lige saa 
anløben. ; 

Et såadant regnestykke er det midlertid ikke hver mands 
sag at opstille, og der bliver altid det umiddelbare indtryk 
tilbage, at i Vesteuropa dyrkes den store svindel fortrins- 
vis af Jøder. Det er den jødiske idérigdom, som her kom- 
mer paa afveje. En ivrig jødeven kunde her let nok finde 
en undskyldning ved at hævde, at naar de Kristne ikke saa 
let lader sig forlede til at vandre ad de stier, der fører til den 
geniale svindel, til de grandiose paafund, da er det, fordi de 
overhovedet ingen storslaaede idéer har og derfor heller ikke 
kan falde for fristelsen. 

I Polen er beskyldningerne af en noget anden art, og 
det fordi Jøderne her er saa talrige. Man er ganske vist 
opbragt over to saa jødiske specialiteter som aageren og 
den hvide slavehandel, men man er dog nek saa følsom for 
de smaa naalestik, som man modtager i handel og vandel, 
ved forskellige slags købslagninger og især ved butikshan- 
delen, At denne almindeligt er saa ufin, at den nærmer sig 
til bedrageri, indrømmes af Jøderne selv, men de paastaar, 
at det er umuligt at handle anderledes. Den sæd- 

vanlige form for snyderi bestaar i, at der leveres en 
udskudsvare, der prises som en primavare, og at der knibes 
paa vægten. Og selve prutningen er en form for dulgt 
bedrageri. Der forlanges til en begyndelse en ublu pris, der 
angives at være den yderste, og derpaa følger en haardnak- 
ket tingen, som undertiden ender med, at varen gaar af til 
halv pris eller mindre. Den betaling, for hvilken køberen 
erhverver varen, afhænger ganske af hans udholdenhed i at 
tinge og graden af hans skepcis overfor købmandens sta- 
dige paastand under prutningens enkelte stadier, at »denne 
pris virkelig er den yderste«. Erfarer den lettroende saa 
for sent, at han har ladet sig overrumple ved at slaa til for 
tidlig, forøger han deres talrige skare, som klager over Jø- 
dernes uærlighed. 

Denne maade at handle paa er orientalsk og middelalder- 
lig. Den skriver sig fra en periode, da mange varer regne- 
des for sjældenheder, da konjunkturerne paa grund af den 
offentlige usikkerhed var underkastede store svingninger, 
og da man ikke havde nogen klar opfattelse af tidens kost- 
barhed. Den er i færd med at gaa af brug i de store byer i 
Polen, dog med undtagelse af forstæderne, men den blom- 
strer endnu ude i provinsen. Den opretholdes her af Jø- 
derne selv, der ikke ynder faste priser, da herved udsigten 
til at kapre kunder formindskes. Den forbitrede konkur- 
rence mellem Jøderne indbyrdes er ogsaa en grund. Netop 
den lille afstand, der er mellem den normale, faste pris og 
det minimum, for hvilket en vare i værste tilfælde kan leve- 
res, selv om det er paa bekostning af dens godhed, er den 
konkurrerende jødiske købmands rette operationsfelt og 
grundlaget for hans existens. Alle Kristne, som har faa 
penge, gaar til Jøden. Hvor denne viser sig, daler priserne. 
Han trykker priserne ned ved til et minimum at indskrænke 
driftsomkostningerne, d. v. s. sit eget livs tarveligste fornø- 
denheder. 

Man kan i dette tilfælde undtagelsesvis i teorien angive 

lægedommen. Spørgsmaalet om de polske jøders merkan- 
tile uredelighed er ikke saa meget etisk som økonomisk. For- 
bedrede økonomiske vilkaar vil kunne yde en fortræffelig 
hjælp. Den daarlige tradition fra fortiden bør erstattes 
af moderne former for handel, og handelen bør ikke længer 
være overvejende paa jødiske hænder. Naar en saa alt- 
omfattende beskæftigelse som handelen tilhører en enkelt 
nation, er dette tilstrækkeligt til at rejse en mur af uvilje 
omkring den. Polakken har aldrig at gøre med det jødi- 
ske menneske, men kun med forretningsmanden. Berørin- 
gen indskrænker sig til det obligate modsætningsforhold 
mellem køber og sælger, og det tilfælde, at de to interesse- 
sfærer forenes ved at bægge parter slaar sig sammen om i 
fællesskab at være enten køber eller sælger, er allerede en 
undtagelse, Millioner af polske almuefolk har i deres liv 
kun det minde om Jøderne, at de er blevne bedragne af dem. 
Under disse forhold kan de to nationer til nød gro ved siden 
af hinanden, men absolut ikke leve sammen. 


Il. 


Store erobrere har ofte haft for skik at dele overvundne 
folkeslag i smaapartier for derefter at kolonisere dem blandt 
fremmede nationer. Hensigten med denne barbariske frem- 
gangsmaade var at denationalisere de overvundne. Jøderne 
har anvendt den samme metode paa sig selv. Hvis de havde 
villet begaa nationalt selvmord, havde de ikke kunnet bære 
sig anderledes ad. Allerede Strabo fortæller, at der ikke 
gaves nogen plet paa jorderige, som ikke var beboet af Jø- 
der.” Jerusalems ødelæggelse var derfor ikke aarsag til 
adspredelsen, men betegner kun dens fremskyndelse. I ste- 
det for at koncentrere sig ser vi Jøderne sprede sig stadig 
mere og mere. Der var plads nok i middelhavslandene, men 
de gør intet forsøg paa at grundlægge noget nyt rige eller 
blot paa at danne en kompakt befolkning. De delte sig i 

grupper og sørgede blot for det ene, at være saa mange, at 
de fælles bønner ikke led nøgen forstyrrelse, ligesom de pol- 
ske og russiske Jøder endnu i vore dage søger at indrette de- 
res bopæle saaledes, at der altid bliver minjan, et tilstrække- 
ligt antal troende, mindst ti mand — kvinder regnes ikke 
med — til afholdelse af gudstjenesten. 

Loven for berøring mellem nationer, der bor blandede 
ind imellem hinanden, er assimilation, De mindre talrige 
omdannes efter flertallet, de mindre kulturelle efter de dem 
i kultur overlegne, dog saaledes, at disse atter — desværre 
— paavirkes af hine, men en assimilation finder 1 hvert 
fald sted. Jøderne har ikke villet underordne sig denne lov. 
De har villet undgaa det uundgaaelige, og foreløbig er det 
i vidt omfang lykkedes dem. Alle deres lidelser er oprundne 
af dette ene, at de har villet bevare deres national-religiøse 
ejendommelighed under vilkaar, der naturligt krævede sam- 
mensmeltning. Assimilationsloven er en folkepsykologisk 
lov, og intet folk har tilføjet Jøderne saa mange lidelser, som 
Jøderne selv i deres bestræbelse for at kæmpe imod den, 
(hvilket naturligvis ikke bør gælde som en frikendelse af 
Ikkejødernes optræden overfor dem). Heroisk har de taget 
følgerne af deres golustilstand, og æren af at have opnaaet 
en foreløbig sejr skal ikke fratages dem, men den er vunden 
paa bekostning af primitiv tolerance. I oldtiden og endnu i 
den tidlige middelalder agiterede Jøderne blandt anderle- 
destænkende for deres religion, og ikke uden held. Saa 
opdagede de, at der herved kunde opstaa en gensidig assi- 
milation, og de slog en bom for enhver propaganda. Man 
har betragtet dette som et tegn paa en særlig jødisk tole- 
rance. Men der gives intet mere inhumant end at være 
overbevist om at sidde inde med sandheden uden at ville 
meddele den til andre, Hvis dette princip sejrede, maatte 
al aandelig brydning høre op, og menneskeheden vilde syn- 
ke tilbage til tertiærperioden. Det er sandt nok, at Jøderne 
i tilfælde af religiøs propaganda mange steder vilde have 

udsat sig for den forfærdeligste forfølgelse, men det er 
ikke det, som har skræmmet dem, ti det har aldrig skortet 
dem paa idealisme, og naar de alligevel f. ex. er bleven rin- 
gere end Albigenserne, er det fordi deres idealisme er ble- 
ven ledet i en nationalreligiøs og ikke i en almenmenne- 
skelig retning. Jøderne er døde paa baalet, fordi de ikke 
vilde give afkald paa deres religion, men ikke fordi de vilde 
lade andre faa del i den evige sandhed.”? Her staar de 
kristne martyrer over de jødiske. Paa den anden side skyl- 
des de fremskridt i henseende til skærpede etiske krav, som 
den kristne menneskehed har naaet, dens stærke aandelige 
brydninger og indbyrdes paavirkninger, medens jødedom- 
men var lutter stagnation. Derfor er det ogsaa Jøderne som 
individer, der har taget del i dette fremskridtsarbejde, jøde- 
heden i sin helhed derimod aldrig. 

Kulturel isolering er som socialpolitisk fænomen en for- 
tidslevning. Den er endnu almindelig i orienten. En stor 
del sekter lever her for sig selv, ogsaa mange folkegrupper. 
Tyrkiet er saadeles delt i en række smaanationer og smaa- 
stammer, som føler sig fremmede overfor hverandre, og 
heri ligger en af aarsagerne til denne stats politiske svaghed. 
I moderne stater kendes kun den nationale modsætning, ikke 
den fuldstændige udestængning. 

Den, der isolerer sig, fremkalder mistro og had, og det 
er let nok at bevise, at den jødiske afspærringspolitik ikke 
vækker anstød blandt de Kristne, fordi det er Jøder, som 
praktiserer den, men fordi mistillid er en uundgaaelig føl- 
ge af enhver udelukkelse, Man tage til sammenligning den 
hviderussiske almues forhold til starovjer'erne. Med dette 
navn, ”de gammeltroende”, benævnes de storrussiske bønder, 
som ikke vilde anerkende den af patriarken Nikon gennem- 
førte kirkereform og derfor blev forfulgt af regeringen, saa- 
ledes at en del af dem i det 18. aarhundrede flygtede til 
Polen, hvor de i den hviderussiske provins fandt et fristed. 
Starovjer'erne er et kristent sidestykke til Jøderne, og har 

ligesom disse ikke følt sig forpligtede overfor det land, der 
har ydet dem et asyl. Den samme religiøse ufordragelighed 
hos dem bægge, den samme lukken sig ude, de samme for- 
bud mod samliv med anderledes troende, mod at nyde de- 
res mad, mod at deltage i deres selskab, mod at indgaa æg- 
teskab med dem, og det samme resultat: bægge parter er 
fra landets oprindelige befolknings side genstand for den 
samme animositet og det samme daarlige omdømme, og det 
endskønt den storrussiske starovjer er en meget nær slægt- 
ning til Hviderusseren. Ja, starovjer’en er endnu mere ilde 
set end Jøden, ti denne er som købmand tvungen til at ved- 
ligeholde lidt overfladisk berøring med Hviderusseren, 
hvorved et lille gran menneskelighed undertiden bliver syn- 
ligt, medens starovjer'en troner ensomt paa sin gaard som 
bag en fæstningsmur. Han har da ogsaa ord for at være 
en bølle, en tyv med hestetyveri som specialitet, ved hvilken 
lejlighed han har Jøden som stadig medhjælper, ja han gaar 
ogsaa for at være en bedrager og en morder. Jøderne er 
mærkeligt nok af den samme mening om ham som de hvide- 
russiske bønder. Jeg har hos starovjer'en dog kun kunnet 
konstatere hestetyveriet samt en sindets raahed, der ial- 
fald i ankelte tilfælde giver sig udslag i et næsten dyrisk 
had til Jøderne, i direkte modsætning til Hviderusseren, der 
ganske vist ikke egentlig kan lide Jøderne, men dog viser 
dem en ligegladhed og harmløshed, som er oprindelige na- 
turers maade at være tolerante paa, og som Jøderne kunde 
have godt af at tilegne sig. 

Intet er vanskeligere for mennesker end at være menne- 
sker. Man udelukker sig gærne i følelsen af sit moralske 
eller fysiske fortrin. Forholdet mellem sefardim og aszke- 
nazim er ogsaa et exempel paa isoleringens skæbnesvangre 
følger. Saa stærkt havde disse to smaaverdener vænnet sig 
til at afspærre sig fra den omgivende verden, at naar de fra 
deres vante opholdssteder i Syd- og Østeuropa f. ex. drog til 
Vesteuropas havnéstæder/ogjjmødtes ihér, vilde deres forbe- 

nede hjærner ikke vedkende sig hverandre. Jøder vilde ikke 
have noget tilfælles med Jøder, naar de tilhørte den anden 
lejr. Sefardim og Aszkenazim havde længe hver sine syna- 
goger, og indtil midten af det 19. aarhundrede blev der ikke 
indgaaet noget ægteskab imellem dem. De portugisiske Jø- 
der i Bordeaux fik i 1761 ved deres indflydelse gennemført 
en lov, i følge hvilken alle aszkenazim i løbet af 2 uger 
maatte forlade byen. 

Ogsaa den beklagelige ritualmordskrønike staar i sam- 
menhæng med Jødernes isolering. Den vedrører for saa 
vidt snarere Rusland end Polen som det sidstnævnte land 
lige fra slutningen af det 18. aarhundrede indtil dato ikke 
har kendt nogen ritualmordsproces, medens Rusland har 
haft mange saadanne processer, og endog Tyskland alene i 
tidsrummet fra 1878-—1900 har haft 8. Man har i Vest- 
europa forset sig paa spørgsmaalet. Det er en banalitet at 
slaa sig til taals med den forklaring, at der blot foreligger 
en overtro, der er en følge af vankundighed, som atter beror 
paa manglende folkeoplysning. Beskyldningen for anven- 
delse af menneskeblod kendtes allerede den gang, da oldti- 
dens Romere rettede den mod de første Kristne, og den 
bunder i ældgamle, over hele jorden udbredte forestillinger 
om blodets almagt. Blodet er sjælen, og den, der bemægti- 
ger sig det, bliver herre over sin modstander. Derfor drak 
man sin faldne fjendes blod. Blodet er lægedom i svære 
sygdomme, især naar det hidrører fra unge, uskyldige indi- 
vider, Det er kraftigere end al anden vædske, og derfor 
forskriver man sig til fanden med blod. I Kina beskyldte 
i halvfemserne Boxerne de Kristne for at benytte kineser- 
blod, og for nogle aar siden rettede de kristne Armenier i 
Susza i Kaukasus en lignende beskyldning mod Muhameda- 
nerne, Disse og endnu en mængde beslægtede betragtnin- 
ger vil enhver kunne anstille, som blot er en lille smule for- 
trolig med folkloristikken. Men det store flertal af menne- 
sker sidder dog næppe inde med en saa speciel viden, og 

dette gælder ogsaa det jødefyldte Østeuropa, hvor den 
kristne befolkning for sig ser en vildfremmed folkegruppe, 
bestaaende af udvortes utiltalende individer, der holder sig 
afsides, benytter deres eget kaudervælsk, læser i hemme- 
lighedsfulde bøger, som ingen uindviet forstaar, og afholder 
en mystisk gudstjeneste, til hvilken adgang er forment de 
Kristne, — dette er den gunstigste jordbund for den gamle 
ritualmordsovertros trivsel, der tilmed i det øjeblik den 
synes at være berettiget, subjektivt set holder op med at 
være overtro. Jeg har i Rusland blandt intelligensen endog 
truffen jødevenner, som ganske vist ikke troede paa ritual- 
mordet blandt de emaniciperede Jøder, men nok tænkte 
sig muligheden af dets existens hos jødiske sekter ude i 
ghettoet. Saa helt uforstaaeligt er dette standpunkt ikke. 
Der existerer jo mystiske jødiske sekter, hvis hele færd 
unddrager sig ikke blot vor, men ogsaa andre Jøders iagt- 
tagelse, som f. ex. en chasidisk sekt i omegnen af Braclaw 
eller Dönmesekten i Saloniki, hvis kultus er saa hemmelig, 
at endog sektens mødesteder, der stadig flyttes, er ukendte, 
Nu er det rigtignok af visse, forresten slet ikke saa let 
tilgængelige grunde, upaatvivleligt, at heller ikke nogen 
jødisk sekt udøver ritualmord, og fremragende kristne 
videnskabsmænd har erklæret enhver slags ritualmord for 
opspind, hvad der er vigtigt for sagens teoretiske oplys- 
ning, men praktisk er ligegyldigt, men ritualmordskrøniken 
vedbliver alligevel at være farlig, fordi den er ugendrivelig, 
idet den kræver det vanskelige bevis, at noget ikke existerer. 
Naar man til daglig har ghettoet for sine øjne i den skik- 
kelse, det har antaget ude i afsides liggende provinser i 
Østeuropa, kan man imidlertid ikke undre sig over, at den 
gamle, usalige fabel stadig væk holder sig. Ikke gennem 
oplysning udefra, men kun gennem selverfaring vil de, der 
nu tror paa den, kunne skifte mening. Det ligger tildels i 
Jødernes egen magt at skaffe krøniken ud af verden. Naar 
Ghettojøderne opgiver deres kulturelle isolering, maa ritual- 

mordsbeskyldningen svinde, fordi den mister sin grund- 
vold. Det falder jo f. ex. ingen i Danmark eller Frankrig 
ind at tro paa den, — skønt overtroen ellers bægge steder 
er tyk nok —, og det fordi det selskabelige forhold til Jø- 
derne trods alt er saa intimt, at ingen kan antage, at disse, 
éns daglige omgangsfæller, skulde dyrke den slags extrava- 
gancer, og det spørgsmaal, om der hos Jøderne existerer 
en forskrift, der paabyder ritualmord, eller ej, bliver her- 
ved overflødigt. I overensstemmelse hermed vil den gamle, 
ondskabsfulde overtro sikkert forsvinde for aldrig mere at 
komme igen, naar de polske og russiske Ghettojøder engang 
bliver europæiserede. Ved samme lejlighed vil ogsaa et 
sørgeligt appendix, mørkets dybeste mørke, blive bragt ud 
af verden, nemlig Jødernes eget vidnesbyrd til fordel for 
ritualmordets existens. Saalænge der nemlig findes saa- 
danne vidnesbyrd, vil overtroen ikke kunne udryddes. Og 
det har vist sig, at hver gang den usalige beskyldning paa 
ny er dukket op, har der prompte meldt sig en eller flere Jø- 
der, for det meste tilhørende de omvendtes kategori, og har 
lagt deres tunge vidnesbyrd i vægtskaalen. Endnu under 
Bejlisprocessen i Kijev i 1913 indsendte en vis Nikolaj 
Stembo, søn af en anset jødisk læge i Wilno, en meddelelse 
til det russiske justitsministerium lydende paa, at hans af- 
døde fader ofte havde fortalt ham om Jødernes anvendelse 
af kristenblod ved paaskefesten. Naar den slags personers 
angivelser ikke mere tiltrænges, vil de forsvinde af sig selv. 

Ærlighed er for de fleste mennesker en speciel dressur, 
en vedtaget leveform, ikke en gennem overbevisning frem- 
bragt etisk fuldkommengørelse, og derfor vakler den un- 
der sociale rystelser. Moralen som social bestanddel staar i 
fare for at blive indskrænket af éns eget samfunds rammer. 
De kristne nationer afgiver ofte bevis herpaa ved deres for- 
hold til exotiske nationer, (f. ex. Negere og Kinesere), hos 
de østeuropæiske Jøder er fænomenet konstant. Den reli- 
giøse isolering har trukken den sociale efter sig, og denne 

atter den moralske. At de polske og russiske Jøder virkelig 
kan være fuldt og fast overbeviste om, at de er det udvalgte 
folk blandt alle jordens folkeslag, er i grunden en umoralitet. 
Omskærelsen som et symbol paa det særlige forbund mellem 
Gud og Israel udhæves kraftigt som et adskillelsestegn, og 
hos den polske Ghettojøde er den Kristne ligesom i middel- 
alderen endnu stadig væk den uomskaarne. En udpræget 
moralsk isolering frembyder Szulchan Aruch (jvfr. s. 34— 
35), naar den skelner mellem Jøde og Ikkejøde fakum) og 
med klare ord tillader at bøje retten til fordel for den første, 
hvilket nødvendigvis virker nedbrydende paa retsbevidst- 
heden hos de polske Jøder, saa meget mere som de be- 
tragter Szulchan Aruch som den fineste vejledning i jøde- 
dom. 

Jøden nyder ikke kristen mad. Af alle afspærrelses- 
former er denne den alvorligste. Er man gæst, saa er man 
ven, vil man ikke være gæst, saa er man uven, Saadan er 
den ukunstlede logik, der gælder hos almuen i alle lidt pri- 
mitive lande. Naar de hviderussiske bønder sidder i klyn- 
ge ude paa marken, optaget af at nyde deres Maaltid, siger 
den forbigaaende til dem: » Salt og brød (ønsker jeg Jer)«, 
hvorpaa de svarer i kor: »Kom og spis med os, (prosim)« 
og faar det stereotype gensvar: »Tak skal I have«. Al- 
muen lægger stor vægt paa dette obligate ordskifte, men 
med Jøden føres det aldrig. Den russiske bonde bruger 
udtrykket ”at nyde salt og brød” i betydningen »at slutte ven- 
skab med én,« kun er her venskabet med en Jøde atter ude- 
lukket. Ingen af de festligheder, under hvilke bonden aab- 
ner sit sind, kan besøges af en Jøde. 

De bønder, med hvilke Jøderne har berøring i det daglige 
liv, er enten polske, hviderussiske eller lillerussiske, langt 
mindre egentlig russiske bønder, da Jøderne i Centralrus- 
land er forholdsvis faatallige og tilmed er bybefolkning. 
De to parter danner to modsatte poler, som i bedste tilfælde 
lever uden at skade hinanden. Der mangler ethvert aan- 

deligt baand. Jøden sigter sin følelse gennem forstandens 
kritiske si, medens bonden, — til hvilken af de tre katego- 
rier han end maatte høre — er umiddelbar. Han gør ikke 
nogen røverkule af sit hjærte, men lægger det frem til be- 
skuelse med alle dets brøst, som Jøden ikke er sen til at op- 
dage. Bonden venter sig et ekko for sine udstrømmende fø- 
lelser, den jødiske reservation støder ham tilbage, han fø- 
ler sig usikker, fordi han mærker den jødiske overlegen- 
hed og frygter den som en overrumpling, og resultatet bliver 
da den slutning, at Jøden er lumsk og beregnende. Ingen 
medfølelse intet smil, ingen velvillig tanke spiller ind imel- 
lem dem. Den polske bonde bevarer i sin erindring næppe 
noget tilfælde, hvor Jøden har ydet ham en tjeneste, næppe 
noget lyst minde og sikkert ikke noget kærligt ord, ti det 
er netop de blide følelser, som især mangler, og det samme 
gælder i samme grad om Ghettojødens erfaringer overfor 
den polske bonde. 


17% 


SELVIAGTTAGELSENS VELSIGNELSE 


Det er ikke nogen ublandet glæde at skrive om det jø- 
diske problem. Undertiden bliver det endog til en pine. 

Sproget mangler ord, der svarer til de begreber, man 
vil udtrykke. Intet ord er mindre egnet til at anvendes om 
nutidens Jøder i deres mange afskygninger end ordet Jøde. 
Det er ingen neutral benævnelse, men det trækker strax 
Jøderne ned i en lavere sfære. Det har i alle lande, omend 
i forskellig grad, noget nedsættende ved sig, Det er f. ex. 
finere at sige »Englænderen Bernstein« end »Jøden Bern- 
stein«. Ordet Jøde er en realitet, der straks virker paa 
mange menneskers hjærne ved at faa dem til at høre op 
med at tænke selvstændigt. Det er indbanket med store 
søm i den almindelige bevidsthed i Vesteuropa, at Jøder 
betegner et religiøst samfund, og derfor er ordet ikke ret 
vel anvendeligt om de jødiske nationalister, Man kunde 
i sidste tilfælde tænke sig det erstattet af Judæer, hvad der 
ganske vist vilde være en vilkaarlig brug, men den er for 
saa vidt god, som den ikke har noget hadefuldt ved sig. 
Selve ordet nationalist har endnu vaklende betydnings- 
grænse, undertiden med lidt odiøs bismag, som jeg ikke har 
tilsigtet, men det er ogsaa i færd med at blive et partinavn 
i god betydning. For at betegne modsætningen til Jøderne 
mangler sproget et ord. At tale om Kristne er for snævert 
religiøst, at benytte Ikkejøder er for ubestemt og alminde- 
ligt, og ordet lider desuden af de samme svagheder som 
ordet Jøde. Selv benævnelsen den jødiske race har en 
mislig klang, ikke i litteraturen, men i daglig tale, Det 

er overhovedet lettere at finde udtryk, der har forbindelse 
med ufordrageligheden end saadanne, som staar i forhold til 
den historiske retfærdighed. 

Skriver man om Jøder, er man bestandig udsat for at 
blive misforstaaet. Læseren spejder efter en forbundsfælle 
eller efter en modstander. Der lures paa én og man lægges 
for had. Ti verden deles nu engang i jødefjender og jøde- 
venner. De interesseredes, men tillige upartiskes antal er 
forsvindende. 

Den store liberale europæiske presse har den fortjene- 
ste, at den paa mange maader tager Jøderne i forsvar, hvor 
det tiltrænges. Dette kan kun være glædeligt, men ved 
siden af holder den sig stiltiende til den grundsætning, at 
Jøderne er fredhellige, og dette princip har under de sidste 
decenniers skærpede aljødiske og nationaljødiske agitation 
nødvendigvis ført til en misvisende fremstilling. Alle na- 
tioner bør staa til ansvar for deres handlinger, og Jøderne 
bør selvfølgelig ikke danne nogen undtagelse, men man kan 
i den nævnte presse støde paa en skarp kritik af f. ex. Eng- 
lændere, Franskmænd, Polakker (meget ofte) o. s. v., me- 
dens man kan læse disse blade i aarevis uden nogensinde at 
møde andet enå lovprisende meddelelser om Jødernes store 
og herlige gærninger. Hvis nogen fremkommer selv med en 
svag kritik af Jøderne, betragtes dette som en dødssynd 
og behandles derefter. Angrib en kristen præst og du er 
en helt, angrib en rabbiner og du er en lumpen karl. Kri- 
tiser den hellige nadver og du er en fremskridtsmand, kri- 
tiser omskærelsen eller schechtningen, og du reduceres til 
at blive en ynkværdig antisemit. Blade, som kan skrive 
skarpsindige og overlegne artikler om andre emner, ved 
ikke at fortælle deres læsere andet om antisemitismen end at 
den er lufter ondskab, dumhed eller fanatisme. Historike- 
ren og psykologen vil finde denne paastand naiv, At bevæ- 
gelsen beror paa en kompliceret samvirken af økonomiske, 
racemæssige og nationale faktorer og trods sin énsidighed 

har en vis berettigelse, derom oplyses publikum ikke. Ved 
en saadan konsekvent fortielse af alt, hvad der kunde være 
Jøderne ubehageligt, berøves Vesteuropa et liberalt forum, 
for hvilket det jødiske problem kunde drøftes upartisk. Og 
dog er dette problem saa alvorligt, og saa mange millioner 
menneskers ro og lykke er afhængige af dets løsning, at det i 
det fjærnere staaende Vesteuropa burde kunne behandles 
uden parti- eller racefordom. 

Det er utaknemmeligt at skrive objektivt om Jøderne eller 
blot subjektivt-objektivt, d. v. s. med ærlig vilje til at 
være upartisk. Det lønner sig bedre at skrive imod dem, 
og det mest taknemmelige er at skrive til forsvar for dem, 
Artikler af denne slags yngler og spredes over hele jorden. 
Den civiliserede verden blev i krigens første aar opfordret 
til at afsige en dom om det polsk-jødiske mellemværende, 
og dommen blev absolut fældende for Polakkerne. Ganske 
vist var den dømmende part bleven ført paa vildspor. Me- 
get omhyggeligt havde de jødiske anklagere forstaaet at 
skjule, at kampen i Polen drejede sig om nationale krav, for 
hvilke de næppe kunde paaregne overvældende sympati, og 
havde ført sagen over paa humanitetens omraade, og de 
indhøstede paa den maade som politisk nation den med- 
følelse, der var tiltænkt dem som religiøst samfund. De 
appellerede til alle nationer, til menneskeheden, — ti mindre 
kan ikke gøre det —- og forlangte, at den skulde give Po- 
lakkerne en lektie i tolerance, 

Der var det mærkelige ved sagen, at dommerne kun 
hørte den ene part, ti Polakkerne fik ikke lejlighed til at 
komme til orde, da modparten havde erobret verdenspres- 
sen, Ogsaa det spørgsmaal kan opkastes, om den døm- 
mende vesteuropæiske intelligens nu virkelig har haft ret til 
at afsige sin kendelse. Polen vaander sig under de ved det 
jødiske problem skabte vanskeligheder, medens det Vest- 
europa, som nu mageligt sidder til doms, selv er den egent- 
lig skyldige, ti det har ved sin intolerance skabt problemet, 

idet det i sin tid har udelukket Jøderne eller jaget dem bort 
og paa den maade tvungen uforholdsmæssigt store masser 
til at søge tilflugt i Polen. I Danmark var det endnu saa 
sent som i 1651 forment Jøderne at komme til landet, og 
endnu i 1737 nægtede man dem en saa simpel ret som tilla- 
delse til at bygge sig en synagoge, og i Slesvig maatte først 
Tyskerne i 1864 ophæve de sidste indskrænkninger," der 
var i brug overfor Jøderne. I Sverige var det lige indtil 
1779 under trusel om tvangsarbejde forbudt Jøderne at bo i 
landet, og i Norge var de i 1814 ved en bestemmelse i 
grundloven udelukkede fra riget, Paa denne praktiske maa- 
de undgik man i Norden opstaaelsen af et jødisk problem, 
og nu finder man det ubegribeligt, at Polakkerne og Jø- 
derne ikke kan leve fredeligt sammen og finder aarsagen i 
middelalderlig fanatisme fra Polakkernes side. Det vilde 
dog muligvis ikke være ubeskedent at minde disse dommere 
om, at livet ikke indesluttes i den menneskelige hjærne, men 
pulserer udenfor. Ti ikke det er tolerance, at man fjærner 
de betingelser, som skaber intollerance, og heller ikke brin- 
ger det frisind menneskene varig bedring, som opstaar paa 
denne maade, men det, som fremgaar af kampens brydnin- 
ger og den deraf følgende selverkendelse. 

Danmark har kun ca. 5000 Jøder, Sverige noget lignen- 
de, Norge endda kun ca. 700. Imidlertid er netop Jødernes 
store talrighed i Polen en af hovedgrundene til miséren, 
Hvis nu København havde ligesaa mange Jøder som War- 
szawa, det vil i forhold til dets indbyggerantal sige omtrent 
250,000, saa vilde disse 250,000 jidisztalende Jøder — de fle- 
ste med krav om national autonomi — give Københavnerne 
mulighed for at benytte en gunstig lejlighed til at vise en ex- 
ceptionel taalsomhed, men det er dog tvivlsomt, om de vir- 
kelig vil bestaa prøven, at dømme efter den opposition, som 
nogle hundrede tilrejsende polske og russiske Jøder — gan- 
ske vist for en del bestaaende af uheldige elementer — 
vakte i krigsaarene (»fremmedinvasionen«). Heller ikke 

de andre europæiske nationer har just vist sig som tinde- 
bestigere, da de skulde klatre op paa tolerancens Mont 
Blanc. I Tyskland og Østrig er antisemitismen i sin tid bleven 
fremkaldt ved en tilbagevandring af det sønderdelte Polens 
Jøder mod vest og sydvest, fra prøjsisk Polen til Rinegne- 
ne, fra Galizien til Wien, hvad der foraarsagede en for- 
skrækkelse, som atter gav anledning til læren om den kri- 
stelige stat, (der forresten skyldes en omvendt Jøde, Fr. J. 
Stahl), og dog var det kun en forsvindende brøkdel af Po- 
lens Jøder, som havde sat sig i bevægelse. Spanien er for 
tiden det mest tolerante land, fordi det slet ingen Jøder 
har, da det har jaget dem alle ud af landet for over 400 
aar siden og derfor nu kan tillade sig den tolerance at gøre 
allehaande forsøg paa at faa dem tilbage igen. Medens 
Polen næsten kvæles under Jødernes mængde, holder de øv- 
rige lande dem fire skridt fra livet, selv der, hvor de er 
faa, og selv for en kort tid anses deres selskab for uudhol- 
deligt. Russen verboten skiltes der med i pensionaterne i 
Svejts, og der sigtes herved ikke til Russerne, men til de 
russiske Jøder, til den studerende ungdom, og i Amerika 
hedder det No Jews admitted, I Paris foranstaltes demon- 
strationer i teatrene, naar stykker af jødiske forfattere 
opføres, og i Sorbonne laver studenterne optøjer under jø- 
diske professorers forelæsninger. I Polen er sligt ukendt. 
Udenfor Polen anstrænger Jøderne sig for at være loyale, 
men høster langt fra altid anerkendelse, I Polen gaar Jø- 
derne til politiske valg i egenskab af Jøder, udelukkende 
for at sætte deres nationale kandidater med et nationalt-jø- 
disk program igennem. I alle lande bevirker valgkampe, 
at sindene kommer i kog, at modstanderen lægges for had 
og at endog hans borgerlige redelighed drages i tvivl (jvfr. 
fra provisorieaarene udtryk som ”venstre-(højre)-moral, 
venstre-(højre)-løgn”), men naar i Polen valgagitationen 
ledsages af løsenet »Bort med Jøderne« eller lignende, paa- 
kaldes hele verdens hjælp mod Polakkerne, I virkelighe- 

den er Polakkerne i forhold til de krav, der stilles til deres 
tolerance, mere taalsomme end de vesteuropæiske nationer. 
For disse er det jødiske spørgsmaal teori og litteraturmin- 
der, for Polakkerne er det selve livet. Derfor er en Polaks 
kølige anerkendelse af jødisk karakter eller handling mere 
værd end hans vestlige naboers lovprisende hymner. Po- 
lakken har overfor Jødernes mængde og sluttethed vænnet 
sig til at gaa paa akkord eller til at resignere, hvor man i 
udlandet ikke giver køb. Følgende exempel er betegnende. 
Alle Polakker er enige om, at de jødiske børn forkvakles i 
cheder'erne, men regeringen har hidtil ikke kunnet bekvem- 
me sig til at øve nogen kontrol, hvilket Jøderne forøvrigt 
ogsaa vilde anse for et indgreb i deres rettigheder. Imid- 
lertid fik en i Paris bosat polsk Jøde det indfald i denne by 
at grundlægge en veritabel cheder af samme slags som i 
Polen for ad den vej at bevare Paris'es smaa Israeliter mod 
fransk paavirkning. Den socialdemokratiske deputerede 
Rouanet fik imidlertid nys om sagen, inspicerede cheder'en 
og indbragte anliggendet for deputeretkammeret, Der exi- 
sterer i Paris, sagde han, en snavset og overfyldt skole, 
hvori børnene undervises et urimeligt antal timer i en slags 
religion paa et uforstaaeligt orientalsk maal, og skønt de er 
i den skolepligtige alder, kender de ikke det franske sprog. 
Deputeretkammeret vedtog da hans forslag om at lukke 
skolen.” Dette er naturligvis ikke frisind. Og den polske 
Jøde har maaske senere anstillet betragtninger over fransk 
statsenergi og polsk slendrian, og der kan ikke være tvivl 
om, hvad han har foretrukket. 


Flertallet af Polens Jøder ønskede ikke Polens genrejs- 
ning eller var i bedste tilfælde ligegyldige derfor, Da bor- 
gerrepræsentationen i Warszawa i 1916 afholdt sit første 
mindeværdige møde og formanden efter saa mange træl- 
domsaar udbragte et »Leve det frie Polen« og alle tilstede- 
værende med graad i halsen og i stærkeste sindsbevægelse 

rejste sig fra deres pladser, blev én mand siddende, nemlig 
Jøden Pryluckij, en af lederne af det nationalistiske parti. 
Det var en lykke for ham, at han ikke befandt sig i Paris, 
Nu blev der ikke tilføjet ham nogen overlast. Da det alle- 
rede den gang var klart, at det nye Polen ikke var tilsinds 
at give Jøderne selvstyre, havde, det tabt al interesse for dem. 
Hvad Polen ellers kunde byde dem, kunde de ligesaa vel 
opnaa under ethvert andet styre, og hvis Polen kunde laves 
om til at blive en »nationalitetsstat«, i hvilken Jøderne vilde 
staa som nationalt fuldt ligeberettigede med Polakkerne, 
vilde alle Jøders ønsker være tilfredsstillede. Ud fra denne 
betragtning blev der i krigens sidste aar i Vesteuropas store 
centrer for journalistik og politik af Aljøderne dreven en 
uforbeholden agitation for udbredelsen af den betragtning, 
at Jøderne blev behandlede saa slet i Polen, at det ikke gik 
an at gøre Polakkerne til herrer i landet, og for at bevise 
dette blev Vesteuropa oversvømmet med beretninger om 
voldshandlinger, der var forøvede mod Jøderne, men som 
kun daarligt stemmede overens med virkeligheden. I de 
sidste maaneder af 1918, da det selvstændige Polen blev til, 
naaede modsætningen mellem Polakker og Jøder sit top- 
punkt. Polen var omringet af fjender, og flertallet af Jø- 
derne stod paa fjendernes side. Intet er lettere end at for- 
klare, hvorfor det maatte komme saaledes. I prøjsisk Polen 
havde Jøderne allerede fra gammel tid støttet den tyske re- 
gerings politik og med iver deltaget i fortyskningsforsøgene 
overfor den indfødte polske befolkning, hvad der var et ud- 
slag af den traditionelle jødiske opportunisme, (ligesom de 
f. ex. i Slovakiet hjalp det magyariske styre med at under- 
trykke den slovakkiske befolkning). I Galizien var der 
mange Jøder, som holdt med Ukrajnerne, ikke af nogensom- 
helst sympati for den ukrainske sag, som var dem ligegyldig, 
men fordi de forstod, at i den nye ukrainske bondestat, der 
næsten fuldstændig manglede indfødt intelligens, var de 
uundværlige og paa forhaand bestemte til at indtage frem- 

ragende poster. Endelig stillede et betydeligt antal Jø- 
der sig ligeledes sympatisk overfor Polens tredje fjende, 
bolsjevismen. Polakkerne indsaa, at dens sejr vilde være 
ensbetydende med det nyopstandne Polens undergang og 
satte i en fortvivlet militær situation deres sidste kræfter ind 
paa at standse den fremtrængende bolsjevikkiske hær. Jøder- 
ne derimod kunde umuligt have nogen særlig interesse af den 
polske stats opretholdelse, og de havde endog vægtige grunde 
til at betragte bolsjevismen som en forbundsfælle, dels fordi 
dens internationalisme lovede dem en fremskudt stilling og 
opfyldelsen af deres nationale idealer, og dels fordi dens kom- 
munisme foregøglede mangen jødisk haandværker eller køb- 
mand, der sad smaat i det, at den vilde aabne en udvej til 
en forbedring af deres økonomiske status. For at ende- 
lig alt skulde sammensværge sig for at gøre Polakker og 
Jøder til uforsonlige fjender bragtes den nødlidende polske 
befolkning til fortvivlelse og raseri ved den af jødiske køb- 
mænd iværksatte systematiske varehamstring og vareaager. 
Derved glemte man ganske vist, at ogsaa den jødiske befolk- 
ning led under denne samvittighedsløse spekulation, og man 
oversaa, at ligeledes de kristne købmænd aagrede, ti disse var 
yderligt faatallige, og den polske menigmand havde næsten 
kun at bestille med Jøderne, af hvem han paa mange maa- 
der var afhængig; saaledes blev den jødiske handelsover- 
legenhed atter en gang skæbnesvanger. Under disse forhold 
kom det under generobringen af Lwow ved de polske trop- 
per til det kendte pogrom i november 1918. Naturligvis bør 
det fordømmes paa det skarpeste, ti enhver anvendelse af 
vold er et kulturelt tilbageskridt, men Jøderne udnyttede de 
forefaldne excesser i politisk øjemed, de overdrev dem ind- 
til det uhyrlige, og de tilskrev Polakkerne skylden der, hvor 
den laa hos den rutenske (ukrainiske) pøbel. Ved siden her- 
af vilde det ogsaa have været naturligt at tænke over, at 
der dog maatte være en grund til, at disse excesser var 
foregaaede i det samme Polen, som ellers altid havde holdt 

sig borte fra de russiske pogromer, hver gang disse som en 
stormflod væltede sig frem mod de polske enemærker, hvor 
de stansede brat netop der, hvor det polske sprog begynder, 
og det endskønt den russiske regering sandelig ikke ugærne 
havde set, at bevægelsen ogsaa havde oversvømmet det pol- 
ske land. Og ogsaa den overvejelse vilde have været paa 
sin plads, hvorledes andre europæiske nationer vilde have 
baaret sig ad, hvis de havde været stedte i lignende vilkaar 
som Polakkerne, det vil sige havde befundet sig i krig og 
været omringet af fjender og truet af forræderi paa alle 
kanter. Man tænke blot paa den tyske revolutions rædsler, 

Der gives forhold i livet, hvor lidt overbærenhed og lidt 
mindre hykleri, selv om det er af den ubevidste slags, slet 
ikke er saa ilde anbragt. 

OMKRING PROBLEMET. 


Vi vil uden falsk undseelse for muligvis at blive ufin 
lægge fingrene paa saaret og spørge om grunden til et for- 
hold, hvis existens alle føler, men faa ønsker at berøre. 
Hvorfor er Jøderne, deri indbefattet de vesteuropæiske, saa 
ilde lidte? Der er i de enkelte lande en forskel i almenhedens 
bedømmelse af Jøderne, — man sammenligne f. ex. Danmark 
og Tyskland —, men intetsteds glæder de sig ved nogen 
dybere sympati. De bedste blandt Jøderne føler dette med 
smerte og finder undertiden en kummerlig erstatning i den 
autoritet, som pengemagt og aandsmagt forlener et menne- 
ske med. De jødiske hovedfejl er arrogance, mangel paa 
takt, en vis unaturlig expansion, der hyppigst røber sig som 
paatrængenhed, samt tilbøjelighed til at gaa krogveje. Som 
en samling af negative egenskaber ser dette endda slet ikke 
saa daarligt ud, fejlene er typiske intelligensmenneskefej!, 
og de opvejes sagtens hos Ikkejøder ved andre ligesaa vigtige 
brist. Men de er i denne sammenstilling særlig jødiske. De 
er alle udtryk for den jødiske hjærne, de danner et specielt 
udvalg af en intellektualisme, som vanskeligt træffes hos 
Ikkejøder. 

Men dette er kun en enkelt side af sagen. Den største 
fejl, jødeheden har begaaet, beror paa, at den i sin trang til 
tilknytning til asylfolkene med omgaaelse af almuen kun har 
henvendt sig til samfundets dannede lag. Det er naturligt, 
at Jøderne har begaaet en saadan fejl, idet de har villet 
bryde igennem, hvor de mente at møde den svageste mod- 
stand. Al tilnærmelse foregaar endnu stadig overvejende 

mellem akademisk dannede Kristne og Jøder, indenfor en 
forholdsvis lille kreds, som er kultiveret nok til at undgaa 
alt, hvad der kunde virke irriterende eller stødende, og fra 
dette ophøjede stade føres der en kamp mod den saakaldte 
menneskelige dumhed. Hermed fremmes imidlertid det jødi- 
ske problems løsning ikke et hanefjed, ti hvis det over- 
hovedet nogensinde vil blive løst, kan det kun ske i folke- 
masserne. 

Rigtigheden af denne erkendelse stadfæster sig i øst, og 
især 1 Rusland bekræftes den grelt og tilmed i omvendt, 
negativ form. En kreds jødiske akademikere havde her alle- 
rede før krigen overtaget førelsen i radikal journalistik og 
politik og mente at opnaa en tilnærmelse til almuen ved med 
agitatorisk kraft at indpode i den dem vildfremmede befolk- 
ning vesteuropæiske yderliggaaende ideer, som for denne 
frembød en saa voldsom kultursaltomortale, at det svimlede 
i dens hjærne. Selv havde disse Jøder foretaget springet fra 
ghettoet over i radikalismen og havde derved erhvervet sig 
en suveræn foragt for det, hvorpaa den russiske menig- 
mands daglige liv indtil de mindste enkeltheder baseres, 
nemlig traditionen, ganske særlig den kirkelige, himlen paa 
jorden, De mente, at den nok lod sig feje bort med vest- 
europæiske socialistiske og kommunistiske ideer, Under re- 
volutionen begyndte det gensidige bedrageri. Jøderne stil- 
lede sig i spidsen for de russiske bønder og arbejdere, — 
der egentlig ogsaa er bønder —, som de erklærede for de 
eneste priviligerede repræsentanter for folkeviljen, end- 
skønt de i grunden ikke kunde udstaa dem og foragtede dem 
som hunde, ja de havde selv endog en følelse af, at de ar- 
bejdede paa gyngende grund, siden de ansaa det for oppor- 
tunt at forandre deres jødiske navne til russiske for ikke at 
vække almuens mistænksomhed. Bønderne tilegnede sig af 
det radikale program de stykker, som passede dem, nemlig 
bestemmelserne om jordbesiddelsen, og tænkte forresten og 
tænker endnu paa ved første lejlighed at falde Jøderne i ryg- 

gen. My ich wsjech perekolem (vi skal slagte dem ned alle 
til hobe) sagde til mig i en af de første revolutionsdage en 
russisk soldat, der stod vagt paa et offentligt kontor, idet 
han skelede over mod de skrivende Jøder, der var traadt i 
stedet for tsarismens embedsmænd. Han var forresten me- 
get radikal, baade i sin mund og i sit ydre, og han bar røde 
kokarder paa kasketten, paa brystet og i bøssepiben. 

Saa langt kan livet fjærne sig fra teorien. Den russiske 
bonde er mistænksom. Han skal behandles med kærlighed, 
som han gengælder med utak, han sætter éns taalmodighed 
paa prøve, og man maa forstaa at rette sig efter hans smaa- 
lige interesser og luner. For Jøderne er de russiske bønder 
bondestanden, men den gode psykologiske evne, som de kan 
lægge for dagen overfor individet, svigter dem, hver gang 
de staar overfor masserne, fordi de mangler anlæg for den 
historiske syntese. 

Sikkert forlanges der i kravet om tillæmpning til almuen 
mere af Jøderne end de er istand til at yde, I Vesteuropa 
møder vi den samme aandelige fjærnhed fra almuen, min- 
dre iøjnefaldende, men ikke mindre dybtgaaende. Alene ved 
deres beskæftigelse er Jøderne fremmede for menigmand, 
og dog er det netop fælles syssel, som hos almuen binder 
mennesker sammen. De er ikke istand til at assimilere sig 
med folkets store masse, og de véd, at folket heller ikke 
kan læmpe sig efter dem. Saa vælger de sig et tilsyneladen- 
de neutralt forum, idet de opstiller en moderne form for 
aandsliv og politik, som i alt væsentligt stemmer med deres 
egen opfattelse, og forlanger, at folket skal antage denne 
form og derved gøre det skridt, de ikke selv er i stand til. 
Saaledes lever de i en illusion, naar de klager over ufor 
dragelighed. Den aandelige fjærnhed findes paa bægge sider, 
og det er netop i denne solide grundvold, at sionismen har 
sine rødder. Deraf ogsaa Jødernes ulyst overfor enhver 
nationalfølelse, der ikke er deres egen, ligegyldigt i hvilket 
land de befinder sig. De tager halvt ugærne imod den og er 

mere tilbøjelige til at kritisere den end til at ønske den 
stærk. Dette er jo menneskeligt set let forstaaeligt, og me- 
dens Jøderne i Vesteuropa ofte protesterer imod denne 
kendsgærning, uddyber de østlige Jøder den til en separa- 
tisme, som de roser sig af. Mindre betydningsfuld er den 
religiøse modsætning, da menneskeheden jo nu er naaet til 
at udvise religiøs tolerance, hvad den forresten med urette 
er stolt af, eftersom tolerancen i væsentlig grad beror paa 
den værdiforringelse, som den religiøse dogmetro har under- 
gaaet. Det er mangel paa fælles idealer, som adskiller Jøder 
og Ikkejøder og gør, at de ikke føler sympati for hinanden, 
og der vil først kunne raades bod herpaa, naar den nuvæ- 
rende intelligenstilnærmelse erstattes af en massetilnærmelse. 
Hvis dette kunde ske, vilde det jødiske problem være løst. 
Vi har set, at udviklingen gaar i modsat retning. 

Jøderne er i mange samfundsklasser ikke vellidte, fordi 
de ikke vil være som de andre. 

Trods al partidannelse og deraf følgende afvigende an- 
skuelser er hovedlinien i vor tids jødedom den, at Jøderne 
vil være sig selv, og det skønt de ubarmhjærtigt har tabt 
dette sig selv i seklernes løb. Nogle stumper er bleven til- 
bage, og nu forsøger man omhyggeligt at klæbe dem sam- 
men. Men disse positive værdier skjules af de negative, af 
de fra andre nationers ejendommelighed afvigende momen- 
ter, som Jøderne betragter som deres gamle, for tabt ansete 
nationale særart. Under diasporaen har Jødernes nutid altid 
været deres fortid, og herved er der opstaaet et kulturhul. 
Vi knytter ikke vor fortid til Gorm den Gamle, men Jøderne 
forsøger at knytte den til Makkabæerne, og naar de tror i 
en sen tid at have fundet et holdepunkt i chasidismen, saa 
hægter de sig krampagtigt fast til denne brostump. Italie- 
nerne kunde aldrig faa det indfald at ombytte italiensk med 
et kunstigt latin, fordi de ikke behøver det, da de sidder 
inde med kontinuiteten, medens Jøderne mener at kunne 
skabe den ved at puste liv i hebraisk. Jøderne frembyder det 

enestaaende skue af et folk, som er ude for at søge efter sig 
selv. Og naar dc mener at have funden sig selv, er der 
andre Jøder, der benægter det. De strides om deres natio- 
nale sjæl — disse to ord er jødisk terminologi —, de experi- 
menterer med den, og experimenterne griber ind i alle lan- 
des liv, det ene sted sker det umærkeligt, det andet truende 
og omvæltende. Saaledes er det jødiske problem. Da Jø- 
derne i Polen i 1916 fik lejlighed til frit at vælge et skole- 
sprog for deres børn, var der nogle, der valgte jidisz, andre 
polsk, andre tysk og atter andre hebraisk. Jøden har under- 
tiden to fædrelande, Han lever i sit asyl- og fødeland som 
god ikkejødisk patriot, og hvis nogen vilde benægte, at han 
er det, vilde vedkommende blive forkætret som antisemit. 
Da erfarer man pludselig, at han er rejst bort for stedse, 
ned til Palæstina, for som hebraiskkyndig at opdrage sine 
smaa jødiske landsmænd i jødisk national aand, Denne 
mand er ialfald lykkelig, ti han gør aldrig skridtet om igen. 

Hvem er da Jøde? Jøde er enhver, hos hvem hjærtet 
banker stærkere, af glæde, sorg, sympati eller bekymring, 
hvergang han hører, læser eller taler om Jøder, og enhver, 
som generaliserer det enkelte tilfælde, der taler til fordel for 
Jøderne, medens han behandler det, som vidner imod Jø- 
derne, som den store undtagelse, Det vilde være uretfærdigt 
i det offentlige liv at klassificere Jøderne som f. ex, hele, 
halve eller kvart Jøder, mien inddelingen er psykologisk be- 
grundet, og den har i virkeligheden et ubestemmeligt antal 
grader. En Jøde, som f. ex. anser sig for Franskmand, vil 
glæde sig over sin kulturvirksomhed i Frankrig, fordi den 
forøger det franske folks velvære. Er minderne om Jøde- 
folket endnu levende i ham, vil han maaske føle tilfredsstil- 
lelse ved den tanke, at det netop er en ætling af Israel, hvis 
gærning bringer Frankrig fordel. Et stærkere trin af juda- 
isme vil bringe ham til at betragte sin virksomhed som et 
arbejde for menneskeheden overhovedet, og denne tanke- 
gang vil være iblandet glæde eller resignation, alt eftersom 

jødedommen har stærkere eller svagere magt over hans 
sind; et jødisk adoptivbarn er netop dogmet om det almen- 
menneskelige som judaismens midtpunkt. Staar Jøden alle- 
rede med bægge fødder indenfor den nationale tryllekreds, 
vil han mindes sine kaar i asyllandet med bitterhed og fore- 
stille sig Jødefolket som en nation, der stadig har maattet 
give af sit eget, rutte med sin livskraft og sætte sin ejen- 
dommelighed paa spil, alt til fordel for fremmede folkeslag 
og saa endda høste utak derfor; og han vil lide med sit el- 
skede Israel. Den samme tankegang lader sig konstatere 
hos alle nyopvaagnende nationer. 

Denne sjælelige tvedragt, denne aandelige kombineret- 
hed og kombinerbarhed gør den jødiske psykologi til et fint 
instrument, Deraf Jødernes religiøse standhaftighed og re- 
ligiøse indifferentisme, deres anfægtelser af humanitet og 
deres snævre aljødedom, overhovedet en skala af modsæt- 
ninger, der kan tolkes snart som sammenhold og snart som 
faneflugt. Og den jødiske aandelige elasticitet bliver ufor- 
lignelig, naar den af overbevisning og ikke af opportunisme 
strækker sig over til den modsatte pol. Saaledes bliver en 
Jøde dansk højskoleforstander og en anden katolsk ærke- 
biskop (den afdøde Dr. Cohn af Olomouc), og den katolske 
kirke tæller endog blandt sine hellige mænd (beati) i nyere 
tid et par Jøder. 


Jødernes tilkommende rolle i Europa vil i meget afhænge 
af den vending, som kampen i Polen og overhovedet i de 
østlige lande vil tage. Om en forsoning kan der ikke være 
tale. Man standser ikke vinterstormen, der jager hen over 
de øde marker, og man standser heller ikke historiens hjul. 
Saa skarpe er modsætningerne bleven i Polen, at de i deres 
skød skjuler konsekvenser, som oprindelig ikke var til at 
forudse. De jødiske nationalisters sejr vil betyde det pol- 
ske Polens undergang. En gammel jøde, Moses Pfeffer, re- 
præsentant for de ortodoxe og medlem af borgerrepræsen- 

tationen i Warszawa, træder frem og taler i varmtfølende 
ord om, at Jøder og Polakker i aarhundreder har boet fre- 
deligt sammen i Polen, indtil de nationalistiske førere, Pry- 
luckij og Jackan kom tilrejsende og vakte nationalismens 
ild, og denne bevægelse vil de »fromme« (d. v. s. de orto- 
doxe) Jøder ikke anerkende, men de kræver fred og haaber, 
at den fred, som deres forfædre nød godt af, ogsaa vil blive 
deres børn til del, En assimileret Jøde Eiger udsiger som sin 
overbevisning, at jødiske børn i Polen bør gaa i polske sko- 
ler og erklærer ikke at ville taale noget attentat paa den 
polske kultur. Disse udtalelser, der i ethvert andet europæisk 
land vilde regnes Jøderne til ære, imødegaas i et opraab 
fra centralkomiteen for de sionistiske organisationer i Polen, 
i hvilket de to ikkenationale partier, de assimilerede og de 
ortodoxe, betegnes som forrædere,”?? Saa uforsonlig er anta- 
gonismen. Og nationalisterne har ikke blot i øjeblikket 
flertallet paa deres side, fordi de danner det naturlige over- 
gangsled til -al europæisk kultur i dens ikkepolske form. De 
har ogsaa fremtiden for sig. Denne fremtid skal efter slag- 
planen blive nationaljødisk, men den kan ogsaa ligesaa vel 
blive kommunistisk, og i hvert fald er den beregnet paa at 
springe Polen over, ti den polske fare, hvorved man forstaar 
assimilationen med polsk, formodes at være truende. En ung 
polsk Jøde tilhørende intelligensen, født og opdraget i War- 
szawa, uddannet i polske læreanstalter, ukendt med jidisz- 
sproget, idet han i sit hjem altid havde talt polsk, erklærede 
overfor mig uforbeholdent, at han hadede Polakkerne, og det 
fordi han hadede den polske kultur. Hermed er broen ka- 
stet af. Den polske kultur er en landkultur. I byerne boede 
jo Jøderne. Den har ikke altid holdt skridt med de nyeste 
ideer, men den har altid stræbt efter at tilegne sig dem, og 
selv hos de smaa jorddrotter var der en vis ærbødighed for 
intellektualismen. Den har i litteraturen gjort buk for Jø- 
derne, og den har aldrig overfor dem vist omvendelseslyster, 
det være sig i form af national eller religiøs propaganda. 

Den sidste drives i Polen udelukkende af udlændinge, mest 
af engelske, nu ogsaa af danske missionærer. Ude paa ho- 
vedgaardene, der længe var Polens væsentligste kulturcen- 
trer, har der udviklet sig personlige berøringer mellem 
Polakker og Jøder, som ofte fremkalder en atmosfære af 
gensidig velvilje. Landmanden kender sin egns Jøder, deres 
familieforhold og deres medgang og modgang. Derfor har 
spændingen mellem de to parter altid været ringere paa 
landet. Nu gaar imidlertid ogsaa dette forhold over til for- 
tiden samtidig med at landkulturen afløses af en specifikt 
moderne bykultur. Udsigterne er trøstesløse. Det jødiske 
problem er voxet frem af Polens trældom. Sandsynligvis 
vilde den jødiske nationalisme ogsaa have udviklet sig i et 
frit Polen, men den kunde der aldrig være bleven saa stærk. 
Nu er det psykologiske moment forspildt. Maaske existe- 
rede det omkring aar 1800. Marki Wielopolskis liberale 
reform i 1861 var vistnok kommen for sent, bortset fra at 
den blev ophævet af den russiske regering. Nu er den Jø- 
derne under krigen paa ny tilstaaede ligeberettigelse næsten 
bleven til et ligegyldigt moment. Man har rigtignok henvist 
til, at vore dages polske Jøder i henseende til kultur ind- 
tager samme standpunkt som f. ex. de tyske Jøder i det 
18. aarhundrede. Intet kan være mere forkert. Tilstan- 
den i Polen er langt mere fortvivlet. Det tyske jødesamfund 
kendte den gang ikke de to store anstødssten, som hedder 
chasidisme og nationalisme, og det længtes efter at blive 
optaget i asyllandets nation, altsaa efter det, som de fleste 
polske Jøder for tiden afskyr. Det vidner i det hele taget 
ikke om nogen særlig erkendelse af de nationale problemers 
vanskelighed, naar man i den vesteuropæiske litterære 
offentlighed stadig endnu træffer paa den frase, at naar man 
giver Jøderne ligeberettigelse, forsvinder separatismen in- 
den ret længe. I Galizien er jo denne betingelse indtruffen 
for længe siden, de polske skoler staar aabne paa gab for 
Jøderne og har udklækket en jødisk intelligens, der udvortes 

er Polakker og som taler det polske sprog til fuldkommen- 
hen, men alligevel udgør sionismens kærnetropper, dens 
ræsonnerende talsmænd.””? Og paa den anden side holder 
den galiziske chasidisme kraftigt stand mod alle moderne 
fristelser. 

En moralsk berettigelse har den jødiske »renaissance- 
bevægelse« utvivlsomt, naar man betragter den teoretisk. 
Ethvert folk har ret til ikke at gaa til grunde, og vi for- 
maar at genføle den smerte, som mange Jøder er genstand 
for, naar de tror at se, at deres rækker tyndes aar for aar. 
Men de bør forstaa, at et asylland ikke er et historisk jøde- 
land, og at de udenfor dette ikke er værre stillede end men- 
nesker af andre nationer, der som territoriumsløse væsener 
i det fremmede land er vidner til, hvorledes de selv og deres 
landsmænd absorberes dag for dag af asyllandets befolk- 
nng og alligevel ikke opstiller noget forlangende om na- 
tional autonomi. De jødiske nationalister vil ikke paa nogen 
maade kunne forstaa, at naar en folkegruppe udvandrer, 
maa den resignere nationalt og høre op med at være en 
nation i samme forstand som andre nationer. Man taler 
f. ex, ikke om det danske folk i Amerika, men om Dan- 
skerne i Amerika eller endog om Dansk-Amerikanerne. Jø- 
derne har i deres diasporahistorie længe haft det, man kunde 
kalde den moralske bekvemhedsfaktor paa deres side. Det 
er nemlig undertiden ikke saa ilde at være den svage, der 
anraaber om husly og beskyttelse, idet den stærke paa den 
maade bør udvise gæstfrihed og selvfornægtelse, medens der 
ingen modkrav stilles til den svage, og han kan eventuelt 
optræde i egenskab af anklager. Men den gang Jøderne fik 
borgerrettigheder, byttedes rollerne om, og bekvemheds- 
momentet gik over til asyllandets oprindelige befolkning, 
der stillede sine assimilationskrav uden at anse sig for 
forpligtet til nogen national genydelse. 

De jødiske nationalister mener, at de er forurettede. Og 
de har let ved at finde øre hos masserne, der i de jødiske 

almueskoler i Polen lærer en jødisk historie, der ligefrem 
er en haan mod al historisk forskning og som paa for- 
haand gør dem lidet skikkede til at leve paa en god fod med 
deres kristne medborgere. For at dette nogensinde kan 
blive muligt, maa den jødiske ungdom opdrages efter min- 
dre snævertsynede standpunkter. Følelsen af tilføjet uret er 
overhovedet meget intensiv blandt de jødiske masser, men 
en forstaaelse af at Jøderne i deres nationalreligiøse egoisme 
har svigtet deres pligter overfor asyllandet mangler gan- 
ske. Og ogsaa dette om uretten bør ses i en anden belys- 
ning. Fortællingen om Jøden, der ustandseligt -jages fra 
land til land, bør korrigeres ved indførelsen af den økonomi- 
ske faktor, lysten til vinding, som medvirkende aarsag. Tø- 
derne er i middelalderen bleven behandlede bedre end alle 
andre Ikkekristne. De er i det mindste ikke bleven ned- 
slagtede alle til hobe som Muhamedanerne eller som kristne 
sekter som Albigenserne. De kunde ogsaa dyrke deres reli- 
gion paa et tidspunkt og i lande, hvor katolicismen 
var rent ud forbudt (i protestantiske stater og om- 
vendt). De havde visse steder kun lov til at bo i be- 
stemte byer, men paa den anden side var de mere frit 
stillede end bønderne i mange lande, idet disse var livegne 
og ikke turde røre sig fra pletten, medens Jøderne rejste 
fra den ene ende af Europa til den anden og endnu videre 
omkring. I det hele taget vilde en sammenstilling af de vil- 
kaar, som den kristne almue levede under i fortiden, med 
Jødernes vilkaar ingenlunde være overflødig. Mange folke- 
slag har lidt mere end Jøderne, man tænke f. ex. paa Bulga- 
rerne under Tyrkernes aag (desværre kender kun faa deres 
historie) eller endnu bedre paa Armenierne, der i snart 
1900 aar med visse mellemrum er bleven nedsablede i hun- 
dredtusindevis. Jødeforfølgelserne har faaet udseende af at 
være frygteligere end de i virkeligheden var, fordi Jøderne 
boede spredte i mange lande, men hvis man paa samme 
maade udstykkede andre folkeslags lidelser i smaapartier, 
vilde billedet blive, et. helt: andet, Jøderne har desuden en 

altfor god historisk hukommelse, De har ofte omhyggeligt 
optegnet navnene paa de under jødeforfølgelserne om- 
komne, selv om de gaar op i hundreder eller tusinder, og de 
mindes deres lidelser under gudstjenesten i synagogen, og 
deres historie læses op. Herved dryppes stadig paany bitter- 
hedens gift ned i Jødernes sjæl paa en maade, som de Kristne, 
hvor de er stedte i lignende omstændigheder, ikke kender 
mage til. Jøderne mindes f. ex. nedsablingen i Niemerów, 
under den polske krig med Bohdan Chmielnicki, og en anden 
i Human 1768, bægge gange ved Kosakkerne, medens Po- 
lakkerne, paa hvis værgeløse forfædre der ved de samme 
lejligheder blev øvet lignende massakrer, for længe sideri 
har skrevet dette i glemmebogen. Der er siden den tid flydt 
alt for meget nyt polsk blod. 

Alt dette burde den jødiske ungdom oplyses om. Det 
vil imidlertid ikke ske. At de Kristne har tilføjet Jøderne 
megen uret, vil ingen nægte, tværtimod, erkendelsen af 
denne sandhed vil vi betragte som et værdifuldt klenodie, 
som vi ikke for nogen pris vil miste, da den gennem selv- 
kritikken fører og allerede har ført til en etisk højne!se. 

»Den jødiske renaissance« — dette navn klinger som en 
trompetfanfare, og i forbund med aljødeheden mener den 
ogsaa at være sikker paa sejren. Ikke helt uden grund. Jø- 
derne er udmærkede kamptropper. De er af naturen strids- 
lystne, de er ganske vist et uenigt folk, og indenfor deres 
organisationer er de — forresten ligesom Polakkerne — 
tilbøjelige til partikularisme, men den er blot udslag af 
smaatskaaren ærgærrighed og oppositionslyst og virker ikke 
opløsende. Desuden hersker der blandt Jøderne mangel paa 
individualiteter, ganske vist noget mindre i vest, hvor der 
er begyndt en differensering under paavirkning af kristelig 
kultur. Jøderne gør ofte indtryk af at være udpræget ejen- 
dommelige karakterer, fordi de i jødefattige lande som i 
Skandinavien uvilkaarligt sammenlignes med en fremmed 
race, fra hvilken de virkelig udhæver sig. Men i de udstrakte 


280 


jødecentrer i øst betragtes den enkelte Jøde paa baggrund 
af masserne, og indtrykket bliver herved et andet. I kampen 
med Ikkejøderne danner Jøderne uden at ville det ved den 
fælles grundopfattelse en énhedsfront, fremragende fører- 
begavelser savnes næsten ganske, og de faa, som findes, er 
ikke individualiteter, men kollektivvæsener, fuldtgyldige 
udtryk for mængdens opfattelse. Saaledes allerede den stør- 
ste af dem alle, Herzl. 

Ved deres instinktive solidaritet virker den jødiske 
masse i den nationale kamp som murbrækker, Her er alle 
Jøder soldater. Jødernes store mængde rummer en fare for 
Polakkerne. Det tidligere kongerige Polen havde i 1816 7,8 
pCt. Jøder, i 1909 14,69 pCt. I det hele var der i 1816 
212.944 Jøder, i 1909 1.800.000, saaledes at de i det forløbne 
tidsrum har fordoblet sig næsten 9 gange. Til sammenligning 
hermed bør bemærkes, at Polakkerne netop hører til de 
meget frugtbare nationer og at de endog formerer sig en 
lille kende stærkere end Jøderne gør det under normale for- 
hold. Den kristne befolkning i Polen tiltog fra 1816 tii ig11 
trods revolutioner og de vanskelige politiske forhold fra 
2.732.324 til 11.935.318, altsaa ikke helt 414 gang. Jødernes 
enorme tilvæxt beror næsten udelukkende paa en konstant 
indvandring fra Rusland. Hvor mange Jøder der aarligt er 
indvandrede, lader sig vanskeligt angive. Vi ved dog, at den 
jødiske befolkning i 1907 tiltog med 60,000, og eftersom 
dens naturlige tilvæxt kun beløber sig til 23.000, tør vi 
skrive resten, 37,000 paa indvandringens regning. I War- 
szawa udgjorde Jøderne i 1799 11,9 pCt, af byens hele be- 
lfokning, i 1910 39,4 pCt.*™™* I de sidste aar før krigen er 
tallet gaaet noget ned, saaledes var det i ig12 36,28 pCt., 
men under krigen er det atter steget. Jøderne har ogsaa 
ellers taget stærkt til. Man regner, at der overhovedet i ver- 
den i det 18 aarhundrede fandtes 3 millioner Jøder, nu er 
der 13—14 mililoner, og for det næste aarhundrede loves 
der os 25—30 millioner.””f Naturligvis er disse tal for- 

holdsvis for intet at regne i sammenligning med forholdene 
i Polen, Der hører ikke stort heltemod til at fremmane en 
fare, og det er tilmed et standpunkt, som rummer noget 
uforsonligt, men gennemtænker man atter og atter stillingen 
i øjeblikket, er det umuligt at frigøre sig for den tanke, at 
Polen fra de jødiske nationalisters side virkelig trues af en 
fare, baade en national og en politisk, den sidste tangerende 
Polens existens. 

Vejen til tyskheden er for de polske Jøder kortere end 
vejen til polskheden, og dette betyder for den polske stat 
en følelig svaghed. Og kampen med aljødeheden vil maaske 
overstige Polens kræfter. Den polske intelligens er ganske 
vist skolet til national kamp, og det er et fænomen, at Polen, 
som dog har de fleste Jøder paa jorden, er et af de faa lande, 
som ikke kender noget jødisk pressesupremati. Men den pol- 
ske almue er foreløbig endnu uøvede tropper, naar det gæl- 
der en dyst med et folk, som i snart 2000 aar har kæmpet 
med alle mulige nationer. Jøderne har mærkelige fortrin. 
Livet begynder tidligere for Jøderne, ti allerede i en alder 
af 13 til 15 aar er de i fuld aktivitet paa samme maade som 
voxne mennesker. Desuden findes der flere Jøder i den kraf- 
tigste alder, fra 20 til 50 aar, hvad der beror paa, at børne- 
dødeligheden er mindre hos Jøderne end hos Polakkerne. 
Ogsaa er Jøderne fysisk svagere, og dette er ligeledes et for- 
trin, ti det gør, at de foretrækker aandelig syssel fremfor le- 
gemlig. De er bymennesker og tiltrækkes især af de store 
stæder, der i det økonomiske, politiske og aandelige liv gør 
udslaget. Dog vil ogsaa bøndernes indvandring til byerne i 
fremtiden tiltage, Foreløbig personificerer disse imidlertid 
den underlegenhed, der altid har skilt land og by. Her maa vi 
skue ind i en fjærnere fremtid for at opnaa et andet per- 
spektiv. Der er tegn til, at livsvilkaarene paa landet lang- 
somt nærmer sig byens gennem landvæsenets industrialise- 
ring, og naar der en gang indtræder en udjævning, vil Jø- 
derne miste fortrinet ved at være bymennesker, hvis de da 

ikke vinder det paa anden maade, nemlig ved at tage land- 
væsenet i deres hænder. Paa den anden side har Polakkerne 
visse chancer i deres nye statsmagt, for hvilken jødiske op- 
portunister vil bøje sig, i det polske sprogs officielle stilling, 
i muligheden for at forebygge, at landet, som det tidligere 
var tilfældet, oversvømmes af russiske Jøder, og i den om- 
stændighed, at Jødernes procenttal i det nye Polen, der og- 
saa rummer de tidligere prøjsiske, jødefattige provinser, 
vil forringes betydeligt. 

Imidlertid ophæves disse polske plusser af et forhold, 
som atter gør Jøderne til en undtagelse fra alle andre na- 
tioner. Den pris, som Ghettojøden kræver for at lade sig 
emancipere, er optagelse i en højere samfundsklasse, Den 
jødiske arbejder bliver aldrig polsk arbejder, den jødiske 
smaahandlende bliver heller ikke polsk detailhandler, men 
de bliver polske (eller halvpolske) fabrikanter og grosserere, 
og jødiske almuefolks børn slutter sig kun til det kristne 
samfund, naar de f. ex. kan blive læger, ingeniører eller ad- 
vokater. Saaledes betyder Jødernes emancipation ufravige- 
ligt dannelsen af en jødisk overklasse. Og dette er udvik- 
lingen i alle lande. Den jødiske bissekræmmer er forsvunden 
i Tyskland, nu er han maaske i Frankfurt am Main i Zeil- 
gaden indehaver af en mondæn butik, medens den ikkejødi- 
ske bissekræmmer endnu stadig driver sin handel, og træffer 
man hans jødiske kollega i Wien, kan man være vis paa, at 
han for ikke længe siden er kommen fra Galizien. I de se- 
nere aar er ogsaa de ikkeassimilerede Jøder i Polen begyndt 
at danne højerestaaende samfundsklasser, og opstaaelsen af 
en talrig nationaljødisk overklasse er næsten sikker. Føl- 
gerne lader sig vanskeligt overskue, Hvis Polen blev vel- 
signet med 3 millioner jødisk overklasse, vilde samfunds- 
ordenen blive væltet hulter til bulter, og hvis det samme 
skete med de 3 millioner russiske Jøder, vilde hele Europa 
blive berørt deraf. Nu er det rigtignok givet, at udviklingen 
nødvendigvis vil forløbe i den nævnte retning, men den 

vil gaa ganske langsomt, og alene derved vil den maaske 
lade sig regulere, om ikke paa anden maade, saa ved en 
kraftig reaktion fra de andre samfundslags side. I hvert 
fald har vi her en ny vanskelighed ved det jødiske problem, 
og at det er en af de betydeligste, ser vi, naar vi fører 
sagen over paa det aandelige arbejdes omraade, Jøderne 
danner ogsaa her en overklasse, og de vil gøre det endnu 
mere i fremtiden, baade fordi de emanciperes i stadig større 
antal, fordi de hyppigst er de aandeligt overlegne, og fordi 
de utrætteligt tragter efter at være det. Hvad man kan, det 
vil man. De har medfødte herskertilbøjeligheder, og hvor 
de kommer hen, bringer de forkætringens skarpe tone med 
sig, den forkætrings, der som en rød traad gaar igennem 
deres historie og som overskygger deres gode egenskaber. 
Paa den maade bliver man muligvis stærk, men ikke afholdt. 

Jødernes tilstrømning til al aandelig syssel er enorm. 
I Tyskland er der 1 ikkejødisk student for hvert 1111 
Ikkejøder, men I jødisk student for hvert 158 Jøder, og de 
jødiske studenters antal voxer stadigt, endskønt de tvske 
Jøder aar for aar bliver færre.” I Galizien med 10 pCt. 
Jøder var i 1890 22,3 pCt. af alle læger Jøder, i 1910 alle- 
rede 29,6 pCt., og i de samme aar var de jødiske advokaters 
antal voxet fra 36,4 pCt. til 58,0 pCt. af alle advokater.” 
Vi bør herved huske, at disse tal gælder for en provins, hvor 
det store flertal af Jøder endnu ikke er emanciperet, og man 
kan vagt forestille sig, hvilken omvæltning der maa ind- 
træde, naar det indtræffer. Polakkerne vil trods deres oplys- 
ningstrang aldrig kunne tage konkurrencen op med Jøderne, 
fordi største delen af den polske befolkning er bunden til 
jordens dyrkning, medens Jøderne er frit stillede med hen- 
syn til valg af livsstilling. Om ikke ret længe vii en reform 
være bydende nødvendig. Hvis det engang skulde lykkes at 
forvandle universiteterne til rent videnskabelige centrer ved 
at udskille den praktiske kundskabstilegnelse i særlige fag- 

skoler, da vil staten være i sin ret til at indskrænke adgang- 
en til disse for de levebrødssøgende unge mennesker, det 
være sig Kristne eller Jøder, og til gengæld aabne de refor- 
merede universiteters porte paa vid gab, ti intet hensyn af 
nogensomhelst art bør hæmme den frie forskning. Man kan 
desværre roligt gaa ud fra, at antallet paa disse videnskabens 
adepter ikke vil blive overvældende. 

Vesteuropa vil i en ikke meget fjærn fremtid komme til 
at staa ansigt til ansigt med en ny selvbevidst og agressiv 
jødehed. Aljødedommens ideer vil brede sig, fordi de er 
naturmæssige, østen vil endnu engang virke paa vesten, tre 
til fire, maaske fem til sex millioner Jøder, som var ned- 
sænkede i mørke, vil træde frem og lægge deres gamle kamp- 
lyst og kulturtrang i vægtskaalen, De vil ikke mere være 
udestængte fra Europa ved grænser, fra hvilke de fordum 
expederedes direkte til New Yorks ghetto, men de vil ogsaa 
opsøge de europæiske muligheder. Man maa haabe, at Vest- 
europa da vil aabenbare sin navnkundige tolerance. Det er 
ikke saa helt let at vise retfærdighed, ti intet folk fortjener 
saa megen ros og beundring som Jøderne, og med rette —, 
og intet folk fortjener saa megen dadel og foragt som Jø- 
derne, og det ligeledes med rette, Ti et folk lever ikke 
ustraffet 3000 aar. En saa lang historie yder stof til alle 
standpunkter, og man kan ud af den med tilsyneladende føje 
bevise, hvad man ønsker. 

Den nye jødehed vil være stærk, alene fordi den er dob- 
belt saa talrig som den gamle har været, Det blundende øst 
har man tidligere ikke regnet med. Men den vil ogsaa være 
stærk, fordi den vil være mere spredt end den før har været. 
Der vil gaa hul paa ghettoet, Jødernes spredthed har natio- 
nalt været deres svaghed, men kulturelt deres styrke. Den 
har forskaffet dem berøringer med mange folkeslag paa en 
tid, da Ikkejøderne var mere stedbundne, og disse opsum- 
merede berøringer har skabt den verdenserfarne Jøde. Over- 
alt, hvor Jøder er spredte i ikke altfor store samfund og har 

assimileret sig, indtager de en mere dominerende stilling 
end der tilkommer dem i forhold til deres antal. De kon- 
kurrerer paa alle maader med den ikkejødiske befolkning, 
og ikke som i det gamle Polen med sig selv. 13—14 mil- 
lioner Jøders foretagsomhed vil altid blive ringere i en sær- 
stat end i adspredelsen. Og dette er et jødisk Palæstinas 
Achilleshæl. 

Det jødiske problem vil foreløbig ikke kunne løses, hver- 
ken i Vesteuropa eller i Palæstina, næppe heller i Polen. Den 
nationale kamp vil der endnu vare længe ved, Den lader sig 
vanskeligt føre ridderligt, og den virker ikke forædlende 
paa nogen af parterne. Den skaber ikke mange nye tanker, 
derimod gentager den med forkærlighed de gamle. Men 
kampen vil tvinge modstanderne til at anspænde deres kræf- 
ter til det yderste, og fremgangen paa det aandelige og 
økonomiske omraade vil sætte verden i forbavselse. Bægge 
parter føler, at kampen drejer sig om et magtspørgsmaal. 
Den jødiske nationale bevægelse er ideel, men det er den 
polske ogsaa, og Polakkerne har det moralske fortrin, at de 
kun har dette ene Polen, deres gamle stammeland, som de 
værger, Jøderne har som de svage stedse forstaaet at tage ide- 
erne i deres tjeneste, og disse har heller ikke fornægtet deres 
existens denne gang. Men mindes man de sidste aars erfarin- 
ger i europæisk politik, bliver man mistænksom, ti saa meget 
har vi lært, at det begynder med ideerne, men ender med vold. 
Den nuværende tid er ikke egnet til at løse idéproblemer 
gennem selverkendelsens væxt. Det lod sig maaske gøre i 
det 18. aarhundrede, den gang det personlige og litterære 
samkvem mellem mennesker i den europæiske mikrokosmos 
var vanskeligt og man var nødt til at omgaas individer, som 
aandeligt stod én fjærnt, men hvis anskuelse man lærte at 
fordybe sig i og respektere, Nu derimod træffer man til eget 
behag et udvalg af det velforsynede sortiment af anskuelser, 
som de moderne aandsbutikker, der hedder presse og politi- 
ske partier, kan levere til enhver tid, og den livlige forbin- 

delse mellem landene giver god lejlighed til at gaa i skole 
hos sine naboer og lære, hvordan man skal bære sig ad for 
at have det mindst mulige aandelige fællesskab med dem. 
For tiden er nationalismen et internationalt fænomen og 
tillige et sikkert demokratisk. 

Kun en ny tid med nye mennesker kan her bringe hjælp. 
Foreløbig maa man modarbejde isoleringen og fremme det 
rent menneskelige, upolitiske samkvem. I øjeblikket synes 
dette at være haabløs gærning. Men isoleringen er en kultur- 
fjendtlig faktor, samkvemmet en kulturhjælpende, og naar 
problemets løsning en gang nærmer sig paa en maade, vi 
nu ikke aner, vil den benytte det sidste middel, fordi der 
ikke er nogen anden udvej. 

Paa den maade naar vi tilbage til Mickiewicz'es Jankiel, 
som det hos vore dages Jøder er bleven god tone at forhaane 
og latterliggøre, Evig tak skal Mickiewicz have, fordi han 
skabte sin Jankiel, et memento til Jøderne om at gøre ham 
til virkelighed, til os andre om at tro paa ham. 

Mickiewicz besad paa engang den fineste og den vanske- 
ligste løsning af det jødiske problem: den indre fuldkom- 
mengørelse. 


NOTER. 


1. Det er umuligt nøjagtigt at fastslaa Jødernes antal. 
Angivelserne varierer meget stærkt. English Jewish Year- 
book 1912 antager, at der lever 11,625,654 Jøder paa hele 
jorden, og deraf i Europa 8,892,619 og i det russiske rige 5 
mill. 82,342, men for det foregaaende aar udviser samme 
kilde 5,400,000. Tallene turde dog i virkeligheden være en 
del større. Hos Hickmann Atlas universel, politique, sta- 
tistique o. s. v. Paris 1913 er angivelserne henholdsvis 
12,428,000, 9,911,200 og 6,200,000 jfr. Izraelita 1912 nr. 
4I s. 8 og 1913 nr. 41 s. 3. Arthur Ruppin ansætter for 
1915 1334 mill. Jøder paa hele jorden og 6,071,085 i Rus- 
land (»Der Jude« II 141). 


2. Rocznik statystyczny Królewstwa Polskiego, Warsz. 
1914 s. 11 J. Grabowski Polacy, Žydzi, Rosjanie, Warsz. 
1915 s. 8. 


3. Ogsaa gurglende lyde forekommer, men vistnok lige- 
ledes individuelt. Disse ejendommeligheder anses af visse 
judæologer for lævninger af en gammel fællesjødisk fonetik. 
Sagen forekommer mig yderst tvivlsom; jvfr. Heinr. Loewe: 
Die Sprachen der Juden, Köln 1911, s. 77. 


4. Le judaisme comme race et comme réligion. Paris 
1883. 


5. C. H. Stratz: Was sind Juden? Lpz. 1903 s. 25. 


6. Ignaz Zollschan: Das Rassenproblem. 3. aufl. Wien 
1912 S. 41 og 48. 

7. Correspondenzblatt d. deutschen Gesellschaft fur An- 
thropologie, Ethnologie und Urgeschichte 1892 nr. 9—10, 
især s. 90. 


8. Dr, J. M. Judt: Die Juden als Rasse. Berlin, Jüdi- 
scher Verlag. Uden aar (1903?). 


9. Die jüdische Rasse. Der Jude, eine Monatsschrift. 
2. Jahrg. Berlin-Wien 1917—18 s. 299—307. 
To. Charakterystyka fizyczna ludnosci galicyjskiej. Zbiór 


wiadomosci do antropologii krajowej. IX. 2. Kraków 1885. 


1r. Billedet f. ex. i Theodor Herzľ’s zionistische Schrif- 
ten. Herausg. v. L. Keller. Berl. uden aar, s. 256. Ogsaa 
almindeligt paa propagandakort (brevkort). 


12. Kilden er vistnok beslægtet med Gesta Romanorum. 


13. Dawid Kandel: Zydzi w roku 1912. Bibl. Warsz. 
r910 IL 157—735. 

14. Fun sztub un gas. Warszawa-New Yorker udgaven 
af saml. skrifter X. 27. 


15. The Jewish Encyclopedia III. 583. 


16. Fr. Buhls oversættelse: Det gl. test. s. 197; her an- 
gives betydningen af mamzer som usikker, »maaske børn af 
blandede ægteskaber mellem Israeliter og fremmede.« 


17. Allgemeine Zeitung des Judentums 1912 nr. 38 s. 5 
—6. Hertil et tillæg i Israelita 1912 nr. 43 s. ô. 


18. Fr. Buhls oversættelse, Det gl. test. s. 126. 
19. Razswiet 1910 nr. 30, Jüdische Rundschau 1910 ”,. 


20. Disse tilfælde er for tiden vistnok blevne meget 
sjældne og lever nærmest videre som en anekdote, men helt 
uddøde er de dog ikke, 

21. Citeret fra Martin Philippson Neueste Gesch. des 
Jüdischen Volkes I. 1834—84, Lpz. 1907. 

22. J. M. Jost Geschichte des Judenthums und seiner 
Sekten Lpz. 1859 III. 326. Jost taler som øjenvidne. 

23. Se hans Schulchan Aruch oder encyklopädische Dar- 
stellung des Mosaischen Gesetzes I.—IV. Frankf. a. M. 1833 
—40. Titlen er vildledende, bogen har intet med Josef Ca- 
ros værk at gøre. 

24. David Philippson The reform movement in judaism, 
The Jewish Quarterly Review XVII. (1905) s. 312. 

25. Denne bemærkning gælder forholdene før krigen, 

26. Hilary Nusbaum Jakób Izraelewicz, szkic powiescio- 
wy Warsz. 1886 s. 137. Beskrivelsen gælder endnu. 

27. Ministeriel forordning af *5/, 1885 og dernæst en af 
generalgouvernøren i Warszawa udstedt instrux af |, 
1886. 

28. Meddelt af L. Lichtenstein Uchwaly zjazdu rabinów 
Królewstwa Polskiego, Izraelita 1910 nr. 5—8, og sa. Na 
marginesie uchwaly etc., smsteds nr. 8—9. 

29. Betænkningens afsnit IV. og VI. 

30. Kurjer Polski ”/, 1909, 

31. Dokument XX. wieku, Izraelita 1913 nr. 27 s. 5. 

32. Der menes naturligvis ikke selve overtrædelserne, 
men de krænkede bud. 

33. Dette synspunkt blev ifølge jidiszbladet Der Frajnd 
af |, 1911 fremdraget paa det samtidige haandværkermøde 
i St. Petersborg under diskussionen om ophævelsen af te- 
chum-forpligtelsen. Et resultat opnaaedes dog ikke. 

34. Unser Leben 1910 nr. 301. 

35. Izraelita 1911r nr. 28, 3 og nr. 46. 

36. Resultaterne skal udgives i en særlig bog, (der vist- 
nok ikke er udkommen paa grund af krigen?), men et udfør- 
ligt uddrag findes i Israelita 1913 nr. 34—39. 

37. Ludnosc Zydowska w miasteczkach Krålewstwa Pol- 
skiego, Izr. 1913 nr. 14—16. 

Det jødiske Problem, 19 

38. S. M. Gincburg og P. S. Marek. Ewrejskija narod- 
nyja piesni v Rossii. Izdanie Woschoda St. Petersb., 1901 
s. 90 nt. 12i 

39. M. J. Pines Istorija ewrejskoj literatury, Moskva 
1913 S. 1509—60. 

40. Brev til redaktionen af Izraelita 1912 >”), — Korre- 
spondance fra Szydlów i maj 1912, Izr. I. nr. 19. 

41. Izraelita 1910 nr.9 s. 7, nr. 33 5.3. 

42. J. M. Jost erklærer sig f. ex. ude af stand til at gen- 
fremstille og bedømme alle mystikens fænomener. Geschich- 
te des Judenthums u. seiner Sekten III. 66 og 68 (Leipzig 
1859). 

43. S. A. Horodezky Mystisch-religidse Strömungen 
unter den Juden in Polen im 16—18 Jahrhundert. Inaugu- 
ral-Dissertation, Bern 1912 s. 28. 

44. Jeg kender dette værk desværre kun i udtoget hos 
Horodezky s. 32—40. 

45» 'Horodezky s..47- 

46. Dette træk er dog maaske ikke helt paalideligt. Det 
skyldes Jacob Emden, der var en forbitret modstander af 
alle mystiske sekter, 

47. Alexander Kraushar har antaget et vist gran af god 
tro og selvbedrag hos Frank, hvad der forekommer mig lidet 
sandsynligt. Se hans Frank i Frankisci I..—II., Krakow 
1895, der er hovedværket; jvfr. ogsaa H. Nusbaum Historya 
žydów V. 252—84 (støtter sig fortrinsvis til Skimborowicz). 

48. Citatet anført efter mødets protokoller hos Majer 
Balaban Skizzen u. Studien zur Gesch. der Juden in Polen 
Berlin 1911 s. 58. 

49. Citatet fra Ch. Bogratschoff Entstehung, Entwickel- 
ung und Prinzipien des Chassidismus. Berl. 1908 s. 17. 

50. Ch. Bogratschoff Entstehung s. 19 fg., 27—28. 

51. Jvfr. Die Geschichten des Rabbi Nachman, ihm 
nacherzåhlt von Martin Buber III. Aufl. 1916. Til historiske 

undersøgelser er denne smukke, poetiserende udgave ubru- 
gelig; jvir. ogsaa det følgende nummer, 

52. Rabbi Nachman von Brazlaw, Beitrag zur Geschichte 
der jüdischen Mystik von S. A. Horodezky, Berlin 1910 s. 
24, 37—41 ; smsteds s. 65—76 nogle prøver paa R. N.s æven- 
tyr. 

53. S. A. Horodezky Vom Gemeinschaftsleben der Chas- 
sidim, Der Jude I. (1916—17) 599—608, 649-—661, især s. 
652. Sa. Der Zaddik, Archiv f. Religionswissenschaft bd. 
X Vis (1913). 

54. H. Nusbaum Szkice historyczne z zycia Zydow w 
Warszawie, Warsz. 1881 s. 114—399. 

55. H. Nusbaum Historya žydów V. 302—3. 

56. B. Segal O chasydach i chasydyzmie, Wisla VIII. 
304 fg., 509 fg., 677 fg. 

57. Brev fra en ung Jøde fra Sochaczew til Fru Werten- 
heim, ‘Z Zycia wyzwolonych, Izraelita 1911 nr. 1—2; IgIO 


noz 
58. Hilary Nusbaum Przewodnik judaistyczny Warsz. 
1893 s. 248. 


59. Iwan Franko Wojna Zydowska, Wislå VI. 266, VII. 
824 VIII. 199. 

60. H. Nusbaum Historja Zydow V. 45. 

61r. Dette træk er ogsaa gaaet over i litteraturen, saale- 
des oftere hos Perec (f. ex. Adam un Chawa, alle werke bd. 
IV 22, Warsz. 1912). 

62. Det er derfor meget upassende at tale om den jødi- 
ske kvindes emancipation, hvad Horodezky gør, Rabbi 
Nachman von Brazlaw s. 9. 

63. Regina Lilientalowa: Dziecko Zydowskie. Materya- 
ly antropologiczno-archeologiczne (Krakow'er akademiets) 
bd. VII. (1904) s. 141. 

6A ATO nra 23. S. 7. 

65. Izraelita 1911 nr. 25 5. 7. 

19* 

66. S. M. Ginzburg og P. S. Marek Ewrejskija narodnyja 
piesni. S. Petersburg 1901 s. 108 fg. 

67. Jvfr. A. Wolf Fahrende Leute bei den Juden, Mit- 
teilungen zur jüdischen Volkskunde, Heft. 27—31, 1908—9, 
især 30 s. 45 fg. 

68. R. Lilientalbwna Zarenczyny i wesele Žydowskie, 
Wislå, bd. XIV, 63 fg. 

69. Mitteilungen zur jüd. Volkskunde Neue Reihe, Heft 
I, 1905 s. I fg. (A. Wolf Etwas über jüdische Kunst und 
ältere Künstler). 

70. Iz zapisok perwago ewreja studenta w Rossii. Tids- 
skriftet Perežitoe I. 30 (St. Peterb. 1908). 

71. Om dens udbredthed se Richard Andrée i Archiv 
für Anthropologie bd. XIII. s. 53 fg. og sammen Zur Volks- 
kunde der Juden 1881 s. 157 fg. 

72. Der gives mange samlede fremstillinger af Jødernes 
historie i Polen, men de fleste er lidet selvstændige. Tadeusz 
Czacki: Rozprawa o Zydach, Wilno 1807 (er for sin tid 
udmærket). Dernæst værker af Aleks. Kraushar (I.—IL 
1865—66), Waclaw Maciejowski 1878, Hilary Nusbaum 
1890 og de tyske fremstillinger i gde bd. af Gråtz og hos 
Sternberg Gesch. der Juden in Polen Lpz. 1878. M. P. Sa- 
wicki: Zydzi, ich dzieje kender jeg ikke. A. Marylski 
Dzieje sprawy Zydowskiej w Polsce, Warsz. 1912 er ukri- 
tisk og ubrugelig. Et betydeligt fremskridt betegner de paa 
aktstykker støttede monografier af Balaban, Schipper, Schorr 
og Pazdro, der er udkomne i Lwów (Lemberg) som besva- 
relser af de Wawelbergske prisopgaver. Hertil kommer 
endnu en ret betydelig tidsskriftslitteratur. 

73. Denne betragtning er udhævet af Moses Schorr: 
Rechtstellung und innere Verfassung der Juden in Polen, 
Tidsskriftet »Der Jude« II. 55. 

74. Poczontki religji Zydowskiej Warsz. 1905 s. 14 fg 
37 fg. 

75. Dette moment fremgaar af Ibrahim (Abraham) ibn 
Jakubs rejseberetning hos Al-Bekri. 

76. Kazimierz Bartoszewicz: Antysemityzm w litera- 
turze polskiej XV. i XVII. wieku. Warsz. 1914 s. 85. 

76a. Se Georg Liebe Das Judentum in der deutschen 
Vergangenheit Lpz. 1903. Ogsaa illustrationerne er i høj 
grad (og sørgeligt) oplysende. 

77. M. Balaban: Skizzen und Studien zur Geschichte 
der Juden in Polen. Berl. r911 s. 41. 

78. Jvfr. Wlad. Smolenski: Stan i sprawa Žydów pol- 
skich XVIII, wieku Warsz. 1876. 

79. Jvfr. L. Gumplowicz: Stanislawa Augusta projekt 
reformy žydowstwa. Krak. 1875. 

80. R. Centnerszwerowa: Jasna karta historyi Zydow 
w Polsce. Izraelita 1910, nr. 3—10. 

81. Se hans bog Sur la reforme politique des Juifs, édi- 
tion 2, Londres 1788. Hovedindholdet er en gengivelse af 
Dohms Ueber die bürgerliche Verbesserung der Juden, men 
Mirabeau har skrevet en udførlig indledning, der er udmær- 
ket. 

82. Det samme gælder ogsaa hans Motion en faveurs des 
Juifs (1789), d. v. s. den tale, som han holdt i naticnalfor- 
samlingen, da han anbefalede ligeberettigelsen. 

83. Kilden er den russiske gesandt Bulhakows indberet- 
ning. W. Smolenski Stan i sprawa s. 91—92. 

84. Ernest Luninski: Berek Josielewicz i jego syn, 
Warsz. 1908. 

85. Mange andre navne paa Jødernes »modstander« kan 
man læse hos Zunz: Die synagogale Poesi des Mittelalters 
U ay E, 

86. Samuel Krauss: Das Leben Jesu nach jüdischen 
Quellen 1902. 

87. Czacki meddeler, at Jødernes antal i det frie Polen 
fra 1772 til 1790 skal være voxet fra 900.000 til 1.800.000, 
en af grundene formodes indvandringen fra Galizien at have 

været, W. Smolenski Stan i sprawa s. 37. Tallene er dog 
vistnok usikre. 

88. Dawid Kandel: Nowosilcow i Zydzi, Biblioteka War» 
szawska 1g11 III 141—55. 

89. Slowo Zydowskie Warszawskie ?"/, 1915 s. 1r (udgi- 
vet af de jødiske nationalister). 

90. Det hedder om den skyldige: »Han være udelukket 
fra Israeliternes menighed, hans alderdom føre ham ikke 
lykkelig til graven, han dø ubegrædt og ubegravet, han blive 
som støvet paa marken, hans børn blive forældreløse og 
hans hustru enke, han selv blive hjemløs og en omløber paa 
jorden, ophovnet af sult og udtørret af tørst, og alle i loven 
foreskrevne forbandelser ramme ham.« Derpaa forbandes 
han i den Allerhøjestes navn og i de forskellige engles navne. 
Dernæst: Du Gud, Gud over aander af alle slags skikkelser, 
tilntetgør ham og udslet ham, fornedre ham, gør ham til en 
træl, fordøm ham og hug ham sønder,« og der følger atter 
en række raffinerede forbandelser: »maatte hans sværd gen- 
gennemstinge ham og hans bue sønderknuse ham.« (Doku- 
mentet hos H. Nusbaum Szkice historyczne z. Zycia Zydéw, 
Warsz. 1881 s. 44—48). — Forbandelsen er sikkert kun en 
variant i en stor familie, den er ældgammel (jfr. krigereden 
paa sværd og bue, ogsaa kendt i kristne edsformularer). 

91. H. Nusbaum: Szkice historyczne s. 63 fg., 77, 83. 

92. Dawid Kandel: Žydzi w królewstwie Polskiem po 
1831 roku. Bibl. Warsz. 1910 III 542—588. 

93. Léon Hollaenderski: Les Israélites de Pologne. Paris 
1846 s. 99 fg. 

94. H. Nusbaum: Szkice hist. s. 96 fg. 

95. Dzielą Adama Mickiewicza, Pariserudgaven 1880 
IV 48. 

96. Mickiewicz talte om »bevingede luftflaader« og »om 
akustiske instrumenter, som tillader én roligt at sidde ved 
kaminen i sit hotel og høre koncerter, som afholdes ude 

i byen, eller offentlige forelæsninger, Dziela V 209, jfr. og- 
saa et brev fra Odyniec til Juljusz Korsak af 21. V. 1829. 

97. Dawid Kandel: Zydzi w roku 1812. Bibl. Warsz. 
1910 II 157—75. 

98. I Butrymance i gouv. Grodno kom det f. ex. til et 
blodigt sammenstød med byens Jøder, der lukkede slag- 
bommene, for at de polsk-franske tropper skulde falde i hæn- 
derne paa kosakkerne, hvilket ogsaa delvis lykkedes. Se 
Bialkowskis erindringer fra felttoget 1812, udg. Warsz. 
1903, 257 fg. 

99. Piotr Chmielowski: Adam Mickiewicz, wydanie 
drugie, Warsz. 1898 II 403. 

100. Sa. værk II 453 fg. 

Tor. »Min Gud hang ikke paa et søm, han drak ikke 
eddike og malurt, men han stod paa det store bjærg blandt 
de tolv lyn, i den sorte ildsky, og han lyste op over alle himle 
— — — — Naar han skuer frem for sig, bøjer alle bjær- 
gene sig, naar han udsender et lysglimt, saa rammes folke- 
slagene af blindhed, naar han tordner, saa aabner gra- 
vene sig, naar han bliver tavs, forvandles al verden, og naar 
han udslynger en ildgnist, saa staar verden i luer.« »Præ- 
sten Marek«, Pisma J. Sl. Lipsk 1869 IV 148. 

102. 4. akt 2. scene, Dziela J. Korzeniowskiego, Warsz. 
1873, bd. X 174. 

102. Af politiske hensyn udgav Kraszewski bogen under 
pseudonymet B. Boleslawita i Poznan (Posen). 3 bind. 

103. Allerede i det gamle folkeskuespil »Kosciuszko ved 
Raclawice«, hvis handling foregaar i 1794, er Jøden politisk 
tilforladelig, jødepigen Ryfka giver i Zeromskis »Den tro- 
faste flod« (ca. 1910) de polske insurgenter meddelelse om 
de russiske soldaters komme, Orot (Artur Oppman), der i 
jævne strofer besynger det gamle Warszawa, mindes ogsaa 
med sympati Jødernes forhold i 1863, o. s. v. 

104. Pisma Elizy Orzeszkowej wydanie zbiorowe IX 
132, Warsz. 1913. 

105. Adam un Chawa, Alle Werke IV ig fg., Verlag 
Progress Warsz. 1912. 

106. Dette træk er rigtigt nok, More nebuchim var den 
hebraiske bog, som de videbegærlige maskil'er først plejede 
at fordybe sig i; jfr. M. J. Pines Istorija ewrejskoj literatu- 
ry s. 50, Slouschz La renaissance de la littérature hébraique 
S73. 

107. Pisma III 145, Wawelbergs udgave, Warsz. 1899. 

108. Pisma, wydanie zbiorowe VII 234, Warsz. 1913. 

109. Z jednego strumienia (»Fra én strøm«, en samling 
jødenoveller, hidrørende fra forskellige forfattere), Warsz. 
1905, 5. 388. 

110. Andre emner: Waħda Dalecka behandler i Den nye 
Abraham det kendte symbol paa menneskelig elendighed, den 
jødiske skrædder, K. Zdziechowski skildrer i Perla den jø- 
diske revolutionistinde, M. Gawalewicz drøfter i sin store 
roman Mechesy (1894) problemet om de døbte Jøder, især 
det tilfælde, hvor assimilationen endnu befinder sig paa over- 
gangsstadiet, antagonismen mellem kristen og jødisk kultur 
fremstilles i Malka Szwarcenkopf og dets fortsættelse Jojne 
Firulkes (1897—98), to skuespil af naturalismens vigtigste 
kvindelige repræsentant i Polen Gabrjela Zapolska (Malka, 
der har faaet en moderne, europæisk opdragelse, stødes ved 
forandrede økonomiske vilkaar tilbage i ghettoet). 

111. Czarne bloto, Warsz. 1895 s. 393. 

112. Den eneste roman, der kunde benævnes saaledes, er 
Artur Gruszeckis Zmartwychwstanie (Genopstandelse) 1914. 
Derimod har hans tidligere bog Litwackie mrowie (den lit- 
vakkiske myretue) fra 1911 ikke denne karakter. 

113. Lira polska II, Poezye Wiktora Gomulickiego, 
Warsz. 1897 s. 47—48. 

114. M. J. Pines Istorija ewrejskoj literatury. Moskwa 
1913 s. 50 fg., 57 fg. Slouschz La renaissance etc, s. 77 fg. 

115. Slouschz La renaissance s. 183. 

116. Om sionismen er der skrevet masser af litteratur. 

En af hovedkilderne er kongresberetningerne. De russisk- 
sionistiske forhold oplyses bedst i tidskrifterne Razswiet, 
Woschod og Ewrejskaja Zizn. Det bedste, jeg kender af 
oversigter, er de engelske kollektivarbejder Zionism, pro- 
blems and views, edited by Paul Goodman and Arthur Le- 
wis, London 1916, og Zionism and the jewish future ed. by 
H. Sacher, London 1916. Bægge samlinger er affattede ud 
fra et udpræget sionistisk synspunkt. 

117. Citeret efter Pines Istor. ewr. lit. s. 101. 

118. Biografien i The jewish encyclopedia VIII 85. 

119. O wozroždenii ewrejskago naroda na Sw. zemlje 
ego drewnich otcow. (Om det jødiske folks genfødelse i 
dets forfædres hellige land), Odessa 1884. I Obszczeewrej- 
skij wopros i Palestina (Det fællesjødiske problem og Palæ- 
stina) oprindeligt trykt i tidsskriftet Razswiet 1881 nr. 
41—42. 

120. Nasze narodnoe dielo (Vor nationale [egtl. folke- 
lige] sag). De første 4 kapitler oprindeligt i Razswiet 1883 
nr. 1—14. 

121. Jeg har benyttet den i serien »Die judische Gemein- 
schaft« udkomne udgave, Jūdischer Verlag, Berlin 1919. 

122. M. Margolin (et øjenvidne) Nacionalnce dwiženie 
w ewrejstwie (Den nationale bevægelse blandt Jøderne) 
1881—1913. Ptgd. 1915 s. 23 fg. 

123. Nahums Sokolovs lovtale i Goodmans Zionism, 
problems and views s. 36. 

124. Sionistskija statji, indledningen s. 19. 

125. Theodor Herzl's zionistische Schriften, hg. v. Prof. 
Dr. Leon Kellner, Jüdischer Verlag (uden aar) I 18. 

126. Zionistische Schriften ]I 129, I 23, II 35. 

127. Zionistische Schriften lI 120, I 47, 62, 48, 212, 
195—207, 201, 121. 

128. Dr. Guedemanns Nationaljudentum, Zion. Schr., I 


1690—81. 


298 


129. Max Nordaus zionistische Schriften, hg. vom zioni- 
stischen Aktionskomitee. Kölin u. Leipz. 1909 s. 305. 

130. F. Lorenz Slovinzische Grammatik. St. Petersburg 
1903—8fl. Iaar (1920) er de maaske svundne ind til én eller 
to snese mennesker. 

131. »Und wenn die Juden wirklich heimkehrten, so 
würden sie am andern Tag entdecken, dass sie längst nicht 
mehr zusammengehören. Sie wurzeln seit Jahrhunderten 
in neuen Heimaten, nationalisirt, von einander verschieden.« 
Citeret af Bertold Marwin Israelita 1911 nr. 24 S. 4. 

. 132. Die Menorah, Zion. Schr., II 7 fg. 

133. Hilary Nusbaum Przewodnik judaistyczny, Warsz. 
1893 s. 26). 

134. Das unentbehrliche Ideal. Max Nordaus zionisti- 
sche Schriften s. 282—88. 

135. S. Auerbachs samtale med Nordau. Poglondy 
Maksa Nordaua. Wedlug rozmowy osobistej. Izraelita 1912 
nr. 42. 

136. Zionistische Schr. 2890—98. 

137. Doktor Kohn, ein Lebenskampf. Fünfte Auflage, 
Berlin uden aar, s. 153, 90—92, 87—89, 127. 

138. Saaledes allerede paa den 2den sionistkongres. E. 
W. Czlenow: Wtoroj kongres sionistow i predszestwo. 
wawszija emu sowieszczanija. Moskva 1899 s. 20. 

139. Allgemeine Zeitung des Judentums 1913, nr. 28. 

140. Israelita 1912 nr. 29, I. 

141. Denne fornuftige tanke er udtalt af Ludw. Ernst 
Kein Judenstaat sondern Gewissensfreiheit. Lpz. u. Wien 
1896. 

142. Israelita 1913 nr. II s. 4; nr. 18 s. 4. 

143. Man se f. ex. Idelsons Na sionistskija temy, Ptgr. 
1914, afhandlinger af denne og af Pasmanik Nacionaljnyj 
wopros Ptgr. 1913, samt de senere aargange af det sionisti- 
ske ugeblad Razswjet. 

144. Na sionistskija temy s. 76—96. 

145. C. W. Czlenow Wtoroj. kongres sionistow etc., 
Moskwa 1899 izdanie towar, Achiasaf s. 48. 

146. Jfr. R. Gottheil The history of Zionism i H. Sachers 
Zionism and the jewish future. London 1916 s. 132. 

147. Mittheilungen des Kopenhagener Bureau der zio- 
nistischen Organisation af "h, 1918. 

t48. Arthur Ruppin: Das Verhältnis der Juden zu den 
Arabern. Der Jude III 455 fg. 

149. Nowyje puti (Nye veje) i DEwr. B. s. 54—58, 88, 
9I, 93, IOI. 

" 150. At ogsaa Jøder vejrer den kommende fare frem- 
gaar af Martin Bubers indlæg: Vor der Entscheidung, Der 
Jude III 541 fg. »Palæstina wird eine zioniserende Galuth- 
Dependance sein, ja eine Herberge des innersten Galuth- 
ubels; weil an die Stelle der Anpassung von Individuen die 
Anpassung des Volkes treten wird (smsteds s. 543). 

151. Israelita 1911 nr. 30, 4; 5, 5; I1, 6; jvfr. I1, 5. 

152. Gribende ved sin tragiske styrke er hans digt om 
pogromerne ”I nedslagtningens by.” Jeg kender det af Hirsz- 
horns polske oversættelse Powiesc o pogromie, Warsz. 
1907. Paa russisk har Žabotinskij udgivet et udvalg af 
hans digte, Petersborg 1911. 

1 153. Nahum Slouschz La renaissance de la littérature 
hébraique. Paris 1903 s. 61 og s. 180—85. 

154. Israelita 1913 nr. 41 s. 8. 

155. Medens Th, Noeldeke hævder, og overbevisende 
godtgør, at hebraisk som almuesprog uddøde under Makka- 
bæerne (Die semitischen Sprachen 1899, 2te auflage s. 24 
fg.), antager Heinr. Lowe, (Die Sprachen der Juden, Jüdi- 
scher Verlag, Köln 1911 s. 19), der som Sionist vil læggge 
skællet saa langt ned som muligt, at det som levende Sprog 
har holdt sig i Sydpalæstina endnu i slutningen af det 2det 
efterkristelige aarhundrede. 

156. H. Löwe Die Sprachen der Juden s. 130 og 133. 

157. The revival of hebrew. Goodmans Zionism, pro- 
blems and views s. 115 fg. 

158. Pines: Ist. ewr. lit s. 75 fg., 89 fg., 353 fg., 283 fg. 

159. Leon Wasilewski Kwestya Zydowska na Ziemiach 
dawnej Rzeczypospolitej s. 15 fg. 

160. H. Zeitlin Aufgaben der polnischen Juden. Tidsskr. 
Der Jude I 92. 

161. To modsatte fremstillinger i Nowa Gazeta ”/, 1917 
og Kurjer Litewski >, 1917 (hvor referater fra Kurjer 
Poronny og Gazeta Warszawska). 

